
Kutoka Kwa Zion Ben-Jonah 

Jina langu la kweli sio Zion Ben-Jonah, halikadhalika wahusika waliotajwa 
kwenye kitabu hiki ni wakutungwa. Kwa kweli, hadithi yote imetungwa. 
Mengi tunayowajulisha ni bahatisho. 

Zion Ben-Jonah amefuata mfano wa mtu mwingine aliyetajwa katika vitabu 
vilivyo andikwa na Tim LaHaye pamoja na Jerry Jenkins. Katika mfululizo wa 
vitabu hivyo, Tsion Ben-Jonah alikuwa mmoja wa wachezaji waliosaidia 
kueneza ukweli wakati ambapo ulimwengu ulikuwa umekumbwa na 
wanahabari ambao nia yao ilikuwa kutengeneza pesa badala ya kutangaza 
ukweli kamili. 

Tuna amini kuwa hivi ndivyo mambo yalivyo sasa katika shughuli za ibada 
na dini zinazo enezwa kote. Waandishi wengi hawasemi ukweli, kwa maksudi 
(ukweli utakao tia wasiwasi na kuhangaisha sehemu kubwa ya watu 
wasiokubali kuupokea,) ili vitabu vilete faida kubwa. 

Kama ilivyo desturi ya LaHaye kuhusu mhusika Tsion Ben-Judah, tutatia 
ukweli wote ndani ya hadithi hii, kulingana na yale tunayoamini yatatokea hivi 
karibuni, huko Amerika na mahali pote ulimwenguni. 

Bila shaka baadhi ya utabiri hautatokea kama ilivyoelezwa katika kitabu hiki. 
Kitabu hiki hakifai kuchukuliwa kama hakikisho la unabii. Bali, madhumuni 
yake ni kujaribu kutumia unabii uliokwenye Bibilia na kuulinganisha na 
mambo yalivyo siku hizi. Itabidi msomaji aamue baina ya ukweli na utungo, 
kulingana na mambo yatakavyo jifunua miaka ijayo. 

Kuvumbua ukweli kamili, itabidi tutambue na kukiri upungufu wa akili zetu. 
Kila mtu amezuiwa kadiri ya mpaka wa yale yaliyompata, pamoja na maarifa 
na mawazo yake mwenyewe. Hakuna mtu yeyote ambaye ana jumla ya 
ukweli wote isipokuwa Mwenyezi Mungu pekee. Kwa sababu hii, nina amini 
nimetumia ukweli ambao haujawahi kusomwa kamwe kwenginepo. Nina 
sadiki kwamba niliongozwa na Mungu nilipoandika kitabu hiki. Lakini mimi 
(ama mtu yeyote,) naweza kuamini kuwa nina haki kwa jambo ninalosema 
(ama analosema,) na niwe nimekosea. Kumbuka hivi, na utaweza kushika na 
kulinganisha kwa njia bora yale niliyoandika. 

Kwa upande mwingine, nina jukumu (kama ilivyo kwa kila Mkristo,) 
nisiharibu au kubadilisha maana ya ukweli maksudi, kwa madhumuni ya 
kujifikiri mwenyewe bila kujali wengine. Ninaweza (kama wengine 



wanavyofanya,) kujitajirisha kwa kugeuza ukweli maksudi ili niwape watu 
habari wanazotaka kusikia. Kitabu hiki hakitafanya hivyo. 

Badala ya uongo, utajulishwa yale unayohitaji kujua ili uwe tayari kwa yale 
ambayo hayana budi kutokea ulimwenguni katika miaka ijayo. Nimetunga 
hadithi, lakini nimejaribu pia kuambatana na maadili ya Bibilia kuhusu wakati 
ujao, hata kama haipendezi wala kufuata sifa bora. Mambo haya ni ya 
muhimu na uzito zaidi, na ni hatari sana kwa yeyote anayepoteza watu kwa 
madhumuni ya kutengeneza pesa. 

Katika mwisho wa kila sura utapata maneno ya ukumbusho ambayo yata 
kusaidia kuelewa maana kamili ya sura uliyosoma. Nionavyo mimi, mashauri 
haya yanalinganisha maana kamili iliyokatika Bibilia na sehemu fulani ya 
hadithi hii. 

- Dave McKay. 



KITABU CHA KWANZA 

1. KUACHWA NYUMA 

Kila mmoja alishtuka wakati taabu ilipozuka kwa ghafla. Lakini, waliogutuka 
zaidi ni wale ambao walidhani kuwa wanaelewa, toka mwanzo, mambo 
yatakayotokea. 

Rayford Strait hakuwa muumini, kwa hivyo hakuwa tayari kwa lolote - sio 
katika muda wa maisha yake, wala kwa maisha ya mtu mwingine. Alikuwa 
mtu aelezaye mambo kama yalivyo. Hali ya mambo ikibadilika (kama 
ilivyotokea baada ya shambulio,) itabidi atafute njia rahisi ya kurekebisha 
mambo muhimu na kufanya cho chote kinacho hitajika. Hivyo ndivyo 
alivyofanya. 

Kwa upande mwingine, Bibi na kijana wake walikuwa na imani. Irene Strait 
alihudhuria kanisa, karibu na makao yao katika mji wa Prospect Heights, 
lllinois. Vernon Billings alikuwa Askofu wa kanisa la New Hope, ambalo Irene 
alishiriki. Mara nyingi Askofu Billings alifundisha kuhusu shida ambazo 
zitakumba ulimwengu mzima. Alikuwa na vitabu na sinema chungu nzima, 
zilizosimulia kinaganaga matumaini ya wakati ujao. Kiini cha habari hii kilijaza 
mawazo na moyo wake. 

Irene alielewa kulingana na mafundisho kanisani, ya kwamba kutatokea 
kiongozi ambaye atapendwa na watu wote. Hatimaye atakuwa mtawala wa 
dunia nzima. Kwa amri yake waumini wote watapata mateso ambayo 
hayajawahi kamwe kuonekana. Irene alijua kutakuwa na maafa na mashaka 
tele kila mahali na hakuna yeyote atakaye weza kuepuka. 

Irene alizungumza kuhusu mambo haya na kijana wake Raymie, mwenye 
umri wa miaka kumi na tatu. Alijaribu pia kueleza binti yake Chloe, lakini 
Chloe alikuwa -- kama Baba yake - mwenye roho ngumu. Hakujali chochote 
ambacho hawezi kuona au kuguza. 

Raymie alikuwa na moyo wa kupenda ushirika, vitabu na sinema zinazohusu 
unabii, ingawa mara kwa mara alijaa hofu. Lakini alituliza roho yake kwa 
sababu hakuwa na shaka kuwa atachukuliwa upesi hadi mbinguni kabla ya 
mwanzo wa mashaka . ghafula na bila maumivu . kwa sababu alisema ombi 



fupi lakualika Yesu Kristo ndani mwa roho yake. Raymie aliombea Baba na 
Dada yake kwa uaminifu akitarajia kuwa watatubu dhambi zao na kusema 
ombi hilo kabla ya kuchelewa. Alitaka wote pamoja waingie mbinguni. 

Irene aliomba sawa na Raymie, kwa moyo wa bidii na nguvu zaidi. 
Hakutaka hata mmoja wa jamii yake awachwe nyuma. Hata hivyo, alikuwa na 
hakika kuwa Raymie pamoja naye hawatawachwa. Alikuwa na mkusanyiko 
wa vitabu, kanda, sinema na mafunzo mengi kutoka kwa waledi wa dini, 
ambayo yalitilia mkazo kuwa waamini wataepuka. 

Alikuwa ameambiwa kuwa mateso yote yameachiwa watu wengine, wale 
ambao wanafaa kuteswa . kama Wayahudi. Hata hivyo, wamepata mazoezi 
zaidi kuliko sisi wengine kuhusu taabu na mateso! 

Rayford Strait alikuwa rubani wa eropleni ya alfajiri iliyokuwa ikisafiri kutoka 
London hadi Chicago, Jumanne moja katika mwezi wa Mei, wakati shambulio 
lilipotekelezwa. Alikuwa amebakisha njia nusu wakati alipopata habari kutoka 
kwa kituo cha Wakuu wa Uelekezaji wa Ndege kutoka Chicago, kuwa kuna 
hatari ya ndege za vita na mizinga inayoelekezwa njia yake bila idhini (ilikuwa 
saa tisa na nusu ya usiku, saa ya Chicago.) 

Mara ya kwanza, Rayford aliambiwa apitie mkondo mwingine lakini, wakati 
huo huo chombo cha mapokezi kilitangaza taarifa nyingine iliyoenezwa kote 
kote. Afisa aongozaye eropleni alisikika kuwa na wasiwasi alipoagiza 
eropleni zote ambazo zinapita sehemu ya milima ya barafu inayoelekea 
Amerika zigeuke mara moja. 

Rayford alipouliza sababu, alipata onyo kali kwa sauti kuu, "Eropleni zote 
zinazoelekea Amerika Kaskazini lazima zigeuke mara moja. Hili ni jambo la 
lazima na hatari. Tumeonywa na Makao ya Wakuu wa Ulinzi wakutoka 
Washington, D.C. Nitarudia: Geuka! Usijaribu kutua kwenye kiwanja 
chochote Amerika Kaskazini!" 

Ndege zisizo tambulika zilikuja kama bumba la nyuki, kutoka Kaskazini 
kupitia sehemu ya milima ya barafu na kuvuka mpaka wa Canada. Zilifuatiwa 
na mizinga na kombora . mia(kama sio elfu,) zilizokuwa zinapeperuka juu ya 
ndege za vita ambazo zinaelekea Amerika. Kila mzinga na kombora ulikuwa 
na azimio la kuangamiza mji fulani, ama kituo fulani cha maarifa ya 
kudanganya adui katika vita. Baadhi ya makombora yalizuiwa (moja kati ya 
kumi,) lakini kwa jumla ujuzi wa Wakuu wa Ulinzi wa Amerika ulithibitishwa 
kuwa dhaifu, bila nguvu pasipo dalili yakutosha kuhusu hatari. 

Kila mzinga ulikuwa umefunikwa na aina ya mfuko mkubwa uliojaa namna 
ya hewa nyepesi, iliyokuwa na manufaa ya kubumbuaza vifaa vya kufuatia 
kwa kuangalia alama, inayotumiwa na waongozaji wa ndege za vita. Tisa kati 
ya kumi ya silaha za ulinzi wa Amerika zilikosa kabisa kutekeleza azimio lake. 
Katika harakati ya kufuatia mizinga, ndege nyingi za adui ziliingia Amerika 
kwa kujificha na kutumia uerevu bila kutambuliwa. Ndege za adui za vita 
zilipiga chochote kilichowachwa bila kuharibiwa na shambulio la mizinga. 

Jumla ya watu wa Amerika waliamini uongo kwamba Amerika ina uwezo wa 
kujilinda, lakini mataifa mengi hayakuamini hivi. Hata hivyo, mataifa hayo 
yalielewa kuwa hakuna njia yoyote ya kuzuia Amerika iwapo iaamua kulipiza 
kisasi. Kwa kufanya hivyo, Amerika itamaliza kabisa maadui wake wakati 
ambapo Amerika yenyewe inaangamia. Vitisho kutoka kwa nchi adui 
kwamba "mapatano ya hakika ya maangamizi," na sio silaha au mizinga ya 
ulinzi wa nchi fulani, ndio sababu pekee ya amani iliyodumu kwa wakati 
mrefu. 



Lakini mambo yalikuwa yamebadilika sasa. Kutokana na shambulio hili, 
inaelekea kuwa Amerika ilijipata bila roho, au yenye uoga, au yenye akili 
timamu na busara, na haikutaka kulipiza kisasi kwa adui yake. Kwa bahati 
nzuri, mtu ambaye alikuwa na mamlaka ya kuamuru kisasi alikata shauri 
kuwa itakuwa ovyo kufanya hivyo. Alionelea kuwa hakuna njia ya kurudisha 
uhai wa watu zaidi ya milioni ambao tayari wamefariki na pia, hakuna haja ya 
kuongeza hangaiko la walimwengu. 

Karibu saa kumi ya usiku wa kuelekea Jumanne, kabla ya kombora la 
kwanza kuanguka, ishara ya onyo la vita ilitangazwa na kusikika kote. Hadi 
sasa, watu walikuwa wameridhika kuhusu ishara kama hizo tangu mwisho wa 
Vita baridi, na hasa tangu 1990, ambapo hali ya kuwa watu hawawezi kuwa 
na mali yao pekee ila mali yote ni ya watu wote wakiwa wanashirikiana, 
ilipoondolewa kabisa. Mnamo mwaka wa 1992, Amerika iliwacha jitihada 
zake za kujenga majengo ya usalama kutokana na vita vya ghafula. Tangu 
wakati huo, ishara za onyo la vita zilidhaniwa kuwa za kazi bure, hasa 
zilipotangazwa katikati ya usiku. 

Jumla ya watu kote nchini waliendelea kulala bila kujali. Hatimaye, watu 
wengi hawakujua kifo chao kimefika. 

Lakini Irene hakuwa kama watu wengine. Kelele za onyo zilimfanya 
azinduke kwa mshtuko wa hofu. Aliamsha watoto kwa haraka, haidhuru 
kunung'unika kwa Chloe na Raymie. Walienda mbio kujificha kwenye gorofa 
ya chini ya nyumba, katika chumba walichotumia kama bohari na mahali pa 
kufanyia kazi. 

Bila kufikiria, Raymie alipokonya simu iliyokuwa kwenye meza akidhani 
kuwa ni chombo cha kisasa cha mchezo. Walipofika boharini, Irene 
alifungulia redio iliyokuwa imewachwa pale, ili atafute taarifa kutoka kwa 
Wakuu wa Ulinzi. Wakati huo huo, walisikia shindo kubwa na tetemeko la 
ardhi lililosababishwa na kombora la kwanza kupasuka katika mtaa wa 
Chicago, zaidi ya maili ishirini kuelekea Kusini, kutoka Prospect Heights. 
Nuru isio ya kawaida iliingia kupitia kwa dirisha mbili ndogo zilizo kuwa juu, 
zikipimana sawa na njia ya mji. Dirisha zenyewe zilitetemeka. Baada ya 
dakika chache walisikia shindo kadha ndogo, moja kutoka kiwanja cha ndege 
cha O'Hare ambacho kilikuwa umbali wa maili sita. 

Jamii ya Strait haikuwa na habari kwa wakati huo, lakini shindo moja walilo 
lisikia lilisababishwa na kombora kubwa lililoenda kombo na kukosea shabaha 
lake. Kombora hilo lilianguka upande wa Magharibi katikati ya De Kalb na 
Dixon, umbali wa maili themanini kutoka makao yao. Ilikuwa imeazimiwa 
shabaha lililo Kaskazini kutoka Prospect Heights. Kama lingaliteremka mahali 
lilipopangiwa, bila shaka makao yao yange fiatuliwa. Laiti wangaliponea 
chupuchupu kutokana na shindo hilo, wangalikuwa wamechomeka vibaya 
kutokana na miale. Hawangekuwa na budi kufariki baada ya siku chache tu. 

Walipokuwa wamejificha mahali penye usalama kiasi, Amerika yote, 
mamilioni kadha ya watu walikuwa wanateketea, huku idadi sawa ikiwa na 
majeraha ambayo baada ya siku chache yatageuka kuwa magonjwa ya 
kuambukizana yasioweza kuponywa. 

"Ni nini kinachotendeka?" Irene alijiuliza kwa mshangao na wasiwasi, huku 
ameshika kichwa chake. 

"Inaweza kuwa tunashambuliwa?" Raymie aliuliza. "Haiwezi kuwa mwisho 
wa dunia," aliongeza kama mtu ambaye anajaribu kujituliza. "Haiwezekani; 
tungeondoka kabla ya mashaka kuanza. Sio mwisho, waonaje Mama?" 



"Sijui Raymie, wacha nifikiri." Irene alijibu kwa sauti iliyojaa uoga. 

"Nyamazeni," Chloe aliinjilia, masikio yake yalikuwa kwenye matangazo ya 
redio. "Wanasema nchi ya Urusi imeanzisha vita. Makombora yametoka 
Urusi lakini wamesema Amerika inauwezo wa kujilinda." 

"Kweli, niambie ni wangapi wameuawa na shindo tulilolisikia." Raymie 
aliendelea, "Nina hakika Chicago imeangamia, na sasa sisi pia tutakufa. 
Tutakufa, na Mungu anafanya nini? Hafanyi cho chote, ama? Kwa nini 
Mama? Kwa nini?" Raymie alianza kulia na kutetemeka kama mtu aliyeingiwa 
na pepo mbaya. 

"Poa Raymie! Wacha tuombe," Irene alisema. 

"Ehee, kweli! Itabidi tuombe," Raymie alijiongelesha kwa sauti iliyojaa 
maudhiko. "Tayari tumeomba, ili tuokolewe kutokana na taabu yote hii. 
Ninafaa kuwa mbinguni sasa hivi." Raymie aligeuka kuangalia Irene. "Ni nini 
kimetuzuia Mama? Kwa nini hatujaenda? Sisi ni wazuri kama wale wengine. 
Mbona hao wamechukuliwa na sisi tukawachwa?" 

Irene alimjibu, " 

"Basi kuna haja gani kama sisi pia tutapata Hatujui kama wamechukuliwa, 
labda mbingu haijafunguka bado."mashaka haya?" aliuliza Raymie. 

Chloe alikatiza tena, "Nyinyi wawili mtanyamaza? Tuna bahati kuwa hai 
lakini itabidi tujitayarishe upesi." 

Irene alitoa shauri, "Tafuta mshumaa kwenye meza ya kufanyia kazi." Kwa 
bahati, Chloe alipata mishumaa kadha na viberiti. Alipowasha mmoja, 
aligeuka na kusema, "Raymie, jaza chombo chochote utakachopata kwa maji. 
Fanya haraka!" Chloe alikuwa mfidhuli, na kama Baba yake, alitafuta njia 
rahisi ya kurekebisha matatizo yao. "Na wewe Mama, kaa karibu na redio ili 
utueleze mambo yanavyoendelea." Kwa sauti ndogo alijiambia, "Lazima 
nitafute njia ya kuziba zile dirisha mbili. Hewa ya inje imejaa madhara na 
sumu." 

Chloe alitumia nyundo na misumari, pamoja na mbao alizopata kuziba 
dirisha. Alitumia makaa katikati ya mbao, ili yaweze kuchukua hewa yenye 
sumu. Alipomaliza kazi hii, alikuwa amejipaka makaa kila mahali. Lakini 
hakuwa na wakati wakujisafisha. 

"Raymie, maji yako wapi?" Chloe aliuliza. 

"Nimejaza viombo viwili vya kufulia nguo. Hakuna kitu kingine ninacho weza 
kutumia." 

"Umeangalia mikebe ya kuweka rangi? Mwaga rangi, lazima tuchote maji." 

Raymie alirudi kazini akinug'unika kuwa hatakunywa maji machafu kutoka 
kwa mikebe ya rangi, alisema "Hii rangi ni hatari kwangu kuliko kukosa maji. 
Je, tutakula nini?" 

Chloe alijibu, "Hatuli chochote kwa sasa. Ni hatari kurudi gorofa ya juu, 
labda baada ya siku chache tutaweza kwenda jikoni kutafuta chakula." 

Raymie karibu alie, "Kwa siku chache?" 

"Ndio, kwa siku chache. Hatutakufa." Chloe alijibu. 

Fikira za Irene zilikuwa mbali, hakuwa akisikiliza. Alikuwa anaomba kwa 
bidii ili Mungu awalinde na pia kuwa atapata njia ya kuzungumuza na Askofu 
Billings. Wakati huo huo ndipo alipoona simu(ambayo Raymie alichukua 
ghafula). Alishukuru Mungu. 

"Askofu Billings! ni wewe?. Ni mimi Irene Strait. Ni nini kinachoendelea? 
Tafadhali niambie!" 



"Amini Mungu Dada Strait," Askofu alimrudishia kwa upole. "Kila kitu kitakua 
sawa. Anajua anavyofanya." 

"Lakini nchi yetu . ina shambuliwa! Hivi sivyo tulivyo tarajia mambo kutokea. 
Kwanini hatujachukuliwa? Huu ndio mwisho wa dunia ama sivyo?" aliuliza 
Irene. 

"Niamini Dada. Kila kitu kiko sawa mikononi mwa Mwenyezi Mungu. Jana 
usiku, nilizungumuza kwa simu na kikundi cha jeshi la askari Wakristo wa 
kutoka Montana. Walisema Yesu Kristo mwenyewe alijionyesha huko kwao. 
Ndio, Kweli kabisa! Tulikosea, lakini sasa Dada lazima tuongozwe na Roho 
Mtakatifu. Mwenyezi Mungu anawaita watu wake kutoka sehemu zote za 
Amerika waelekee Montana. Jana usiku, mimi mwenyewe nilikataa kuamini, 
lakini sasa nina fikira tofauti." 

Askofu alingojea jibu, lakini Irene alikaa kimya. "Ungali nami Dada Strait?" 

"Ndio, sawa, nasikia," Irene alisita kabla ya kujibu. 

Askofu Billings aliendelea, "Tutaepuka mashaka haya Dada. Lakini, lazima 
uwe muaminifu. Elaine na mimi tunaomba sasa kuhusu jambo hili na 
tungetaka ufanye hivyo pia. Mungu ametuweka hai na sababu. Anakuja 
kutuchukua, Irene! Lazima uamini. Tulikuwa tumekosea kidogo tu, kwa yale 
tuliyodhani." 

"Kukosea kidogo tu?" Chloe aliuliza kwa maudhiko wakati Mama yake 
aliposimulia yale ambayo Askofu amemwambia. Kushambuliwa kwa Amerika 
ni jambo kubwa sana! " 

"Chloe, labda hii ni nafasi yako ya mwisho ya kutubu dhambi zako ili twende 
pamoja." Irene alijawa na huruma alipotazama mtoto wake. Macho yake 
yalikuwa yamejaa machozi alipozungumuza. 

"Siendi popote bila hakika kuwa hewa ya nje ni safi. Labda, serikali itatuma 
jeshi lije kutuokoa." Wakati huo huo simu ililia, Irene alichukua na kusikikia 
sauti ya Bwanake. 

"Irene, naomba msamaha kwa kukusumbua saa hii lakini, niko na wasiwasi." 

"Loo Rayford! Nina hofu. Tumesikia kwa redio kuwa Chicago na sehemu 
zingine zimeangamia. Sisi hatuna neno.hatujajeruhiwa, tulijificha.Wewe uko 
vipi?. Utarudi nyumbani lini?.London? Kwa nini London?.Utarudi leo, 
sio?.Mambo si mazuri hata kidogoLNdio, nimeelewa.Nitajaribu.Sema tena, 
sauti yako inapotea. ati. Siamini, simu imekatika." 

Irene alipinduka na kusema, "Baba yenu haji nyumbani, ameambiwa arudi 
London. Angalao yungali mwema, na anajua hali yetu pia." 



Zion Ben-Jonah Aandika: 

Kuna pingamizi katika swali kuhusu kama Wakristo watachukuliwa na 
kupelekwa mbinguni kabla au baada ya wakati wa Dhiki Kuu. Pande zote 
mbili zinakubaliana kwamba: (1.) 'Parapanda' saba zilizotajwa katika Ufunuo 
Wa Yohana, sura 8-10, zinatueleza kuhusu wakati wa "Dhiki Kuu"; na (2.) 1 
Wakorintho 15:51-52 inatueleza kuhusu jambo linaloitwa Kufunguka Kwa 
Mbingu - wakati ambapo Wakristo watabadilika na kunyakuliwa pamoja 
katika mawingu, ili wamlaki Bwana Yesu hewani atakaposhuka kutoka 
mbinguni. Itabidi tusome vifungu hivi ili tupate jibu sahihi kuhusu jambo 
litakalo tangulia. 



1 Wakorintho 15:52 inasema kuwa, mbingu itafunguka "wakati wa 
parapanda ya mwisho." Kwa hivyo, itakuwa lini? Kabla au baada ya 
parapanda saba za wakati wa Dhiki? Rahisi, sio? 

Yesu mwenyewe alisema kuwa, "Mara baada ya dhiki ya siku zile, Mungu 
atawatuma malaika wake waje kuwakusanya wateule wake, ili wamlaki 
anaporudi duniani. (Mathayo Mtakatifu 24:29-31.) 

Mafunzo kuwa Wakristo hawahitaji kuvumilia wakati wa Dhiki yanapendeza 
watu wengi, kwa sababu hivyo ndivyo watu wanavyotaka sana kusikia. 
Lakini, haidhibitishwi katika injili. Hili ni tumaini la uongo. 

Swali kamili katika majadiliano haya ni hili: "Iko hatari kiasi gani ukilinganisha 
na kufafanua maana ya mashauri mawili tuliyotaja hapo mwanzo?" Mtu 
yeyote ambaye anajitayarisha kwa vyovyote hatakuwa na shida ikitokea kuwa 
amekosea. Lakini, mtu ambaye anatafuta njia rahisi ya kuponyoka atakata 
tamaa na kufa moyo bahatisho lake lisipodhibitishwa kuwa la kweli. 



2.UBASHIRI 

Vituo vya maafisa wakuongoza ndege vya Uingereza; Gatwick na Heathrow, 
vilijaa ghasia nyingi walipojaribu kuelekeza eropleini upande mwingine au 
zirudi . kwa kweli, hali hii ilienea Ulaya kote. Rayford Strait alipata habari kwa 
njia ya chombo cha kupokelea ndani ya mahali pa kukaa rubani wa ndege 
kubwa aina ya 747, kuhusu eropleni moja ndogo ambayo ilikuwa imepotea 
pwani ya Scotland. Ndege hiyo iliishiwa na mafuta ilipojaribu kurudi 
Uingereza. Hakuna njia ya kusema kitakacho tokea ndege zingine zikiishiwa 
na mafuta ya kuziwezesha kurudi Ulaya. Rayford aliwaza kuwa baadhi ya 
ndege hizo zitatua mahali popote Amerika Kaskazini, bila idhini au usaidizi wa 
waongozaji sahihi. Hatimaye, kutatokea misiba zaidi. 

Rayford alipotua na kuiingia ndani ya kituo cha ndege cha Heathrow, alianza 
kupata picha bora kuhusu ukubwa na uzito wa taabu. Katika harakati za fujo 
kutokana na ndege zinazorudi ghafula, alisikia kelele za watu wakizungumza 
kuhusu shambulio la Amerika lililoanzishwa na Urusi. Ilikuwa inaelekea saa 
nane ya mchana huku London, na saa mbili ya asubuhi huko Chicago. 
Itachukua muda wa saa chache kabla picha za Runinga ziwe tayari kuenezwa 
kote. Jua halikuwa limechomoza Pwani Magharibi ya Amerika, hata hivyo 
vyombo vya habari za dunia vilikatiza vipindi vya Runinga vya kawaida, ili 
habari za kwanza kuhusu vita zienezwe. 

Taarifa ndogo ya kwanza ilisema kuwa, hesabu za mapema zilionyesha 
kuwa watu Milioni tano wamefariki. Lakini taarifa iliyofuata baadaye 
ilidhibitisha kuwa hasara ilikuwa mara kadha zaidi ya hesabu ya kwanza. Bila 
shaka, itaendelea kuongezeka zaidi ya mara mbili, kwa muda wa majuma 
yajayo. 

Maafa na hasara kwa miji mikubwa, barabara kuu, na vituo vya ndege 
ilimaanisha kuwa, kujenga upya hakutawezekana kamwe . hata kama vita 
havingetokea. Nchi nzima ya Amerika ilikuwa bila serikali, utawala, njia ya 
kupelekeana habari, wala kiini cha njia za kusafiri. Majimbo yaliyokatika eneo 
kuu la biashara, katika miji mia moja, yaliangamia. Hasara ya watu waliofariki 
ingekuwa kubwa zaidi, kama shambulio halingeanza katikati ya usiku. 

Hospitali nyingi za miji mikubwa ziliteketea pamoja na wagonjwa na wafanyi 
kazi waliokuwa ndani. Ilibidi madaktari, wauguzi na wasaidizi waliokuwa na 



uwezo waendelee na kazi bila usimamizi. Bila kutazamiwa, Amerika ilijipata 
imerejea kwa hali ya mambo ya kale; ambapo kila mtu alijitegemea 
mwenyewe ili aendelee kuishi. 

Huduma za usaidizi zilitayarishwa mahali pote ambapo Lugha ya Kiingereza 
inapotumika. Mipango ilifanywa ya kusafirisha kwa ndege vifaa mbali mbali, 
nguo za kujikinga, madaktari na wasaidizi, kwa madhumuni ya kupunguza 
maumivu na taabu za Amerika, Mexico na Canada. Watu waliojeruhiwa 
walihitaji matibabu kwa haraka, ingawa wengi wa watu zaidi ya Laki kadha, 
hawataokolewa na usaidizi wowote. Wale ambao wamefariki wata wachwa 
pale pale. 

Nchi zisizozungumza Kiingereza zilikuwa na mawazo ya kuchanganyika. 
Bila shaka, jumla ya walimwengu walikuwa wameshtuka. Rais wa Amerika 
Gerald Fitzhugh, alikuwa na adui wengi kwa sababu kila wakati majeshi yake 
yaliingilia shughuli za dunia. Mara nyingi aliamurisha vita vya "kutoa nchi 
fulani utumwani," yamkini ikiwa ya kumaliza "vitisho vya ukatili." Washauri 
wake waliapa kwamba Fitzhugh anaamini kabisa kuwa anafanya hiari ya 
Mwenyezi Mungu. Walisema kwamba amejawa na uchungu wa kibinafsi kwa 
sababu ya watu waliouliwa na kujeruhiwa lakini, alionelea kuwa taabu yote 
iliyotukia haina budi kuleta aina ya amani takatifu duniani. 

Xu Dangchao, wakutoka nchi ya Tibet, alichaguliwa mwaka uliopita kuwa 
Katibu Mkuu wa mambo ya Ushirika wa Umoja wa Mataifa, miaka miwili tangu 
Tibet ilipokaribishwa katika mwili wa mataifa, na miaka mitatu baada ya jimbo 
kuu la Umoja wa Mataifa kuhamishwa hadi mji mkuu wa Geneva. Ingawa 
mashauri ya Dangchao yalipendeza nchi za Urusi na jumla ya Mataifa 
Maskini, mikono yake ilikuwa imefungwa kutokana na amri ya Amerika 
ambayo ilipinga mashauri yake mbele ya Baraza la Ulinzi wa Umoja wa 
Mataifa. Nia ya Dangchao ilikuwa kufuta madeni ya Nchi Maskini na kuondoa 
masharti ya ushuru wa forodhani, uliodhuru bidhaa zinazoletwa au kupelekwa 
nchi zingine kwa madhumuni ya kuuzwa. Ushuru ulifaa nchi zenye mali hivi 
ukiendelea kudhoofisha na kupunguza manufaa ya Nchi Maskini. Amerika 
ilitoa sababu dhaifu ya kwamba, wanapinga mashauri hayo kwa sababu 
Dangchao anajaribu kufanya mabadiliko "kupita kiasi, kwa upesi kabla ya 
wakati uliopasa." 

Nchi za Urusi na China zilikubaliana na Dangchao. Hata hivyo, walikuwa 
wakaidi kama Amerika kuhusu pingamizi ya kuingilia kwa majeshi ya Amerika 
kwa mambo ya nchi zingine ambazo iliamini kuwa zinavunja na kutotii haki za 
binadamu. Lakini, Amerika ilikuwa na njia ya kuzunguka pingamizi kutoka 
kwa Urusi na China. Ilitumia nguvu za Jeshi na mali yake ili iweze kuumba 
jeshi moja kubwa la muungano wa mataifa marafiki, ambalo lilitumiwa 
kuanzisha vita bila usaidizi. 

Jambo la huzuni ni kuwa, Amerika ilipoendelea kujifanya Mungu na aheri ya 
nchi ambazo ilidhani kuwa "zenye uovu," ilirahisisha dhibitisho la kuingilia, 
hata kama maovu yanayotendwa na nchi iliyokuwa ikiisaidia, yamezidi maovu 
ya nchi iliyotaka kuimaliza. 

Bila shaka watu wa Amerika walipendezwa sana na fikira hii. Jambo la 
muhimu zaidi kwao lilikuwa kwamba, Rais Fitzhugh hadi sasa hakushindwa 
kwa mapigano yoyote aliyoanzisha. Ilikuwa sawa akiendelea kujihadhari na 
kuanzisha fitina au kuasi serikali ndogo na dhaifu, kwa sababu alikuwa na 
hakika kuwa atashinda. Bila kupoteza wakati jeshi moja lilirudi nyumbani 
kutoka ugomvi mmoja ili jeshi lingine litumwe kuamua uzushi mahali pengine. 



Watu wa Amerika walijivuna kwa sababu ya nchi yao kuliko wakati wowote 
mwingine. Walijidhani kuwa mashabiki wakuu wa dunia. Kiongozi Fitzhugh, 
aliyedai kuwa ameokoka (kuzaliwa mara ya pili,) hakukosa nafasi ya 
kukumbusha wapiga kura wake kuwa Mwenyezi Mungu yuko upande wake. 

Lakini sasa, Amerika ilivyokuwa na uchungu wa maafa; nchi za Urusi na 
China, pamoja na shujaa wao Dangchao, hawakuogopa chochote kutoka kwa 
Fitzhugh au nchi za Uingereza na Ufaransa-ambazo zilikuwa zenye nguvu na 
umashuhuri kwenye Baraza la Ulinzi wa Umoja wa Mataifa. (Ufaransa ilikuwa 
imeanza kujitenga mbali na Amerika.) Inaelekea kuwa nchi tatu zisizo 
kubaliana na Dangchao zilipunguza nguvu kwa muda wa masaa machache 
tu! 

* * * 

Rayford aliambiwa aende kupumzika huku akiendelea kufuatilia mambo 
yanavyotokea kwenye kituo cha ndege, ili apatikane kwa rahisi ndege yake 
ikihitajiwa kupeleka usaidizi. Ndege zote za kuenda Amerika Kaskazini 
zilifutwa. Serikali ya Uingereza ilitangaza hali ya wasiwasi kutokana na 
uzushi. Hii ilimaanisha ya kwamba, jeshi la Uingereza limeamurishwa 
kuchukua mamlaka juu ya vituo vya ndege pamoja na rubani wote 
watakaopatikana. Nchi zingine za, Australia, New Zealand, na Afrika Kusini, 
ziliiga mfano huo ili ziweze kusaidia. Vifaa mbalimbali vilihitajika Amerika 
Kaskazini kwa kasi, nao wakimbizi walikuwa wanangojea kusafirishwa kutoka 
huko. Ilibidi watu wote wa Amerika wahamishwe . wale ambao hawakufariki. 

Hakukuwa na habari zozote kuhusu uharibifu wa nchi ya Canada, isipokuwa 
sehemu chache kavu zisizokuwa na wenyeji. Zilipigwa na mizinga na 
kombora zilizokosea na kwenda kombo. Ilionekana kuwa Urusi ilianza vita na 
Amerika peke yake. 

Canada, Uingereza, Australia, pamoja na nchi zingine zilizokuwa marafiki na 
Amerika ziliepuka bila taabu yoyote. Kwa sababu hii, viwanja vya ndege vya 
Toronto, Ottawa, Montreal, Ouebec na Vancouver(Canada,) vilitayarishwa ili 
ndege ziweze kutua na kuondoka saa yoyote bila shida. Rayford na rubani 
wenzake walikuwa na jukumu kubwa katika kazi ya wokovu. 

Rayford alikosa usingizi ingawa alikuwa amechoshwa na safari. Alienda 
kwa chumba cha kupumzika katika Hoteli ya Hilton iliyokaribu na kituo cha 
ndege. Alilala juu ya kitanda bila kuvua nguo zake na kutazama upande wa 
chini ya dari, akiwa katika hali ya kushtuka ambayo ilikuwa imekumba dunia 
nzima kwa wakati huo. Aliwaza kuhusu Irene, Chloe na Raymie, akikumbuka 
kidogo tu jamii yake nyingine iliyokuwa Amerika, ambao labda walikuwa 
wameteketea. 

Mazungumzo kwa kutumia simu(za kawaida) ilikuwa ngumu kwa sababu 
mtandao wa simu kote Amerika uliharibika. Hata simu za kisasa za rununu 
zilizo na nguvu zaidi zilipata shida. Kwa bahati nzuri, Rayford alikuwa 
amenunulia Irene simu ya aina nyingine, ambayo ilimuezesha kuzungumza 
kutoka hewani wakati anapopitia ufuo mwembamba wa njia ya kutoka London 
kuelekea Chicago. Sasa hii itakuwa njia pekee ya kufikia Irene. Huenda 
atajaribu tena atakaporudi Canada. 

Rayford alijaa picha za Mamilioni ya watu walioangamia ambazo zilitia hofu 
akilini. Aligeuza mawazo yake tena kufikiria jamii yake ambayo ilikuwa 
imejificha boharini. Angalau wangali hai, baada ya masaa ishirini na manne 



atapata nafasi ya kuzungumza nao tena. Bila kusema chochote alishukuru 
Mungu, akitarajia kuwa atapata njia ya kuwaokoa baada ya siku chache. 

Giza la jioni lilipoanza kuingia, Rayford aliamuka kutoka usingizi wa 
kugeukageuka; baada ya kuoga na kujitayarisha aliwacha habari katika meza 
ya kukaribisha wageni kwenye hoteli, ya kuwa anaelekea kituo cha ndege 
kwa kutumia motokaa ya kukodi. Alionelea kuwa atapata habari kamili kutoka 
kwa wafanyi kazi wenzake kuliko kutoka mahali popote pengine. 

Alipowasili alielezwa kuwa ndege yake inahitajika kusafiri hadi Toronto, 
kesho yake saa kumi na mbili ya alfajiri. Atasafirisha abiria wachache 
(madaktari na wauguzi,) hema, vyakula, riziki, madawa na nguo za kujikinga 
kutokana na hewa yenye madhara na sumu. Tayari vifaa hivi vilikuwa 
vinatiwa ndani ya ndege yake katika banda la ndege lililokuwa Kusini mwa 
uwanja wa Heathrow. 

Rayford alifahamishwa kwamba, masaa machache baada kombora na 
mizinga ya mwisho kuanguka, habari zilienea Amerika kuwa Canada 
haikupigwa. Hatimaye, dhoruba kuu ya watu waliondoka pamoja na kuelekea 
Canada. Barabara na njia kuu zakuelekea Kaskazini zilijaa vikundi vya watu 
waliokuwa wakijaribu kuepuka shida. Kwa upande mwingine, serikali ya 
Canada ilikuwa inajaribu kuanzisha vituo vya usaidizi wa wakimbizi. 

Kwa bahati nzuri, ilikuwa karibu na wakati wa hari na Jua kali. Kwa sababu 
hii, Maelfu ya wakimbizi walitengenezewa makao ya nje, karibu na mpaka wa 
Canada na Amerika. Hii iliwacha huru makanisa na majengo ya shule, 
ambayo yaligeuzwa na kutumiwa kama hospitali. Namna ya eropleni ndogo 
zinazoweza kupaa na kushuka moja kwa moja kiwima, pamoja na vikosi vya 
magari ya kuchukulia wagonjwa na zana za madaktari vitani, zilianza kazi ya 
wokovu na kuvukisha waliojeruhiwa kutoka mitaa iliyokaribu. Vancouver 
ilichukua wagonjwa kutoka Seattle, Portland na Spokane; Toronto ilichukua 
waliookolewa kutoka Detroit, Cleveland na Buffalo; na miji ya Ottawa, 
Montreal na Ouebec ilijitayarisha kupokea wakimbizi kutoka sehemu za 
Boston, Rochester, Philadelphia na mji mkuu wa New York. 

Wakati huo huo, wakazi wa Canada walishikwa na uoga mkuu. Waliogopa 
kuwa uzushi unawakaribia. Vituo vyote vya ndege vilikuwa vimejaa abiria 
waliokuwa wanangoja viti vya bahati kwenye ndege zinazoondoka. Hesabu 
mia ya eropleini ambazo zingetua Amerika kwa sasa ziligeuka kwenda 
Canada, ambapo kila moja ilikuwa na dhibitisho la kujaza viti vyote bila kujali 
gharama au mahali abiria anapokusudia kufika. Maafisa wa kutoka Canada, 
ambao ni mazoea yao kukaa chonjo na kuwa tayari kutangulia kutoa huduma 
ya usaidizi kutokana na jambo la ghafula; walikuwa kama wenye wazimu 
walipojaribu kudhihirisha kanuni zitakazo tumiwa kuchagua watu ambao 
watasafirishwa kwanza. 

Runinga iliyokuwa katika chumba cha wageni waheshimiwa ilitangaza 
hesabu ya miji mikuu na viwanja vya ndege vilivyoangamia. Ndege ndogo 
ziliweza kutua katika viwanja vidogo lakini, haikufaa kurekebisha kwa haraka 
matatizo ya miji mikuu - kama Chicago -- ambayo ilipata hasara zaidi. 
Milwaukee na St. Paul/Minniapolis ilikuwa miji iliyokaribia Canada, kuliko 
Chicago. Miji hii pamoja ilitoa riziki na usaidizi wa kusafirisha watu hadi vituo 
vya wakimbizi vilivyoanzishwa na nchi jirani. 

Rais Gerald Fitzhugh pamoja na jamii yake walidhaniwa kuwa wamenaswa 
chini ya makao makuu ya Washington D.C. Walikimbizwa kujificha kupitia 
mlango wa sakafuni wakuinuliwa juu na sio kwa upande, wakati kelele za 



kwanza za onyo zilipotangazwa. Kama kombora ilipasuka karibu na makao 
makuu, basi kuponyoka hakutakuwa rahisi. 

Watu walioepuka walielezwa kwa njia ya redio watafute kimbilio au mahali 
pa kujificha hadi watakapo amurishwa vingine. Jitihada zilikuwa zinafanywa 
za kuhamisha wakimbizi wote. Lakini kwanza, itabidi wenye mamlaka 
wachague mahali watakapo wapeleka. Utabiri wa hali ya hewa ulionyesha 
kuwa upepo wa baridi unaelekea Kusini Mashariki kwa kupitia sehemu ya 
Magharibi kati kati ya Amerika. Mawingu yaliyobeba hewa ya madhara na 
sumu yalionekana kuwa yanaelekea upande huo. 

Kuangamizwa kwa San Diego, Anaheim, Los Angeles, Fresno, Sacramento, 
Oakland, San Francisco, Portland, Eugene, Tacoma, Seattle na Spokane, 
kulionyesha kuwa hasara imekusanyika sehemu za Pwani Magharibi. 
Sehemu zilizo kati ya Boston na Washington zilikuwa zimepigwa zaidi ya 
zingine zote. 

Rayford alielewa kutokana na picha za kwanza za wakimbizi zilizoenezwa 
kwa njia ya Runinga kuwa, nafasi ya kupatana tena na jamii yake haikuwa 
nzuri. Pande mbili za njia kuu zilikuwa zinatumiwa na magari yanayoelekea 
Kaskazini, ambayo yalikuwa yamekoma njiani na kutambaa polepole. Ilibidi 
magari yatumie njia zingine ili yaepuke barabara kuu na njia ambazo zilikuwa 
zimechimbuliwa na mizinga. Magari yaliyokuwa yakitumiwa katika shughuli 
za uokovu ndio yaliyokuwa yakielekea Kusini, peke yake. 

Barabara kuu zenyewe zilikuwa zimezuiwa na magari yaliyoishiwa na 
mafuta, ambayo yalisukumwa na kuachwa kando. Ilibidi dereva na abiria wa 
magari hayo wathubutu kuendelea kwa miguu. Kila siku iliyopita ilimaanisha 
kuwa watembezi wako hatarini kutokana na hewa ya kudhuru. Wakuu wa 
Ulinzi walitoa onyo kali ya kuwa, raia wasijaribu kutoroka hadi watakapo 
thibitisha na kuwaelekeza mahali pa usalama, pasipo hatari. Lakini, Mamilioni 
ya watu hawakutilia onyo hilo maanani. 

Mji wa Chicago ulikuwa mbali sana na Toronto, kwa hivyo hawakutarajia 
usaidizi kutoka huko. Watu wachache walijaribu kutumia ndege ndogo na 
meli kuvukisha wakimbizi kuelekea nchi jirani. Watoaji wa huduma na 
utimishi wa usaidizi walikuwa mashakani, walihitaji mavazi ya kujikinga kwa 
haraka. 

Rayford alijituliza na fikira kuwa, hata kama hana uwezo wa kuokoa jamii 
yake ataweza kusaidia watu wengine. Huenda kuwa bidii yake itamfungulia 
njia ya kusaidia Irene na watoto wake. 

Karibu saa moja ya jioni, Rayford aliondoka kutoka chumba cha kungoja 
wageni waheshimiwa na kuelekea kiwanja cha magari ya kupanga. Alitaka 
kupumzika kidogo kabla ya safari yake. Alipokuwa anapita sebule ya kituo 
cha Heathrow, alikaribiwa na mtu mmoja, mwembamba na mwenye nywele 
nyeupe, mwenye umri wa miaka Thelathini hivi. Mavazi yake yalikuwa 
yamechakaa na mbovu mbovu. Mtu huyo alichomoa kitabu kidogo na 
kukileta karibu sana na uso wa Rayford. Kwa tamuko la sauti ya Kijerumani, 
alimuuliza kama anataka kitabu hicho. Jina la kitabu lilikuwa "Kuanguka Kwa 
Amerika." Jina hilo lilikuwa limebandikwa juu ya picha ya bendera ya Amerika 
ambayo ilikuwa imepinduka juu chini. Rayford alisukuma mtu huyo kwa 
upande akiwa amejawa na maudhiko. 

Wazo la kwanza lililomjia ni kuwa, daima kuta kuwa na mtu aliye tayari 
kujitajirisha kutokana na mashaka ya watu wengine! Lakini, alipofika nje, 
mara moja alipata wazo lingine. Inawezekana aje kuwa mtu aliye Uingereza 



tayari ametunga na kutoa kitabu kidogo kuhusu mambo yanayotokea sasa? 
Alikimbia upesi kurudi ndani ya sebule ya kituo cha ndege, macho yake 
yaliangalia kila upande akitafuta yule mtu. Mara moja, alimuona mwanaume 
yule akiwa amesimama karibu na meza ya kuonyeshana tikiti za kusafiri. 
Alikuwa anazungumza na watu wawili au watatu ambao walionekana kuwa 
wanamfukuza. 

"Ulipata kitabu hicho wapi? Mwandishi ni nani?" Rayford alinong'ona akiwa 
karibu kupaza sauti. Alifanya bidii ili isionekane kama anajaribu kuanzisha 
ugomvi, alipovuta mkono wa yule mtu. Alikuwa na haja kuu ya kuelewa 
mambo yanayotokea. 

"Marafiki wangu . pamoja na mimi, tulikiandika," alijibu mtu yule kwa uoga. 
"Unajali kujua?" 

"Ndio, ninajali kujua," Rayford alitilia mkazo. "Ninajali sana. Lakini, kwanza 
nieleze mulijuaje kitakacho tendeka?" 

Kwa sauti ya upole na kwa kutumia Kiingereza kisicho sanifu kabisa, yule 
mtu alimjibu. "Tumechunguza unabii uliokatika Bibilia. Tunaomba pia. 
Tumekuwa tukitangaza kuwa mambo haya yatatokea. Tumekuwa tukisema 
hivyo kwa miaka kadha sasa. Ni jambo la muhimu. Lazima usome kitabu 
hiki." Paji la uso wake lilikunjana na alionekana kama ambaye anatia chumvi 
ili kuonyesha uzito wa yale anayosema. Lakini, itawezekana aje mtu 
kuzidisha maana ya uzito wa maafa ambayo yametokea Amerika? 

Kijana Mjerumani aliongezea, "Kuna mambo mengine ambayo yanakuja. 
mambo yenye maana nzito zaidi." 

Rayford alitaka kusoma kitabu hicho lakini, kwa sasa alikuwa anahitaji 
majibu ya haraka. Alijitolea kumnunulia yule mtu - aliyeitwa Reinhard - 
chakula, kama ataketi na kuzungumza naye. 

"Jambo la muhimu kwangu, nikuondoka ili niwape watu vitabu hivi," alijibu 
Reinhard. "Tunaweza kuongea baadaye." 

"Tafadhali!" Rayford alimsihi akiwa karibu kulia sasa. "Nina safiri kwenda 
Canada leo usiku. Jamii yangu iko huko. Lazima nijue kinachoendelea kabla 
niondoke." 

Reinhard aliona kuwa sauti ya Rayford imejaa bidii ambayo hajapata kuona 
kutoka kwa watu wengine hadi sasa. Aliacha kauli yake ya mbeleni na 
kuuliza, "Unataka twende kuongea wapi?" 

Rayford alimpeleka kwa meza katika mkahawa uliokuwa karibu, aliwaagizia 
chakula chao halafu akamfungulia Reinhard sakafu ili amueleze anayojua. 

"Kile kinachoendelea sasa . ni adhabu na hukumu kwa Amerika kutoka kwa 
Mungu. Lakini pia, njia inafunguka ili nchi ya Urusi itawale Ushirika wa Umoja 
wa Mataifa. Dangchao amechaguliwa na Urusi, unaelewa?" Rayford alikuwa 
anajua kuhusu msukosuko ulioko duniani, kwa sababu mataifa mengi 
yalionelea kuwa Amerika inatumia nguvu na uwezo wake vibaya katika 
Ushirika wa Mataifa. Hadi sasa maelezo ya Reinhard yalieleweka lakini, hayo 
sio aliyokuwa anatafuta. 

"Unasema ya kwamba ulijua haya mambo yatatokea kwa sababu ya kusoma 
Bibilia?" aliuliza bila kuamini. 

"Siwezi kukuonyesha yale yote unayotaka kujua kwa muda huu mfupi. 
Utapata majibu ukisoma kitabu hiki." 

Desturi ya Reinhard ya kufupisha mambo ilifanya agizo hilo lisikike kama 
amri. "Utajionea mwenyewe. Kwa sasa, tuna wakati mdogo tu. Nitaendelea 
kwa ufupi tu. Bibilia inatueleza kuhusu nguvu za nchi tano fulani za dunia." 



Alihesabu kwa kutumia vidole vyake. "Inatueleza kuhusu mnyama mmoja 
mkali anayeitwa Dubu, aina ya ndege anayeitwa Tai, Simba, Chui na Jogoo. 
Wanyama hawa wametumiwa kama ishara ya nchi za Urusi, Amerika, 
Uingereza, Afrika na Ufaransa. Lazima uelewe, Chui anatumiwa sasa kama 
dalili ya kushirikiana pamoja kwa Nchi Maskini." 

Rayford hakuelewa lakini, alimuachia Reinhard aendelee. 

"Uingereza, Ufaransa na Amerika wana uwezo wa kukataza mradi na nia ya 
Urusi na China katika Umoja wa Mataifa. Nchi zingine Kumi za Baraza la 
Ulinzi . zinaitwa washiriki wa kuzunguka . wanaotoka nchi zingine. 

"Kwa hivyo?" Rayford aliuliza kwa utulivu, ingawa alikuwa na maswali 
alingojea nafasi yake. 

Reinhard aliendelea, "Mabawa ya ndege Tai yame ng'olewa. Utaona kwa 
kitabu. Iko katika Bibilia. Shambulio hili, ndilo kung'olewa kwa mabawa ya 
Tai. Baada ya Tai kuanguka, Simba . yaani Uingereza . itapoteza uwezo 
wake. Mabawa ya Jogoo, yatashikana na Chui. Yaani, Ufaransa pamoja na 
nchi zote za Ulaya zitashirikiana na Nchi Maskini. Unaona, ni kwa sababu 
myama Dubu . Urusi . itapunguza nguvu . yaani, itashinda kwa kusimamisha 
nchi zenye nguvu ili zisiweze kupigana naye. Imefaulu kwa sababu ya 
kung'oa mabawa ya Tai. Kwa kutumia usaidizi wa mataifa mengine kumi, 
kiongozi mpya ataongoza dunia nzima." 

Rayford alikuwa anaanza kupoteza uvumilivu wake. "Sina haja ya kujua 
mambo ya utawala na serikali," alisema kwa hasira. "Je, una majibu yoyote? 
Jamii yangu iko huko. Kama kweli unaelewa kinachoendelea, ninaweza 
kuwasaidia kwa namna gani? Ni nini nitakacho hitajiwa kufanya?" 

"Ni adhabu ya Mungu," Reinhard alimjibu kwa utartibu. "Kama watu wako 
wangali hai, itabidi waondoke. Hakuna mtu atakaye ishi huko tena. Mwenyezi 
Mungu amekasirishwa na watu wa kanisa la Amerika." 

"Watu wa kanisa?" Rayford aliuliza akiwa ameshangaa. "Kwa nini watu wa 
kanisa?" alikuwa anafikiria Irene." 

"Wanapinga mafunzo ya Yesu Kristo. Hawajitayarishi kwa yale yatakayo 
tokea, na hawaambii wengine ukweli." 

"Bibi yangu ni mmoja wa watu wa kanisa," Rayford alijibu kwa uchungu. 
Wakati wote alikuwa anaongea kuhusu.hiki.kitu kinachoitwa Dhiki Kuu ya 
kupita yote." 

"Hapana, hapana! Hii sio Dhiki Kuu . bado," alijibu Reinhard. "Huu ni 
mwanzo wa mambo yanayokaribia. Lakini, Bibi yako atahitaji kuwa na imani 
inayoweza kumsaidia kuvumilia Dhiki Kuu. Sidhani atapata imani hiyo 
kanisani." 

"Kama anavyosema ni kweli . ataepuka mashaka hayo," Rayford alijibu. 
Alishtuka kuwa anatetea yale ambayo hadi sasa alidhani kuwa upuuzi. "Bibi 
yangu husema kuwa atachukuliwa hadi mbinguni kabla ya mashaka hayo 
kuanza." 

"Je, alikuambia kuwa Amerika itapatiwa adhabu kabla aende mbinguni?" 
Reinhard aliuliza kwa upole, macho yake yakiwa yanaangalia mapaja yake. 
Rayford aliposhindwa kujibu, Reinhard aliinua kichwa na nyusi za macho 
yake. 

Mwishowe, Rayford alisema, "Sijui. Sikumbuki akisema chochote kuhusu 
jambo hilo." Hata alipojibu alikuwa ana kumbuka namna Irene alivyokuwa na 
huzuni walipozungumza kwa simu. "Labda, alisahau sehemu hiyo." 



"Atahitaji usaidizi . usaidizi wenye asili ya mambo ya roho." Reinhard 
alisema hivi kwa huruma. Aliendelea pole pole kama mtu anayejiongelesha: 
"Ni vigumu sana kwa watu wa kanisa . hawawezi kukubali makosa yao." 
Reinhard alikuwa amefungua macho yake kabisa na kuangalia macho ya 
Rayford kiwazi alipotamuka pole pole, "Chunga, usiitikie akimbie. Atataka 
kwenda kutafuta Yesu wake." 

Rayford hakutaka kusikia Bibi yake akitajwa hivyo, wakati ambapo 
inaonekana kuwa yuko karibu kumpoteza. Alikuwa amekasirika. Hakupata 
majibu aliyotarajia au yatakayo msaidia kutatua mambo, kutoka kwa mtu huyu 
wa ajabu. Hata hivyo, alikata kauli kuwa atasoma kitabu alichopewa 
baadaye. Aliomba radhi na kuondoka, naye Reinhard akabaki pekee na 
chakula chake. 

Alipotembea kidogo, Rayford alipinduka kuangali mhubiri huyo wa 
barabarani, aliyekuwa anamaliza chakula chake kwa upesi, kama mtu 
ambaye hajapata chakula kwa muda mrefu. 



Zion Ben-Jonah Aaandika: 



Asili ya utabiri kuhusu kuanguka kwa Amerika inapatikana katika mafunzo 
kutoka Kitabu Cha Danieli 7:1-7, pamoja na Ufunuo wa Yohana Wa Yohana 
13:1-2. Unabii wa Danieli mara nyingi huchukuliwa kumaanisha ukoo wa Enzi 
Kuu ya Babeli (inayofananishwa na Simba mwenye mabawa ya ndege Tai), 
Enzi Kuu ya Uagemi (inayofananishwa na Dubu), Enzi Kuu ya Kigiriki 
(inayofananishwa na Chui mwenye mabawa manne ya ndege ambayo yako 
juu ya mgongo wake), na Enzi Kuu ya Roma (inayofananishwa na Mnyama 
wa "kutisha" mwenye nguvu na uwezo, ambaye alivunja na kumeza 
ulimwengu mzima.) Siku hizi, ishara hizo nne zinatumika kufananisha 
mataifa manne kati ya tano katika Baraza la Ulinzi wa Umoja wa Mataifa. 
(Ishara ya nchi ya tano, China, ni Joka lenye mabawa na miguu minne yenye 
kucha, linalotoa moto na moshi kinywani.) Chui peke yake ndiye mnyama 
asiye maarufu siku hizi, isipokuwa kama ishara ya Afrika, Jeshi la Watu 
Weusi, au, labda, Nchi Maskini. 

Ufunuo wa Yohana Wa Yohana 13:2 unatuonyesha kuwa, katika wakati ujao 
kutatokea enzi moja yenye nguvu na amri kubwa, ambayo itakuwa na hali ya 
wanyama waliotajwa katika Kitabu Cha Danieli sura 7, isipokuwa ndege Tai. 
Inaonekana kuwa, wakati huo Tai hakuwepo tena! 

Kuna washiriki kumi wa kuzunguka katika Baraza la Ulinzi wa Umoja wa 
Mataifa, ambao wanatoka nchi zingine. Bibilia inatueleza kuwa kwa kutumia 
usaidizi wa "Wafalme" kumi, enzi iliyofufuka itamaliza kabisa enzi nyingine 
inayofananishwa na Malaya . ambaye ni mtawala wa biashara kuu za dunia. 
(Ufunuo wa Yohana Wa Yohana 17:1-5, 12-16) Na jina lake ni Babeli. 

Kitabu Cha Maarifa Yote Ya Kiingereza kinataja mji mmoja katika dunia ya 
sasa unaoitwa Babeli. Mji huo unapatikana katika kisiwa cha Long Island 
kilicho katika Mji Mkuu wa New York, karibu sana na jimbo kuu la biashara ya 
rasilimali ya serikali na mali iliyokopeshwa kwa matumizi ya shirika la 
makumpuni! 



3.L00, HAPA! NA LOO, KULE! 



Jua lilipopambazuka, mwangaza wa kutosha uliingia kwenye chumba cha 
gorofa ya chini katika makao ya jamii ya Rayford huko Prospect Heights, na 
kuwawezesha wafungwa watatu kuona bila kutumia mshumaa. 

Chloe alichagua pembe moja itakayo tumika kama choo, halafu akaagiza 
Mama na ndugu yake wakunywe maji ya kutosha kutoka kwa vyombo vidogo 
kwanza. Hii itawawezesha kutumia mikebe iliyotupu kushikia na kuweka 
mkojo wao. Hivyo ndivyo watakavyo fanya maji yakiendelea kupungua. 

Chloe alitoa shauri, "Labda tutalazimishwa kutafuta njia ya kubadilisha 
mkojo kuwa maji tena, maji yakiisha kabisa." 

"Chafu, mbaya sana!" Raymie alijibu. "Kwa nini tusichote maji kutoka gorofa 
yajuu?" 

"Tuna taabu moja," Chloe alisema. "Hakuna maji. Inaelekea kuwa mfereji 
mkuu ulipasuka kutokana na pigo la mzinga. Huenda tutaweza kupata maji 
kutoka kwenye chombo cha kuumba barafu(kinachotumika kuhifadhi vyakula 
au kubadilisha maji ili yawe barafu), baada ya siku chache ijapokuwa sidhani 
kuwa tuta pata maji ya kutosha. Sisemi kuwa itabidi tunywe mkojo lakini, 
lazima tuwe tayari kwa jambo lo lote litakalo tokea." 

Chloe alikusanya vijisanduku vya karatasi na gazetti nzee, ambazo 
watatumia kushikia na kuweka mavi, na kuziweka katika pembe moja. 

"Tutafanya nini na harufu mbaya?" Raymie aliuliza. 

"Moja ya vitu viwili," Chloe alimjibu ndugu yake kwa ukali, bila utulivu. 
"Tuvumilie au tupate maumivu ya tumbo. Tayari tunajua wewe utakavyo 
fanya." 

Irene alikaa kimya kabisa. Alikuwa na mawazo akilini kuhusu jinsi atakavyo 
tatua jambo nzito. 

Kuelekea saa tatu ya asubuhi, saa tano baada ya kombora na mzinga wa 
mwisho kuanguka, jamii yote ilishtuka na kutazama juu pamoja waliposikia 
sauti ya miguu ikikimbia katika gorofa iliyojuu yao. Mara moja, mlango wa 
bohari ulifunguliwa na Vernon na Elaine Billings, ambao walianza kuteremka 
ngazi. Mwangaza kutoka gorofa ya juu ulitia kiwi kwa macho na kufanya 
waliyojificha kuwa kama vipofu. Kwa upande mwingine, giza iliyojaa katika 
bohari ilifanya Askofu na Bibi yake pia wawe kama vipofu. 

"Haraka! Funga mlango!" Chloe alisema kwa sauti kuu. Elaine Billings 
alifuata maongozi, halafu akakamata bega la Bwana yake ili asianguke, akiwa 
anajikwaa gizani. Vernon Billings alikuwa na mwili mkubwa wenye nguvu. 
Kwa hivyo, hakuwa na shida alipomshikilia Bibi yake mwenye mwili mdogo. 

"Kweli, kuna giza hapa!" Askofu alinena huku akishikilia ubao wa nguzo za 
kitalu cha ngazi kwa nguvu. "Hamuna mishumaa?" 

"Tunajaribu kuhifadhi mishumaa tuliyo nayo," Chloe alimjibu kwa sauti 
yenye baridi, bila upendo. Alijua kuwa anafaa kuongelesha Askofu na Bibi 
yake kwa heshima. Wakati wote walikuwa wazuri na wapole kwake. Lakini, 
kuna kitu ambacho hakuweza kutambua au kuelewa, ambacho 
kilimsababisha awe na hasira kwa ajili yao. 

"Dada Strait, lazima tukueleze kilichotendeka!" Askofu alisema kwa ghafula. 
"Endelea! Waelezee Elaine!" 

Bibi yake alisema kwa utiifu, "Unaona, Irene, tuliomba kuhusu jambo la 
kwenda Montana, baada ya Askofu kuzungumuza na wewe kwa simu leo 
asubuhi. Tuliuliza Mungu atupe ishara kama kweli ni yeye. 



"Tulikuwa tumeketi pamoja katika ghala ya chini ya nyumba, tukila kifungua 
kinywa, wakati ilipotendeka. Vernon alisikia sauti. Kwa kweli, sote wawili 
tuliisikia," aliendelea akiwa ameangalia Bwana yake kwa wasiwasi. "Ilisema 
'Njoo!' Hivyo tu: 'Njoo!'" 

Askofu Billings aliendelea na hadithi kutoka hapo. "Tuliongea kuhusu sauti 
hiyo kwa muda, halafu Elaine akaenda jikoni na kurudi na kisanduku chake 
cha ahadi. Bila kuchagua tulitoa somo moja kutoka mwisho wa maandishi ya 
Marko Mtakatifu, anaposema, '. hata wakinywa kitu cha kufisha, 
hakitawadhuru kabisa.' 

"Unaona vile Mungu alivyokuwa akisema, Dada? Alikuwa anatupatia ahadi 
kwamba atatulinda, kama tutaondoka kuelekea Montana bila kusita. 
Tumetayarisha mzigo wa chakula, maji na nguo chache, na sasa tuko tayari 
kuondoka. 

"Lakini, tunataka kukupatia nafasi ya kuandamana na sisi. Utaenda na si, 
Dada?" 

Elaine aliinjilia kwa sauti nyororo na tamu, "Tafadhali twende pamoja, Irene." 

"Ee! Sijui," Irene alijibu. "Una hakika ya kuwa hakuna hatari? Kwa nini 
tusingoje kidogo kwanza?" 

"Ili tuchelewe mbingu ikifunguka?" Elaine aliuliza. "Angalia, tumekuwa nje 
sasa kwa muda wa nusu saa na tungali wazima kama dhahabu. Hata mimi 
nilikuwa na uwoga mwanzoni, lakini sasa siogopi." 

"Mungu atakulinda, Irene." Askofu Billings alisema kwa upole. "Nina hakika. 
Tafadhali, muamini, twende sote, Irene!" 

"Mama, tunaweza kwenda?" Raymie aliuliza. "Ni bora kuliko kukaa mahali 
hapa. Angalia, wako sawa, hawajaumia!" 

"Na wewe, Chloe? Utaenda na sisi?" Irene aliuliza, sura yake ikiwa imejaa 
huzuni alipokuwa akiomba bintiye amusikilize. 

"Hapana! Siendi. Kama wewe unataka kufanya jambo pumbavu kama hilo, 
mimi . mimi sitaki kuwa hapo. Fikiria sana Mama, unadhani hivi ndivyo 
Mungu atakavyo fanya? Mimi ninaonelea kuwa nyinyi nyote mumeshikwa na 
woga mkuu wa ghafula, kwa sababu mambo hayakutokea vile mlivyo tarajia. 
Itikieni kuwa mulikosea. Si jambo kubwa!" 

"Namkemea pepo huyu mwenye wasiwasi!" Askofu Billings alisema, macho 
yake yakiwa yamefinyana kwa uangalifu na akiwa ameinua na kunyoosha 
mkono wake kuelekea upande wa Chloe. Mwanaume huyo alionekana kuwa 
mkubwa zaidi. Alikuwa amesimama sehemu ndogo kutoka chini ya kipandio 
cha ngazi katika chumba hiki kilichokuwa na giza nusu, na nuru nusu. Chloe 
alirudi nyuma kwa mshtuko. Hakuwahi kuona Askofu akiwa hivi mbeleni, na 
hakupendezwa hata kidogo na ukali aliyouona sasa. 

"Namkemea pepo wa wasiwasi, katika jina la Yesu!" Askofu alipaza sauti 
kwa njia ya kuigiza. Halafu, akaweka mkono wake chini na kuendelea 
kutumia sauti yake ya kawaida ambayo ilikuwa tamu kama sukari. "Gari 
inangojea, Dada," alisema kwa upole. "Chaguo ni lako sasa. Unaweza 
kufuata imani yako au ubaki hapa na uchelewe na kufunguka kwa mbingu. 
Unasemaje, penzi? Ni wakati wa kuondoka." Askofu alianza kupanda ngazi. 

"Tafadhali, Chloe!" Irene alisema kwa sikitiko. "Tafadhali, enda na si!" Yeye 
pia alianza kupanda ngazi akielekea mlangoni. 

"Mama, hapana! Hujui unavyofanya!" Chloe alimrudishia kwa sauti kuu, 
akiwa ameshtuka kuwa Mama yake anaweza kuamini watu wawili ambao 



walikuwa wamejidanganya. Walikuwa na haja kubwa ya kuamini kile 
ambacho walichotaka sana kuamini. "Je, haumjali Baba?" 



"Mueleze kuwa nina mpenda." Hayo tu Ndio Irene aliyoweza kusema kabla 
ya kupinduka na kukimbia, huku akiwa analia kwa sauti ya huzuni alipokuwa 
anapanda ngazi. Elaine na Vernon walikuwa tayari wamefungua mlango na 
kungojea katika sebule iliyokaribu na jikoni. 

"Unakuja, Raymie?" Irene aliuliza swali hilo kama wazo la baadaye. Alikuwa 
amedhani kuwa Raymie atakubaliana na cho chote atakacho amua. 

"Kwaheri, Dada," Raymie alisema akiwa amemkumbatia Chloe na mkono 
mmoja, kwa upendo. "Pole kwa taabu zote nilizokupatia." Halafu, yeye pia 
akaelekea kupanda ngazi. 

Chloe alikuwa ameshtuka zaidi, hakuweza kusema cho chote. Raymie 
alikuwa amefika mlangoni kabla Chloe atamuke neno moja, halafu akasema, 
"Raymie.Hapana." 

Lakini, walikuwa wameondoka. 



Zion Ben-Jonah Aaandika: 

Maelezo ya hali ya mambo duniani kabla ya kurudi kwa Yesu, ni ya watu 
kuwa na wasiwasi na hofu kuu kwa sababu hakurudi wakati ambapo 
walipotarajia. Yesu alituonya katika maandishi ya Mathayo Mtakatifu 24:23- 
27, aliposema, "Wakati huo, mtu akikwambia Tazama, Kristo yupo hapa, au 
yuko kule' msisadiki. Kwa maana watatokea makristo wa uongo, na manabii 
wa uongo, nao watatoa ishara kubwa na maajabu; wapate kuwapoteza, kama 
yamkini, hata walio wateule. Tazama, nimekwisha kuwaonya mbele. Basi 
wakiwaambia, 'Yuko jangwani,' msitoke; 'yiimo nyumbani,' msisadiki. Kwa 
maana kama vile umeme utokavyo Mashariki ukaonekana hata Magharibi, 
hivyo ndivyo kutakavyokuwa kuja kwa Mwana wa Adamu." 

Tupilia mbali mafunzo yanaohusu "kufunguka kwa mbingu, kwa siri!" 

Ukoo wa mafunzo hayo, pamoja na mafunzo mengine katika makanisa ya 
siku hizi, ni kuwa watu wanapendelea mwepuko au kuponyoka bila malipo. Ni 
rahisi sana kujidanganya na kuamini kile ambacho tunachotaka kuamini, 
ukipenda usipende hata ikiwa kweli au uongo. 

Kwa mfano, tuseme kuwa ni funzo kuwa hatutapata ugonjwa wowote, au 
hatuna budi kufanikiwa, au kuwa tunaweza kuendelea bila kuogopa au kutii 
Yesu na Mungu atatusamehe, au kuwa haitabidi tuvumilie Dhiki Kuu. 
Mafunzo haya hupata sifa bora na yanapendeza watu wote. Lakini, sio kwa 
sababu ni ukweli, bali kwa sababu yanavutia. Yanasema vile ambavyo watu 
wanavyotaka kusikia. 

Isipokuwa Wakristo wawe na nguvu ya kukubali kosa waziwazi 
wakionyeshwa (angalau kwa njia ya mambo na hali ilivyo, kama sio kwa njia 
ingine), au wataendelea kubadilisha mwepuko wa aina moja na hali ingine 
geni ambayo itachekesha au kutazanisha zaidi, kwa madhumuni ya kukataa 
kukiri kosa lao. 



4. KUTAFUTA 



Alipokuwa amerejea pale Hilton, Rayford alifungua kijitabu. Aligundua kuwa 
Reinhard na rafiki zake walijiita "Jesans". Aligeukia utangulizi wa kitabu. 

Ni rahisi kwetu sote kupata makosa kwa watu wengine kuliko kuyaona kwetu 
sisi. Watu wa Marekani sio tofauti. Ukitazama shughuli zote za kidini Marekani 
hivi sasa, ni rahisi kuona watu (nje na ndani ya makanisa) wamepumbazwa 
kuichukulia dini kana kwamba ni imani halisi. Lakini shughuli za kidini, mila, 
na hata maono ya kiakili havina mengi kuhusu njia nzuri za zamani za kutii 
mambo aliyo fundisha Yesu katika Bibilia. Na ukaidi wa Marekani utaadhibiwa 
kabla wa yeyote ule kwa sababu wale wanaojua mengi wana mengi ya kujibu. 

Utangulizi uliendelea. 

Ikiwa ni faraja yoyote, Bibilia inaahidi kwamba kutakuwa na siku kubwa ya 
kuhesabiwa kwa ulimwengu mzima, kuliko ile itakayowafikia wamarekani. 
Lakini Bibilia pia, inasema kuwa hukumu lazima ianze na wale wanaodai 
kuwa watu wa Mungu (IPetro 4:17). Na jinsi tutakavyofafanua juu ya kijitabu 
hiki,hukumu ya Marekani itakuwa kama uharibifu wa Sodoma na Gomorrah 
kusikika kama safari fupi ya ushirika wa Jumapili wa watoto. 

"Sawa, hayo yote ni kweli," 

aliwaza Rayford Strait. Na akaendelea kusoma 

Imefanyika tu kuwa Mungu hutumia taifa ili kuwahukumu watu wake_ Israeli. 
Kwa sababu Marekani ni mfano wa Agano Jipya la Israeli, Mungu atatumia 
ujumla wa kutoamini kuhukumu Marekani. Si jambo kubwa. Sio mashindano 
ya kiroho kati ya Marekani na nguvu nyingine ya kisiasa. Ni swala la uajibikaji 
wa kibinafsi kwa wale wanaostahili kujua zaidi. 

Billy Graham anaripotiwa kusema: 

"Ikiwa Mungu hataiharibu Marekani, basi anastahili kuwaomba msamaha 
Sodoma na Gomorrah". 

Dhana ni kwamba Mungu anastahili kuiharibu Marekani kwa sababu ya 
ushoga, au kutoamini kwake, au ukahaba wake, au kwa kamari, au madawa 
ya kulevya, au kwa kuavya. Ila sio kwa sababu ya dhambi za makanisa. 
Umiliki mali, maringo, unafiki, wokovu wa kujidhania ama mojawapo ya yale 
Yesu alikosa kukubaliana nayo. 

Ibrahimu alidhania kuwa walikuwepo sio chini ya watu 100 waongofu kule 
Sodom siku zake. Alifanya hivyo pengine kwa sababu wengi wao 
walihudhuria hekalu yake au kusaidia mapambano yake ya kiunjilisti. Ibrahimu 
alikuwa amedanganywa na maongezi ya kidini yaliyokuwa na kinyume. Yesu 
alipofananisha dhambi za Sodoma na watu siku hizi, hakutazamia kutaja 
ushoga, uchawi, au kitu chochote cha kusisimua. Alisema tu kuwa shida 
ilikuwa ni umilikaji na mahitaji ya kijamii, hata kwa wale waliohudhuria 
mahekalu (ama "makanisa" yalivyoiytwa siku hizo.) 

Ilikuwa katika hatua hii ambapo Rayford alipoteza haja.Alikuwa 
amedumisha amani katika ndoa yake na Irene kupitia kwa makubalino 
yasiyosemwa. Angevumilia kujihusisha kwake na Kanisa ikiwa Irene 
angevumilia kutojihusisha kwake Rayford. Baadhi ya wakati alikubali 



kuhudhuria kaanisa ndiposa apate mapendeleo fulani kutoka kwa Irene, lakini 
kile ambacho kundi la Jesani lilikuwa likipendekeza ni kuwa apate dini na 
amtenge Irene wakati huo huo. Hali gani ya kupoteza mara mbili! 

Alikitumbukiza kitabu katika mkoba wake wa kusafiria na akaenda kulala. 
Saa kumi na moja asubuhi Rayford alirudi kwa uwanja wa ndege kusafiri kwa 
safari ya rehema huko Toronto. Masaa machache nje ya jiji la London aliingia 
katika bendi ya mawasiliano ya "Satphone".Kwa bahati mbaya mwingi wa ule 
wakati mzuri sana ulichukuliwa na mawasiliano rasmi ya kuelekeza ndege za 
Toronto. 

Ilivyofanyika Rayford alikuwa ameorodhesha kwa ufupi yale aliyotaka 
kumwambia Irene, ndiposa angetumia bora zaidi sekunde chache zilizosalia 
kwa muda wa mawasiliano ya "Satphone",wakati shughuli rasmi ingekuwa 
imekamilika. Ingawa ilikuwa baada ya saa tisa asubuhi kule lllinois, Chloe 
alijibu kwa mlio wa pili. Hiyo ilikuwa bahati, Rayford alifikiria. Chloe alifikiri 
wazi kuliko Irene, na angefuata maagizo ya Rayford vyema. 

"Chloe, huyu ni baba.Nina dakika moja tu, kwa hivyo sikiliza kwa makini. Je 
una kalamu ya mate na karatasi karibu?" 

"Ndio baba, lakini" 

"Vizuri,.Tafadhali zima simu kwa masaa arobaini na nane baada ya mimi 
kukata mawasiliano, hivi betri itakaa muda mrefu.Wanielewa?" 

Chloe alikuwa tayari amewaza hivyo na alikuwa amezima simu kwa wakati 
mrefu siku iliyotangulia, alikuwa na uhakika kwamba babayake hajapiga simu 
kwa muda wa saa 18, hata ingawa kuna mengi aliyokuwa akitaka kujadili 
naye. "Ndio ninayo hayo. Lakini, Baba." 

"Nitakuwa Toronto saa 8:30 saa ya kwenu, na nitahakikisha kwamba wale 
watu wa kuhudumia waliojeruhiwa wanakujua. Nitapiga simu ili nikupatie 
maelezo kamili nikielekea London siku chache zijazo." 

"Baba!" Chloe aliita kwa sauti. "Mama ameondoka!" 

"Ameondoka?" Rayford alidhani kwamba Irene alikuwa ameenda kutafuta 
bidhaa fulani, huku akisahau kwamba ilikuwa saa tisa za asubuhi katika saa 
za Prospectus. 

"Sijui! Mahali kule Montana. Alienda kwa pamoja na Vernon na Elaine 
Billings jana. Wanafikiria kwamba Yesu ako huko. Raymie aliambatana nao. 
Nilijaribu kuwazuia, Baba. Nilijaribu!" 

Ingawa kwa mshangao, ilichukua muda mfupi kwa Rayford kuamua kwamba 
kimsingi alifaa kumnusuru Chloe. Alibakia na sekunde chache. 

"Haya. Tutaangalia hilo baadaye," alisema. "Lakini kwa sasa hali yako ni ipi 
kipenzi?" 

Chloe kadhalika alikuwa na orodha ya mambo ya kusema akilini mwake. Hii 
ilikuwa fursa ya kutumia. 

"Niko salama, Baba. Maji ndio kitu muhimu kwa sasa kuliko chakula, lakini 
hakuna haraka. Nniko mzima, lakini mwenye uchovu." 

Alikuwa akisinzia. Hali yao ya mawasiliano ilikuwa ikididimia." 

"Unaendelea vyema kipenzi! Nakupenda!" Rayford alisema kwa sauti, huku 
akishindwa kuelewa iwapo alimsikia. 



Ghafla fikira zake zikamrejelea kuhusu Irene. Kukimbilia Montanna 
kumtafuta Yesu? Kwa hakika mkewe alikuwa timamu kuliko ilivyo! Alikuwa 
akifikiri nini? Ndiposa alikumbuka Reinhard akilalamikia kitendo cha Irene. 
Ilikuwaje kwa mgeni huyu kuelewa kwamba atafanya hivyo? Alimuuliza 
Rayford maelezo, lakini aliyakosa yalipotolewa. Jinsi gani yalivyo chukiza! 

Ndege ilikuwa ikielekea vyema, Hivyo basi Rayford alimgeukia rubani 
mwenza. "Waweza kushika usukani kwa saa moja hivi, Chris?" aliuliza. 

Rubani mwenza alimtazama kisha kuangalia mbele. "Roger," alijibu. 
"Hakuna shida" 

Rayford alichomoa kitabu alichokuwa amepuuza hapo awali kutoka kwa 
mfuko wake. 

Kwa wakati walipofika Canada alikuwa ameelewa kile walichosema Jesans. 

Walikuwa wametabiri shambulizi la Urusi kule upembe wa Kaskazini. 
Halikadhalika walitabiri kwamba manusura wote wataokolewa kutoka 
Amerika, na kwamba nchi nzima itatowekwa kutokana na kiasi cha uharibifu. 

Magonjwa yanayoongezeka, mitetemeko ya ardhi iliyozidi, na hatari 
kutokana na kuharibiwa kwa utando wa ozone yalikuwa yametabiriwa kwenye 
Bibilia. 

Matukio mengine yaliyotabiriwa yalikuwa bado hayajaonekana na kumvutia 
Rayford. Alinakili kila moja kwenye akili. Na hasa mabadiliko yaliyokuwa 
ndani ya kitabu hicho kuhusu Umoja wa Mataifa. Kutokana na masimulizi ya 
mashirika ya habari, vita kati ya Amerika na Urusi vilifikia kikomo mara moja 
kama vilivyoanza. Urusi ilikuwa imejitoa kuwasaidia manusura na 
kuwanusuru. Katibu Mkuu Dangchao aliongoza mkutano wa waandishi wa 
habari muda mchache baada ya ripoti hiyo. Alijitweka jukumu la kuongoza 
shughuli ya kunusuru. Shambulizi hilo lilikuwa likichukuliwa kama mkasa wa 
kimaumbile na wala sio vita vya kulaumu Urusi. 

Sio kwamba mataifa yote hayakukemea shambulizi. Lakini ukweli wa 
kuuma, nani aliyekuwa na jeshi lililojihami kukabili Urusi. kwani Amerika 
ilikuwa imeondoka? Kila mahali duniani watu walikuwa wapigwa butwa 
kutokana na kuharibiwa kwa U.S. hatukuwa na yeyote wa kugeukia. 

Ilimshangaza Rayford kwani kijitabu cha Jesans kiliweza kutabiri hayo yote. 
Kilieleza kwamba tamaa ya Amerika ilikuwa imesababisha umasikini kote 
duniani. Kuhamia kwa wasomi hadi huko, biashara kuu ulimwenguni, ujuzi 
katika teknologia ya habari, kunyakua mazao ya mataifa yanayoendelea, 
kama vile chai, kahawa, sukari, pamba, tumbaku, viungo vya mchuzi na 
kuharibu kwa misitu katika mataifa yanayostawi. Hasara kubwa iliyotokea 
Amerika ilikuja kuadhiri dunia nzima. Hata msaada wa Amerika ulikuwa 
umekadiriwa kuendeleza nguvu za Amerika, kwa mikopo na misaada ya zana 
za kivita. Kwa uchache msaada ulikuwa kwa watu waliodhulumiwa na 
Amerika hadi kiwango cha kufa. 

Rayford alitaka kuchambua yote aliyosoma., alikuwa akishuku maoni yake. 

* * * 

llikuwa yapata saa 24 tangu kombora la kwanza kulenga. Mamia ya 
wakimbizi tayari walikuwa wameanza kuingia Canada. Wachache kati ya 
wale waliowasili walikuwa wamejeruhiwa., lakini wengi walikuwa na uchovu 
kutokana na safari, na hata kupotewa kwa hamu ya chakula. Kwa wengi hali 



hii ingalisababisha kuadhiriwa kwa matumbo, ubongo na hata kifo. Hii ndio 
ilikuwa adhabu yakujitokeza mara tuu baada ya mlipuko. 

Toronto nzima (kama miji mingine ya Canada) ilikuwa ikisukumwa 
kuwachukua majirani wa Kusini. Ilionekana kama mambo yamezidi mipaka., 
na msongamano ndio mwanzo ulikuwa umeanza. Katika muda wa miezi 
miwili ijayo, Toronto itakuwa imepokea zaidi ya watu milioni sita. 

Siku mbili zilizofuatia, Rayford alizunguka huku na huku katika mashirika 
akitafuta usaidizi kwa Chloe. Ilihitaji apige simu kwanza, alipokutana na mtu 
wa kumpatia matumaini, angalichukua gari na kurudi, huku akitumai kukutana 
na ofisa fulani atakayempendelea endapo atakutana na mwanawe. Katika 
safari aliihiari kutoa damu, na kujishughulisha kujenga hema katika uwanja wa 
mpira upande wa kusini mwa mji. Dhamira yake haikuwa ya kibinafsi. Kwa 
hakika alitaka kusaidia. 

Hatimaye alipeana maelezo kuhusu Chloe, Irene, Raymie na wale Billings 
katika orodha ndefu ya kimataifa, ambayo ingalitumiwa kutambua waadhiriwa, 
na kuwaunganisha manusura na jamii zao. 

Utaratibu wa Pan Con ulihitaji Rayford kurejea London Ijumaa jioni. Ilikuwa 
kinyume na mkataba kwake kusafiri baada ya muda mchache; lakini kibinafsi 
angalifurahia kuondoka mapema. Katika juhudi za kumpata Chloe hakuwa na 
uwezo Toronto sawa na alivyokosa kule London. Lakini kila safari ya ndege 
ilimaanisha kumpigia simu chloe. hadi pale moto ulipungua kwenye simu ya 
rununu. 

Hata ingawa Chloe, Raymie na Irene ndio waliokuwa kwenye fikira yake, 
Rayford kadhalika alifikiri kuhusu yale aliyosema Reinhard, na pia uhusiano 
wake na Mwenyezi Mungu. Daima alimuamini Mungu licha ya kunyamaza tu. 
Wakati wa ukiwa yeye huomba Mwenyezi Mungu. Mabishano yake kuhusu 
Makanisa yalikuwa tu tofauti za imani ya kiroho. Hata hivyo, aliamini kwamba 
imani ilikuwa zaidi ya yote aliyokuwa akiona kwenye Makanisa. 

Sasa ilionekana kama kwamba amepata. Jaribio la Makanisa kumshawishi 
yalikuwa yamemkera; lakini uwepo wa Jesans ulimfanya kusadiki. Hapa 
kulikuwa na watu wenye bidhaa. Walikuwa na uwezo wa kutazama na 
kuchambua undani wa dhehebu-ikiwemo uingilisti wa Kiamerika-na kutoa 
heri kamili. Alisumbuliwa na yale aliyosikia, lakini wakati huo, alihitaji kujua 
mengi. 

Hivyo basi, Ijumaa asubuhi, Rayford alipiga nambari ya rununu aliyopewa na 
Reinhard, kuona iwapo angalikutana na Jesans, punde tu atakapo wasili kule 
London. 

"Tutakuwa tukigawa kule Hounslow Jumamosi, na kulala katika kituo cha 
huduma za Heston, kule M-4," Reinhard alisema kwa lahaja. 
"Wewe hauna afisi?" Rayford aliuliza. 

"La tuko na banda la kurekebisha magari la rafiki yetu," Reinhard alijibu. 
"Lakini mnalala wapi?" 

"Kwenye gari. Utaona kesho," Reinherd alihakikisha. 



Zion Ben-Jonah Aandika 

Kuna aina mbalimbali ya watu wanaotabiri kwamba kutatokea shambulizi la 
ajabu huko Israeli "Kutokea Kaskazini". Wachambuzi wa Bibilia wameona 
kwamba Urusi ndio inayotarajia kusababaisha shambulizi hilo. Hata hivyo, 
wengi hawafahamu kwamba Amerika (U.S) ndio Israeli ya kisasa, na kwamba 



shambulizi la Urusi kutokea upembe wa Kaskazini mwa dunia, itakuwa ni 
shambulizi "kutokea Kaskazini." 

Katika mwanzo wa kitabu cha Jeremia, Mungu anamuuliza mtume 
anachotazama usiku mmoja, na akasema anatazama chungu kinacho 
chemsha maji. Na kusema uso uliomo unaelekea Kaskazini." Mungu 
anaendelea na kumuonya kwamba chungu kinaashiria shida kutokea 
kaskazini. shida itakayopelekea watu wake kwenye "maji moto" kwa 
maongezi ya kuashiria. (Jeremia 1:13-14) 

Ni hali ya kushangaza kwamba nyota kubwa ya upande wa Kaskazini mwa 
dunia ni Mdila Mkubwa (au 'nyungu kubwa') na wahitaji tu kulainisha nyota 
mbili "usoni" ili kuona Nyota ya Kaskazini. Upande mwingine Nyota ya 
Kaskazini ni maarufu. Nyota hiyo hujulikana kwa Kilatini kama Ursa (au Urusi 
- Russia). yaani Bearl. 




5.Njiani Kuelekea Montana 

llikuwa ikikaribia saa tatu kamili saa za jioni siku moja Ijumaa ya Mei. Mahali 
palikuwa katika barabara moja kaskazini mwa Amerika ya Magharibi ya Kati. 
Katika historia, ilikuwa ni usiku wa kutafakari urembo wa maumbile. Lakini 
katikati ya uharibifu mkubwa kuwai kutokea, hayo hayakuwa katika fikira. 

Irene Strait alitazama mzee aliyekuwa kando ya moto wa kambi. 
Alimuangalia kwa huruma lakini kwa kuchanganyikiwa. Kwa miaka mingi 
alimuheshimu- na labda kumsujudu. Alitamani mumewa angalikuwa vivyo 
hivyo. Kwa sasa Vernon Billings alionyesha ujasiri na nguvu. Tamaa yake ya 



kutamani kufika Montana iliendelea, hata ingawa ilionekana kama atakufa 
kutokana na msimamo wake wa kishenzi. 

Haikuwa bora kumuita Vernon Billings tapeli, iwapo ilikuwa sawa, basi 
alikuwa amejitapeli mwenyewe pia. Alikuwa amejitolea kulala sakafuni nje ya 
ukumbi wa Eau Claire, Minnesota, ili Raymie na wanawake wale waweze 
kulala vyema ndani ya gari. Lakini punde tuu mvua ilipoanza kunyesha na 
kulowa, ndipo alipokimbilia kujiunga nao ndani ya gari. Madhara ya bomu 
lililolipuka kule Minneapolis tayari yalikuwa yameonekana, na hasa 
kuonekana zaidi baada ya mvua. 

Vernon alilala nje tena Alhamisi usiku, karibu na mpaka wa Dakota, kwenye 
barabara ya 94. Hali hii ilimfanya kuwa dhoofu kuliko wanahiji wenzake 
waliokuwa ndani karibu na mzunguko wa barabara ya 94, upande wa 
Magharibi na barabara ya 85 kuelekea Regina Kaskazini, Canada. 

Lakini Irene hakuwa anafikiria kilichomfanya Vernon kulala nje siku hizo 
mbili, kama ulikuwa ujasiri au ujinga. Alikuwa akifikiria juu ya tabia yake siku 
hiyo. 

Maji na chakula yalikuwa haba na ghali, lakini mafuta ya gari ndio yalikuwa 
katika fikira ya wasafiri wengi katika barabara kuu za taifa. Lori za kubeba 
mafuta hazikuonekana, Vituo vilivyouza kwa bei ya kawaida vilikuwa 
vimefungwa. Msongamano wa magari ulikuwepo, na magari yalisimama na 
kuenda, huku wakiyumbayumba kwa kutafuta sehemu bora ya kupitia au 
kuepuka magari yaliyokuwa yamekwama. Hali hii ilipelekea kutumia mafuta 
mengi. 

Kufikia ijumaa asubuhi, vituo vilivyokuwa kuwa na mafuta viliweka bei 
waliyotaka. Hundi za pesa na kadi hazikuwa na manufaa na haingewezekana 
kupata fedha kutoka kwa benki. Wanahiji walikuwa na pesa chini ya $100 
walipofikia kituo cha mafuta alasiri, na kuona tangazo la mafuta kuuzwa kwa 
$1,000 kwa tanki. Hali hii ilikuwa ya kutatanisha. 

Vernon alisimamisha gari hilo kubwa la mji wa Lincoln karibu na matuta, 
kisha kuegemeza kichwa kwenye mduara wa usukani wa gari na kusema 
maombi. aliinua kichwa, kuegemea upande wa Elaine na kuchukua kiraka 
katika kisanduku, kisha kumgeukia Irene nyuma ya kiti. "Irene weka bomba 
la mafuta kwenye tanki na kuwachilia mafuta punde muhudumu wa kituo 
atakapoasha mashine?" Irene aliona Eleine akiwa ameshanga. 

"La, Vern. Wacha." Elaine alianza. 

"Nitawacha gari lingurume ili tusipoteze muda," Vernon alisema, bila 
kuzingatia fikira za Elaine alipoelekea kwenye chumba cha kituo cha mafuta. 
Alibaki humo huku Irene akiweka mafuta. Alipomaliza kuweka mafuta, 
Vernon aliingia kwenye kiti cha dereva na kulivuRomasha gari hadi kwenye 
njia. 

Hakuna aliyesema chochote, ila walifahamu kwamba ametumia bunduki 
iliyokuwa ndani ya kile kiraka kupata mafuta. 

"Sio kwamba nimeiba kwa mabavu," alisema, huku Elaine akimtazama 
kutoka nyuma. "nilimuachia pesa zote tulizokuwa nazo. Yeye ndiye aliyekuwa 
akitekeleza wizi. Ilikuwa kujikinga." 

Hakuna la ziada lililonenwa siku yote, haata hivyo, Irene na Raymie 
waliangaliana kwa mshangao juu ya tukio hilo. Raymie angalitaka ufafanuzi 
zaidi; lakini Irene hakuwa na ufafanuzi. 

Tanki la mafuta lilikuwa likikaribia kuisha walipoona kambi ya wanahiji 
waliokuwa wakimtafuta Masia Montana. Macho ya Vernon yalivutiwa na moto 



wa kambi. Hakuna yeyote katika kundi la Lincoln aliyebeba kiberiti, na 
kulikuwa na baridi kal. Magari mengine manne yalikuwa yameegemezwa 
karibu na moto, huku watu wakiongea na kujadili yale watakayoona kule 
Montana. 

Wote walionyesha dalili ya kuchomwa kwa miali mikali. Baadhi yao, kama 
Vernon, walikuwa wakipoteza nywele zao, na kupata majipu kwenye ngozi 
yao. Lakini wote walisisitiza kwamba shida zao zitaisha wakati watakapofika 
Montana na kumuona Mwokozi wao 

Irene alipomuangalia Vernon, alikumbuka yale Elaine alimueleza walipo lala 
siku ya pili kwenye gari, baada ya Raymie kulala. 

"Ni kucheza na akili yangu" alisema. "Unajua sauti tuliyoongea juu yake 
kule lllinois? Ile iliyosema 'Kuja'." 

Irene hangesema kwamba Elaine alikosea kuhusu "Ishara" kutoka kwa 
Mungu, au kwamba Vernon alifanya makosa kwa kulalamikia unyang'anyi wa 
mkuu wa kituo cha mafuta. Ilikuwa baadhi ya yale aliyokuwa akitafakari na 
kuanza kuona na kuelewa juu ya mambo mengi katika mwangaza mpya. 

Katika kambi ya wanahiji ya cloverleaf, wanahiji wagonjwa, wanyonge na 
wachafu walikuwa wakiamuka kutoka kwa vitanda vilivyokuwa karibu na eneo 
la moto na kukusanyika kando ya gari moja la zamani. Dereva wa gari hilo 
alikuwa amepanda nyuma ili kuwaeleza kwamba alikuwa na galoni 44 za 
mafuta ya kuuza. Lakini hawakua mbali sana na mpaka wa Montana, na kiasi 
cha mafuta waliyokuwa nayo kingaliwafikisha huko. 

Msongamano wa magari ulikuwa umepungua upande wa magharibi, kwa 
vile watu wengi kama dereva huyu walikuwa wakielekea Kaskazini. Mtu huyu 
alikuwa amechukua mafuta mengi kuliko kiwango cha kumfikisha Canada, na 
sasa alikuwa akiuza yale ya ziada ili kupata pesa. 

Magari mengine yalisimamishwa katika cloverleaf. magari yaliyoelekea 
kaskazini mwa barabara ya 85. Watu walitoka sehemu za mbali kama 
Denver Kusini ili watoke nchini humo. Watu kutoka kambi zilizokuwa karibu 
walisongea kusikiza udalali huu. 

Lakini wachache waliokuwa hapo hawakuwa na pesa kujiingiza katika 
udalali huo. Tulibakia na washindani watatu pale bei ilipofikia $1,000. 
Miongoni mwao walikuwa ni Tom na Betty White-wakongwe wawili 
waliokuwa na wajuku wawili 

Irene alikuwa ameongea na Tom na Betty hapo awali jioni. Watoto hao 
walikuwa yatima. Betty alikuwa akiwatunza watoto hao pale wazazi wao 
walikuwa katika sherehe, na sehemu ya mjengo wa St. Paul ikashambuliwa. 

Wakongwe hao walisikia kuhusu Masia wa Montana kutoka kwa jirani, na 
kujiunga na msafara. Tom alikuwa ametoa pesa za likizo siku moja kabla ya 
shambulio, hivyo basi alikuwa na pesa nyingi kuliko yeyote aliyeshiriki katika 
udalali. Alikuwa amemaliza mafuta yake kwa kukosa umakini yadi mia moja 
kutoka cloverleaf. Wote wawili walikuwa na udhaifu, na walishindwa 
kutembea. Uwezekano wa kuenda hadi kituo cha mafuta kisha kurudi 
haukuweko. Hata angalipata kituo cha mafuta, bei yake ingalikuwa juu zaidi. 

Baada ya kuangalia tena katika kibindo chake huyo mzee alisema, "Elfu 
moja na mia mbili!" Wale washiriki wengine wawili walijiondoa kwenye 
king'ang'anyiro hicho. Yule mtu alitangaza kwamba Tom ampelekee pesa 
hizo. Betty aliruka kwa furaha. 



Lakini Vernon Billings alienda karibu na gari hilo. Aliinua mkono wake wa 
kushoto ili dalali huyo auone, alimnong'onezea kwa kimya. Walisalimiana, 
wale wazee wawili waliambiwa waweke pesa zao. Walikuwa wameshindwa. 

Tom na Betty walitoka hapo kwa huzuni wakilia. Walienda na kukaa karibu 
na wale watoto waliokuwa wakilala karibu na Irene. "Tafadhali, chukua 
watoto!" Betty aliomba, huku akilia. "Tutakupatia chochote tulichonacho 
iwapo utawachukua watoto." 

Vernon alikuwa akiegemea upande wa Irene, na akasikia waliokuwa 
wakisema. Alitikisa kichwa la, akiashiria kwa mkono wake kwamba hakuna 
nafasi. Alimuashiria Irene kuwachana na mwanamke huyo. 

"Bwana asfiwe!" alinong'oneza, kwa kuchochea alipomkaribia. "Alikubali 
Rolex yangu. Irene,waweza kusongesha gari hapa ili tujaze mafuta?" 

"Twaweza kufinyilia watoto ndani," Irene aliomba. "Mimi na Raymie 
tutawatunza." 

"Tutaweka wapi sanduku? au chupa za maji?" Jamii ya Billing ilikuwa 
imepakia kiti cha nyuma kwa vyakula, nguo na maji kabla ya kumchukua 
Irene karibu na Vilima vyaProspect. " Siwezi kukubali hayo," vernon alisema. 

"Lakini ni nguo na chakula!" akashangaa Irene. "Twaongea kuhusu watoto 
wawili" 

"Dada Mwenyezi Mungu anajua anachofanya. Mshukuru kwa yale ambayo 
ametutendea. Atawafungulia njia halikadhalika.lwapo ni kwa mapenzi yake. 
Muamini Mungu dada. Ametuleta umbali huu." 

Irene alitembea polepole hadi kwenye gari. Amini Mungu? alijiuliza . 
Walikuwa wamemuamini Mungu ili kuepuka janga; kwamba Yesu aliwaambia 
waende Montana. Na sasa alipaswa kuamini kwamba watoto wawili 
watatunzwa bila kujitolea kwa Vernon Billings. au, kwa upande wake. 

Jee ni Mungu ndiye aliyeambiwa amuamini? Au Vernon Billings alikuwa 
kibadala cha Mungu? Aliwacha mtoto wake wa kike, kushiriki katika kuteka 
nyara, sasa kuwashinda wakongwe wawili na watoto wawili wadogo katika 
juhudi zao za kuishi, kwa sababu Vernon Billings alisema ni uwezo wa 
Mungu. 

Irene alisukuma gari karibu na lile lililokuwa na mafuta. Wakati yule mtu wa 
galoni 44 alipoanza kuweka mafuta kwenyw gari la Vernon, alitamani kwamba 
Rayford angalikuwa hapo ili kumsaidia katika kutatua na kufanya uamuzi. 
Katika maisha yake alikuwa amefahamu Mwenyezi Mungu kupitia kwa watu 
wengine. Lakini sasa alipaswa kufanya uamuzi wa maana maishani mwake. 
Tayari alikuwa akishurutishwa kufanya uamuzi pasipokuegemea mtu. 
alijaribu kuomba, lakini alikosa imani. 

Irene alingojea katika kiti cha dereva, huku yule dalali alipindua pipa ili kutoa 
mafuta ya mwisho. Alipomaliza, tayari alikuwa amefanya uamuzi. 
Alimuashiria kasisi Billings kuja. 

"Vernon," alianza, kwa kumuita jina lake la kwanza kwa mara ya kwanza. 
"Nataka uwalete hapa wale wakongwe. Nataka kuongea nao." Kulikuwa na 
shtaka ndani ya sauti yake, jambo lililomshangaza Irene na vilevile Vernon 
Billings. 

"Ni bora nisiseme kitu." Mtumishi wa Mungu alianza. 

"Sitaki maoni yako. Nilisema uwalete hapa!" alisema. "Amsha Reymie na 
umlete vilevile". Vernon aligeuka kwa mshangao na kutii amri. Alikuwa na 
mshangao kutokana na uamuzi wake, na pia kutekeleza mbele ya mtu 
aliyemtolea uamuzi hapo awali. Ilikuwa inatisha lakini pia jambo la kusisimua. 



Wakati Vernon alirejea, alikuwa pamoja na mkewe. "Ingia ndani ya gari, 
Reymie," Irene alisema. Raymie alipanda nyuma, huku wengine 
wakijikusanya kando ya mlango wa dereva. Aliongea ili wote wamsikize, 
lakini sio kwa sauti ambayo wanahiji wengine wangalisikia. 

"Kuna mabadiliko ya mpango. Tunaelekea Kaskazini", alisema. "Hatuendi 
Montana. Iwapo utahitaji kuelekea Canada basi jiunge nasi." 

"Hapana, usiseme hayo dada Strait," Mchungaji billings aliteta huku 
akisonga karibu na gari. "Karibu tunakaribia sehemu hiyo. Twaweza 
kuwachukua watoto iwapo utataka." 

Punde tuu aliona mtutu wa bastola yake ukimuelekea kutoka dirishani. 

"Dada Strait! Unafanya nini? Weka hiyo chini!" 

Bang! Risasi lilifiatuka. Lilipitia juu ya kichwa cha Vernon. Wanahiji wengine 
waligeuka na kuangalia, huku wakifikiria kwamba gari limeungua. 

"Nimekuonya kwa uzito, Vernon!" Irene alisema. "Nina jamii huko illinois, 
nahitaji kuwatafuta. Amerika imearibiwa, kwa yoyote sitaki kujua. Lakini 
siwezi kubadili kwa kufikiria hivi. 

"Sasa nitauliza mara ya mwisho: Nani anayetaka tuende Canada pamoja?" 
Tom na Betty walitazamana. Kuangalia kwao kulidhihirisha kwamba imani 
yao kuelekea Montana ilikuwa imedidimia. Walitazama nyuma upande wa 
Irene na kuinua mikono yao. 

"Leteni watoto," Irene alisema. Tutajazana lakini tutasaidiana. Je, wewe 
Vernon? waweza kutufuata kama utapenda." 

Vernon Billings alikuwa na maumivu ya mwili na roho. kijasho kilimtoka na 
huku homa ikimpata. Alikuwa amesafiri kwa muda mrefu. Fahari yake na 
imani ya dini haingebadilisha uamuzi wake. Kweli au si kweli, alikuwa tayari 
kufa ili kutetea uamuzi wake. Alitikisa kichwa chake kisha kuenda kando. 

Irene alimtazama Elaine, "Na wewe?" 

"Uamuzi wangu ni sawa na ule wa Vern," alisema, akisonga karibu na 
mumewe ili kumliwaza na kumtuliza. 

"Ninaelewa," Irene alisema, huku akijituliza kwa muda. "Ninawapenda 
nyinyi. wote". 

Bibi wa mchungaji alirudisha ujumbe aliotoa Irene kuhusu upendo, kisha 
Tom White akapata ruhusa kutoka kwa Irene kabla ya kuwafikia Vernon na 
Elaine. 

Aliwapatia funguo za gari lake na pesa huku Betty akiwapandisha watoto 
kwenye gari. 

"Gari langu liko pale" Tom alisema huku akionyesha upande kulipokuwa na 
gari aina ya Ford la rangi ya kijani. "Garihilo halina chochote, lakini mwaweza 
kutoka hapa na hii." Alidhamiria kitita cha pesa. 

Tom aliporejelea Irene na kujiunga na Raymie na mtoto mmoja katika kiti 
cha nyuma. Betty alimshikilia mtoto mmoja kwenye kiti cha mbele pamoja na 
Irene. Katika kiti cha nyuma kulikuweko pia visanduku viwili na kufanya 
msongamano. 

Irene alianzisha gari na kuwapungia mchungaji na mkewe, na kisha kuingia 
kwa kasi kwenye barabara kuu. 

"Mama, tumefinyana hapa nyuma," Raymie alilalamika. 

Irene aliitikia kwa upole huku akiendesha gari, huku akisikiliza kwa makini. 
"Nitasema mara moja tuu, Reymie. Iwapo mmoja kati yenu haridhishwi na 
hali hii, uliza tuu na nitakushukisha. Samahani sana Raymie sijawai 
kukufundisha adabu njema. Hizi ni nyakati za dhiki, jaribu kuerevuka na 



kuelewa mara moja. Ni wakati uwache kulalamika na kumshukuru Mungu 
kwamba ungali hai, na vilevile tumepata uwezo wa kuondoka mahali hapo. 
Je, wanielewa?" 

"Ndio, mama," Raymie alisema. Tom na Betty pia walinong'onea kukiri 
masharti hayo. 

Walienda kwa kimya Walipokuwa wakienda kila mmoja wao aliomba 
maombi kwa njia ya kipekee. 



Zion Ben-Jonah Aandika 

Kitu muhimu ambacho Wakristo wapasa kuelewa ili kuepuka majaribio na 
kujitayarisha kuyakabili, ni jinsi ya kutii na kufuata Sauti ya mwenyezi mungu. 
Inaanzia na kufikiria na kujali ndani ya roho yako. Ulimwengu wa sasa 
umekaidi haya, hivyo basi kukosa kutii maadili ya Mwenyezi Mungu. 

Utiifu kwa Mwenyezi Mungu umegeuka kuwa kuabudu na kutii binadamu 
wenzao.watu walio kwenye mamlaka, wazazi askari, waalimu na askari. 
Shida ya Irene sio kwamba alimtii Vernon Billings, au yale aliyofanya Vernon 
hayakuwa mema. (Hata hivyo Irene alitumia bunduki hatimaye!) Shida yake 
ni kwamba alikosa kuuliza Mwenyezi Mungu jambo la kufanya, au alidhania 
kwamba mapenzi ya Mungu sharti yadhihirike kupitia kwa mchungaji wake. 
lazima awachane na mchungaji wake ili aweze kukua kiroho. 

Jamii ya dini na madhehebu hufundisha kuhusu kutii dini au dhehebu ni 
hakikisho la uokovu, dhana hii ni kinyume cha ukweli. Wokovu ni pale 
tunapopata na kuamini Mwenyezi Mungu pasipo kusujudu dini au 
madhehebu. 

Soma Luka 17:31-37. Wanafunzi walitaka kujua mahali pa kuenda siku ya 
kiama, Yesu aliwajibu kwa mafumbo yaliyoeleza kwamba lazima tuwe kama 
ndege, tayari kufuata maagizo ya Roho mtakatifu ili kutuongoza kila dakika 
wapi tunapoelekea na lini. 



6. Kuhesabu Gharama 

Rayford aliangalia juu ya gari la Leyland Dal. Lilikuwa limejaa, Watu wanne 
kwenye sebule, lakini sio msongamano kama alivyotarajia. Daftari ilijumuisha 
vifaa vya mbao. Kulikuwa na mahali pa kila mmoja kulala na pia kuketi. Kila 
kitu kilikuwa kimewekwa vyema. Kusonga au kupita katika sehemu moja hadi 
nyingine ndani ya gari hilo haikuwa rahisi, hasa iwapo mmoja alikuwa akipika 
au kuosha vyombo katika eneo ndogo la jikoni. 

Karibu na Rayford, upande wa nyuma wa gari hili, alikuwa ameketi kijana 
mwenye umri wa chini kwenye kundi hilo aliye na miaka 24 kwa jina la Martin. 
Jamii ya Martin ilitoka nchi ya Czech. Upande mwingine kinyume na Rayford, 
kulikuwepo Reinhard na Francisco. Reinhard alikuwa na miaka 32, ilihali 
Fransisco alikuwa na umri wa miaka 28. Mama ya Frans alitoka Argentina. 
Wote watatu hawakuwa wamefuzu taaluma yoyote licha ya kuelewa lugha 
nyingi Iwa ufasaha. Kwa pamoja walikuwa wametafsiri Kuangamia kwa 
amerika kwa lugha ya Kifaransa, Kijerumani, Kiispania, Czech, Kirusi na hata 
Kipolishi. 



"Je, kwa wiki moja mnapata vingapi," Rayford aliuliza, huku ameshika 
nakala moja ya kitabu kilichomvutia. 

"Maelfu katika wiki nzuri", Martin alijibu. Martin alikuwa mkuu wa takrimu. 
Yeye ndiye aliyetayarisha makadirio ya kifedha kwaniaba ya kundi hilo. 

"Hiyo ni 1000,000 kwa mwaka," Rayford alisema. 

"Mwaka bora," Martin alimjulisha. 

"Chochote. Jambo ni hata mwaka mbaya, mtapata wanachama wengine. 
mbona nyinyi ni watatu?" 

"Sababu mbili," Fransisco alijibu, aliyeonekana mwenye uwezo na mali 
kuliko wale mamishionari wengine wawili. Mikono yake ilichezacheza, na 
kutingisha kichwa kana kwamba kichwa kilivuta kamba mkononi. Kutikisa 
kwa kichwa ilikuwa ishara ya kutoka kwa wazo fulani hadi lingine. 

"Tunayo hubiri.hasa, watu hawasikii. Wajua, wanataka wahubiri 
kuwabembeeeleza." Alikariri na kulivuta neno kuwabembeleza. "Tunaongea 
juu ya kifo hapa. kutuandama sote. Namaanisha kutoa kila kitu kwa Mungu! 
Nani anataka kusikia hayo?" 

"Sababu gani nyingine inayowafanya watu wasijiunge nanyi?" Rayford 
aliuliza. 

Reinhard alijibu. "Twatumai kwamba Mungu amatuficha chini ya waumini 
wa hakika. Hao pia wanajificha tusiwaone. Siku moja tutakuja pamoja. Kwa 
sasa, tunajaribiwa kuona kama tutadanganya au kubadili ujumbe wetu." 

"Mmoja akipanda mmea, mwingine hunyunyiza." Fransisco alirudia. 
"Mavuno yatawadia. Hakuna wasiwasi. Kwa sasa wanasoma. Wanafikiria. 
Na lo, wanazungumza juu ya hayo. Watu hutueleza.kil siku!" 

Rayford alitamani mawazo ya watatu hawa; lakini hakuamini kwamba 
wengine hawakujiunga nao licha ya utabiri wao kuhusu Amerika kuonekana 
na kutimia. Na akasema hivyo. 

"Kwa haraka watu husahau," Reinhard alieleza. Wanapuuza pia. Ikiwa 
wanasema kwamba kitabu chetu kiliandikwa baada ya shambulio." 

"Lakini ndani ya mioyo yao wanajua!" Fransisco alieleza. "Wanajua basi! 
Ukweli umo kwenye vitabu, kupita kama bomu lililotunguliwa. Siku moja uwazi 
utajitokeza.Na kisha. Ka-PWA!" Alipiga makofi kutoa hiyo sauti na kisha 
kubeba mkono juu ya hewa kama roketi. Nyuso zote tatu ziliangalia kwa 
kukubali yale aliyoyasema Fransisco. 

"Hatuongezeki kwa idadi; lakini ukweli unadhihirika," Kufanikiwa mbele ya 
Mungu ni bora kuliko kufanikiwa tu." 

"Lazima uelewe," aliendelea Reinhard, "Sisi huamini tunapozungumzia juu 
ya mbingu na Mungu, na kuhusu kurudi kwa Yesu. Imani hii hubadili fikira 
zetu kuhusu vitu vingine. Tunaishi katika ulimwengu mpya. milele. Imani yetu 
sio ile imani ya kanisa." 

Hayo ni mawazo makuu! Rayford hakuamini kwamba watu wa ajabu watatu 
wanaoishi kwa umasikini wangali mshawishi. Ili hali walikuwa wakifanya 
hivyo. Ukweli ni kwamba hangaliwapatia nafasi ya pili pasipo shambulio la 
Amerika. Gharama gani hii juu ya Mwenyezi Mungu kwake kusikiza kwa 
makini! Watu wengi kote ulimwenguni walikuwa wakitafakari kuhusu uchumi 
na wala sio hali ya kiroho inavyozidi kudidimia nchini Amerika. 

Rayford alibakia akiongea kwa muda. Aliwatumbuiza kwa chakula moto 
ndani ya mkahawa wa kituo cha Heston. Kwa wakati huo alifahamu kwamba 
watatu hao waliegeza gari lao usiku katika vituo vya kurekebisha magari, 
kutokana na hali isiyo ya wasiwasi au hata kushukiwa hata kwa saa 24 kuliko 



kuegesha kando ya barabara. Kuegesha katika sehemu kama hizi ilikuwa ni 
hakikisho la kupata vyumba. Wakati wa mchana waliuza makala yao kwenye 
vituo vya biashara, kama walivyofanya katika barabara ya Hounslow hapo 
awali. 

"Hatuishi mahali pamoja kwa siku mbili mfululizo," Martin alieleza. "Sio 
rahisi kugundua kwamba tuko hapo." 

Siku iliyofuatia, Jumapili, Jesans walikutana na Rayford katika ukumbi wa 
Ruislip, siku yao ya kupumzika. Rayford alijuunga nao kisha kutoa 
mafundisho ya Bibilia na maankuli ya mchana yaliyotayarishwa na Francisco. 

"Niwache kazi yangu ili niwe mkristo kamili?" aliuliza walipokuwa wanakula. 

"Unachotakiwa kufanya ni kumuamini Yesu," Reinhard alisema. 

"Lakini uliniambia kwamba ni kutoa yote uliyonayo, na kumtumikia muda 
wote!" Rayford alikuwa akirejelea mafundisho ya mlango wa kumi nanne 
katika kitabu cha Luka. 

"Kwa hivyo fanya alivyosema," Reinhard alijibu. "Lakini usifanye tu 
kwasababu alisema." 

"Lakini nini kuhusu familia yangu?" 

"Nini kuwahusu?" Reinhard aliuliza kwa upole akikodoa macho kuonyesha 
hali ya kusisitiza. 
"Siwezi kuwaacha" 
"Kwa hivyo kuja pamoja nao." 

"Unajua siwezi kufanya hivyo. Chloe ameshikwa kule Chicago, na sijui 
mahali alipo Irene na Raymie. Wanaweza kuwa wameuawa." Reinhard 
hakupinga hayo, kwani jesans walimpa muda na kumsikiza Rayford na vilevile 
kumhadithia kuwahusu. lakini alitaka kumuonyesha Rayford jinsi asivyo na 
uwezo. 

Kwa mara nyingine Furaha ya Fransisco ilizidi ile ya Reinhard. Ona? 
unashikilia kitu usicho nacho!" alisema. "Wachilia! ukiwachilia Mungu 
atakuonyesha cha kufanya. Lakini huwezi kufikiria hayo kabla ya kuwachilia 
kwanza". 

Reinhard kwa siri alimuashiria Fransisco kuondoka, na kuwacha kundi katika 
hali mbaya ya kimya kwa muda. Walikula bila kuongea huku Rayford akiwaza 
sana ndani ya akili yake. Fikira zake hazikuhusu wageni hawa. Fikira yake 
ilikuwa kuhusu Muumba wake. 

Iwapo Mungu wetu ni Mwaminifu, aliwaza, basi Mungu anahaki ya 
kuwaamuru watu kuwacha familia zao, kazi, utajiri wao ili kudhihirisha imani 
yao kwake. Lazima ilikuwa imani kama hiyo iliyotoa uhuru kwa Reinhard, 
Fransisco na Martin kufanya yale waliyokuwa wakifanya. Idadi yao haitawai 
kuongezeka iwapo wenzake hawangali fanya uamuzi kama wake. Rayford 
aliona kwamba mazungumzo ya imani kuhusu Yesu yaliyopuuzwa na wafaasi 
sio imani tena. Lakini angalifanya nini kuhusu jambo hilo? 

Tukio la hali lilikuwa limechukua nyumba na jamii yake. Kilichobaki ni kazi 
yake. Hata ingawa kazi ilikuwa kwa minajili ya jamii yake, na wazo la kujipatia 
nyumba mpya siku moja. 

"Ewe Mwenyezi Mungu," aliomba. "Siwezi kumuacha Chloe. Yeye 
ananitegemea." 

"Mungu anajua kilicho na muhimu kwako," Reinhard alisema kwa lahaja 
yake, kama kwamba alikuwa akisoma akili ya Rayford. "Ni bora kumchukulia 
kwa fikira nzito badala ya kupuuza maneno yake." 



Jasho lilimtiririka Rayford. Alikuwa amesimama kando ya ukingo wa jukwa 
la maamuzi ya mwenyezi Mungu kama alivyofahamu. Aliendelea kuomba 
kwa kisiri. "Ewe Mwenyezi Mungu nisaidie. Sitaki kufanya jambo la kishenzi. 
Kuna mengi mbele yangu. Na je, kuhusu Chloe?" 

Reinhard alinena tena kama kwamba anasoma fikira zake. "Hatuna uwezo 
lakini tunafikiria tunao," alisema. "Kwa dakika Mungu anaweza kuchukua. Na 
kwa dakika anaweza kupeana. Iwapo unatumai mema basi wachilia! Wachia 
Mwenyezi Mungu atoeuamuzi kuhusu yaliyo bora kwako na kwa watu 
uwapendao." 

Akili nyepesi ya Rayford Strait iliweza kukadiri ukweli wa yale yaliyosemwa 
na Reinhard. Alikuwa ameeleza utawala wa Canada yale aliyofahamu 
kuhusu familia yake. Licha ya hayo hakuwa na uwezo. Mambo muhimu 
yalikuwa madaraka, heshima na pesa pamoja na uhuru wa kuenda Uingereza 
na Canada kwa ajili ya kazi yake. Mengi ya kuacha, hata hivyo ni bure ikiwa 
ni mipango ya Maulana. Matukio ya siku chache zilizopita yalikuwa 
yamemshtua. kumuezesha kuona jinsi maisha yalivyo ya kutisha na vile ndoto 
zilivyo tamu. Iwapo angali sema laa kwa Maulana, ni sawa na kusema 
hapana kwa maisha ya milele. Rayford alikuwa ameonyeshwa ukweli wa 
kiroho na watu hawa, kwa hali ambayo alikuwa hajapata kuona. lilikuwa 
jukumu lake kutekeleza. 

Hata ingawa yote hayo yalitokea baada ya shambulizi la mabomu, Rayford 
hakuwa amelia mara moja. Labda ilikuwa kujinyima, au kujihusisha kwa 
uangalifu na matukio yaliyokuwa yakitukia. Lakini machozi yalimlengalenga, 
ukweli wa Mungu katika maisha yake ulipomjia. Alijikaza kufuata na 
kutekeleza aliyofikiria kwenye akili. 

Fikira na mawazo yalimpelekea kukata tamaa ya kuwacha kazi. Je atoe 
ilani? Akose tu kufika kazini? Aligundua kwamba alikuwa ametoaa uamuzi 
kufanya. Yote ili kumfuata Mwenyezi Mungu. Swali kuu ni vipi. na lini. 

Rayford aliinua kichwa chake na kutabasamu, huku machozi ya furaha 
yakimtoka. Wenzake walielewa maana ya machozi hayo, na hasa tabasamu 
iliyofuatia. Fransisco aliyeketi ule upande mwingine wa Rayford, aliruka na 
kumsalimia. Salamu hizo zilipelekea kukumbatiana. Martin na Rainhard 
walingojea zamu yao kwa furaha na machozi. 

Rayford alipiga simu kazini siku ya Jumatatu ili kuwaarifu. Alijulishwa 
kwamba Jeshi la Uingereza halingalimruhusu kuwacha kazi. Ni miezi mingi 
kabla ya mashirika ya ndege kurejelea safari zao, kwa sasa kila rubani na 
ndege walitumiwa kwa kikamilifu katika juhudi za kunusuru. 

Wote wanne walijadili swala hilo na kuamua kwamba hali ya Rayford ilikuwa 
sawa na utumwa. hasa kwa wakati. Alikuwa ameapa kujiuzulu kwa ajili ya 
kazi ya Mungu, na huku hali ya wakati imemrejeshea kazi. Angalingojea hadi 
pale anaporuhusiwa kujiuzulu, kwa sasa angetumia uwezo wake kuomba 
msaada kwa ajili ya jamii yake. Akiwa London ataishi na ndugu zake wa 
kikristo na kuwasaidia kueneza injili kwa kuuza majarida kando ya njia. 

Majuma machache yajayo, katikati ya fikira zao kuhusushida ya Amerika, 
Wahudumu wa Pan-Con waliona ubadilifu wa Rayford Strait. Rayford Strait 
alikuwa ameokoka na kujiunga na wafaasi wa Kristo. Kujitolea mhanga 
katikaToronto kulikuwa kwa haki, lakini London angalikutana na wanaume 
walio kwenye gari aina ya Daf katika uwanja wa ndege, na kurudi kwa wakati 
kuchukua ndege. Hali yake ya kawaida ilikuwa imempotea, na kwamba 
uvumi ulienea kwamba yeye anarandaranda mitaani huku akiomba. 



Zion Ben-Jonah Aandika 



G.K Chesterton aliwai sema, "Sio kwamba Ukristo umejaribiwa na 
kupatikana umeshindika. Ni ile tuu watu walijua sio rahisi na kutojaribu." 

Shida katika Kanisa la kisasa ni kwamba watu wachache wamekuwa 
wakijaribu (lakini changamoto kwa wengi) kufuata sheria za Kristo kwa 
wafuasi wake. Kuna wahubiri wengi walio tayari kutueleza yale tunayotaka 
kusikia, yale tusiyochukua muda kusikiza kutoka kwa Bwana wetu. Iwapo 
maana ya Ukristo ni kumfuata Kristo, basi hatuwezi kufurahi kusema kwamba 
Kanisa ni la kikristo, licha ya kujihusisha na mengi kuhusu dini au dhehebu 
hili. 

Chukua muda kupitia katika sura ya kumi na nne ya kitabu cha Luka mstari 
wa 25 hadi 35. Labda Yesu hakutaka tuelewe sura hiyo kwa juu tu. na labda 
pia alinuia hivyo. Mengi yako juu yetu lazima tuombe kwa wingi na kwa 
kujitolea kabla ya kutupilia mbali sura hizi. 

Tunapowadia katika kutambua miujiza ya maisha yamilele na yale maisha 
yanayowakilishwa, utapata hakikisho kwamba tutadanganya kuhusu maagizo 
hayo na pia kupata kuyajua. 

Siku moja Mwenyezi Mungu atakuuliza kulaza maisha yako kwake. Je, ni 
gharama kwako kutoa familia yako kwake, kazi, na utajiri iwapo anauliza hayo 
sasa? 



7. Wakimbizi 

Licha ya uchovu na kisunzi na shida nyingine za safari, Irene Straight 
aliweza kuendesha kwa muda bora kuelekea kaskazini alipokuwa amewacha 
wanakambi wengine Kaskazini mwa Dakota. Aliendesha mbio usiku kucha 
na kuwasili mchana siku ya Jumamosi. 

Mamlaka ya nchi ya Canada ilikuwa ikichukua maelezo kutoka kwa 
wakimbizi waliokuwa wakija na kuwaelekeza kwenye kambi. Tom na Betty na 
wajukuu walidhibitishwa kuhitaji matibabu ya dharura kuliko Irene na Reymie, 
hivyo basi waliingia kwenye basi na kuelekea Regina ili kupata kutunzwa 
vyema. 

Usafiri ndani ya nchi uliwekewa vikwazo kote nchini Canada. Irene hakuwa 
na fedha, ombi lake kuenda Toronto lilikataliwa. Kulingana na mamlaka, 
Toronto ilikuwa imepata wakimbizi wengi kupita kiasi. Irene na Reymie 
walielekezwa katika kampi iliyokuwa katika barabara kuu ya kuelekeaRegina 
na Winnipeg. (Waliweza kuwacha Lincoln kwenye mpaka). Kampi hii ilikuwa 
kati ya zile nyingi zilizokuwa zikitengwa kutoka kwa mashamba kila mahali 
kusini mwa Canada. 

Irene na Reymie walipaswa kungojea hapo hadi tuwe na utulivu Toronto, au 
hadi watakapochukuliwa kwa ndege nje ya Saskatchewan. Wote walikuwa 
wakipoteza nywele na kukosa maji kutokana na kutapika, lakini hawakua 
wagonjwa kama watu wengi kwenye kambi. Kambi ya wakimbizi ilikuwa na 
maelfu ya mahema ya futi kumi na mbili mraba, kila hema likiwa na watu 
wanane. Kila baada ya mahema manne kulikuwa na chumba cha kuogea. 



Ndoo kwenye vyumba ilitumiwa kama choo wakati vyumba hivyo vilikuwa 
vikitumiwa kwa wingi au wakati wa hali mbaya ya hewa. Eneo la shamba 
palikuwa mahali pa kuchukiza kutokana kiasi kikubwa cha mvua ya hapo 
awali na pia kutokana na msongamano wa watu wanaotembea kupitia hapo. 

Wakimbizi walishahuriwa kubaki ndani ya kambi kuzuia maafa. Wahudumu 
wasio na ujuzi walileta madawa mara mbili kwa siku. Dawa hizo zilikuwa 
pamoja na zile za kisunzi, kuendesha. Halikadhalika maji na chakula. Visa 
vya dharura vya magonjwa ndivyo vilivyoripotiwa kwa wauguzi waliohitimu. 
Katika eneo lililotumiwa kama zahanati, tulikuwa na madaktari wawili na 
wauguzi wachache. Maisha yalikuwa magumu kwenye kambi hiyo licha ya 
uvumi kwamba hiyo ndiyo ilikuwa kambi nzuri kushinda nyingine yeyote. 

Shirika la ndege la Pan-continental lilijulishwa kuhusu hali ya Reymie na 
Irene na Pan-con kupitisha ujumbe kupitia kwa Rayford. Jamii hiyo haikuwa 
na la kufanya ila kungojearuhusa ya kwenda kuungana na jamii. 

Kwa sasa Irene na Reymie walisadiki kwamba wanapata chakula bora na 
maji safi, na pia kambi bora iliyo na mahali pa kupumzikia, kulala na kuwa na 
matumaini. Hapakuwepo na uwezekano waRayford kuwasiliana nao moja 
kwa moja, na kwamba simu za dharura za kuenda nje ndizo zilizokubaliwa 
ndani ya kambi. 

Kwa wakati fulani, Reymie alikuwa akifikiri kuhusu hali ya maisha. Maisha 
yalikuwa mabaya hata kushinda gereza au korokoro mbovu Kaskazini mwa 
Amerika. Lakini kwwa muda wa wiki mbili alikuwa mgonjwa kufanya lolote ila 
kuguna kwa maumivu. Hadi tu alipopata nguvu ndipo alipoanza kulalamika. 
Irene alikimia na kunyamaza kuhusu shida zake, huku akimjulisha mara kwa 
mara jinsi walivyonusurika. Lakini Reymie alikuwa akijaribu kuvunja tabia za 
kitambo. Ilikuwa kama kwamba roho yake ilikuwa ikingoja Irene kupata nguvu 
na busara ya kuimiliki. Ni wazi kwamba katika ulimwengu yale 
yanayopuuzwa ndio husababisha maafa. Kwa jumla, Raymie alilazimishwa 
kukua katika muda mfupi, na kwa haraka alikuwa akijaribu kuishi katika hali 
hiyo mpya ya kuwa mtu mzima mwenye utu-bora. 

Jamii ya watu wanane katika kila hema waliongea na kufanya kazi 
ndogondogo kwa wale waliokuwa na nguvu. Mengi ya mazungumzo yalikuwa 
kuhusu kile walichofikiria juu ya yale yaliyotokea, na muelekeo na madhara 
kwa jamii zao. Kila mmoja alikuwa na huzuni na maombolezi kwa kupoteza 
rafiki mpendwa au jamaa yake, hata hivyo wengi walidhani kwamba baadhi ya 
jamaa zao walinusurika shambulizi 

Mtandao wa habari na mawasiliano katika U.S. ulikuwa umeharibiwa muda 
mfupi baada ya shambulizi. 

Licha ya kukosa magazeti katika kambi, wahudumu fulani walipata habari au 
ujumbe kutoka nyumbani, na kuwaarifu wakimbizi waliporejea kwenye kambi. 
Kutoka hapo ujumbe wa mdomo ulienea kwa haraka. 

Wakaazi walijua kwamba Umoja wa Mataifa ulikuwa umeanda jinsi ya 
kutunza misaada. Katika majuma machache yajayo, manusura wa Amerika 
wataanza kusambazwa kote ulimwenguni kutoka kambi za Canada na Mexico 
na sehemu za Amerika. mahali pa kuchukuliwa kwa ndege katika sehemu 
zilizo na uwezo wa ndege kutua. 

Hali ya anga ilikuwa shuari, kwa upepo wenye utaratibu uliopita juu ya 
Atlantic. Upepo ulisukumwa kusini mwa nje ya Canada baada ya shambulizi. 
Hata hivyo viwango vya miali ya jua vilikuwa juu hasa kusini mwa Canada, juu 
kuliko ilivyotarajiwa. watu wa Canada walihimizwa kubakia nyumbani. 



Ulimwengu kwa jumla na visiwa vya Caribbean na sehemu za Mexico 
hazikuadhiriwa kwa miali hiyo. 

Nchi ya Urusi ilichukulia hali ya vita hivi kama kwamba havikutokea. Baada 
ya wanamgambo wake kulipua makombora kwenye kambi za kijeshi na 
sehemu nyingine muhimu za umeme na mawasiliano, walirudi kwenye 
maskani yao. Kutokea hapo Russia ilitoa misaada kwa manusura kama taifa 
lengine lolote. 

US. na Uingereza walikuwa wametimuliwa kutoka kwa umoja wa mataifa 
siku chache baada ya shambulizi. Amerika ilitimuliwa kwa kuangamizwa 
ilihali maelezo kuhusu Uingereza kutimuliwa hayakutolewa. Licha ya 
malalamishi kutoka Uingereza, hatukuwa na pingamizi kutoka kwa jamii 
nyingine za umoja huu. Katibu mkuu wa Umoja wa mataifa Xu Dangchao, 
kwa kuungwa mkono na Russia na China katibu huyu aliweza kusuluhisha 
kwa wepesi. Kutimuliwa kutoka kwa uanachama haukufuata na kuwekewa 
vikwazo. Hata hivyo watu wa Uingereza walipuuza na kuendelea kusaidia 
Amerka. Uingereza haikutaka kubishana kutokana na tofauti ya mawazo. 

Kupotea kwa nafasi ya kibiashara na Amerika ilikuwa tisho kwa mataifa 
mengi maskini, lakini Umoja wa Mataifa ulianzisha juhudi za kutaka kuchukua 
sehemu zilizomilikiwa na Amerika na kuanza kutayarisha mashamba ili 
kukidhi uhaba wa chakula. Katibu wa Umaja wa Mataifa bwana Dangchao 
aliahidi kwamba atasaidia mataifa yanayostawi, na ajabu ni kwamba Banki 
kuu duniani iliunga mkono azimio hilo. 

Mkutano mkuu ulipangiwa kufanyika kuhusu hali ya uchumi wa dunia. 
Mojawapo ya maswala ya kujadiliwa ilikuwa ni matumizi ya sarafu moja. 

Jambo moja au mradi wa umoja wa mataifa ambalo halikushughulikiwa 
kama mambo ya fedha na siasa ilikuwa jumuia ya madhehebu. Dunia nzima 
watu walitaka hakikisho kwamba janga la USA lisirudiwe tena. Wakuu wa 
madhehebu walishanga kuona tofauti zilizowagawanya hapo awali zikitokea. 
Hao pia walitaka kujumuishwa katika kuleta amani duniani na umoja.Umoja 
baina yao na pia umoja wa kitaifa. Wakati wa dhiki au shida, watu wengi 
hukimbilia vituo vya dini kwa msaada: hivyo basi ni muhimu kwa serikali, 
kanisa, sinagoji na misikiti kutoa ishara ya umoja na matumai. 

Hatukua na ujumbe au risala kutoka kwa rais Fitzhug, ambaye kwamba yeye 
na familia yake pamoja na wasaidizi wake walikuwa wametekwa nyara ndani 
ya Ikulu ya White House kutokana na shambulio. Matumaini yao kama 
manusura yalizidi kudidimia, licha ya kuwepo vyumba na njia za kuepukia 
mikasa. Tulikuwa na njia ya kuapisha rais mwengine. Hata hivyo wale ambao 
walihitimu kama vile makamu wa rais na wagombeaji wengine walikuwa 
wametoweka au kufa, na pia na idadi kubwa ya maseneta na wajumbe wa 
bunge la chini. Wachache waliokuwa hai walikuwa wakimbizi. Kwa hakika, 
Amerika ilikuwa imeangamizwa kama taifa huru. 

Taifa hili lilikuwa imara kutokana na kuunga mkono Israeli. Taifa hilo ndogo 
la Israeli lililozungukwa na mataifa ya kiarabu lilikuwa na wasiwasi kutokana 
na tukio hili. Lakini Dangchao alishangaza ulimwengu na kupata sifa na 
heshima kwa kuendesha mazungumzo ya amani kati ya Israeli na nchi za 
Kiarabu. Iliaminika kwamba uwezo wa wayahudi katika Banki ya Dunia ndio 
chanzo cha kufaulu kwa Dangchao. Alipata mabilioni ya dola kutoka kwa 
Banki ya dunia ili kusaidia mataifa maskini. 

Jambo la kutisha kwa mamilioni ya Waamerika walikuwa wakijaribu kuepuka 
kifo na janga lililokumba taifa hili. Maelfu ya watu waliendelea kufa kila siku 



kutokana na yale majeraha na shida nyinginezo kutokana na mlipuko. Wengi 
walikufa kwa kukosa madawa, aidha waliwachwa mahali hadi pale watakapo 
kata roho. Wale manusura waliobebwa kwa gari walikufa wangali njiani au 
hata kwa kufikishwa hospitalini au kwenye kambi. Mazishi halikuwa jambo la 
kawaida. Kuchoma maiti ilikuwa rahisi na haraka, na kwa kiasi kikubwa maiti 
iliwachwa kuoza, na magonjwa kusambaa. 

Kwa watu kama Chloe, waliokuwa wakingoja msaada kuwafikia, hatari ya 
kupata kipindupindu iliongezeka. 



Zion Ben-Jonah aandika 

Alama mbili zatumiwa kuashiria Amerika katika unabii wa Bibilia. Kahaba 
aliyejulikana kama Babeli, na mabawa ya mwewe na kiwiliwili cha simba 
(Simba akiwa ni Uingereza.) (Tazama maelezo baada ya sura ya 2) 

Kitabu cha Danieli 7:, mabawa ya mwewe yamenyanyuliwa, na simba (yaani 
Uingereza) sio "jitu" (au babe la dunia) hatimaye. Katika Ufunuo wa Yohana 
17:16-18, na Ufunuo wa Yohana 18 kwa jumla, tunasoma juu ya kuanguka 
kwa Babeli na jinsi kulivyoadhiri wafalme, mabepari na manuari duniani. 

Kumbuka kwamba neno "Babeli" halimaanishi tu Amerika. Ni ishara ya 
utawala wote wa binadamu. Hivyo basi jina litapitishwa kwa taifa lenye 
uwezo mkubwa wa kifedha katika mpangilio mpya. 

Kuibuka kwa dini au dhehebu moja duniani hakuwezi kusaidiwa na Umoja 
wa Mataifa. mazungumuzo kuhusu dhehebu la dunia yamekuwa 
yakiendelea; lakini shida na majanga hufanya watu kufikiria juu ya jambo hili. 

Ubeberu na ubabe wa Amerika pamoja na Israeli huelezwa kwa wingi (hata 
kwenye kanisa), kwa kufahamu kwamba ni wateule wa mungu (Licha ya 
kukata na kumkana Mtume wa Mungu Yesu Kristo!). Hata hivyo, kivutia cha 
Israeli katika viwango vya serikali ni kupata uwezo wa kumiliki banki kuu ya 
dunia. 



8. Kuungana 

Chloe alifanya bidii kuhakikisha kwamba maisha yake katika vilima vya 
Prospect Height yalikuwa tulivu na salama. Alifungua simu kwa saa chache 
tu kila wiki-wakati ambao baba yake alitarajia kumpigia simu. Aliongeza kiasi 
cha maji yaliyomfikia kwa kugeuza mkondo wa mfereji wa choo katika 
vyumba vya juu. Iwapo yaliisha, basi ilimbidi atafute, ili apate maji na chakula 
kutoka kwa nyumba zilizokuwa karibu na zilizowachwa punde tu baada ya 
shambulizi. Alisonga kutoka kutoka kule chini hadi kwenye vyumba vya 
gorofa ya kwanza. Lakini alitumia choo katika chumba cha chini. Kwasababu 
hatukuwa na vifo katika mazingira yake, aliepuka janga la maambukizo ya 
magonjwa. Kwa jumla wiki yake ya mwisho katika eneo hilo ilikuwa ni raha. 

Baada ya majuma matatu ya kutokea shambulizi, basi la kuokoa majeruhi 
lilikuja mbele ya nyumba hiyo na kumuomba Chloe iwapo ilikuwa bora 
kumsafirisha hadi kwenye feri itakayomchukua yeye pamoja na mamia ya 
manusura wengine hadi ziwa la Michigan kuelekea ukanda wa Elgin, 



magharibi mwa ziwa la Huron. Kutoka hapo walipelekwa kwa basi hadi 
Toronto. 

Chloe alikuwa kwenye kambi kwa siku mbili kabla ya kupelekwa uwanja wa 
ndege. Alikuwa hajawasiliana na babake kwa siku tano, hatahivyo 
hakushtuka kwa kupata tiketi ya kuenda hadiLondon. Hakushanga vilevile 
kuona babake akimngojea kumlaki baada ya kupita mlango wa walinda 
usalama . hata hivyo alikuwa na hamaki kuu. Walisalimiana kwa furaha, na 
kusonga hatua ili kumuangalia kila mmoja kabla ya kukumbatiana tena. 
Shida na uchovu wa wiki zilizopita yalimfanya Chloe kutiririka na machozi. 
Lakini aliona babake akishikilia kitu. 

"Jambo lolote kuhusu mama na Reymie?" aliuliza. "Wako salama," 
Rayford alisema. "Wangali Regina, lakini sio kwa muda mrefu. 
Nimewasilisha hati za usafiri ili wafike hapa Uingereza watakapowachiliwa." 

"Mawazo ya Rayford yalikuwa mbali. "Chloe waweza kukaa chumba cha 
rubani nami leo?" aliuliza. 

"Hiyo ni kejeli? Hakuna anayeweza kunizuia!" alisema kwa furaha. 

Rayford aliongeza, "Nimetoa uamuzi fulani wa maana kuhusu kumtumikia 
Mungu. Tutajadili kuhusu hilo." 

Chloe alikuwa ameomba kivyake, kwa hivyo angalikubali yote hayo kutoka 
kwa babake kuhusu kuenda kanisani. "Ninaelewa," alisema kwa kutabasamu 
wakielekea kwenye ndege. 

"Kuna mengi juu yake zaidi ya vile unavyofikiria," alisema "Tutaongea juu ya 
hayo baada ya kupaa." 

Ndani ya ndege Rayford aliangalia na kuchunguza kwa makini kuhusu vifaa 
vya usalama, mawasiliano (kutoka kwa waelekezi na abiria), na ndege 
zilizokuwa angani Lakini walipokuwa katika eneo la kupaa kwa kikamilifu na 
ishara ya mshipi wa kiti kuzimwa, Rayford alitoa usukani kwa msaidizi wake 
na kuelekea kiti cha muongozaji, mahali ambapo wangezungumuza na Chloe. 

"Kuna mengi ninayotaka kusimulia," alianza. 

"Jambo la kwanza, fahamu kwamba sina nyumba au chumba chochote kule 
London." 

"Tutajaribu. Nitapata kazi," Chloe aliahidi. 

Rayford alijaribu kumueleza kwa undani kuhusu azimio hilo. 

"Hatuhitaji kazi," alisema "Hata nitawacha kazi hii ninayofanya hivi 
karibuni.ili kumtumikia Mwenyezi Mungu." 

Chloe alikodoa macho. Kitu cha ajabu kitatukia. 

"Uwache kazi?" aliuliza kwa mshangao. "Tutaishi jinsi gani? Haujapata 
mafunzo yoyote kama mhubiri." alilisema neno "mhubiri" kwa ushangao. 

"Kwa sasa mimi ni mhubiri," Rayford alijibu 

"Wapi? katika Kanisa gani?" 

"Hakuna kanisa. Ninaongea tu na watu kuhusu Neno la Mungu. mitaani." 

"Nini? wewe ni mhubiri wa mitaani?" Mambo haya yalionekana ya ajabu. 

"La, mimi hugawa majarida kwa watu, na wakati mwingine maswali huzuka 
na kusababisha mazungumuzo." 

Chloe aliona hayo kama haya na kejeli. Babake — rubani aliyeheshimiwa — 
kuonekana mitaani. Aliwaza na kufikiri jinsi atakavyo kuwa na umati mkubwa, 
na Bibilia mkononi. Lakini alificha mawazo yake. 

"Haufai kuwacha kazi yako," alisema. 

Na mshahara unaopata waweza kuajiri mtu wa kukufanyia kazi hiyo, na 
tutaweza kuunganisha jamii yetu tena." 



"Chloe kipenzi," Rayford alianza. "Nipatie fursa nikueeze? Ni muhimu sana 
kwangu uelewe hasa kinachoendelea." 

Chloe alitaka sana kupata maelezo. "Hasa," alisema kwa huruma. "Endelea 
mbele" aliketi ili kusikiza kwa makini 

Rayford alianza kusimulia juu ya mazungumzo yake na Reinhard katika 
uwanja wa ndege, muda mfupi baada ya shambulizi. Alieleza jinsi alivyofikiria 
kwamba mafundisho ya dini kanisani hayakutosheleza na yalikuwa duni. 
Alikiri kwamba pia yeye aliepuka na kutoa muda usiotosha kwa kazi ya 
Mwenyezi Mungu. 

"Wale jamaa katika gari lile walifanya nifahamu na kusoma yale 
aliyofundisha Yesu," alisema. 

Chloe alikuwa alikuwa hajatilia maanani maelezo na mafunzo ya dini 
aliyofundishwa na mamake, hivyo basi Rayford alijua hangebishana naye au 
kuwaza kama angalifanya na Irene. Alipaswa kuanzia na maelezo ya 
kimsingi. 

"Haiwezekani kwamba mambo uliyoyapitia wiki tatu zilizopita hayawezi 
kukufanya kufikiri juu ya Mungu," alisema kwa tabasamu. 

Chloe alitingisha kichwa. Aliomba kila mara, hasa siku zile za kwanza katika 
chumba cha chini. Lakini maombi yalikuwa jambo la mwisho baada ya 
mengine yote kushindwa. Sio bora kumulimbikizia Mwenyezi Mungu mambo 
unayoweza kufanya mwenyewe. 

"Ndio, hasa nimekuja kuona kwamba maisha yetu ni kati ya mpango. kama 
jaribio. ambapo Mwenyezi Mungu anatazama iwapo tutasisitiza kufanya kazi 
zetu wenyewe." 

Rayford alionekana kama anayebadili kauli kwa muda. "Maombi yote katika 
dunia hayatatuzuia kuaga dunia. Ilihali mengi ya maombi huombwa hivyo. 
maombi ili tusiumie, tusife, au kusumbuka tu." Rayford alijiona kama 
asiyejieleza kwa kikamilifu. 

"Ninalosema ni kwamba, iwapotutaomba, lazima tuombe kitu kingine 
isipokuwa ubinafsi." 

Kulikuwa na kusitasha mazungumzo hayo mhudumu wa ndege alipokuja na 
kahawa. Chloe alikubali kuchukua kikombe na kuongeza sukari, lakini 
alisumbuka kwenye akili kilichokuwa kimetendeka ndani ya roho ya babake. 
Hangepata taswira hiyo kumuondokea kwamba Rayford anatembea mitaani 
akipaaza sauti kwa umati. Mbona alifikiria kumtumikia Mwenyezi Mungu kwa 
njia kama hiyo? Hakuna anayewasikiza wahubiri wa mitaani! Iwapo babake 
alitaka kuhubiri, basi afanye hivyo kanisani. Alikuwa mtu hodari sana 
kuonekana akitenda mambo kama hayo mitaani. Je aliwacha kazi kwa 
kuchoshwa na mambo ya vita? 

Chloe alitoka kwenye lindi la mawazo rayford alipoanza kuongea. 

"Mpenzi, nitatoa chochote ili uweze kuona yale niliyoyaona. Lakini kwa 
usaidizi wako au bila, lazima nipitie katika mambo ninayoona na kuamini 
kwamba Mungu anataka ni fanye." hakuna jibu. Hivyo basi Rayford 
aliendelea. 

"Hatukuumbwa kutafuta pesa. Tuliwekwa hapa duniani kumhudumia 
Mwenyezi Mungu. Unapokubali haya, utafahamu kwamba shida zote duniani 
zatokana na tamaa. Wiki mbili zilizopita sijafanya chochote, na ninajisikia 
mzima na bora kuliko wakati mwingine wowote." 



"Hiyo ni rahisi kusema unapolipiwa ada ya hoteli na Pan-Con," Chloe aliteta. 
"Nani anayepokea malipo yako? Huyu mtu Reinhard? hiyo ni kejeli tupu." 

"Reinhard anashikilia pesa, lakini hatumii kwa tamaa. Sija kaa kwenye hoteli 
mjini london. Pan-Can hata hanilishi mimi ninapoenda Uingereza." 

Rayford alijaribu sana kumfanya Chloe aelewe umuhimu wa kiroho na yale 
aliyogundua, lakini hangevutwa kutoka kwa mawazo ya vitu vya kilimwengu, 
na hakutaka kuwekwa upande wa utetezi kuhusu mambo ya imani. 

Tuna chumba kwako, mama na Reymie na rafiki wa Guildford," alisema. 
"Utatumia kwa pamoja na mom na Raymie watakapofika. Ni vigumu kupata 
madanguro au vyumba vya bei nafuu." 

"Na utaishi wapi?" Chloe aliuliza. Hali yake ilibadilika kutoka kwa mshangao 
hadi hasira, kila baada ya ile hali ya babake kujitolea ilimpita kwenye akili. 

"Nitakuwa nikiishi kwenye gari na marafiki wangu fulani," alisema. "Hayo ni 
kati ya yale ambayo nimekuwa nikijaribu kukueleza." 

"Huyu ni Mungu wa aina gani?" Chloe alisema kwa sauti ya juu. Usowake 
ulijaa hasira. "Hatakuambia uwache jamii yako. sio sasa, tunapokuhitaji 
sana" Machozi yalianza kumtoka. 

Moyo wa Rayford ulikuwa unapasuka. Alikuwa karibu sana na Chloe, na 
kudhani kwamba ataelewa hasa jambo muhimu linalomuhusu. Aliamua 
kumuacha kuwazia juu ya mambo hayo, huku akirejelea jukumu lake kwenye 
kiti cha rubani kwa muda wa saa. 

Aliporudi kwenye kiti kilichokuwa karibu na Chloe, alikuwa ametulia. Alikuwa 
amepanguza machozi yake. 

"Haya", alianza alipo keti. "Wacha tuseme kwamba Mungu anataka ufanye 
hivyo. Unafikiri atataka mimi na mama pamoja na Reymie tufanye?" 

Huyo ndiye Chloe ambaye Rayford alimkumbuka. Kichwa chake kilikuwa 
kikimuongoza na wala sio roho yake. Lazima aliona mahali fikira zake za 
kukana zilipokuwa zikimuelekeza na kuchukua muelekeo bora. Heshima na 
utu aliokuwa nayo Chloe kuhusu babake yalimsaidia katika kuelewa fikira na 
uamuzi kwamba yale aliyoyataka yatafaa maishani mwake. 

"Kipenzi, ningependa kufikiri kwamba Mungu anataka ujiunge nami. Lakini 
tafakari juu ya hayo wewe mwenyewe." 

Chloe aliwaza na kufikiri sana jinsi Rayford alifikia uamuzi wa ajabu kama 
ule. Lakini kwa wakti huu alijaribu kusikiza, na kuwaza jinsi babake alikuwa 
akifikiri. Kila kitu kilionekana kuwa shuari alipofanya hivyo. 

Rayford alieleza kuhusu kupotea kwa maisha ya watu wengi (wakiwemo 
marafiki na jamaa yake) kule Amerika, na uwezekano wa kumpoteza mkewe 
na watoto, yalimfanya kujiuliza maswali mengi. 

"Pesa zote duniani haziwezi kuwa hakikisho kwamba nitabaki nanyi, mama 
na Raymie, alisema. "Na haitakuwa na dhamani yoyote nitakapo simama 
mbele ya Mwenyezi Mungu. Naelewa kwamba yale ninayofanya 
yataonekana kuwa upuzi na ushenzi mbele ya watu wengi; Lakini jambo la 
upuzi na ushenzi ni pale tunapo sahau mambo ya milele, kama vile 
tunavyofanya. 

"Mungu hahitaji pesa," aliendelea. "Aliumba ulimwengu bila pesa, na 
anaweza kufanya mambo mengi bila hizo fedha. Tazama, Yesu aliongea 
kuhusu Dunia ya Mwenyezi Mungu, au Ufalme wa Mungu, mahali watu 
hufanya kazi kwa mapenzi na wala sio fedha. Ni kama kurudi shamba la 
Edeni. Mipango ya awali ya Mungu kwa binadamu." 



Rayford aliangalia machoni mwa mwanawe. Moyo wake ulikuwa umejaa 
furaha. Alikuwa akisikiza! 

"Naona sasa unayaelewa baadhi ya yale ninayosimulia," alisema kwa upole 
na utaratibu. "Lakini ukianza kuishi vile nimekuwa nikiishi yapata wiki kadha 
zilizopita, takuwa na maana mara kumi zaidi." 

Chloe alifikiri sana. "Ndio, laiti tungalikuja pamoja nawe. Tungaliishi wapi? 
Ni nafasi kiasi gani iliyo kwenye gari lako?" 

Rayford alicheka huku akijibu, kusikia fikira ya kuja pamoja naye ni jambo la 
kufurahia, hata kuliko swali nzima. Alijaribu kuona kwamba siri zake zisifike 
kwenye fikira yake. "Hakuna! hatuwezi kutosha kwenye gari," alicheka. "Gari 
limeja kama unavyofikiri. Lakini Mungu atatuwezesha kufika." 

"Sisemi kwamba umenishawishi," Chloe alionya. "Lakini sitaki kukupoteza." 
Ukweli ni kwamba alidhani kwamba amemezwa na dhehebu fulani; lakini 
hakutaka malumbano. Iwapo angalitazama na kutafakari mwenyewe 
ingalikuwa bora. 

"Kwa sasa waweza kuenda Guidford pamoja na Neville na Maria," Rayford 
alisema. "Hawa ni watu waliokomaa na kusaidia kundi hilo kwa miaka 
kadhaa. Wako na chumba cha ziada wanachotuwachia tunapoenda kule. 
Tutakuwa na wakati bora kukutembelea na halikadhalika wewe 
kututembelea." 

Ndege ilipotua kule London, wale jama kama kawaida walimlaki Rayford. 
Fran alichukua mzigo wa Chloe na kusimama huku wakiongea kwa muda 
huku Rayford akienda kuleta gari. "Ni ghali sana kuegesha gari katika uwanja 
wa ndege, lakini tunajua sehemu fulani karibu na hapa tunapoegesha magari 
bure," 

Chloe alishanga sana na babake kukosa kulipa pesa kidogo kama za 
kuegesha gari kwenye uwanja wa ndege na kutaka mahali pa kuegesha bure. 
Lakini wiki chache zijazo ataona jinsi watu hawa wanaishi bila kutumia pesa 
katika nchi ambayo watu wanafurahia kutumia pesa nyingi. Waliita hilo 
"Umasikini wa roho" 

Gari lilikuwa ndogo kuliko alivyotarajia, lakini wale 'jama' wa babake 
walikuwa watulivu na wazuri kuliko alivyotarajia. Vyumba katika nyumba ya 
Neville na Maria vilikuwa vya nafasi kubwa na kutosha — hasa alipolinganisha 
na jinsi alivyoishi katika chumba cha chini kule Prospect Heights. Chakula 
kilikuwa cha kutosha na maji masafi pamoja na nguo safi. Kwa lolote lile 
alikuwa amejifunza na kukubali vitu vidogo hasa wiki tatu zilizopita. 

Wakati wa siku nne kabla ya Rayford kusafiri tena, wale Jesans 
walitayarisha na kumpatia Chloe nafasi ya kutosha kadri alivyotaka. Alifurahi 
kuhusu jinsi walivyojali maslahi yake. Aligundua kwamba Reinhard alikuwa 
amehifadhi malipo ya Reyford kutoka kwa PanoCon, na alikuwa na pesa za 
kutosha kukodi nyumba nyingine punde tu Irene na Raymie watawasili. Watu 
hawa walitaka kuwashahuri mamake na nduguye Chloe kabla ya kufanya 
uamuzi wowote mahali familia hiyo itaishi. 

Ilikuwa wiki tatu zaidi kabla ya mama na kijana kuwachiliwa huru kutoka 
kambi walimokuwa. Kwa muda huo Chloe alizoea wale jama wa babake. 

"Ni ajabu, au sio? alimuambia Reyford jioni moja walipokuwa wanaburidika 
karibu na kituo cha Guildford, baada ya shuguli nyingi za siku. "Maisha yetu 
yote tunaishi kwa kuogopa umaskini; lakini umaskini sio jambo mbaya, au 
sio?" 



"Sio iwapo huu ndio umaskini," babake alisema kutoka ule upande mwingine 
wa meza. Alikumbata njugu zilizokuwa kwenye sahani. "Pesa zote duniani 
hazifanyi lolote ila kuwalisha watu, kuwapatia mavazi na kujenga nyumba. 
Tayari yote hayo tunayo." 

* * * 

Irene na Raymie walikuwa wameenda kwa basi kule Toronto; lakini walikosa 
ndege ya asubuhi ya Pan-Con kuelekea London kwa saa moja. Hivyo basi 
waliabiri ndege ya shirika la ndege la Uingereza baadaye jioni hiyo. 
Walipowasili asubuhi na mapema siku iliyofuata, wale wanahiji wengine 
hawakuonekana, huku Rayford na Chloe wakingojea kumlaki Irene na 
Raymie. Mama na mwanawe walikuwa wamepoteza uzani, na nywele zao 
ndio mwanzo ilikuwa inaota. Irene alifunika kichwa kwa kitambaa, lakini 
Raymie alifurahia upara wa kichwa chake. 

Walikuwa na uchovu mwingi kutokana na safari. Hivyo basi Rayford 
hakutaka kujadili kuhusu mipango yao kuelekea Neville. Punde tu walipofika 
Guildford, Irene na Raymie walishikwa na usingizi. 

Ilikuwa adhuhuri Irene alipoamuka na kuelekea kwenye sebule ya Neville. 
Rayford, Chloe, Neville, Maria na wale Jesans walikuwa hapo. Rayford 
alimjulisha Irene na kuwaeleza machache kuhusu yale yeye pamoja na 
Raymie walikuwa wamepitia tangu kuondoka maeneo ya vilima vya Prospect 
Heights. 

Rayford alikuwa akitaka kuongea na Irene kwa faraga na kisiri kuhusu 
mipango yake, lakini wazo hilo lilizuka alipokuwa akiwajulisha wale Jesan. 

Rayford alikuwa na uhakika kuhusu kujitolea kwa Chloe, na kuwa pia na 
uhakika kuhusu kujitoa hapo mbeleni kwa Irene kuishi kama mkristo. Jambo 
la kumfurahisha muno lilikuwa kule kubadili kwa Irene kutoka Clover leaf kule 
Dakota Kaskazini. Yote hayo yalikuwa kielelezo kuhusu tamaduni na fikira 
aliyokuwa nayo Vernon Billings juu ya hali yake ya ukristo. Hivi sasa 
mumewe alikuwa akimpatia jukumu jipya maishani. Juu ya hayo alikuwa 
akimpatia kitu kilichokuwa cha ukristo wa kweli. Alisikiza kwa makini bila 
uoga yale Rayford alikuwa akisema. 

Baada ya wiki chache, Irene, Chloe na Raymie walibadili hali ya kushirikiana 
na Rayford na kumpatia heshima kuu, na vilevile kuiga imani yake. Yote haya 
yalitendeka kila walipokuwa wakijadili, kujifunza au kufikiri juu ya mafundisho 
ya Yesu na imani yao ikaendelea kukua. Walikubali kwa kauli moja kujiunga 
na wale jesans. 

Mwezi mmoja baada ya Irene kurudi, Rayford aliwachiliwa kutoka mahali 
alipokuwa akiishi na Pan-Con. Kundi liliazimia kwamba zile fedha walizoweka 
katika hakiba ya kununua jumba lingine zitumiwe kununua gari lengine la 
Chloe na Raymie. Gari hilo litumiwe katika shughuli za kugawa katika idara 
ya ugawaji katika kundi la Jesans. 

Neville na Maria walifurahi kuwa pamoja na Rayford na Irene, na kuamua 
kwamba wawili hao wachukue chumba kimoja. 

Kuanzia hapo maisha ya wanajesans yalichukua mwelekeo mpya 



Zion Ben-Jonah Aandika 

Kila aina ya mtindo au mbinu inayotumiwa kuleta wokovu, huwacha kiungo 
fulani muhimu, kiungo hicho ni mafundisho ya Yesu . Katika sura hii, kuna 
watu wanaosikiza na kupokea mafundisho ya Yesu, na matokeo i msisimuko 
wa ajabu unaopelekea kubadilika ka maisha yao. 

Yesu alisema kwamba wajenzi wa kiroho watawacha nguzo kuu katika 
mafundisho yake, na kwamba matokeo yake yatakuwa jinsi yule mjinga 
aliivyojenga nyumba kwenye mchanga. Chochote kile wanachojaribu kujenga 
kitaanguka. Na kuongeza kwamba yoyote yule atakaye sikiza mafundisho 
yake na kufuata njia zake, atakuwa kama yule tu mwerevu aliyejenga nyumba 
yake juu ya mwamba. mafuriko na kimbunga cha maisha ya sasa na baadaye 
hayatamuadhiri. 

Huu ndio ujumbe wa uponyaji aliotoa Bwana Yesu na kufunndisha. Huu 
ndio ujumbe tunaopaswa kufundisha hivi leo. 

Yesu alisema kwamba iwapo tuna imani katika kushirikiana na kusaidiana 
katika kueneza mafundisho yake, basi yeyote yule atakaye fuata mafundisho 
na yale tunayossema, atakuwa akimsikiza na kufuata mafundisho yake. 
(Matayo 10:40) Katika sura hii, Chloe, Irene na Raymie walipaswa kuanza 
kukubali mafundisho ya Rayford (kisha Reinhard na wale wengine) katika 
kutunza na kulinda mafundisho ya Yesu. Walivyofanya walikuwa "wamezaliwa 
upya" katika "Neno la Mungu", ambalo hasa ni jina la Yesu katika Bibilia. 
(Tazama Ufunuo wa Yohana 19:13-16.) 



KITABU CHA PILI 
9.Kuanza kuhesabu 

"Lingine tena!" Rayford alijiongelesha alipokuwa ameketi kwenye dawati 
lake usiku mmoja Januari. 

Ilikuwa yapata miezi kumi na minane tangu Straits kujiunga na Jesans. Hali 
ya Rayford kuwa makini katika utabiri wa Bibilia, na mori yake katika 
kufundisha, ilipelekea kupanda daraja na kuwa kiongozi katika jamii. Alijiuliza 
iwapo angalikuwa na furaha jinsi hii angaliendelea kuwa rubani. Maisha 
yalikuwa matamu na ya kupendeza tangu alipochukua uamuzi na kumpatia 
Mwenyezi Mungu chochote alichokuwa nacho. 

Cheo cha Rayford katika jamii kilipelekea kujitoa mhanga kwa Neville, 
aliyefurahia kufanya kazi pamoja na Rayford kwa kutumia kifaa 
alichopenda.tarakilishi. Neville alionekana kama kijana barubaru, na Maria 
asiye na uzoefu wa kusema mengi, alifurahi kuona mumewe akibadilika hivo. 

Wote wawili walikuwa wamefanya kazi kwa pamoja zaidi ya mwaka mmoja, 
huku Rayford akiandika makala kuhusu mambo ya kila aina (na hasa kuhusu 
jinsi kila aina ya makala yalivyolingana na matukio ya wakati fulani duniani), 
na Neville kuanda mtandao kwenye tuvuti ili watu waweze kupata yale makala 
aliyoanda Rayford. Kwa wakati fulani Rayford angalitayarisha majarida 
manne au matano kwa siku moja. Kichochezi kilitokana na kule kujihusisha 
moja kwa moja na Jesans, na kutoka kwa fikira au mazungumzo waliyokuwa 
nayo mitaani. 



Neville alianda kitabu cha wageni, msukumo wa mtandao na kifuatilizi katika 
ukurasa wao kwenye tuvuti. Halikadhalika aliweka utaratibu wa mafunzo, 
ambao ulinuiwa kuwataini wasomaji moja kwa moja kutoka kwa jarida moja 
hadi lingine. Neville alihakikisha kwamba ukurasa wao ulipata uwakilishi 
katika pembe zote za dunia na mitambo yote ya kupeperusha ujumbe wa 
tuvuti, na pia kukusanya anwani nyingi za barua pepe kutoka kwa jarida la 
mtandao ambalo lilichapishwa kila mwezi na Chloe pamoja na Reinhard. 
Dhamira ya jarida hilo lilikuwa kuwachochea wasomaji wengi kuutembelea 
ukurasa wao kwenye mtandao. 

"Tazama hili" Rayford alisema baada ya kumaliza kusoma jarida lililokuwa 
mkononi mwake. Alipinduka kwenye kiti na kupitishia Irene. "Barua sita katika 
anuani, na wote kuonekana kuwa na uaminifu. Je itakuwa furaha kupata 
angalau mshiriki mmoja kutoka kwa hawa wote?" 

Rayford alianza kutaambua ukweli wa dhana ya kundi hilo kwamba Mungu 
alikuwa anakusudia kupinga watu kujiunga nao. Walikuwa hawajapata mfuasi 
tangu ajiunge nao, na alijaribu kila awezalo kutambua shida. Angalau mara 
moja kwa mwezi walipata barua kutoka kwa mtu aliyesoma majarida yao au 
kutembelea ukurasa wao kwenye tuvuti. Lakini hawakupata kusikia lolote 
kutoka kwa watu hawa tena. Kupata watu sita kwa siku moja wakitaka 
maelezo zaidi lilikuwa tukio lisilo la kawaida. 

Irene alisoma barua hizo na kisha kuongea. "Yaonekana kuwa mambo 
makuu, au sivyo? kuna mpango upi kuhusu barua hizi?" 

"Neville na maria wataondoka wiki ijayo. Nitajaribu kuwaleta wote sita hapa 
Jumatatu. Kisha sitajibu swali hilo mara kwa mara." 

"Wafikiri ni bora kuwaleta hapa?" Irene aliuliza. Azimio la kundi halikuwa 
kutoa anwani ya Neville kabla ya kumuarifu. 

"Nina wazo kuhusu hili," Rayford alisema. Natumai kuna ulinganifu na 
mazungumzo ya Yerusalemi." 

Rayford alikuwa akiongea juu ya mpango wa Umoja wa mataifa kujenga 
hekalu kwa wayahudi kule Yerusalemi. Dunia ilikuwa imeanza kujiendeleza 
baada ya kuangamia kwa Amerika, na sasa ulikuwa wakati wa watu 
kutafakari na kufikiri juu ya mambo mengine. Mazungumzo yalikuwa 
yakiendelea kule Israel yapata wiki mbili au tatu zilizopita. Katibu mkuu 
Dangchao alikuwa huko kwa siku tatu zilizopita, na hata Baba mtakatifu 
alihudhuria. 

Waarabu walikaidi na kusema kwamba kutazuka vita iwapo mtu angaligusa 
mnara wa mwamba, hekalu lao la msikiti. Lilikuwa limejengwa yapata karne 
nyingi zilizopita, hasa katika eneo la hekalu la Solomon, mahali ambapo tangu 
jadi wayahudi walimtolea Mungu dhabihu. Lakini Dangchao alikuwa na mbinu 
ya kuwabembeleza. Mbinu hiyo ilijumuisha ujenzi wa hekalu la kiyahudi 
upande mmoja wa mnara wa mwamba na ule upande wa pili kujenge hekalu 
la Kikristo. Msikiti uliopewa heshima hizo hautashikwa. Baba mtakatifu 
mteule Pope Pius XIII, alikuwa amedokeza kwamba angalitoka Vatican na 
kuchukua nafasi ya makao mapya kule Yerusalemi, eneo lisilo mbali na 
hekalu mpya, na pia kama ishara ya kuonyesha hali ya kujitoa kwa Vatican 
kwenye kumbukumbu ya ushirikiano wa kidini. 

Waislamu hawakufurahia uamuzi huo, Lakini kulikuwa na kitu ndani ya 
Dangchao kwamba hatakubali La kama jawabu. 

Iwapo watu walidhani kwamba Amerika ilikuwa na upendeleo kwa wayahudi, 
Waamerika walionekana kuwa na matumaini kulingana na Dangchao. Idadi 



ya walinzi kutoka Umoja wa Mataifa ilikuwa imeongezeka katika mji mtakatifu. 
Na Waislamu walifahamu jambo hili kama onyo kuhusu yale Dangchao 
angalifanya endapo hawangekubali "mtaji" wa hekalu. 

"Mazungumzo Yerusalemi? Sikumbuki ni lini tumekosa kusikia kwamba aina 
fulani ya mazungumzo yanaendelea kule Mashariki ya Kati. Sasa katika 
miaka hii yote tulitazamia kuona ukweli halisi wa mambo. Iwapo Dangchao 
angaliwachilia, hilo litakuwa dhibitisho kwamba kuhusu yale niliyokuwa 
nikifikiri 

Rayford alikuwa akifikiri ya kwamba Dangchao alikuwa kama ilivyotabiriwa 
kuwa mtu asiyependa Kristo. Jambo kama hilo halikuwa kwenye fikira ya 
uma, kwasababu lolote alilofanya Dangchao lilikuwa kwa maslahi ya 
binadamu. Ilikuwa tu ni ufahamu wa Bibilia kulingana na Rayford, ndiposa 
akahisi kuna tukio lisilo la kawaida kutokana na ujasiri wa Dangchao. Shida 
moja ilikuwa jina lake. Kulingana na utabiri wa Bibilia (Ufunuo wa Yohana 
13:17-18), suluhisho la idadi ya herufi za jina la mtawala wa mwisho duniani 
litakuwa jumla 666. Haijulikani mbinu au mtindo aliotumia Rayford (Kigriki, 
kihibrania, Kilatino au hata Kichina iliyo lugha ya Dangchao) idadi ya herufi 
zote kwa pamoja zilipungua. 

Herufi za kiRoma zilikuwa X, D na C, kwa jumla zikiwa 610. Herufi I, V na L 
zilihitajika kuongeza 56* iliyokuwa imekosea. Katika Kigriki na Kihibrania 
aidha idadi ya herufi hizo ilikuwa chache. Rayford hakuwa na la kufanya 
kuyahusu hayo. Hata hivyo kulikuwa na mambo mengine mengi yaliyoashiria 
kwamba Xu Dangchao alikuwa miongoni mwa wale waliotabiriwa kuwa 
wakaidi wa Ukristo, na walio mkana Yesu. 

Uwezo na kufaulu kwa Dangchao kuuteka ulimwengu kupitia Umoja wa 
Mataifa, kilikuwa ni kidokezo cha nguvu alizokuwa nazo, lakini Rayford 
alipaswa kukiri kwamba Umoja wa Mataifa haukuwa utawala rasmi wa dunia. 
Kila Taifa lilijitawala kulingana na maadili yao. 

Lakini Dangchao alikuwa amebuni jeshi la umoja wa mataifa lililosambazwa 
pembe nyingi za dunia kwa kisingizio cha kudumisha amani. Kutokana na 
kuwepo kwa jeshi hilo, dunia nzima ilipata amani, au hata umoja, yapata 
mwaka mmoja na nusu tangu kuanguka kwa Amerika. 



*Herufi I, V, X, L, C na D (Herufi za kiRoma zinazowakilisha 1, 5, 10, 50, 
100, na 500) lazima zionekane mara moja (na iwe mara moja), na herufi M 
(1,000) haipaswi kuonekana katika jina lolote linalotarajiwa kufikia 666 katika 
kiRoma. 

Fahamu: Majina yote yaliyotumiwa katika riwaya hii sio ya kweli. Kuna 
uwezekano kwamba mtawala asiyetambua Yesu atakuwa na jina lililo na idadi 
ya 666 katika herufi za Kilatino, Kigriki na Kihebrania. 

Iwapo Katibu Mkuu Dangchao angalifaulu kupata hekalu kwaniaba ya 
Wayahudi, Rayford hangalishawishika tu kwamba huyu ni mpiga Kristo vita, 
bali angaliweza kuhesabu siku zilizosalia kabla ya kurudi kwa Yesu Kristo. 

Rayford hakulala mapema siku hiyo, huku akisoma zile barua sita na kufikiri 
juu ya ule mkutano wa Jumatatu. Alikataa kula siku ya Jumamosi na 
Jumapili, na kukaa pekee yake chumbani mwake au kuzunguka nje. 
Alimuambia Irene machache kumuarifu kwamba mambo sio mabaya, kati yao 



wawili au kati ya Rayford na Mungu. Hali yake hiyo ya unyenyekevu ilikuwa 
katika ile hatua ya kusubiri au kutarajia mipango ya Mungu. 

Alipowapigia simu wale watu waliotaka maelezo kamili, aliwapata kama 
waliotayari kupokea na kujitolea. Yohana Doorman na Dada Maria Teresa 
walikuwa na kazi zilizowawezesha kupata fursa ya kuhudhuria. Matayo Baker 
na Sheila Armitage hawakuwa na ujira. Wale wengine wawili walisema 
kwamba wataomba ruhusa ili waweze kuhudhuria mkutano huo Jumatatu. 

Yohana Doorman aliyekuwa na umri wa miaka 42 alikuwa mfuasi wa 
Mashahidi wa Yehova, na alipata uguso kutokana na mafundisho na utabiri 
wa wale Jesans, hivyo basi kuvutiwa. Jesans walihubbiri kwamba serikali 
zote zina ukaidi, na kwamba Mwenyezi Mungu anatafuta watu wanaotii na 
kulitimiza neno lake na wala sio siasa. Doorman alikuwa Mpasifisti. Alikuwa 
amehudumu kama mmishonari katoka bara lake la Afrika na kwa wakati fulani 
kutiwa mbaroni kwasababu ya imani yake. Alikuwa hajaoa na wakati mwingi 
alifanya kazi za mkono ili kupata fursa zaidi kutumikia kanisa. 

Dada Maria Teresa alikuwa na umri wa miaka 56, mtawa wa kikatoliki na 
mshiriki wa Wanadada katika Yesu. Aliishi na kufanya kazi ya jamii na 
wahamiaji katika vitongoji vya mji wa London. Alivutiwa na maisha ya 
kujitolea ya Jesans, na dhamira ya kujenga jamii iliyojumuisha waliooa na 
wale ambao hawajaoa. 

Matayo Baker alikuwa mbatizaji wa umri wa miaka 40, aliyejishughulisha 
kwa kutembelea Hospitali magereza na miji. Alifurahishwa na msimamo wa 
Jesans kuhusu maisha na hasa kuhusu ndoa na talaka. Bibi yake alimtalaki 
baada ya miaka miwili ya kuoana, kutokana na tofauti za kidini. 

Sheila Armitage alikuwa mfuasi wa dhehebu la marafiki na mwenye umri wa 
miaka 70 na halikadhalika msagaji, na aliyevutiwa sana na Jesans kutokana 
na moyo wao wa heshima na kushirikiana na imani tofauti za watu, na hasa 
kuwa muaminifu kwa Mwenyezi Mungu sio sawa na kuwa mwaminifu kwa 
dhehebu fulani. 

Mike Anastopoulos alikuwa mwanagenzi wa umri wa miaka 36 kutoka 
Uturuki, aliyekuwa akisomea shahada ya uzamili katika Chuo kikuu katika 
taaluma ya mambo ya kale. Yeye hakuwa mfuasi wa dhehebu au dini yoyote 
na alijiita Mbinadamu. Mike alivvutiwa na ushirika wa Jesans hasa kuhusu 
msimamo wao juu ya uchumi, na hasa maisha nje ya uchumi na kisiasa. 

Hatimaye tulikuwa na Luis Rafael, mwenye umri wa miaka 29 Mpentekosti 
kutoka Brazil. Hapo awali alikuwa amejiunga na ushirika fulani wa 
kipentekosti ulio kuwa na mafundisho ya kutatanisha kuhusu jinzia. Luis 
alifurahia mafundisho ya jamii kuhusu Bibilia na imani, lakini alichukizwa na 
baadhi ya mafundisho yao. Alivutiwa na Jesans kutokana na jinsi 
walivyotafsiri mafundisho ya Yesu Kristo, na jinsi walivyochukulia maadili 
hayo kama njia ya kukadiri mafundisho mengine. 

Rayford alisoma barua hizo zote, na kurudia mara kadhaa Ijumaa usiku, na 
kujadili mambo fulani yaliyomvutia kuhusu kila mmoja kupitia kwa simu 
alizowapigia Jumamosi. Wote sita walionekana kama waliokuwa na kiu cha 
kutaka kufahamu mengi zaidi, hata hivyo kulikuwa na hali ya kuasi miongoni 
mwa wote hao. Alimuomba Mwenyezi Mungu kumpatia hekima na ujasiri 
kukumbana na hali yeyote ya uasi atakapo kutana nao Jumatatu. 



Luis Rafael ndiye aliyekuwa wa kwanza kuwasili siku ya Jumatatu asubuhi. 
Rayford ndio mwanzo tu alikuwa akimjulisha kwa Irene, ndiposa kengele ililia 
mara nyingine.na mara nyingine. Saa nne kamili, watu hao sita walikuwa 
wameketi kwenye sebule ya neville. 

"Wacha tuone.Tutanzia wapi?" Rayford alisema. "Na iwapo wewe utaanza, 
kwa kuuliza swali ulilo nalo, nasi tujaribu tuwezavyo kujibu." Alimtazama 
Irene kana kwamba anatafuta uungaji mkono. 

Mike Anastopoulus, mkufunzi wa mambo ya kale, alitazama na kufahamu 
kwamba wenzake wote kwa kiwango fulani walikuwa wafuasi wa madhehebu 
fulani. Yeye ndiye aliyeongea kwanza. "Ni lazima tuamini kwamba Mungu yu 
pamoja nasi katika kikao hiki?" 

"Itategemea na vile unavyomaanisha kumuamini Mungu," Rayford alijibu. 
Hapo aliona Matayo na Luis wakiingilia mara moja, wawili hao walikuwa 
waingilisti wa kikristo kwenye chumba hicho. Walisonga na kusikiza kwa 
makini yale Rayford alitaka kusema. 

"Mafunzo ya kidini hayatatuponya." "Imani ndiyo itatuponya kwa kuamini 
Mwenyezi Mungu tunayemtambua. Ukimuita wa upendo au wa kweli, lolote 
utakalo, lakini ni Mungu." 

Mike alionekana kufurahia jawabu hilo, lakini Matayo na Luis walitazamana 
kwa shaka kabla Luis kuinua mkono ili aongee. 

"Sikubali," alisema. "Iwapo mtu ni mnyoofu na muaminifu, basi lazima 
aweze kumuamini Mungu." 

Yohana Doorman alifikia kibeti chake na kuchomoa toleo la gazeti, na 
kumpatia Mike. "Yahova Mungu anataka kila mtu kumtambua kwa jina lake," 
alisema. "Kuna makala fulani katika jarida hili ambayo yatakusaidia." 

"Je, hilo ni jarida la Amkeni?" Matayo aliuliza. "Je, wewe ni mfuasi wa 
Mashahidi wa Yehova?" 

"Uh-oh," alidhani Rayford. Hili ndilo jambo ambalo alitaka kuepuka. 
Mashahidi wa Yehova wamekatiliwa kote ulimwenguni na madhehebu yote ya 
Kikristo. Msisimuko uliokuwa kwenye chumba kile ungewezesha mambo 
makuu ya Mwenyezi Mungu kujitokeza, bora tu kutakuwepo na masikizano. 
Kwa sasa mwelekeo uliokuwa unaanza kuchukuliwa ulikuwa ule Rayford 
ameshuhudia kati ya madhehebu mbalimbali. Yeye aliamini kwamba 
Mwenyezi Mungu angalitenda miujiza, lakini mambo hayakuwa hivyo. 

"Ndio mimi ni shahidi wa Yehova," alijibu Yohana Doorman, kwa madaha 
huku akishika kidevu chake kwa majivuno. 

"Na wewe Je?" Matayo Baker alisema, akielekeza swali kwa Dada Maria 
Teresa. "Kutokana na mavazi yako, nakuchukulia kama mfuasi wa kikatoliki. 
Je nyinyi humuabudu Maria?" 

"Naam, Mimi." Maneno yalimpotea Dada Maria. 

"Waona kinachotendeka hapa?" Mike aliingilia kati, huku akinyosha kidole 
kumuelekezea Matayo. "Hii ndio sababu sikupata nafasi kwa dini au dhehebu 
lolote. Hakuna lolote ila malumbano na kushutumiana. Chukua gazeti lako. 
Sina haja." Alirudisha jarida la Amkeni kwa Yohana Doorman. 

"Labda sote tuweze." Sheila alianza, huku akitarajia kuwatuliza; lakini 
alikatizwa, huku Mike akiendelea: 

"Sikuja hapa kusikiza yale mtakayo sema hapa. Nilikuja kusikiza yale 
waliyonayo Jesans!" 



"Haijalishi kile wanachoabudu Jesans," Luis alisema kwa sauti, huku akiruka 
juu. 

"Jambo muhimu ni yale mafundisho ya Bibilia." 

"Na iwapo siamini maadili ya Bibilia?" Mike aliuliza. 

"Basi labda hauko nasi hapa!" Matayo alijibu, huku akiruka tena huku 
akielekea upande wa Mike akiongea. 

Sheila kwa haraka alisimama kati ya wanaume hao wawili akinyosha mikono 
yake kana kwamba anaongoza wana ndondi. "Mbona tusikae chini na ." 

Lakini Luis alipaza sauti kumshinda Sheila. "Katika kitabu cha Matendo 4:12 
Bibilia inatuarifu, "Kwa hakika hakuna wokovu kwa lolote lile; kwani hakuna 
mahali popote isipokuwa mbinguni." 

"IMETOSHA!" 

Kulikuwa na hali ya kutoelewana kufuatia mjadala huo. Wale walio kuwa 
hapo hawakupata kuelewana iwapo Rayford anggali toa maoni yake. 

"Ulikuwa kama mlipuko," Luis alisema hapo baadaye, "ila tu ilitoka kinywani 
mwake." 

Lolote au chochote kile kiliwapelekea watu kukimbia ndani ya chumba na 
kumuelekezea mwenziwe. Dada Maria ndiye aliyeketi peke yake, alikuwa 
tayari amesongesha kiti chake. Irene aliyekuwa amesimama nyuma ya 
Rayford ndiye aliye epuka. Wengi wao walijeruhiwa. Mwangaza ulifuatia 
mlipuko. Kila mmoja kwenye chumba hakuweza kuona kwa muda. 

Rayford alipigwa na butwa kama wale wengine. Lakini akaanza kunena- 
kwa nguvu asizopata kuwa nazo mbeleni. Ilimuogopesha, lakini 
ingalimuogopesha zaidi laiti asingalizungumza, kwasababu alielewa kwamba 
yote yaliyotoka kinywani mwake hayakuwa maneno yake. Yalikuwa maneno 
ya Mwenyezi Mungu. 

Alipoanza kuongea, chumba kilinyamaza na kutulia. Watu walisikiza kwa 
makini kuliko walivyowai kumskiza mtu yeyote hapo awali. 

"Hamjafika hapa leo kwasababu maadili na imani yenu ni sawa na kweli. 
Mungu amewaleta hapa; na amefanya hivyo kwasababu nyinyi wote ni 
waaminifu. Kwa miaka elfu mbili amevumilia, na hata kushuhudia 
mgawanyiko ambao umedumu kati yenu na waumini wengine. Wengi wenu 
mmehubiri mahubiri yenu yasiyotosheleza, huku mkitumai kwamba mmetoa 
picha nzima, ilihali mlikuwa na sehemu tu. Kwa kupuuza mmebuni makundi 
na mkawa wabinafsi kwa kupuuza. Mkawa watu wa kuwatazama wafuasi wa 
madhehebu mengine kama walio chini yenu na wasiofaa. 

"Mungu aliwaacha katika njia hiyo yenu ya kupuuza, ili kujaribu unyenyekevu 
wenu mbele Yake. Alitaka kuona iwapo mtaweza kutii yale mliyokuwa 
mkifundisha na kuhubiri, hata ikiwa yalinuiwa kuwatenganisha na jamii au 
marafiki. Mko hapa hivi leo kwa kufaulu majaribio hayo." 

Rayford akapaaza sauti yake tena. "Lakini SASA. sasa, ni wakati wa kukua!" 
Wale waliokuwemo walisonga nyuma huku wakitarajia mlipuko mwingine. 

Lakini haukutokea. Sauti ya Rayford ilipungua badala yake. 

"Tafadhali muniamini. Njia ya kipekee ya kuitikia ukweli ni kwa neema ya 
Mungu. Amewateua nyinyi kwa ajili ya uwazi wenu- sio kwasababu ya 
taaluma ya kidini.au kwa kuikosa." Alimtazama Mike alipokuwa akisema 
maneno hayo ya mwisho. 

Rayford alichukua kifurushi cha vijitabu vitatu vilivyofungwa na kuwapitishia 
wote sita. Muda wa mwaka mmoja uliopita, alikuwa amefanya bidii 
kutayarisha yote yaliyokuwemo. 



"Kuna makala ya kila aina kuhusu mambo tofauti kwenye nakala hii," 
alisema. "Mtapata baadhi ya kushangaza. Yatakuwa changamoto ya maadili 
na imani zenu. 

"Ndugu na dada," alisema kwa kutua na kutabasamu, "Ni wakati wa 
kutafakari na kuchambua maswala ya kindani na ukweli ambao hamjawai 
kupata. Ni wakati wa kudhihirisha kujitolea kwenu na imani yenu kwa kusikiza 
kila mmoja wenu na kuweka kando tofauti zenu." 

Rayford alijaribu kutoa taswira ya mambo aliyokuwa akitaraji. 

"Muafaka wa makubaliano unatiwa sahihi kule Yerusalemi leo," alisema. 
"Kabla kufika alasiri hivi leo , ujenzi wa hekalu jipya utaanza kule Yerusalemi. 
Lakini muafaka mkuu wa makubaliano umeafikiwa kule mbinguni. Mungu 
atajenga Hekalu lake, amini musiamini atawatumia nyinyi hapa kujenga 
hekalu hilo. Tumeingia kipindi au awamu ya mwisho wa miaka saba ya 
historia ya ujenzi wa kanisa. Mambo makuu yanatukia tu katika kipindi cha 
miaka mitatu na nusu ijayo, ni jukumu letu kuanda dunia kwa wakati huo." 

Rayford alitulia, ilikuwacha uzito wa masimulizi hayo kuwaingia. Kisha 
akaendelea. 

"Kifo cha Yesu kiliadhimisha mwisho wa madhehebu. Mungu kwa miaka 
elfu mbili amekuwa akimchunguza mtu kivyake, akijaribu kujenga imani inayo 
zidi mkusanyiko au ufuasi wa dhehebu. 

"Sasa hivi atajumuisha maadili mema na vipande vya ukweli na uaminifu 
kujenga kanisa lake, na wala sio lako". 

Mike mwanaharakati za kibinadamu alifurahi kumsikia Rayford akiongea juu 
ya utu na tabia; lakini alikuwa akijaribu kupambanua kwamba yote yalikuwa 
yakitoka kwa Mungu- wa kweli na wa Kikristo. Maneno kama "Kanisa" na 
"Yesu" yalikuwa magumu sana kwake kusadiki. Mike hakufurahia 
mazungumzo ya kuanda kundi lingine. 

Katika njia moja au nyingine, kila mmoja katika kundi hilo alikuwa anaona 
uzito fulani. Walikuwa wamewekwa kwa pamoja na watu waliodhani kwa 
wakati mmoja kama adui. Lakini uwepo wa Mungu uliwashahuri kwamba 
Rayford hakuwa kama guru aliyetaka kubuni dhehebu. 

Rayford aliendelea; "Hivi sasa, katika sehemu nyingine ya dunia kuna 
mkutano kama huu unaoendelea kama huu. Kuna watu wengine sita kama 
nyinyi. Mmoja ni Mhindi, mwingine Muislamu, na mwingine Muyahudi." Yale 
Rayford alikuwa akisimulia hayakutoka kinywani mwake kama hapo awali, 
bali yalitoka kwa Mwenyezi Mungu. 

"Iwapo unafikiri kuna tofauti za kuepuka, fikiri jinsi inavyoweza kuwa. Lakini 
Mungu anawataka ninyi watu sita kwa pamoja na wale sita walio mahali 
kwengine, kuendeleza kanisa lake hasa nyakati hizi za mwisho. Nyinyi 
mtakuwa mahakimu wa nyakati hizi za mwisho. Lakini mwapaswa kuepuka 
tofauti mlizo nazo. 

"Mpango wa Mwenyezi Mungu hapo awali ulikuwa kwa watu wake kuwa na 
makabila au koo kumi na mbili, na mahakimu kumi na mbili kusuluhisha 
matatizo yaliyotokea kati ya koo hizo. Sio wafalme. Sio utawala wa kihimla, 
Lakini mahakimu wa koo. watu kama Samweli, na Gideon, na Debora." 
Aliwatazama Sheila na Dada Maria Teresa alipotaja Debora. 

"Kazi yenu itakuwa kuwasaidia wale wanaoamini kutoka maeneo yenu 
kufahamu mema na mabaya. Hamtaweza kufaulu kutekeleza hayo kabla ya 
kuzika tofauti zenu, na vilevile kufahamu upungufu wenu wa kuelewa." 



Rayford alihisi upako kutoka kwa Mungu ukididimia na kujihisi tu kama wale 
wengine. 

"Ndugu na Dada sina majibu yote. Yale niliyotayarisha kwenye makala hayo 
ni muongozo tu. Lakini muhimu zaidi ni kwenu kuelewa na kujifunza kufanya 
yale Mungu anataka iwapo hata wewe mwenyewe hutaki. Lazima mtazame 
mbele na sio tu madhehebu yenu. Kuna mengi ya kujifunza kwa muda 
mchache." 

"Tutajaribu kujadiliana tena, wakati huu naomba msikize kwa makini, na 
kuomba na kufikiri kabla ya kuongea. Nyinyi wote mnaweza kueleza mliyo 
nayo, lakini hayawezi kuwa mengi mnavyofikiri." 

Mazingira katika chumba yalikuwa yamebadilika. Kila mmoja alikuwa mpole. 
kwa kunyenyekea na kufuata ukweli aliosema Rayford, na uwepo wa 
Mwenyezi Mungu kwenye chumba hicho. Kwa utaratibu walianza kuondoa 
tofauti na uhasama baina yao; lakini mara hii kwa uoga. Iwapo hali ya 
utatanishi ilitaka kutokea, waliomba ili kupata hekima. 

Hivyo basi, nusu ya kabila kumi na mbili kutoka Magharibi ilikuwa imebuniwa 
kama walivyojiita. 



Zion Ben-Jonah Aandika 

Mtume wa Kihibrania, Danieli alitabiri kuhusu "Watu wa Mungu" miaka 453 
kabla ya kuzaliwa kwa Yesu. (Danieli 9:24-26) Alisema kwamba imebakia 
miaka 490 kwa watu wa Mungu, lakini Masia "atakatwa" miaka saba tu kabla 
ya kukamilika miaka 490, mnamo mwaka wa 30A.D (Tazama Armagedon ya 
Kwanza" sura ya 6, wiki sabwini" kwa maelezo zaidi kuhusu fungu la maneno 
haya.) 

Kusulubishwa kwa Yesu kuliadhimisha mwisho wa makundi ya madhehebu 
na dini. Mungu amekuwa akimhudumia mtu na kumtunza kivyake yapata 
miaka elfu mbili sasa. Mipango ya kuendeleza "Kanisa au dhehebu" fulani 
yameisha na sasa kuna "ufalme wa mbinguni" ambao Yesu alisema 
hauonekani. (Luka 17:20) 

Lakini Danieli alitabiri kwamba watu wa Mungu wataonekana tena kufuatia 
"maelewano" yaliyoafikiwa miaka saba kabla ya "kumalizika" kwa vitu (Danieli 
9:27) Unabii huu umeandikwa kama kwamba ni makubaliano mawili yaliyo 
sambamba. Moja ni kati ya Kristo na wafuasi wake na nyingine kati ya waasi 
wa Kristo na Kanisa. 

Maafikiano yatapelekea kutoa kwa kafara mara nyingine (kwa sasa hakuna) 
Hekalu Yerusalemi. hasa kwa miaka tatu na nusu ya makubaliano. Na pia 
kuleta pamoja "makabila" kumi na mbili ya wafuasi wa Kikristo. 



10. Makabila Kumi na Mbili 

Majadiliano yaliendelea siku nzima. Kila mmoja kati ya watu hao sita 
waliokuwa kwenye sebule ya Neville walikuwa wameona mengi ya kusimulia. 
Mwisho wa siku walikuwa wameanza kuhisi uzito wa jaribio hili. Dini yao, kazi 



na familia zao yalikuwa sio muhimu, kila mara imani yao ilipoimarika na 
kujifunza mengi kuhusu Mungu. 

Irene alileta chakula siku nzima, na pia kuhakikisha malazi yote yatakuwepo 
endapo hao wote wataamua kulala kwa Neville hadi pale watafahamu hatima 
yao kulingana na mipango ya Mungu. Majadiliano yaliendelea hata usiku wa 
manane. Waliweza kujilaza kwenye sakafu ili kupumzika na kuendeleza 
mjadala. 

Siku chache zilizopita kulikuwa na mabadiliko kutokana na uamuzi wa wale 
waliotoa maisha yao na kumkubali Yesu Kristo. Mike alilazimika kukiri sio tu 
kuwepo kwa Mwenyezi Mungu bali pia yale Mwenyezi Mungu alikuwa 
amemtendea maishani mwake. Hata ingawa Sheila alikuwa hajashiriki 
kwenye tabia ya usagaji kwa miaka mingi, alikuwa ametetea tabia ya ushoga 
kwa maisha yake yote. Sasa alipaswa kukubali kwamba hali yake ya kukaidi 
na kuunga mkono tabia potovu haikuwa tofauti na yale aliyokuwa akipinga. 

Mwishoni mwa juma, kundi hili jipya lilianza kupata miujiza ya kupendana na 
kuishi vyema, na kuanza kujadili hatua itakayofuata. 

Barua pepe na mawasiliano kupitia kwenye tuvuti yaliongezeka. Jambo la 
ajabu lilikuwa kwamba nusu yake ilitoka Uingereza, na nyingine kutoka Afrika, 
Amerika ya Kusini, Uropa na mashariki ya kati, wote waliandika wakiuliza jinsi 
ya kupatana na Jesans, na pia kuungama na kutii mafundisho ya Yesu kama 
mbinu moja ya kubadili tabia. 

Wale Jesans wa kiasili walirudi kutoka shughuli ya kueneza neno, nao 
Neville na Maria wakarudi kwa wakati huo. Wote hao walijiunga na 
kusherehekea tukio liliokuwa limetukia. 

Kutokana na uzoefu wao kuishi ndani ya imani, Rayford alimpatia kila mmoja 
wa Jesans mhudumu wa kusaidia mmoja wa mahakimu jinsi ya kujitoa 
mhanga, kwa kiroho na kimwili katika nchi ya utumwa. Wiki tatu baadaye, kila 
mmoja wa wale waliookoka aliuza mali yake, na kutoa mali kwa jamii kwa 
kiwango ambacho walikuwa hawajawai kutoa. Kutoka kwa fedha hizo, tiketi 
za nauli ya ndege na Tarakilishi zilinunuliwa kwa hawa mamishonari wapya. 

Watafutaji wa kweli wa wokovu walikuwa wakisubiri kuwalaki katika sehemu 
sita tofauti. Luis na Fran walienda Sao paulo, Brazil. Mike na Martin 
wakaelekea Ankara, Uturuki. Chloe na dada Teresa wakachukua magari 
kwenye feri kuelekea Ufaransa, na kisha Roma. 

Sheila aliwai kuishi Moscow alipokuwa mdogo, kwa hivyo yeye na Reinhard 
(aliyefahamu Urusi) walijitolea kwenda Urusi. Na hata Raymie aliyekuwa 
mdogo na miaka kumi na mitano, aliambiwa amsaidie Yohana Doorman kule 
Johannesburg. Matayo Baker alibaki London kufanya kazi kwa pamoja na 
Rayford na Irene. 

Jamii ndogo hiyo ilikuwa ikikua. "Inatendeka, sivyo?" Fran alisema 
aliposikia kuhusu wanachama sita. "Inakuja pamoja. Ahsante, Yesuu!" Na 
Fran aliwashukuru na kuwapungia wale wanaune aliokuwa akisafiri nao. 
Chloe, Reymie na wengine walitazama huku wakicheka. 

Rayford alihutubia umati wa jamii hiyo iliyokuwa ikikua kabla hawajaelekea 
sehemu zao, mwezi mmoja tangu wakutane: 

"Nyinyi wote mtawahudumia takribani watu nusu billioni" alisema. "Muda 
wenu ni miezi sita kutambua wale waumini 12,000 wenye imani kutoka kwa 
kabila mtakazo hudumu. Mtahitajika kuwafunza jinsi nilivyowafundisha. 
Vijitabu na makala hayo yatawasaidia, lakini yatahitajika kutafsiriwa katika 
lugha za huko na kuchapishwa tena haraka iwezekanavyo. Mtapata majaribio 



sawa nayale ambayo mmepitia muda wa wiki chache zilizopita. Muombe 
ujasiri, hekima na uvumilivu kwani mtahitaji hayo yote. 
"Lakini msife moyo. Mungu yu pamoja nanyi!" 

Licha ya yale wanayotarajia kukumbana nayo walijiona wakiwa na ujasiri 
kama ule wa Rayford. Mungu hakika alikuwa pamoja nao, na hilo ndio jambo 
kuu. 



Zion Ben-Jonah Aandika 

Ni hali ya kitamaduni kufikiria kwamba makabila kumi na mbila yaliotajwa 
kwenye kitabu cha Ufunuo wa Yohana ni ya kiyahudi. Lakini tunasahau 
kwamba wale wayahudi tunaojua kwa sasa lilikuwa kabila moja (ukoo wa 
Judah). Tabaka nyingine za Israeli ziliangamizwa hata kabla ya kuzaliwa kwa 
Yesu. (Hata yale majina ya makabila hayo kwenye Ufunuo wa Yohana ni 
tofauti na yale majina ya makabila kumi na mbili katika agano la kale. Hebu 
linganisha kitabu cha pili katika agano la kale (Kutoka) 1:2-7 na Ufunuo wa 
Yohana 7:4-8, utaona kwamba tabaka la Dan limeondolewa na mahali pake 
kuchukuliwa na kabila la Manasseh.) 

Yale makabila kumi na mbili ya unabii yanawakilisha "Watu wa Mungu". 
Watu wake kwa vyovyote sio wale waliomkana Mwanawe Yesu. Watu wake 
ni wale waliomkubali Mwanawe. wale wanaomfuta Yesu (Mwanakondoo) kwa 
utaratibu popote anapowaelekeza, jinsi Bibilia inavyosema. (Ufunguo 14:3-4) 

Mawazo ya kikaidi katika taasisi ya jamii wayahudi ni mfano wa hali ya 
kototii na kupuuza yale mafundisho na dhamira ya Mwokozi Yesu. Lengo la 
Mwenyezi Mungu sio kujenga na kuendeleza taifa la ukoo na damu ya 
Abrahamu, bali ni kujenga na kuendeleza taifa lililo na imani kama ya 
Abrahamu. 

Kitabu cha Ufunuo wa Yohana kimemfananisha Yesu mara kwa mara kama 
"Mwana Kondoo", ili kutoa taswira ya wafuasi wake wanaofuata Kanisa 
lililojengwa kwa mkono (Matendo 7:48) ilikuwatoa kafara wanakondoo 
wengine. Wayahudi wa kiroho hawana haja kuhonyesha kanisa, bali wale wa 
kimwili hawana matarajio ya juu. 



11. Mavuno ya Kiroho 

"Miezi sita! Sio nafasi ya kutosha kuwafikia watu nusu bilioni, au sivyo?" 

Yohana Doorman alikuwa akiongea na Raymie Straight huku wakipaa 
kutoka London hadi Afrika ya Kusini. 

Lakini kichwa cha Reymie kilijaa mawazo mengine tofauti na hayo kwa 
wakati huo 

Mamake- Irene jinsi alivyokuwa akimuita- hakuchukulia kuondoka kwake 
vyema. Hakufikiria kwamba yu tayari kwa jukumu kama hilo; lakini Rayford. 
(Raymie alifurahi kuwaona wazazi wake kama ndugu na dada katika Yesu.) 
Rayford alikuwa amemtetea Raymie, huku akimjulisha Irene jinsi kijana huyo 
alikuwa amekomaa kwa muda wa mwaka mmoja na nusu. 



Raymie alimkasirikia Irene. Alijua kwamba alimdhania kuwa yule kijana 
mdogo, Lakini alifurahia kwamba babake alimuamini hata akiwa mchanga, na 
alitaka kutimiza jukumu hilo. 

Hapa hivi yeye akiwa na umri wa miaka kumi na mitano na mshahuri mkuu 
wa wale mahakimu kumi na mbili duniani. Nani angaliamini kwamba kijana 
mpotovu kabla ya kuangamia kwa Amerika angaliweza kuwa na cheo 
mashuhuri kama mkuu wa kikundi kikubwa cha kidini duniani.! 

Maneno ya Rayford yalimrudia. "Waweza kutimiza, Raymie, mradi tu 
unaelewa na kukumbuka kila hatua ya jinsi usivyoweza kutimiza. Sio bila 
msaada wa Mungu." 

"Unisaidie nikumbuke hayo," aliomba kwa mara ya miamoja tangu aanze 
kujianda kusafiri pamoja na Yohana. 

Yohana Doorman hakujaliwa kupata watoto. Hata alikuwa hajawai kuoa. 
Lakini alimpenda Raymie, na kuonyesha mapenzi na dhihirisho la kushahuri 
kijana. Hiyo ndio iliyokuwa sababu kwa Rayford kumuachilia Raymie awe 
pamoja na Yohana. Kwa pamoja Raymie na Yohana walikuwa na jukumu la 
kutafuta wafuasi 12,000 halisi katika mataifa yaliyo fanya Afrika Kusini na 
Afrika ya Magharibi. 

Wazo la Yohana lilikuwa ndani ya akili ya Raymie, na mara moja Raymie 
aliitikia. 

"Ndio. Ni kazi kubwa sana, ama sivyo?" alisema. "Lakini kumbuka kwamba 
twaweza kufanya? Tunaweza fanya iwapo tutakumbuka kwamba hatuwezi 
kufanya bila usaidizi wa Mwenyezi Mungu." 

Yohana alitikisa kichwa kukubali, na kunyamaza kimya ili kutafakari kuhusu 
hayo ambayo Raymie alikuwa amesema, na kisha kuendelea; 

"Niko na wazo fulani, Raymie," alisema, huku akitoa kijitabu kidogo kutoka 
kwa mfuko wa shati. "Nataka kupata wazo lako hapa". 

Jambo moja lililo mfurahisha Raymie ni kwamba Yohana alimchukulia tu 
kama mtu mzima, hasa kwa mambo ya kiroho. Yohana alikuwa mtu wa 
kuisikiza wote, alimchukulia Raymie jinsi alivyowaona wanachama wengine 
wa makabila kumi na mbili, na hasa kama ndugu katika roho. 

Yohana alikuwa na mipanga ya kuanda kambi nne kule Johannesburg kama 
alivyomueleza Raymie, moja kwa watafsiri, nyingine kwa waalimu, moja ya 
shughuli za uchapishaji na kueneza, na ya mwisho ya usimamizi na 
mawasiliano ambapo yeye na Raymie watafanya kazi. 

"Hiyo ni sawa sana kwangu," Raymie alisema. 

"Lakini itatuchukua kama miezi sita hivi kufundisha wafanyikazi wetu," 
aliyekuwa mfaasi wa Mashahidi wa Yehova alilalamika. "Na tutahitaji mamia 
ya watu kama hao kabla ya kumaliza." 

"Unakumbuka yale Baba. Yaani, yale Rayford alisema kutuhusu kama 
mahakimu?" Raymie aliuliza. 

"Nafikiri inamaana kwamba sio lazima kumfundisha kila mtu. Mungu 
atawafundisha iwapotutakuwa huko." 

Raymie alipeana mkoba aliokuwa ameshikilia. Ndani kulikuwa na mafunzo 
aliyotumia kila moja ya makundi sita. 

"Hapa ndani kuna majarida mbalimbali kuhusu mafundisho na juu ya 
kusikiza kila mmoja. Unakumbuka jinsi wale jamaa walivyojifunza wenyewe 
ulipowacha dini? Twapasa kuwacha wafanye hivyo kadhalika." 



Yohana hakutaka kusema lolote kumuudhi Raymie, ila tu angaliweza kukariri 
"Kishindo kikuu" cha Rayford, lile kundi lililokuja kwenye sebule ya Neville 
lilikuwa na kishindo, alikuwa na shaka kuhusu uwezo wake kuwasihi watu 
"kukoma kuwa wafuasi wa dini" kama vile Raymie alieleza. Yeye pia alisema 
maombi yake kwa kimya. 

Iwapo watahitaji mapumziko au kuhitajika mahali popote, kulikuwa na watu 
wengi kwenye kundi waliokuwa na uwezo wa kutafsiri hata kwa lugha za 
kienyeji. 

Musa aliyeteuliwa kama mhasibu wa kundi, alikubali kutafuta na hatimaye 
kukodi nyumba tatu zaidi, na kutuma maombi ya kuletewa nakala za 
kingereza mara moja, huku Alama katika lugha zingine zikitayarishwa. 

Ringo alichomoa kitabu kilichokuwa na orodha ya anwani zilizotayarishwa 
na kundi hilo kabla ya kuwasili kwa Yohana na Raymie. Yeye pamoja na 
Sylvia mkewe, walichukua jukumu la kuwakaribisha walioleta anwani zao 
katika kituo cha elimu (mara tu watakapopata kituo) na kuanza kujifunza na 
kuishi maisha ya makabila kumi na mbili. 

Sylvia aliwaarifu kwamba mwanamke aliyetoka alitisha kuvuruga na 
kuhangaisha kundi. Aliuliza jinsi ya kuepuka majaribio na janga iwapo 
wanachama watakao hasi na kukaidi na kuwageukia. 

"Isipokuwa wakuu au wasimamizi wa kundi, hakuna yeyote anayepaswa 
kufahamu mambo yanayoendelea katika kundi lingine," Abdullah alisema. 
Tunaweza fanya kazi katika vitengo. Kwa wakuu na wanachama, majina 
mengine yatatumiwa. Hivyo hata iwapo watadhulumiwa hawataweza kutoa 
maelezo." 

Kwa mara nyingine Yohana na Raymie walitazamana jinsi walivyokuwa 
vichochezi katika mfumo uliokuwa ukiendelea kwa njia yake. hasa, kwa njia 
ya Mwenyezi Mungu. 

Baada ya wiki mbili, sehemu zote nne za utendaji zilikuwa mbioni. Wanne 
zaidi walikuwa wameenda katika kituo cha elimu, mahali Ringo na Sylvia 
walikuwa wakufunzi washikilizi. Mmoja kati ya wanafunzi alielewa lugha 
mojawapo ya kienyeji na wale wengine hawakujua, hivyobasi kuteuliwa kama 
mmoja wa wale watafsiri punde tu atakapo maliza mafunzo hayo. 

Mwishoni mwa juma la pili, kanda na majarida yaliyotolewa na kuandikwa na 
Rayford yalikuwa yakitolewa katika idara ya tafsiri. Muda huo ndio ombi la 
kwanza la makala yaliwasilishwa kwenye idara ya ugawaji. Ombi lingine la 
makala katika lugha ya Kiafrikana, lilitolewa, na lilikuwa tayari kusambazwa 
wiki inayofuatia. Musa alikuwa akijianda kununua Magari yenye nguvu ili 
kuweza kufikia sehemu za barabara mbovu na njia zisizopitika kwa urahisi. 
punde tu yale makundi ya kufanya kazi hiyo yatahitimu. 

Katika kipindi cha juma kadha, utaratibu huo utaendelezwa mahali kama vile 
Accra, Capetown, Harare, Monrovia, Kinshasa na Lagos. 

Ilikuwa jukumu la Raymie kupokea na kujibu barua, tayari alikuwa akipokea 
barua kutoka Afrika Kusini hasa wale waliofahamu kuhusu mtandao wa 
Jesan, na waliotaka kujifunza mbinu zao. 

Lilikuwa pia jukumu la Raymie kumfahamisha Rayford kule Uingereza 
kuhusu matukio na yale yalio kuwa ya kiendelea. Wale wanagenzi wake pia 
walikuwa na jukumu la kuhakikisha kwamba Irene alitulia na maslahi yake 
kutunzwa. 

Yale yaliyokuwa yakifanyika kule Johannesburg hayakuwa sawa na yale 
yaliyokuwa yakitukia katika miji mingine mahali mahakimu wa kikabila 



walikuwa wamewasili. Rayford alikuwa amewasiliana na wahudumu wenzake 
katika mashariki ya mbali, mtu aliyejulikana kama Chaim Rosenberg, 
aliyekuwa mkaazi wa Sydney, Australia. Chaim alikuwa na umri wa miaka 
sitini, naye pia alikuwa ameteua na kuanzisha mahakimu sita. Jukumu lao 
lilikuewa kusimamia Asia kubwa na vitongoji vya Asia. Mahakimu wa 
mashariki walikuwa Sydney, Tokyo, New Delhi, Karachi, Beijing na Hong 
Kong. 

Katika miezi sita iliyofuatia , uanachama katika makundi ya makabila hayo 
uliongezeka kwa takriban mara tatu kila mwezi. Walifanya kazi kwa utaratibu, 
ili wasiweze kuzua taharuki. Dunia nzima ilikuwa imeja kasumba ya filosofia 
ya upendo na amani kwa wakati huo, kiasi kwamba hawakuwa wakiona au 
kuhisi yale yaliyokuwa yakitokea kufuatia kazi ya makabila kumi na mbili. 
Hata katika mataifa ambayo kazi ya umishonari ilikuwa imepigwa marufuku, 
kulikuwa na machache yaliyofanywa kuwasimamisha walipoweka mabango 
usiku wa manane, au walipochukua jukumu lakuwaarifu waumini yale 
Mwenyezi Mungu alikuwa akitenda. 

Hata ingawa milango ilikuwa wazi, ni wachache waliokuwa wakipitia. 
Waliweza kupata mtu mmoja kati ya 50,000 aliyekaribia viwango vyao. Yale 
waliyokuwa wakipambana ni kupata kundi la kiroho litakalo kuwa na uwezo 
wa kutoa mafundisho ya Mwenyezi Mungu kwa dunia, katika yale yatakayo 
tukia kuwa kipindi cha giza katika historia ya dunia. 



Zion Ben-Jonah Aandika 

Makadirio ya Rayford yalikuwa kulingana na fungu la maneno katika kitabu 
cha Danieli, kwenye Agano la kale. Mtu anaweza kubashiri kipindi cha miaka 
saba katika makubaliano yatakayopelekeahali ya kutoa dhabihu kurudia 
Yerusalemi na "Kumalizana" (au mwisho). Mwengine anaweza kubashiri 
kipindi cha siku 2300 kutoka ule wakati wa kuanza kutoa dhabihu hadi pale 
sehemu ya utakaso itakapo safishwa. 

Tofauti kati ya tarakimu hizi mbili (siku 2520 na siku 2300) ni muda 
unaoweza kuchukuliwa kujenga Hekalu. (Tazama jedwali.) 



Miaka 7 (siku 2520) zilizo baki baada ya mkataba (Dan 9:27) 



Siku 2300 zilizo baki kabla ya kutoa kafara (Dan 8:13-14) 

Siku 220: muda unaotakikana kwa ujenzi. 



Danieli 9:24-27 imeandikwa kwa mbinu ambayo waweza kudhani inaarifu 
maagano mawili sambamba, moja kati ya mfalme wa dunia na wafuasi wake 



na nyingine Mfalme wa amani na wafuasi wake. Moja itapelekea kujenga 
hekalu, na nyingine kujenga roho kimiujiza. 

Lakini kati ya hayo yote jambo la ajabu hutokea kati ya miaka ya mwisho 
saba, na kusababisha "mkumbo wa ukiwa" na kuharibu aina yote ya "hekalu" 



12. Hekalu 

Mike na Martin walikuwa na jukumu la kutunza tabaka la Judah, 
lililojumuisha eneo la mashariki ya kati na Afrika ya masharika. Hekalu la 
Yerusalemi lilipokaribia kukamilika, wote wawili walitayarisha safari isiyo ya 
kawaida mbali na tarakilishi zao huko Ankara ili kutembelea kundi ndogo la 
wafanyi kazi wa mji mtakatifu. Lengo na dhamira ya safari hiyo lilikuwa 
kujionea yale yaliyokuwa yakiendelea. Talanta na hekima ya Mike kuhusu 
utaalam wake wa mambo ya jadi yalimfanya kufurahia mitindo ya ujenzi. 

Baba mtakatifu alikuwa ametaka kuhamia Yerusalemi, jumba la kifahari 
lilikuwa linaandaliwa kwa heshima yake karibu naHekalu la Mlima. Jambo hili 
lilichukuliwa na wanavyuo kuwa sawa na kujiunga na ukristo kwa 
Constantino. Kwa kutangaza ukristo kama dini yake na katiba ya utawala, na 
yeye mwenyewe kama mkuu wa dini, Constatino alikuwa amewashawishi 
wakristo wa hapo awali kutoka kwa makundi yao hadi upande wake, mahali 
wamedumu mpaka hivi sasa. Kwa kutumia maarifa hayo, Baba mtakatifu 
alikuwa ameanza kuwachukulia wayahudi na waislamu kama "ndugu" (iwapo 
walitaka au la) na kwa kufanya hivyo alikuwa amejitwika kama mkuu wa dini 
hizo tatu. 

Wayahudi walitaka hekalu ili kuepuka kushirikishwa na mpango wa Rome, 
na kuwepo wanajeshi wengi wa Umoja wa Mataifa kule Yerusalemi kwa 
wakati huo kuliwachaWaislamu wakiwa na njia mbili tu, kufuat yale "ndugu" 
zake wawili walikuwa wameafikiana. 

Miaka 2000 ilifanya mji wa Vatican kuwa mtakatifu kama vile Baba Mtakatifu, 
katika hali ya utakatifu, Yerusalemi inashinda mji wa Roma. Vicar wa Kristo 
alipaswa kufanya uamuzi wa kuishi katika mji ulio mtakatifu zaidi kuliko miji 
mingine. 

Januari ya mwaka huo maafikiano yalikuwepo kujenga hekalu mbili. Sasa 
miezi saba baadaye mijengo ilikuwa iankaribia kukamilika. Mike na Martin 
walidhuru eneo hili kukagua mradi huo. 

Mnara wa mwamba, mahali yaaminika kwamba Muhammed alipaa 
mbinguni, uliwachwa pasipo kuguswa. Hii iliwezekana kwa sababu hekalu la 
Kiyahudi liliwekwa upande wa Mashariki-Magharibi (wala sio Kusini 
Kaskazini) mbali na mnara uliokuwa yadi kadha kutoka kwa Msikiti. Langu 
kuingia hekalu lililinganishwa na Lango la Dhahabu la ukuta wa Mashariki. 
Kwa kufuta mtindo wa Hekalu la awali (lakini kufanya "refu" kuliko ilivyokuwa), 
Hekalu jipya liliingia upande wa Kaskazini kwenye sehemu iliyokuwa ukumbi 
wa wageni waliotembelea Mnara wa Mwamba. 

Kulikuwepo Basilika ya Kikatoliki iliyojulikana kama Cathedral ya Ibaada 
Takatifu, iliyokuwa upande wa Kusini mwa Hekalu la Mlima. Kwa nje 
lilionekana kama pacha la Hekalu la Kiyahudi, lakini kulikuwa na mpangilio 
tofauti humo ndani, ili kuchukua mamia ya waumini na kwaya nzima. Mahali 
pa "Utakatifu kwa Watakatifu" palijumuisha kwenye mpangilio wa Kiyahudi, 
kulikuwepo hema takatifu la Kikatoliki kwa shughuli ya kutoa sacramenti. 



Upande ule wa mbele ulikuwa umepanuliwa ili kutoa nafasi pana ya Hekalu 
Msikiti na Kanisa kuu la jimbo la askofu. Wakristo wale wawili hawakuwa na 
budi kukiri kwamba kuwepo mnara ule katikati ya majengo mapya meupe 
yaliyo fanana kilikuwa kielelezo chema cha ujenzi. 

Wakuu wa madhehebu mbalimbali walifurahi na kuongea kuhusu jinsi 
Yerusalemi ("Mji wa amani") ulikuwa tayari kukaa kama jina lake. Hekalu 
zilizofanana zilikuwa dhihirisho la wazi kwamba amani kote ulimwenguni 
ilikuwa mbioni. 

Sehemu zilizoandaliwa awali, kana kwamba hazikutokea mahali, zilipunguza 
muda wa ujenzi. Hatukuwepo na kungojea kwa vifaa vya ujenzi, kwani kila 
kitu kilikuwa kimenunuliwa hapo awali. 

Ulimwengu wa kawaida haukujali kuhusu hekalu hilo; lakini baadhi yao 
ilikuwa ishara ya mambo makuu. Yakustaajabisha zaidi, miongoni mwa watu 
hawa alikuwemo Katibu Mkuu Xu Dangchao, mtu asiye na haja au kuwa na 
uhusiano na dhehebu lolote. Alikuwa amekatiza mashahuri mbambali na 
shughuli zake ili kufika Yerusalemi wakati makubaliano yalikuwa yakiafikiwa 
kuhusu mradi wa hekalu. 

Mike na Martin walipokuwa Yerusalemi, habari kutoka kwa jarida la Time 
Magazine (Sasa hivi kule Hong Kong) kuhusu chimbuko na uzao wa 
Dangchao. Habari hiyo hata hivyo haikupewa uzito, aidha haikutoa maelezo 
kuhusu kiini cha Dangchao kuvutiwa na Hekalu , jambo ambalo Mike alitaka 
kuelewa. 

Ilionekana kwamba licha ya Dangchao kuzaliwa na kukua kule Tibet, wazazi 
wake walitokea jimbo la mkoa wa Kaifang nchini China. Xu lilikuwa 
mojawapo ya majina saba ya Kichina yaliyo chukuliwa na baadhi ya 
Wayahudi waliokuwa wakitangatanga kule China yapata miaka elfu moja 
iliyopita. Wale Wayahudi walikuwa wameona na wanawake wa China kwa 
miaka mingi, kiasi kwamba sura ya uzao wao ilikuwa sawa na ile ya China na 
majirani. Hata hivyo, uzao na elimu yake kule China ni ya hali ya juu, 
haikusahauliwa kwamba mababu wa Xu kutoka Kaifeng walikuwa Wayahudi. 

Wachache, kutoka uzao wa Juda walibaki. Lakini babake Dangchao 
aliwacha kumbukumbu. Alimbatiza mwanawe kwa jina la Levi Xu Dangchao. 

Matumizi ya jina la tatu nchini China haikuwa ajabu, lakini jina la tatu la 
Kiyahudi halikuwa jambo la kawaida.nje ya jimbo la Kaifeng. Xu Dangchao 
katika ujana wake aliwacha kutumia jina la Kiyahudi alipo toka Tibet kuelekea 
Uingereza kusoma katika Chuo Kikuu cha Oxford; na swala la kuwa na jina 
lingine halikuibuka hadi hivi sasa. 

Makala hayo yalieleza kwamba chimbuko la uzao wa Dangchao kutoka kwa 
Wayahudi ndicho kiini cha kutaka Hekalu kujengwa Yerusalemi. Ilibainisha 
wazi kwamba alikuwa akitoa heshima kwa mababu wake, jambo lililo gusa 
mioyo ya wengi. Lakini hilo halikutoa maelezo au sababu ya kutaka Kanisa la 
Jimbo kuu la askofu kujengwa karibu na Hekalu la Mlima. 

Mike alihisi kitu fulani kuhusu, jina la tatu la Xu Dangchao, na katika Hekalu 
tatu. Alipomaliza kusoma alienda kutazama kwa makini majina kamili ya 
Dangchao, na kuanza kuhesabu na kukadiri jumla ya herufi zilizomo nadani. 

"Hapo ndipo!" alimuambia Martin, aliyekuwa amesoma kwa pamoja naye 
yale makala. "Idadi ya herufi zilizokosea kwenye majina yake sasa zimeleta 
idadi kamili!" 

Mike alikuwa akiongea kuhusu herufi ya L, V, na I kwenye jina Levi. 
Kuwakilisha 50, 5, na 1 katika herufi za kiRoma. Kwa pamoja na herufi za 



kiRoma X, D, na C kutoka kwa Xu Dangchao, zinazowakilisha 10, 500, na 
100 katika kiRoma, idadi ya herufi hizo kwa kujumlishwa ilikuwa 666, idadi 
iliyotabiriwa kuhusu kiongozi wa mwisho wa ulimwengu. asiyemuamini Yesu. 
Mike alijua kwamba Rayford alikuwa akitafakari kuhusu maana ya jina la 
Dangchao, na hivyo basi kumpatia nakala hiyo. 

Rayford alimjibu kwa utabiri wa Makabila kumi na mbili: "katika muda 
usiozidi miaka mitatu," alisema, "Dangchao atasimamisha kafara, naye 
mwenyewe atachukua mamlaka ya Hekalu. Ndiposa anataka kujua utaratibu 
wa ujenzi. Siku moja yatakuwa makazi yake rasmi ya utawala, na 
kuulazimisha ulimwengu mzima kumsujudu na kumuabudu." 

Hapo awali, Rayford alikuwa ameandika kuhusu yale aliyofikiri kuhusu 
Hekalu zile. 

"Hekalu hizo, kama vile Dangchao, ni sanamu," alisema. Yawakilisha ujinga 
wa Mwanadamu kwamba amani itakuja kupitia mikono yao wenyewe, na wala 
sio kunyenyekea na kumuamini Mungu. 

"Itaonekana kama isiyo na madhara kwa watu ambao hawajapata 
kumtambua Yesu. Mengi ya makanisa yanadumu nyakati za Agano la Kale, 
siku ambazo wat waliamini makanisa. Hivyo basi majengo au jengo moja la 
kifahari, linalojumuisha madhehebu matatu makubwa na yenye nguvu 
duniani, daima machoni mwao ni kitu cha kuvutia. Lakini ni kwa sababu 
wanaamini na kutumaini kwenye mijengo, na sio kujitoa kwa moyo wao." 

Kulingana na Rayford, kuungana kwa taasisi hizo za madhehebu ilikuwa ni 
muigo wa kuunganika kwa pamoja makanisa yasiyoonekana, kama 
ilivyokuwa ikidhihirika kwa kubuni Makabila Kumi na mbili. Madhehebu ya 
ulimwengu hu yameweka matumaini kwenye suluhisho la kisiasa, alisema, 
huku waumini wa kweli walikuwa ndani ya roho mtakatifu na mwenyezi 
Mungu, atakaye waunganisha kwa njia yake. 

"Iwapo Mungu hatajenga nyumba, basi wanafanya kazi bure wale 
wanaojaribu kujenga," alinakili kutoka Agano la Kale. 

Mike na Martin walikuwa wamerudi Ankara wakati wa ufunguzi rasmi. Lakini 
walitazama sherehe hiyo moja kwa moja kupitia kwa runinga pamoja na 
ulimwengu mzima. 

* * * 

Kanisa kuu la jimbo la Askofu halikuwa limekamilika wakati wa ufunguzi wa 
hekalu, mwishoni mwa kipindi cha joto mwezi wa Juni. Vyombo vya habari 
havikujishughulisha na yale yaliyokuwemo kwenye kanisa hilo kuu. 
Wangaliona Makanisa kama hayo wakati wowote na popote. Haja yao ilikuwa 
ni Hekalu. 

Kulikuweko uwezekano tu wa Hekalu moja la Kiyahudi. 

Ingawa jamii ya wahubiri ya Walawi (Levi) ilikuwa imekufa, chimbuko mpya 
la wahubiri lilikuwa limeanza kuibuka la vijana wa Kiyahudi chini ya masharti 
fulani. Kutoka kwa kundi hili, Kuhani mkuu alikuwa ameteuliwa ili kuongoza 
shughuli za Hekalu ikiwemo ufunguzi rasmi. 

Watu mashuhuri kutoka jamii ya Kiyahudi walikuwepo pamoja na wanasiasa. 
Ingawa watu wasiokuwa Wayahudi hawakuruhusiwa humo ndani, Picha na 
michoro ya mpangilio wa humo ndani zilitolewa kwa waandishi wa habari. 
Solomon angalifurahia. Karibu kila kitu kilikuwa dhahabu au fedha, au jumla 
ya dhahabu na fedha. Sakafu iliyotandikwa mkeka nadhifu,, visawazishi vya 



hewa, na kipaaza sauti cha hali ya juu vyote kuonyesha tofauti kati ya hekalu 
la awali-lile lililojengwa na Solomon, au lile lililojengwa na Zerubbabel. 

Hekalu za kwanza zilikuwa mfano wa Safina ya makubaliano, sanduku 
takatifu lilio kuwa na Amri Kumi na nyimbo zingine za utakatifu. Kuhani tu 
ndiye aliyepaswa kuingia "Patakatifu kwa Watakatifu" mahali pa safina, na 
kwamba ungaliingia tu mara moja kwa mwaka. Kuhani aliyeingia humo ndani 
alifungwa kwa kamba kiunoni, iliaminika kwamba angalipigwa dhoruba na 
Mwenyezi Mungu endapo alifanya dhambi na kisha kufa. 

Hekalu jipya halikuwa na chochote kulinganisha na Safina au Amri Kumi. 
Lakini ulikosa makabadhiya Kiyahudi, kwa heshima ya historia, katika Agano 
la Kale na nyakati za kisasa. Makabadhi ya vitu hivi hayakuwa tu kwa 
utakatifu wa watakatifu. Yalonyeshwa kote katika Hekalu nzima. 

Wakati Solomon alitakasa Hekalu, moto ulitoka mbinguni kumaliza kafara. 
Ule moto wa kimiujiza, ulikuwa umeendelezwatangu hapo ili kuendelea 
kuchomeka. Lakini hakuna aliyetaraji Mwenyezi Mungu kutoa ishara ya 
Uwezo na nguvu zake kwenye Hekalu hilo mpya. Mwanga wa miali ya 
kisayanzi (Laser beam) ulielekezwa kwenye mazibao na kuwasha moto wa 
milele, ili kutolea kafara. 

Watu mashuhuri walitoa hutuba kila baada ya mwingine kwa matumaini 
kwamba Mungu alikuwa amewaelekeza watu wake katika nchi aliyowaahidi 
Waisraeli. Kafara zilizidi kutolewa mchana na usiku kucha, huku wale 
waalikwa wasio mashuhuri wakingoja fursa yao ya kutoa kafara baada ya 
takriban miaka 2000 kwa niaba yao na mababu wao. 

Kulikuwepo machozi ya furaha na sherehe kwenye mji huo usiku wote. 
Ukuta wa majonzi ulibadilishwa na kuwa ukuta wa furaha, na jumuia ya dunia 
kufurahia kwa pamoja na Wayahudi, waliokuwa wameteseka kwa karne 
nyingi, na waliokuwa sasa wakiabudu kwenye Hekalu lao.au katika lile lililo 
tayarishwa na Katibu wa Umoja wa Mataifa Jenerali Levi Xu Dangchao kwa 
matumizi. 



Zion Ben-Jonah Aandika 

Pazia iliyokuwepo kati ya utakatifu na watakatifu iliraruka, kutoka juu hadi 
chini (Matayo 27:50-51), kwa wakati ule Yesu alisema "Yamekwisha", na 
akafa msalabani, yapata miaka 2000 iliyopita (Yohana 19:30). Yesu alikuwa 
ametabiri kuharibiwa kwa Hekalu (Matayo 24:2), utabiri uliodhibitishwa 
mnamo mwaka wa 70 A.D. 

Hata ingawa hatukuwepo na maelewano kuhusu yale aliyoyasema, shtaka 
moja lililo mpata lilimwezesha kupata zaidi ya shahidi mmoja kukubali wakati 
wa mashtaka, ni kwamba ati Yesu alikuwa ametisha Hekalu lao la dhamani 
(Matayo 26:59-62). Kile alichowasilisha kilikuwa muhimu kuliko Hekalu 
(Matayo 12:6). Aliongea kuhusu wakati ambao umoja hautahusu mahali 
tunapoabudu, lakini kuhusu yale maadili ya kindani , kama vile uaminifu na 
imani (Yohana 4:21-24). Miili yetu sasa ni hekalu la Mungu (Wakorintho ya 
kwanza 3:16). 

Ukristo wa kisasa umerudia ule wa Agano la Kale kwa kuabudu Kanisa, kiasi 
kwamba taasisi ya Kanisa la kisasa ni Uyahudi uliopakwa rangi nyingine. 



Lakini ongea juu ya muungano au ushirika unao husu siasa na utaikosa ile 
alama. Ongea kuhusu mapenzi bila kumhusisha aliye na mapendo, bila 
shaka hautapata mavuno. 



13. Alama 

Wengi wa wafuasi wa Uropa waliojiunga na tabaka la Maria Teresa (lililo 
jumuisha Afrika Kaskazini), walikuwa na utajiri mwingi, ambao haungaligawia 
tu watu maskini kutoka Afrika, bali pia tabaka zingine katika mataifa 
yanayostawi. Lakini kupata msaada kutoka sehemu moja hadi nyingine 
haikuwa rahisi. 

Uropa iliongoza mataifa mengine kupokea "Alama", chembechembe ndogo 
iliyokuwa ikipata umaarufu kote ulimwenguni, kutokana na utendaji wake 
hodari. Makabila Kumi na mbila, kama Jesans kabla yao, hawakutaka 
matumizi ya kadi za pesa, kadi za kukopa na kadi nyingine zinazotumiwa 
badala ya pesa, na hasa matumizi ya Alama. Jambo hili lilifanya shughuli za 
kibiashara kuwa ngumu kwa makabila yote, na hasa wanachama wa Uropa. 

Msimamo uliochukuliwa na Makabila Kumi na Mbili ulitokana na utabiri na 
laana inayojitokeza katika sura ya 13 na 14 ya kitabu cha Ufunuo wa Yohana: 

"Yeye (asiyemfuasi wa Yesu) husababisha wote, wakubwa kwa wadogo, 
tajiri na maskini, walio mateka na walio huru, kupata alama kwenye mkono wa 
kulia, au kwenye paji la uso ili mtu asiuze au kununua, ila tu yule aliye na 
Alama, au jina la mnyama, au nambari ya jina lake." (Ufunuo wa Yohana 
13:15-16) 

"Yeyote atakaye abudu mnyama huyo au sanamu yake, na kupata Alama 
kwenye paji la uso au mkono wake, atapata kuonja divai ya ukali na adhabu 
ya Mwenyezi Mungu, itakayo mwagwa kwenye kikombe chake pasipo 
kuyeyusha; na kisha kuchomwa kwa moto mbele ya malaika watakatifu, na 
mbele ya mwana kondoo. Moshi kutoka humo utaelekea juu milele na milele, 
na hawatapata kupumzika usiku wala mchana, kwa wale wanaoamini 
mnyama huyo na sanamu yake, na yeyote atakaye pokea Alama ya jina lake." 
(Ufunuo wa Yohana 1 4:9-1 1 ) 

Bila Alama, haikuwa rahisi kwa Chloe dada Maria au yeyote aliyekuwa 
katika tabaka lao kununua chochote. Rayford na Chaim hawakuwafundisha 
kwamba kadi hizo zilikuwa muhimu, lakini walifundisha kwamba mfuasi wa 
kweli alipaswa kukosea kwa kuwa muangalifu badala ya kutoa radhi na 
kuelekea kupokea alama. Ukweli ulioumiza ulikuwa kwamba mengi 
yalifanyika kwa kutumia kadi hizo. Dada Maria alianza kujihusisha na 
biashara za magendo, ambazo zilihitaji pesa nyingi ili kuhusika. 

Hata ingawa Waingilisti wa awali waliapa kupinga matumizi ya Alama 
ilipokuja, punde tu walipoona inawasonga, iliwabidi kuchukua mwelekeo 
mwingine ili kuitumia, kama walivyo fanya kadi hizo za ubadilishanaji. 
Mabishano yao ya mara kwa mara yalikuwa kuhusu iwapo Mwenyezi Mungu 
angewaadhibu watu kwa kutekeleza kitendo kisicho na hatia kama kununua 
na kuuza. 

Njia moja ya kufikiri ilikuwa kwamba Wakristo wangalichukua Alama bila 
kuabudu shetani, na hasa bila "kuuza roho yao" kwa shetani, huruma ya 
Mwenyezi Mungu ingaliwarudhuku kwa matendo hayo. Katika hali ya uhalisi 
walicho sema ni kwamba, hata iwapo wangali abudu sanamu au kuuza roho 



zao, wangalisema swala la "Kumuomba Yesu moyoni mwao" kabla ya kuuza, 
Mungu angelazimika kuwasemehe. Fundisho hilo lilidhihirisha ubinafsi, 
kujipenda, tamaa lutokuwa na uaminifu, na kila aina ya dhambi ungalifikiri kwa 
karne nyingi kabla ya Alama, hivyo basi ilikuwa ni kawaida kuchukua 
mwelekeo huo wa kukaidi. 

Alama ilichukua miundo tofauti. Kwa umbali, ilikuwa ile alama ndogo, nyuma 
ya mkono wa kulia. Teknologia ilikuwa imefaulu kutengeneza chembechembe 
ndogo (au kitu kisicho na uzito) kilichokuwa kidogo sana hata kisionekane 
kwa macho makavu. Kilikuwa na nambari ya kujitambulisha ya kimataifa isiyo 
lingana na aina yeyote. Kwa alama hiyo mtu angaliupunga mkono wake wa 
kulia kwenye miali fulani iliyotumia nguvu za radio ili kutambua kiasi cha fedha 
za kuongeza au kutoa kwenye akaunti ya benki. Hii ingalifanyika kila mara 
unapohitaji kununua au kuuza chochote. 

Kwa walemavu wasio na mkono, au wale wasio na uwezo wa kutumia 
mkono wao wa kulia, tulikuwa na Alama ya kibadala. Watu hawa wangalipata 
Alama hiyo kuwekwa kwenye paji lao la uso. Wangaliweka kichwa chao 
mbele ya kifaa hicho cha miale ili kuidhinisha uuzaji au ununuzi. 

Aina nyingine ya tatu ilikuwa kuhusu watu (hasa wale wenye utajiri mkubwa) 
walioogopa kwamba wangaliuawa kisha kile chembechembe kuondolewa na 
watu wakora. Mamlaka iliwahakikishia kwamba chembechembe hiyo ilikuwa 
ni ndogo sana, na haitakuwa rahisi kuipata baada ya kudungwa, na kwamba 
kile kifaa cha miale kingalitambua mtu aliye na chembechembe mbili na 
kukata kutoa huduma. 

Kwa wale wasiotaka kudungwa na kupachikwa chembechembe hiyo 
walikuwa na fursa ya kuwekwa tu alama iliyoonekana kwenye mkono wao ili 
kuonyesha rasmi kwamba "Wamekubaliwa kihalali kutopachikwa 
chembechembe" (Declared and Certified Legally Exemptfrom Verification 
Implant) iliyo kuwa kwa kifupi kama DCLXVI, au 666 katika herufi za kiRoma! 

Watu wasio kubali kupachikwa chembechembe wangaliruhusiwa kuweka 
nambari ya kujitambulisha kwenye mashine ya miale, kama ilivyofanywa hapo 
kabla ya Alama. 

Labda Dangchao peke yake ndiye hakupaswa kupata aina yeyote ya Alama 
kwani jina lake lilikuwa ni Alama. 

Chloe na Maria waligundua kwamba, kutokana na matumizi ya Alama 
yalivyoenea kule Uropa, wanachama wapya walikata kutiwa ile alama au 
kupachikwa chembechembe kwa sababu moja au nyingine. Kwa wengi 
lilikuwa ni jambo la ajabu tu kwani hawakuelewa yaliyokuwa yakiendelea 
kwenye benki. Mshangao huu ulidhihirisha kwamba Mungu alikuwa 
akiwakinga dhidi ya Alama. 

Hata hivyo Rayford na Chaim walifanya juhudi kuwaelimisha wanachama 
kuhusu yaliyokuwa yakiendelea, na haja ya kujianda kufa kabla ya kukubali 
Alama. 

Wachache kati ya wanachama wao walikuwa na kadi hizo za kukopa au 
kulipia. Hii ilikuwa hakika kwa wale waliotoka Uropa. Lakini daima walijaribu 
kutumia pesa kwenye biashara. Kwa muda kadi hizo ziliaribiwa. 

Benki zilianza kuweka masharti mapya kwa watu waliokuwa na pesa nyingi. 
Malipo ya nauli ya ndege, kodi, kuchapisha, magari na hata vyakula na 
mavazi kwa kutumia pesa yalicheleweshwa, na hata kuwapelekea watu 
kulipia juu zaidi kuliko kawaida. 



Rayford na Chaim waliomba makabila kumi na mbili kujitayarisha kwani 
itafika wakati hawatakuwa na uwezo wa kutumia kadi hizo au pesa. Chloe 
alikuwa amejifunza mengi kwa zaidi ya mwaka mmoja na nusu aliokuwa 
pamoja na Jesans na kutayarisha mwongozo juu ya kuishi bila kutegemea 
usaidizi kama huo. Mbinu zake tatu za kuishi zilikuwa "Omba, Badilishana au 
Iba." Kuomba na kuiba kuliwashangaza wanachama wenzake hadi pale 
alipofafanua. 

"Ni fahari ya kidini tunayokumbana nayo," Chloe aliandika. "Tunaongea juu 
ya kuiba vyakula vilivyotupwa kutoka kwa maduka ya jumla au kuomba 
wakulima kuturuhusu kuokota matunda yaliyosalia baada ya mavuno. Kizingiti 
kinacho tushikilia sio kwamba tunafanya maovu. Ni hali ya kujivuna." 

Kule Uingereza Rayford alikuwa ametafiti kwa pamoja na wale viongozi 
wengine na kisha kumaliza na kundi lililotembelea duka moja la jumla 
lililokuwa mashuhuri kwa Jesans kule London Magharibi. Kila kiongozi 
alipaswa kuingia kwenye pipa na kuchakura chakula au bidhaa zingine za 
dhamani. Ilipowadia zamu ya Irene, aliingia kwenye pipa moja kwa kusita 
huku Rayford akishika doria nyuma ya gari karibu naye. 

Irene aliyekuwa ameepa kutekeleza mambo kama hayo walipokuwa wakiishi 
na Rayford kwenye vyumba vya Guildford, alikuwa na wasi wasi. Alijipinda 
nyuma ya pipa la kiwanda, ili kukanyaga ua lililokuwa karibu, kabla ya 
kupanda ndani. 

Lakini kabla ya kujiinua, aliona kitu kikisonga ndani ya pipa, na kuingiwa na 
hofu. Mbele yake alimuona mwanamke mkongwe aliyekuwa amevaa 
matambara, nywele zisizo laini na uso mweusi kwa uchafu. Wanawake hao 
wawili walitazamana kwa mshtuko. 

Lakini alikuwa mwanamke yule dhaifu wa matambara aliyeongea kwanza. 

"Irene!" aliita kwa sauti na mshangao, na kisha kujifunika mara moja kama 
kwamba ni aibu. 

Irene hakuwa na la kusema. Ni vipi huyu mwanamke mkongwe na mchafu 
aliweza kujua jina lake? Kisha aliona kitu fulani usoni mwa mwanamke yule 
alichokitambua. 

"Elaine? ni wewe? Elaine!" 

Irene aliinama kumkumbatia yule mwanamke dhaifu, aliyekuwa ameanza 
kulia, kwa hofu na kuokaka. 

Wakati Rayford alikuja kuona mbona amechukua muda, Elaine alikuwa 
amesimulia yote yaliyompata. Yale aliyowacha yalikaririwa kila mara 
walipokuwa wamemaliza shughuli hiyo ya kuchokora. 

Elaine Billings aliweza kutumia gari na pesa za Tom na Betty kununua 
mafuta, na kujiendesha pamoja na mmewe hadi kule Montana, walipomuacha 
Irene kule Dakota Kaskazini; lakini Vernon alikufa kutokana na miali ya jua 
wiki moja baada ya kuwasili. 

Wale wanahiji walikuwa wamesambaratika walipokuta kwamba hakuna 
Masia kule Montana. Baadhi ya watu kadhaa walijifanya kuwa Yesu, ili hali 
wengine waliona wampatie Mungu muda, na ndoto zao zitakuwa kweli. Kwa 
jumla lilikuwa kundi la wanahiji waliosikitika. Wengi wao kama Elaine 
walipotewa na imani huku wakishindwa la kufanya. Wengi walikufa 
walipokuwa kule Montana kabla ya helikopta kuwanusuru baada ya wiki 
kadhaa. 

Ilikuwa ni bahati tu au utaratibu uliokiukwa ndio uliomfikisha Elaine 
Uingereza. Alikuwa ameelewa kwamba alikuwa na binamuye kule Uingereza 



ambaye angalijali maslahi yake. Lakini kwa kuchanganyikiwa, mamlaka ya 
wakati huo (wengi walikuwa wa kujitolea) walifanya machache kudhibitisha 
madai yake. Alipowasili, Elaine alipata maskini binamu wake aliaga dunia 
baada ya kukumbwa na mshtuko wa moyo mwaka mmoja kabla. Alikuwa 
peke yake katika nchi ya ukiwa pasipo msaada wa aina yeyote. 

Elaine hakufanya juhudi zozote kuomba kutunzwa au kupata msaada kutoka 
kwa kanisa lolote au shirika lolote la kibinadamu. Na kuchagua kujitafutia tu 
katika vitongoji vya miji. Licha ya hali yake hiyo ya kushangaza na kutisha, 
Elaine alikuwa na tabia timamu iliyo muwezesha kuishi katika maisha hayo ya 
ukiwa kwa zaidi ya mwaka mmoja na nusu. 

Elaine kwa utaratibu alianzakurejelea hali yake kutoka kwa hayo masaibu. 
Kwa sababu wote walikuwa wamepitia kwenye njia hiyo ya hiji, yeye pamoja 
na Irene walikuwa pamoja kuliko dada wa aina yeyote. Irene alimuona 
mwenzake huyo kama baraka kutoka kwa Mungu, kwa niaba ya mwanawe 
wa kike na kiume alio waaga miezi kadhaa iliyopita. Elaine alikaribishwa na 
kukubaliwa kwenye tabaka la Yusufu kama mojawapo wa waasimamizi wa 
kundi la Guildford. 

Tukirudia maelezo ya Chloe kuhusu kuishi bila Alama. "Kuiba" kilikuwa kitu 
cha hapo awali ambacho Elaine alikuwa hodari, baada ya mwaka mmoja na 
nusu kwenye vitongoji vya mji. Alikuwa na ujuzi wa kuchokora na kuishi kwa 
kutumia vyakula vya mapipa. Lakini bila shaka alikuwa hodari katika 
ubadilishanaji. Alikuwa amejifunza kuokota vito vya dhamani, na kisha 
kubadilishana na kwa vyakula, nguo na hata mahali pa kujikinga usiku. 
(ingawa alitegemea kuomba kujikinga). 

Kubadilishana ilikuwa njia muafaka ya kuepuka Alama, hasa kwa 
wanachama wa Makabila Kumi na Mbili waliokuwa wakitoa utajiri wao, na 
kutoona haja ya vitu vya ulimwengu kwenye maisha yao mapya. Katika 
miaka ya usoni walihitaji kufanya hivyo ili kupata mavazi na chakula. Iwapo 
walikuwa tayari kupata hasara yeyote, walitaraji kupata mtu wa kuwapatia 
walichohitaji kwa pupa. 

Upungufu ni kwamba ubadilishanaji hautawezekana ili kupata tikiti za usafiri 
au gari, kwa sababu ya hati za makaratasi zinazohusishwa. Hivyo basi 
Makabila Kumi na Mbili yalionywa na msemaji wao kwamba watakumbana na 
nyakati ambazo watakosa vitu fulani kama hivyo. 

Wafuasi hao walikuwa wamebaki na muda wa miaka mitatu na nusu baada 
ya kutiwa saihi makubaliano ya ujenzi wa Hekalu, na kisha kulazimishwa 
kuondoka kwenye mfumo wa kiuchumi; lakini kwa majaribio, walikuwa tayari 
wameanza, hasa wale waliokuwa wakiishi upande wa Magharibi. 

Jesans na wengine waliokuwa nje ya mfumo huo kama Elaine hata kabla ya 
mkataba huo, walitambuliwa kama walio na umahiri wa kuishi katika nchi za 
utumwa. Walikuwa wamefaulu kwa kukata kutumia Kadi za aina yoyote — na 
kipao mbele chaAlama. 

"Hatuhitaji maelezo mengine kuhusu Alama zaidi ya yale yaliyo kwenye 
injili," aliandika Chaim Rosenberg, akiwa Australia "Alama haizungumziwi 
huko," aliendelea. "Lakini huko, kuma mafundisho yaYesu, tunahimizwa, 
kuwa kama maua au kama ndege, viumbe visivyo na kazi, hakuna kazi ya 
kulima, na hawana haja ya kufuma nguo. Mungu anawalisha, na atatulisha 
iwapo tutaweka kazi yake mbele. Laiti tungalitilia hilo maanani karne kadha 
zilizotangulia, , tungali kuwa tayari kukabili yanayotarajiwa kutukia." 



Chaim alifundisha kwamba shida zitakazo wakabili wafuasi wakati wa 
mwisho itakuwa ni kutokana na kuasi au kutozingatia mafundisho ya Yesu. 

"Wasio mfuata Yesu hawapaswi kutuwinda," aliendelea. Wale wasio na 
imani kamili wanajitayarisha kupokea Alama. Wengine walio werevu wako 
tayari kukana Alama, hivyo basi wataangamia na kufa. Itatendeka hivyo 
kwasababu hawajapata kumti na kumskiza Mwenyezxi Mungu kila mara. 
Hayo ndiyo tunayojifunza hivi sasa. Lakini wale wanao kimbia adabu kama hii 
watalipa kwa uchungu miaka michache ijayo." 



Zion Ben-Jonah Aandika 

Alama ya Mnyama ni karibu sana na kweli, wale wanaojadili na kudai 
kwamba sio utimilizo wa Ufunuo wa Yohana 13:15-17, wanajihusisha au 
kuelewa kiufundi. Hapana shaka kwamba tutakuwa na maendeleo katika 
taaluma ya kiufundi miaka michache inayokuja, Ulimwengu mzima utajiingiza 
kwenye mfumo wa biashara uliotabiriwa miaka 2000 iliyopita. Na Bibilia 
inatueleza kwamba uvumbuzi huo utatoka kwa wanao muasi Yesu. Waweza 
kutafakari kuhusu usemi huu au kumtupa Mwenyezi Mungu na Bibilia. 

Kutokana na onyo kali linalotolewa na utabiri huu kuhusu kukubali Alama, 
itahitaji mtu aliyekufa kiroho kutozingatia na kuendeleza anasa na hali ya 
maisha ya vitu vya ulimwengu huu (wakiwemo waumini wa makanisa) pasipo 
kubadilika. 

Hivi sasa wengi wa watu walio Magharibi, inaonekana kwamba hawako 
tayari "kuwa salama" na kuishi kama Wakristo wa jadi. Kuna utajiri mwingi 
katika jamii zetu, na kuna neti za kushikilia yeyote anayetaka kufanyia 
majaribio aina ya maisha ya kiroho kuliko jinsi ya kununua kabati mpya 
yakuweka nguo na magari mapya. Lakini wanaendelea kumuasi Yesu. 

Bila au na Alama, dunia (tena yakiwemo makanisa) imeendelea kuweka 
imani yake kwenye mambo yasiyofaa, na kupoteza muda mwingi 
kujishughulisha na maovu wanayodhani yatawaletea furaha. 



14. Amani! Amani 

Kutoka siku ya ufunguzi wa Hekalu, uanachama wa Makabila Kumi na Mbili 
(idadi iliyokuwa 144,000) uliweza kudidimia. Kwa ghafla ilikuwa ni vigumu 
kushawishi na kutafuta wafuasi, kama ilivyokuwa kabla ya kutiwa sahihi kwa 
makubaliano ya Hekalu. 

Rayford na Chaim walikuwa wamejitayarisha kukabili hali hii. Walibadili 
himizo lao baada ya kufunguliwa kwa Hekalu la kuhubiri ndani na wala sio 
nje. Vikao vilihamishwa kutoka mahali pa kulipa kodi hadi kuwa maskwota 
kwenye nyumba zisizotumika; tarakilishi sogevu ziliweza kuunganishwa na 
simu ili kuwasiliana kwa mtandao. Katika miezi saba na nusu ya kwanza, 
wachache kati ya wanachama 144,000 waliweza kupata fursa ya kusoma 
jarida la digest, ukweli halisi uliokuwa umetayarishwa na kuandikwa na Chaim 
na Rayford. Sasa walikuwa na nafasi ya kujadili yale yaliyokuwa 
yameandaliwa hususan kuwahusu na nafasi yao katika historia. 



Wale waliokuwa na jukumu la kutafsiri walikamilisha jukumu hilo, na Neville 
pamoja na Rayford waliweza kuboresha ukurasa wao kwenye mtandao, na 
kuanda maelezo katika lugha tofauti kwenye tuvuti. Kanda za CD na zile za 
mziki zilitayarishwa, kwa pamoja na mamia ya tani za makala. 

Marekebisho na haja ya kuhariri makala hayo ilikuwa ni lazima, kwani 
walikuwa wakienda kutoa ujumbe uliotofauti baada ya tukio hili ukilinganisha 
na ule wa hapo awali. Rayford alieleza katika makala aliyoita "Kutia mhuri na 
Ng'ambo". aliandika: 

"Enyi watu mmetiwa mhuri au kuchaguliwa spesheli na Mungu ili muweze 
kuwa nguvu yake katika kueneza ujumbe wake wa mwisho katika miaka 
mitatu na nusu iliyobaki katika historia ya Kanisa." 

"Msishangae kwamba hamuwezi kuona dhibitisho la mhuri kwa nje. Mhuri 
huo unatambuliwa na Mwenyezi Mungu mwenyewe. Lakini kuja kwetu 
pamoja na kuunganika kama jamii moja kutoka mbali na mbali, ni dhihirisho 
kwamba alituchagua." 

"Mungu ataweza kujaza nafasi endapo mmoja wetu atakufa au kukata 
kufuata mwana kondo. Licha ya hayo idadi yetu haitaongezeka kamwe. 
Mwaweza kusema kwamba hatima yetu imefungwa. Lakini kama 
mnavyotambua, bado tuko na uamuzi wa kibinafsi. Tunaweza kuchagua 
kukana wito huu na tupotee. Usijipeleke kumjaribu Mungu kwa kuamini 
uongo kwamba hawezi kuchukua uridhi wako (kama alivyofanyia Wayahudi, 
na jinsi alivyofanyia taasisi ya kanisa); kwani ukifanya hivyo, nafasi yako 
itachukuliwa na kutolewa mtu mwingine" 

"Vile vile Mungu anayejua kutofautisha mwanzo na mwisho, anajua kwamba 
angalau wengi wetu tutaendelea mbele na hatutarudi nyuma. Aidha pia 
anafahamu kwamba, wengi wa wale walio kataa kumfuata na 
hawajajumuishwa kwenye uanachama wetu, watamuasi, hata nini ifanyike. 

"Kilichobakia sasa ni juu yetu kuelekeza umati mkubwa ili usiadhiriwe na 
adhabu ya wasiomfuata Yesu. Lakini ili kufanya hivyo tutahitaji kujenga 
Huzuni Kubwa. Nitafafanua: 

"Kama mnavyojua, watu kila siku wanakubali Alama ya Mnyama, na 
wafanya hivyo kwa mamilioni. Wameambiwa na wakuu wa madhehebu yao 
wafanye hivyo kisha kusingizia kutojua, au kutaka msamaha kutokana na 
huruma ya Mwenyezi Mungu punde tu Yesu atakaporudi, na kuokolewa. 
Itakuwa ni jukumu letu kuhubiri kinyume na hayo, na wakati huo kuwapa 
mabilioni ya watu waliopokea alama fursa ya kuungama na kuokoka." 

Makabila Kumi na Mbili yalishangazwa sana na maelezo ya Rayford kuhusu 
kuokolewa kwa watu ambao tayari walikuwa na Alama ya Mnyama. Lakini 
Chaim alimuunga mkono. 

Hawakuelezwa jinsi ya kuwahubiria au kuwatolea ujumbe wale waliokuwa 
na Alama. Waliambiwa tu itadhihirishwa na kufunuliwa baada ya miaka tatu 
na nusu ya mwisho. Kwa sasa walipaswa kufundisha kwa bidii kama kwamba 
hakuna fursa kama hiyo. 

Makabila hayo yalisikia mengi kiasi cha kutenda angalau mawili. La kwanza 
lilikuwa ni kuomba uhakikisho kutoka kwa Mwenyezi Mungu kwamba 
hawajadanganyika. Walikuwa wakiishi katika nyakati za uongo kama 
ilivyotabiriwa, na kwamba yale Rayford na Chaim walisema yalionekana kama 
uongo, mhali ambapo wameepuka. 

Jambo la pili lilikuwa jinsi ya kuwachukulia wale walio kuwa na Alama. 
Ilikuwa rahisi kuwa mchoyo, kiasi cha kuto wapenda wale waliopotea. Lakini 



nini kingalitokea iwapo ulimwengu haujapotea milele? Na je iwapo wale 
144,000 wangalikuwa wamepotea milele? Utatanishi kama huu kuhusu imani 
yao na ile ya wasio na imani ulikuwa bora; ulifanya kinyume na mwelekeo wa 
kujivunia dhehebu. 

Huku wakingojea wakati huo wa kuhubiri kuwadia, Makabila hayo Kumi na 
Mbili yalishindwa kusadiki kwamba walikuwa wakiishi nyakati za mwisho. 
Ulimwengu kwa kimiujiza ulikuwa unapata marekebisho kufuatia mkasa 
mkubwa kuwai kutokea duniani, mkasa uliosababisha vifo vya watu milioni 
thelathini na tano huko Amerika. Baada ya maafa hayo, ulimwengu ulikuwa 
unastawi kwa haraka kuliko hapo awali. Uongozi wa Xu Dangchao ulileta 
mabadiliko ya kila aina, yote yaliyomnufaisha karibu kila mtu. Hata Makabila 
Kumi na Mbili yalikuwa yamenufaika kutoka kwa masikizano baina ya 
madhehebu. 

Ilikuwa vigumu sana kuamini kwamba hapo usoni kulikuwa na maandalizi ya 
huzuni na kuhangaika kwa ulimwengu, ambao ulilinganishwa na kuangamia 
kwa Amerika! 

"Itumie! Itumie!" Chaim alikuwa ameandika katika utaratibu wa matumizi ya 
wakati nyakati hizi za amani duniani. "Lakini usiamini hata kwa sekunde moja 
kwamba ni hakika," alionya. 

Chaim na Rayford walifikiri kwamba kufikia sasa mamlaka yalikuwa 
yameanza kutambua kuwepo kwao na kwa kiasi kidogo yale waliyokuwa 
wakifanya, na ni muda tu kabla ya shoka kuwaangukia. 

Utabiri wa watu wa Mungu kuhaidiwa "mabawa ya mwewe" ilikuepuka 
kusulubiwa, ulikuwa umewafikia. Kwa hakika ilikuwa ni ushairi tu. 
Hawakutarajia kumea mabawa. Lakini hata kama walipata ndege ya 
kuwasafirisha, walishindwa mahali pa kujificha ili wasitambuliwe na zana za 
kiteknologia zilizokuwa zikitumiwa na mataifa kuwinda na hatimaye kupata 
chochote au mtu waliyehitaji. 

Usafiri wa ndege ulikuwa ni mgumu kutokana na hitaji la kuwa na Alama, ili 
kupata tiketi, aidha pia mamlaka yaliyo miliki ndege na viwanja. 

Wataalamu wa Bibilia walifundisha kwamba mahali pa kujificha ni Petra, mji 
uliochongwa kwa miamba ya mawe, kule Yorodani. Lakini hatujui iwapo 
taaluma ya kisasa itakosa kuingia mahali kama pale, na iwapo palikuwa 
mahali pa siri, basi siri hiyo ilitambuliwa na wale walioandika na kueneza 
ujumbe kwamba ni mahali pa siri. 

Maandiko yalieleza kama mahali pa kujificha "jangwa" au "mahali pa ukiwa" 
lakini hakuna yeyote kati ya viongozi hao wawili aliyesema ni mahali papi. 
Kwa sasa waliwasihi wanachama kuchukua mwenendo wa utaratibu, na 
kutamai kwa Mwamba Imara wa Milele, na mafundisho yake, tuliyoambiwa na 
Bibilia yatakuwa Mwamba usiotingika, na kuwakinga dhidi ya "mafuriko" na 
"dhoruba" (Matayo 7:24-25) 

Wataalamu wengine wa Tarakilishi waliokuwa miongoni mwa kundi hilo 
walijiunga na Neville, na kwa pamoja wa kaanda mawasiliano kupitia kwa 
tuvuti hadi kwenye mtandao wao, ili iweze kuwa vigumu kuwafikia. Lakini 
walielewa kwamba baada ya muda fulani, mtandao wao utagunduliwa. 

* * * 

llikuwa yapasa miaka mitatu tangu kufunguliwa kwa hekalu kule Yerusalemi. 
Wakuu wa usalama wasiopungua nusu dazani walikuwa wamejikusanya 



kwenye sehemu isiyo na mwangaza mwingi, kuzunguka mashine ya kisasa 
ya tarakilishi na vifaa vingine vya mawasiliano katika afisi fulani kule Moscow, 
ilikuwa ni Jumatatu jioni mwishoni mwa Juni. Wafanyi kazi wengine walikuwa 
wameenda nyumbani jioni baada ya shughuli za siku nzima. 

Mmoja wa wale wataalamu, mtu mnene aliyejulikana kama Sergei, alivunja 
kimya huku wakitazama kio cha tarakilishi moja, huku wakitaraji kitu fulani 
kutokea. "Yeyote kati yenu aliyeuzuru ukurasa wa mtandao huu?" aliuliza., ili 
kutuliza uchovu wao. 

Walitazamana tu, huku wakiofia kujibu. Sergei alidhani kwamba ameuliza 
swali la upuzi, lakini alijaribu kuendeleza swala hilo kwa mazungumzo zaidi. 

"Ni stihizai, kweli. Wanafikiri kwamba watu wanaweza kuishi bila pesa. 
Wanasema chembechembe itakayopachikwa imetoka kwa shetani." Sergei 
alicheka sana. Hatukuwa na jibu. Waligeuka na kumtazama Sergei kama 
kwamba walitaraji aongee. 

"Nili-nili niliutazama tu kwa sababu kijana wangu wa kiume aliniambia 
niutazame," alisema kwa kujitetea. Lakini hayo yalimuweka fikira zaidi. 
Macho yaliinuliwa, na moyo wa Sergei kuzama kwa kutatizika na yale 
aliyosema juu ya mwanawe ili kujiondolea lawama. 

"Kweli, haku. na maanisha." aliaanza bila uhakika wa kumaliza aliyokuwa 
akisema. 

"Ndio hiyo!" alipaaza sauti mmoja kati ya wale maafisa, ambaye alikuwa 
akitazama kio cha tarakilishi. Sergei na mwanawe kwa muda walikuwa 
wametengwa, hasa kwa muda. 

"Ni Uingereza. Magharibi mwa London!" 

Wale wanaume walifaulu kupata chimbuko la mtandao wa Rayford. 

"Tutausimamisha mtandao huu wa wasaliti hawa sasa hivi!" alisema yule 
mzee, aliyeonekana kuwa msimamizi wao. "Lakini twapasa kujua kwanza ni 
nani aliye nyuma ya mpango huu. Oleg tafuta London kwenye simu!" 

* * * 

Wafanyi kazi wa Web Wonders, kule makutano ya Clapham, ndio walikuwa 
wakimaliza zamu yao kuingia usiku, ulipotendeka. Mlipuko haukutokea humo 
ndani bali kule juu, miale ya nguvu iliyopenya ndani ya jumba lile, na kisha 
kulipuka, na kuteketeza kila kitu humo ndani wakiwemo watu wale na kubaki 
jivu, na kwa wakati huo kuwacha tu yale majumba yaliyokuwa karibu na 
alama za moshi kwenye ukuta. Web Wonder nawafanyi kazi wake wote 
hawakuwepo tena. 

Mwanzo wa huzuni kuu ulikuwa umewadia. 



Zion Ben-Jonah Aandika 

Wafasiri wengi wa Bibilia wanatafsiri kuhusu miaka saba ya huzuni mkuu 
kabla ya Yesu kurudi. Lakini Ufunuo wa Yohana unaeleza wasi kuhusu 
kuwepo kwa awamu mbili za nusu ya miaka hiyo saba ya mwisho. Imeelezwa 
kama miaka tatu na nusu, miezi 42, au siku 1260. (Ufunuo wa Yohana 11:2-3, 
12:6 na 14, 13:5, na Danieli 7:25, 9:27) Ni nusu ya mwisho, yaani miaka 



mitatu na nusu ya mwisho iliyo jaa dhiki kuu. Nusu ya kwanza ndio hujulikana 
kama "amani ya plastiki". 

Wengi wamesema kwamba vita ndiyo ishara ya siku za mwisho, Yesu 
alisema kwamba vita ni ishara yakwamba sio karibu (Matayo 24:6). Lakini, 
maandiko yanatoa onyo kwamba waasi na wasio mfuata Yesu ndio watakao 
tawala dunia na kuongoza 'amani' au kwa tafsiri nyingine 'Maendeleo' 
(Danieli 8:23-25). Mtume Paulo, akiandika kuhusu nyakati za mwisho, alionya 
kwamba 'uharibifu wa ghafla' utafuatiwa na kila mtu kusema "Amani! Amani!" 
(Kitabu cha I cha Wathesolonika 5:3) 

Ufunuo wa Yohana pia unaeleza kuhusu wanajeshi waaminifu 144,000 walio 
wafuasi wa mwana kondoo (Ufunuo wa Yohana 7:2-4, na 14:1-12), na wakati 
huo kuongea juu ya "umati mkubwa usio hesabika." (Ufunuo wa Yohana 7:9- 
17) Umati huu umeletwa mbele ya mwenyezi Mungu wakati wa Huzuni Mkuu. 
Wafuasi kadha kwa kimiugiza wamelindwa (Ufunuo wa Yohana 12:14), lakini 
wengine wamechinjwa kwa wingi (Ufunuo wa Yohana 13:7). Fumbo la kweli 
iliyo kama uongo! 

KITABU CHA TATU 
15. Mauaji ya Siri? 

"Nitafanya. Sitaogopa! Nitafanyia Mwenyezi Mungu." 

Neville alikuwa akiwaza na wenzake kuhusu barua-pepe aliyo pata sio 
iliyotanguliwa kutoka kwa Mike aliye Ankara. Mike alisema kwamba lile kundi 
lililokuwa Yerusalemi lilipita mita mia moja kutoka eneo alilokuwa Dangchao 
mara nyingi, katika shughuli zao mjini humo. Alisema kwamba usalama wa 
Katibu Mkuu wa Umoja wa Mataifa haukuwa wa hali ya juu kama alivyodhani. 

"Yuko na walinzi," Mike aliandika. Lakini iwapo mtu angalikwenda mbio na 
kumkaribia huku amevalia bomu, sidhani kama wataweza kumsimamisha." 

Ujumbe wa Mike ulisababisha mjadala katika makao makuu ya Guildford, 
kuhusu iwapo itakuwa bora, huku wakifahamu mengi kuhusu Dangchao, 
kufanya mipango ya kumuua. 

"Huyu sio kama binadamu," Neville alieleza. Ikiwa yeye ni Ibilisi, nini mbaya 
kwa kumuua?" 

Rayford hakuwemo humo, lakini Irene ndiye aliyeuliza fikira yake kuhusu 
hayo. "Zaidi na hayo, je iwapo ni kiongozi bora kama vile dunia nzima inavyo 
dhani?" wote walimtazama Irene kwa mshangao. Je, alikuwa 
amedanganyika? Aweza kuwa alikuwa akiongea kuhusu kumtetea aliye 
muasi Yesu? 

"Sisemi kwamba hawezi kuja kuwa shetani aliyezaliwa upya," alieleza. 
"Lakini tazama aliyofanya hadi hivi leo. Amewaleta watu pamoja kama vile 
ulimwengu haujawai kushuhudia. Amesaidia mataifa maskini kwa njia 
ambayo hayajawai kusaidiwa. Ameleta uwiano baina ya dini na madhehebu 
mbalimbali jambo ambalo limetufaidi." Mshangao ulikuwa unaibuka, hivyo 
basi Irene alianza kufafanua. 

"Ninayo sema ni kwamba anaweza kuwa akifanya mazuri haya yote kwa nia 
mbaya." na akakimya. ".ama kwa kweli anaweza kuwa akitenda mema haya 
na kisha baadaye kutawaliwa na shetani hapo baadaye. Je vita vyetu ni kati 



ya Xu Dangchao aliye binadamu au ni shetani atakaye chukua mwili wa 
Dangchao wakati ujao?" 

Matayo kama hakimu wa ukoo wa Yusufu ndiye aliyekuwa wa kwanza 
kumuunga mkono Irene. 

"Hatujui kwa hakika iwapo Dangchao ni binadamu, na ni kama mimi nawe 
kwa wakati huu." alisema. "Lakini kama ni Ibilisi nasi ni wapatanishi!" 

Maelezo hayo yalikuwa na maana ikikumbukwa yalikuwa yanatoka kwa 
aliyekuwa mbatizaji, aliyeamini kwamba majeshi yangalitumiwa kutekeleza 
mapenzi ya Mungu. Lakini hiyo ilikuwa kabla ya kukutana na Jesans. 

"Wakristo hawaangamizi maadui zao," Matayo aliwakumbusha wenzake. 
"Na hiyo inajumuisha hata adui wetu mkubwa. waasi wa Yesu. Malipo ni kazi 
ya Mungu, wala sio yetu. Iwapo tumefahamu Bibilia Vyema, Dangchao 
atapata jeraha kubwa hatimaye. Labda ndio wakati atakopoingiliwa na 
shetani. Na labda yeye kwa wakati huu hana hatia kama vile mimi nawe." 

"Labda ni sisi ndio twapasa kumpatia jeraha hilo," alipendekeza Neville. 
Twapasa kumpigania vita Mwenyezi Mungu kule Magedoni. Sasa iwapo 
twaweza kuua watu kwa niaba ya Mungu, mbona isiwe hivyo?" 

"Iwapo waweza kumuua Dangchao kwa kusema tu neno, basi muue," 
Matayo alidhihaki. Neville kumbuka kwamba silaha yetu kule Magedoni 
yapasa kutoka kinywani mwetu. Silaha yetu ni ukweli. hakuna kupunguza 
hakuna kuongeza. Wanelewa?" 

Maria na Elaine walisikiza kwa makini, bila kusema lolote. Walikuwa katika 
zile nyakati za jadi ambazo wanawake hawakupaswa kusema lolote, ila 
kukimya. 

"Unafikiri vita hutoka wapi?" Matayo aliuliza, akisukuma wazo lake mbele 
zaidi. 

"Kutoka kwa serikali zilizo na tamaa ya mafuta na utajiri," Neville alijibu kwa 
ujasiri. Alikuwa amesoma makala ya Rayford kuhusu mambo hayo. 

"Hasaa. Kweli." Hilo sio jawabu alilokuwa akitaraji Matayo, hivyo basi alijibu 
mwenyewe. "Lakini wanapata wanajeshi kupigana kwa kushetanisha 
wapinzani." alisema. "Iwapo unaamini kwamba mpinzani wako ni nusu- 
binadamu, basi utajihisi umetosheka kufanya lolote. lakini Mungu hafanyi 
hivyo Neville. Yeye yuko na njia za kuwakabili wapinzani wake." 

Mjadala ulimalizika punde tu Rayford alipoingia na gazeti mkononi. 

"Mmesikia habari?" aliuliza. 

Bila shaka hawakuwa wamesikia kwani jukumu la kupitia magazeti na kuleta 
habari lilikuwa la Rayford, ambaye alienda kila asubuhi kwenye mkahawa, na 
kisha kurejea na nakala ya bure. Lakini kwa wakati mwingine walifunga na 
kuitegea idhaa ya BBC, na alikuwa akjiitegea kabla ya kuongea. 

Alitupa gazeti lile kwenye meza, ambapo kila mmoja angaliona kichwa 
chake: 

Dangchao Auawa 

Ripoti hiyo ilieleza jinsi Dangchao alikuwa amedungwa kisu na mshangiliaji 
alipokuwa akikagua ujensi wa sanamu kubwa ya Maria, Malkia wa Mbinguni, 
iliyokuwa ikijengwa mbele ya kanisa kuu la jimbo la askofu kule Yerusalemi. 
Jeraha la mduara wa sentimita tatu lilikuwa limedunga moyo wake. 

"Alikufa alipofikishwa katika hospitali ya Chuo kikuu cha Hadassah," 
msemaji wa hospitali ile alitangaza. 

Ripoti hiyo ilikuwa na maelezo kumhusu muuaji wa kujitolea, ambaye 
baadaye aliuawa na maafisa wa usalama baada ya shambulizi. Habari hizo 



pia zili dadisi kuhusu nani angalitwaa mamlaka ya Dangchao. Risala za 
rambi rambi zilizidi kupokelewa kutoka pembe nyingi za dunia, risala hizo 
zilimtambua Dangchao kama kiongozi mashuhuri na mkuu ulimwenguni, 
dunia ilikuwa imempoteza kiongozi mashuhuri kuliko mwingine yeyote. 

"Je hilo sio jawabu kwa swali lako?" Matayo alimuuliza Neville, 
waliporejelea hali ya kawaida kutoka kwa mshtuko huo. "Iwapo Mwenyezi 
Mungu anataka kumzuia mtu, anaweza kufanya hivyo, bila kuzuiwa na wewe 
au mimi." 

"Sasa ni nini kitatukia?" aliuliza Neville?" aliuliza Neville. "Je atapata uhai 
tena?" 

"Ataweza iwapo yeye ni muasi wa Yesu," Rayford alisema. "Twapaswa 
kungoja. Hivi sasa tuombe kuhusu kile tunataraji kufanya. Leo ni siku ya 
1,260 tangu kutiwa sahihi kwa ule mkataba." 

Kundi hilo liliomba asubuhi ile na kujadili kuhusu muelekeo wa mambo. 
Hawakuona lolote jipya au mwelekeo usio wa kawaida. Rayford hakupata 
habaari sahihi? 

Walitazama barua-pepe kutoka pembe zingine na hawakuona lolote 
likiendelea huko. 

Irene alikuwa na shughuli kule London, kwa hivyo alipanda gari moshi 
mchana. Jioni alirudi na uso ulio guna. 
"Je mlitazama barua-pepe asubuhi hii?" aliuliza Rayford kwa mshangao. 
"Yeah. Mbona?" alijibu. 
"Mmerudia tena tangu hapo?" aliuliza. 

"Saa moja iliyopita nilituma bara-pepe kwa Chaim na kutazama mtandao," 
alijibu. "Mbona?" 

Wasiwasi ya Rayford haikuwa kwa swali bali ni hali ya kutatanisha jinsi 
alivyouliza. 
"Ulipata shida yeyote?" aliendelea. 

"Yote haya ni ya nini?" Rayford aliuliza. "Kuna shida yeyote?" 

Irene alieleza. "Nilisimama ili kulipia akaunti yetu pale Web Wonders. Polisi 
walikuwa kila mahali, bila kuwepo Web Wonders." 

"Unasema nini, hakuna Web Wonders?" Rayford aliuliza. 

"Hakuna kitu," Irene alisema. "Hakuna wafanyi kazi, hakuna afisi, hakuna 
jengo. Mabaki ya jivu tu, na yaliyokuwa matofali." 

"Haiwezekani. Una uhakika ulienda mahali panapohitajika?" Rayford aliuliza, 
huku akisonga karibu na tarakilishi ili kujaribu anwani yake kwenye tuvuti. 

"Hakika nina uhakika," Irene alisema. "Mimi huenda pale kila mwezi." 

Neville alichagua huduma ndogo ya tuvuti kwa sababu ilikuwa ndio taasisi 
ya kipekee ya huduma za mtandao iliyokuwa ikikubali malipo kwa kutumia 
pesa mjini London. Irene alilipia akaunti zao kila mwezi. 

Rayford alibonyeza ili kupata barua. "inaunganisha," alisema, huku 
wakijikusanya kando ya tarakilishi, na kusikiza mlio wa kawaida wa tarakilishi. 

"Inajibu," Irene alijibu kwa mshangao. Walisikiza huku hayo makelele ya 
kuunganisha mitambo yakilia, na kadhalika kuashiria kwamba tarakilishi 
ilikuwa ikiunganika na mtambo mkuu kule Web Wonders. 

"Wako na afisi nyingine mahali kwengineko?" Rayford aliuliza. 

"Labda sifahamu," Irene alijibu. Mike ndio mwenyewe, na anafanya kazi 
hapo kwenye afisi iliyo makutano ya Clapham. Sijapata kumsikia akiongea 
kuhusu afisi nyingine." 



Hapo tu, Neville aliwajulisha kutazama tarakilishi, ilikuw sasa inapokea 
mawasiliano na kiunganishi cha tuvuti kisichokuwepo! 
"Tazama hapa!" alisema huku akigusa kio. 

Ratiba ilionyesha kwamba Rayford alikuwa anapokea zaidi ya barua 200 
katika ukurasa wake. 

"Nimeangalia tu ukurasa huu saa moja iliyopita!" Rayford alishanga, 
Hatujawai pata kiasi kama hicho, hata wakati wa miezi sita." Alikuwa akiongea 
juu ya yale waliyopitia baada ya mkataba wa Hekalu kutiwa sahihi. 

"Ni kweli tena!" Neville alieleza. Alitazama kila aina ya anwani 
zikichezacheza kwenye kio huku barua zikiingia kwenye ukurasa wa Rayford. 

"Lakini zinatoka wapi?" Rayford aliuliza. Nini kilitukia kule Web Wonders? 
Unafikiri mamlaka inatukabili?" 

Maswali hayo yalikuwa tu kebehi. Hakuna yeyote ndani ya chumba kile 
aliyekuwa na jawabu. 

Ilichukua muda wa nusu saa kukusanya barua zile, huku hayo yakijiri, 
Neville alikuwa akiwaza jinsi ya kukabili barua nyingi kiasi hicho siku za usoni, 
iwapo zingaliendelea kuingia kwa kiwango hicho. 

Rayford kwa upande mwingine alikuwa akiwaza iwapo wangalikimbia. 
Kulingana na wote, Huzuni Kuu ilikuwa imeanza. Ulikuwa ni wakati wao 
kukimbilia "Jangwa". Kilichotokea Web Wonder, kilikuwa ni dhihirisho la wazi 
kwamba utawala au mamlaka yalikuwa yamewapata. 

Lakini waende wapi? Wapi mabawa ya kimiujiza kuwawezesha kupaa na 
kuepuka shida hii? Au ilikuwa tu kwamba walikuwa karibu kunaswa? 
Huduma yake ilikiwa imefikia kikomo? 

Iwapo hitimisho lilikuwa limewadia, basi Rayford alikuwa tayari kupigana, sio 
kwa bunduki, lakini kwa ukweli. Kulikuwa na mengi yaliyokuwa yamejadiliwa 
kati ya wanachama wa makabila yale miaka tatu na nusu iliyopita. Sasa 
ulikuwa wakati wa kusambazia ulimwengu mzima.lwapo angalisikizwa. 

Baadaye usiku huo alikaa mbele ya tarakilishi. Hakufikiri sana kuhusu yale 
aliyoamini kuhusu Levi Xu Dangchao na utawala wake wa ulimwengu. 
Rayford alieleza kuhusu idadi ya herufi za jina la Dangchao, na kutabiri 
kwamba kiongozi huyo atafufuka, lakini watakachoona sio mwili wa 
binadamu. Itakuwa ni zombi.mzoga uliozingirwa na kukaliwa na Shetani 
mwenyewe. 

Alitabiri kwamba utoaji wa kafara utakoma, na kwamba Dangchao 
atachukua mamlaka ya Hekalu, akijitangaza kwamba yeye atadumu. Baba 
Mtakatifu atatoa ombi kwa ulimwengu mzima kumuabudu Dangchao kama 
Masia wa Ulimwengu. 

Yalikuwa ni matumaini ya ajabu, lakini Rayford alihisi kwamba hakuna muda 
wa kutosha, na alitaka kueleweka vyema kabla ya kunaswa. Ungalikuwa 
ujumbe wake wa mwisho duniani, na hata ikiwa alikosea katika maelezo yake 
mufti, alipaswa kupata ujumbe wake kuwafikia wale ambao angalishawishi: 
yaani iwapo Dangchao angalifufuliwa, angalikuwa yule Muasi wa Yesu 
aliyetabiriwa. Hakuna shaka. Angalikuwa ibilisi. Yeyote aliyemtumikia 
atakuwa ni shetani, iwapo walitaka kuona hayo au la. 

Rayford aliona haja ya kumtumia Chaim makala yake kabla ya 
kuyachapisha kwenye mtandao. Alimuuliza Chaim kuweka kwenye ukurasa 
wake kwanza, ili ujumbe huo uweze kupatikana, endapo yeye angalinaswa au 
kukumbana na janga sawa na lilie lililopata wafanyi kazi wa Web Wonders. 



Chaim alitoa mapendekezo kadhsaa aliyoyakubali Rayford kabla ya 
kuchapisha. 

Neville muda huo alikuwa akitazama msururu ule. Iwapo kulikuwepo afisi 
nyingine ya Web wonders na barua kuzidi kuingia kwa kiwango kile, basi 
walihitaji mashine ya kuchambua na kujibu. Alianza kwa kutunga barua ya 
kueleza watu kwamba hakuna haja ya kujibu, na kwamba wangalipata 
ujumbe wote walio hitaji kwa kuangalia kwenye mtandao. UKurasa 
utahaririwa kila siku bora tu ubakie kwenye tuvuti. 

Iwapo watu walitaka kupata ushahuri kutoka kwa makabila kumi na mbili, 
basi walipaswa kumuomba Mungu ili awaelekeze jinsi ya kupata kuwasilisha 
barua zao. Hii ilikuwa ni kama kamari, na Neville akaomba Mungu 
kuwawezesha watu wanaostahili kuufikia ukurasa huo. Neville alitayarisha 
tuvuti ili barua zote zilizoanza na 7 kama herufi ya kwanza ikifuata na barua, 
ndizo zitakazo wafikia wanachama wa makabila kumi na mbili.ikitoa 
mojawapo ya herufi kumi na mbili zilizo sawa. Mbili kati ya tabaka za 
makabila hayo zilianza na J: Mike na Martin (tabaka la Kiyahudi) Matayo na 
Rayford (tabaka la Yosefu) watu waliotaka maelezo ya ukweli walipaswa 
kuandika Ju kwa Mike na Martin na Jo kwa Rayford na Matayo. 

Barua ya Neville haikutoa maelezo kuhusu kile watu walihitaji kufanya ili 
kufaulu, iwapo utaratibu haungalizingatiwa, basi barua zao hazitapata 
kuwasilishwa. Ili baki kwa Mwenyezi Mungu kuwaelekeza watu walio na haki 
kile cha kuandika. Neville alielekeza watu kwenye ukurasa uliowafundisha 
jinsi ya kumtii na kumsikiza Mungu. 

Hakuna aliyejua iwapo barua zitaeendelea kuwajia kwa kiwango kile, au 
iwapo wangalikuwepo kuzipokea. 

Kwa sababu hii Neville na Rayford hawakulala usiku bali walilala mchana na 
Matayo na Irene kushika doria. Irene alifungua Redio kusikiza habari. Ukweli 
halisi ulikuwa kwamba kwa miujiza Dangchao alikuwa "ameamuka". Ripoti 
kutoka kwa Umoja wa Mataifa lilidhibitisha kwamba habari ya hapo awali 
iliongezwa chumvi, na kueleza kwamba Dangchao alikuwa anaendelea 
vyema baada ya kupokea matibabu katika Hospitali ya Hadassah, na alikuwa 
anapata nafu. Picha ilionyesha akitoka hospitalini huku hajafungwa sana 
kwenye jeraha. 

Wakati huohuo, Dangchao alitangaza kwamba hali duni ya usalama 
iliyopelekea majaribio ya mauaji ilipaswa kutazamwa upya, na kufanya 
mabadiliko makuu katika Umoja wa Mataifa. Alitangaza Yerusalemi kuwa 
chini ya Umoja wa Mataifa, na kusema kwamba atatumia Hekalu kama 
makaazi ya "muda" na kama Makao makuu ya shirika hilo la dunia., kwa 
sababu eneo hilo ndilo lililokuwa salama mjini humo. Waandishi wa habari na 
vyombo vya habari vilikubali tukio hilo na kuunga mkono, kutokana na hofu 
iliyosababishwa na "mauaji ya siri". Hakuna aliyeuliza mbona uhamisho 
upelekwe Yerusalemi. 

Baba Mtakatifu alinukuliwa kuunga mkono, huku akisema ulimwengu 
ulikuwa unakaribia dini moja, na ilikuwa bora iwapo dinio hiyo ingeshirikisha 
shirika kuu kama vile umoja wa mataifa. Kuwepo kwa Dangchao kwenye 
Hekalu ni ishara ya ule umoja, alisema. 

Kulikuwepo pingamizi kutoka kwa baadhi ya makuhani wa Kiyahudi; lakini 
ajabu ni kwamba, kulikuwa na sauti za kuunga mkono. Wengine walisema 
kwamba Dangchao ndiye Masia aliyesubiriwa kwa muda mrefu. Kwa kiwango 
fulani alikuwa Myahudi, na alidhihirisha uwezo wake wa kuleta amani. Ilikuwa 



ni haki tu "mji wa Amani" ufanywe makaazi yake. Kuani hao ndio 
waliosikitishwa, hata hivyo Dangchao hakuwa tayari kutambua ukuani wao, 
kutokana na jukumu lake kwenye Hekalu. 

Kwa yale makabila kumi na mbili, mtazamo wao ulikuwa tofauti. Kufikia saa 
za maankuli ya mchana Jumatano , wote kwa pamoja na wasimamizi wao 
walikuwa wamechukua tahadhari. Huzuni Kuu ilikuwa, kwa hakika, imeanza; 
ulinzi wa kikabila ulikuwa umekiukwa; na hawakujua mahali pa kuenda au 
kujificha. 



Zion Ben-Jonah Aandika: 

Watu wengi wamekosea kwa kuamini kwamba, wakati fulani siku za usoni, 
Mungu atadhihirisha nguvu zake kiasi cha kumtambua na kutofanya lingine ila 
kumuabudu. Kwa bahati mbaya, ukweli halisi sio hivyo. Lazima kuna nafasi 
ya shaka; na utabiri haukosi. Tazama utabiri kuhusu Yesu katika Agano la 
Kale. Hata sasa, baada ya miaka 2000, hakuna uhakika kamili katika sehemu 
nyingi. 

Wengi wa walimwengu hawatajua kinachoendelea kiroho nyakati za 
mwisho kabla ya kurudi kwa Yesu. Hata wale watakao elewa watashuku 
baadhi ya utabiri na kukosa kuelewa, kama ilivyodhihirika kwenye sura hii. 
Lakini hapo ndipo wapaswa kuegemea nafsi zao. 

Anachohitaji Mungu ni watu watakao muamini, kumtumikia na kumtumaini 
hata ingawa hawana jibu. Wale wafuasi 144,000 wanawakilisha haya. Mtu 
mmoja kati ya 50,000 atakayefanya kitu kifaacho, kwa sababu ki sawa, na sio 
kwamba wamelazimishwa kutenda. 

Hata hivyo kitu kimoja tusicho paswa kufanya, ni kujaribu kutosheleza au 
kuharibu yaliyo tabiriwa. Sio kwamba hatuna uhuru wa kuamua, lakini ni kwa 
utabiri unatueleza yale yatakayo tokea kutokana na uhuru wetu. 



16. Mashahidi Wawili 

Alhamisi asubuhi, Rayford aliamua kwenda kujionea eneo la Web Wonders. 
Alipanda gari la moshi kuelekea makutano ya Clapham na kisha kutembea 
hadi eneo alilofahamu kwamba ni afisi za Web Wonders. Polisi walikuwa 
wangali kwenye eneo hilo, ingawa vifusi vilikuwa vimeondolewa. Watazamaji 
wachache walikuwepo, wakijadili kilichotukia. Rayford alijongea karibu ili 
kusikiliza habari kuhusu kilicho sababisha. 

Watazamaji hao walijua machache kuhusu kilichokuwa kinaendelea. Lakini 
punde tu alipofika mahali hapo, Rayford alimuona mtazamaji mmoja akiongea 
na askari huku akitoa ishara. Hakutaka kuwatazama moja kwa moja, lakini 
ilionekana kwamba mtu yule pamoja na Askari walikuwa wakielekea upande 
wake, na yule raia alikuwa akionyesha kidole kumuelekeza. Rayford 
alichagua kutulia. Aligeuka na kuenda. 

"Wee! wewe hapo! Simama hapo ulipo!" Bila shaka walikuwa wakimuambia 
Rayford, lakini kwa kuwapa mgongo alijifanya kama kwamba hasikii, na 
kuendelea kutembea. Hapo tu askari wawili walitokea mbele yake. Alikuwa 
ameshikwa. 



Aligeuka na kuinama huku akijinyoshea kidole, huku akitafuta maneno 
yakusema, "Mnaongea nami?" kwa mudomo wake. 

"Ndio, tunaongea na wewe, jinga!" mmoja wa wale polisi alisema huku 
akimchukua kutoka nyuma kwa kiburi. 

Alisukumwa karibu na yule mjulishaji, na Rayford akamtambua kama Nuhu, 
aliyekuwa mwanachama wa kabila la Yosefu. Nuhu aliama baada ya 
mabishano zaidi ya mwaka mmoja uliopita. Alikuwa amekiri kwamba kundi 
hilo lilikuwa dhehebu lisilo la kawaida, na kwamba viongozi wake walikuwa a 
kiimla. Rayford alikuwa awali akimuona Nuhu kule Liverpool yalipokuwa 
makaazi ya idara ya ugawaji. Idara hiyo iliamishwa, na huo ndio uliokuwa 
mwishowa kumsikia Nuhu, au kumuona Nuhu. hadi leo. 

"Ndio, ni yeye!# Nuhu alisema. 

"Mnaongea juu ya nini?" Rayford aliuliza. 

"Je una kitambulisho?" afisa wa polisi aliuliza. 

"La, kwa hakika sina," Rayford alisema kwa uhakika. 

Hakuona haja ya kubeba kitambulisho kwa wakati huo. Hawataweza 
kumpata Irene na wenzake iwapo hawakujua alipoishi. 

"Unajua lolote kuhusu kulipuliwa kwa jengo hili?" afisa wa polisi aliuliza 

"Mimi? La," Rayford alijibu, kwa kushangaa na swali hilo. Mbona walikuwa 
wakimuuliza yeye kuhusu bomu ilihali ni wao walio tekeleza? 

"Nitakupeleka hadi kwenye kituo kwa maojiano," afisa wa polisi alisema. 

"Nina shtakiwa?" Rayford aliuliza. 

"Sio iwapo hautakuwa mkaidi." 

"Sielewi. Nitajua nini kuhusu yaliyotendeka hapa?" aliuliza. 

"Watu sita walifariki wakati wa mlipuko kwenye jengo hili siku tatu zilizopita. 
Tunaamini kwamba unazo habari kuhusu mlipuko huo. Unalolote la kuficha?" 

Ilikuwa ni ajabu. Mamlaka hayo yaliamini kwamba Rayford Strait aliharibu 
Web Wonders? Ilionekana kama kwamba Nuhu aliletwa hapo kutambua 
wafuasi watakao fika pale. Rayford alikuwa amejiingiza kwenye mtego. 

Kulikuwa na mengi yasiyo leta maana sawa. Polisi hawakuwa na anwani 
yake, ambayo ingalikuwa katika mojawapo ya orodha zilizokuwa Web 
Wonders. Na iwapo kulikuwa na afisi nyingine kwengineko, basi aidha 
hawangalitambua. Hata hivyo wangali pata maelezo kutoka kwa nakala za 
orodha. Rayford alikuwa mashakani, lakini maskani ya Neville na Maria yasije 
kuvumbuliwa. 

"Kwenye gari, gaga wewe!" mmoja wa polisi aliamuru, na kumsukuma 
kutoka mgongoni. 
"Eee, pole pole bwana!" alilalamika, akianguka chini na kujipanguza. 
"Hii sio sarakasi, rafiki!" askari alijibu "Fanya tunavyokuelekeza." 
"LA!" 

Ilifanyika tena. Hatukuwepo na tahadhari wakati huu. Rayford hakuhisi 
njaa. Neno lilimjia tu kutoka kinywani alipokuwa ameketi. 

Aliposema lile neno "La", miale ya moto iliwazingira wale polisi watatu. Miali 
ilikuwa kali sana na kuwajeruhi kushinda ilivyokuwa kule Neville. 

Rayford alijiona kama aliye mashakani asipokimbia. Punde tu baada ya 
kutamka neno hilo aliruka na kukimbia. Alikuwa amefikia kona kabla ya umati 
kuona yaliyotendeka, hata hivyo hawakutaka kumkimbiza mtu anaye pumua 
miali ya moto. 

Wale maafisa wengine wa polisi walikimbia kuwanusuru wenzao waliokuwa 
wakiteketea, lakini walichelewa. Askari watatu walikuwa wameuawa na 



mwanakombora. Askari hao hawakutaka kujumuishwa kwenye orodha ya 
Rayford, basi hawakuona haja ya kumfuata. Walipiga simu kuomba msaada. 

Rayford alikuwa amefika katika makutano ya Claoham na kuchukua gari 
moshi kuelekea Guildford. Alikuwa na hofu, huku akiofia kwamba anaweza 
kuwa anaandamwa. Alikuwa pia akisumbuliwa na aliyowatendea wale askari 
watatu. Na sasa ilikuwa pia habari ya wale watu sita waliokufa kule Web 
Wonders. Nini ilikuwa ikiendelea? Alikuwa ameshiriki kuwaangamiza? 

Ndani ya nafsi yake alielewa jibu. Alikuwa najibu yapasa miaka tatu na nusu 
iliyopita, lakini hakutaka kufikiri juu yake. Wakati wengine waliongea juu ya 
hayo, alibadili mazungumzo. 

"Siwezi kumudu," angalisema. "Siwezi kufanya hivyo sasa, nitangoja hadi 
nifike mbinguni kupata maelezo." Alikuwa akiongea juu ya ule mlipuko 
uliotokea kwenye sebule ya Neville miaka tatu na nusu iliyotangulia. 

Bibilia inaarifu kwamba wakati mwisho wa kipindi kile cha miaka tatu na 
nusu, tutakuwa na "Mashahidi Wawili" ambao watawindwa na utawala wa 
wakati huo kote duniani. Mitume hao wawili watakuwa na uwezo wa 
kuwakabili maadui zao kwa miale ya moto kutoka kinywani mwao. Watu 
wengi walitamani na kutumai kuwa manabii hao, lakini Rayford alionekana 
kuwa na sifa walizokosa wale wengine. Askari watatu katika makutano ya 
Clapham walikuwa tayari wamekufa kutokana na ushahidi wa sifa hiyo. 

Rayford alipowasili kule Guildford, aliwasukuma wenzake na kuelekea moja 
kwa moja kwenye tarakilishi, alipomtumia Chaim barua iliyokuwa na alama 
"Dharura". Ndani yake alimuarifu Chaim kukatiza mawasiliano kupitia kwa 
huduma za tuvuti zingine ila tu kuunganisha na mtandao wa Web Wonders. 

Kwa bahati utawala haukuweza kupata njia ya tuvuti aliyotumia Chaim. 
Akikatiza mawasiliano kule Australia, hawataweza kumpata huko. Watu hao 
wawili watakuwa wakiyaweka mayai yao kwenye kapu moja, lakini lilikuwa ni 
kapu lililotunzwa kimiujiza. 

Lazima kulikuwa na afisi nyingine za Web Wonders ambazo hazikuweza 
kutambuliwa na mamlaka, au Mwenyezi Mungu aliandaa tuvuti yake 
kuwaunganisha makabila kumi na mbili. Rayford aliamini hivyo. 

Kisha akarejelea dhamira kuu ya barua-pepe. 

"Lazima nijue," aliandika, "Iwapo umepata kuona miale ya moto kutoka 
kinywani mwako unapoongea. Kuashiria iwapo wewe yu anayedhani yu, 
utajua ninacho sema." 

Saa chache Rayford alitazama ukurasa wake kwenye tarakiliahi na kupata 
majibu. 

"Ndio nimepata," ilisema. "Sasa tuende wapi kutoka hapa?" 

Tuende wapi? Rayford alifikiri. Alikuwa amejiuliza hhivyo yapata wiki moja 
sasa. Orodha ya maswali ilikuwa ikongezeka kwa haraka kuliko majibu. 

Walakini, iwapo yeye na Chaim walikuwa wale Mashahidi wawili, basi 
hawangaliweza kunaswa kwa urahisi. Kulingana na Bibilia, walikuwa na 
wakati mwema katika hiyo miaka mitatu na nusu, ili kuwafanya wasikike 
ulimwengu mzima, na kutumia wakati huo bora. 

Kitu cha ajabu, kama alivyofikiri Rayford, ni kwamba watu wengi walitaka 
kutekeleza jukumu hilo (Hospitali za Akili punguani zilijaa watu kama hao) na 
kwa karibu, kazi ya "mashahidi wa nyakati za mwisho" haikuwa na kiinimacho 
walicho husisha watu wengi. Kwa sasa Rayford alikuwa akitambulika kama 
jitu linalopumua miali ya moto. 

Chakutia hofu ni kwamba utambulizi huo ulikuwa karibu na ukweli. 



Zion Ben-Jonah Aandika 



Marejeleo kuhusu "Mashahidi Wawili" au Mitume (nyakati za mwisho) 
Wawili, yanaweza kupatikana kutoka kitabu cha Ufunuo wa Yohana 11:3-2. 
Wamelinganishwa na Elija na Musa, katika Agano la Kale. Yoyote atakaye 
kuwa miongoni mwao, bila shaka watakuwa na nguvu au uwezo wa ajabu, ili 
kutimiza mamlaka yao. Katika kitabu cha Ufunuo wa Yohana tunaelezwa 
kwamba Mitume hao wawili watatabiria ulimwengu kwa siku zile 1,260 za 
mwisho (Miaka mitatu na nusu au miezi 42) wa miaka ile saba kabla ya kurudi 
kwa Yesu. 

Kwa sababu ni kawaida kwa watu wendawazimu kudai kwamba hao ni 
"Mashahidi", makanisa mengi yamekatisha maongezi ya Mashahidi Wawili. 
Lakini wale halisi hawapaswi kudanganywa na wasio wa kweli. Kuwepo au 
kokosa kwa wenye akili punguani, tutakuwa na mitume wawili nyakati za 
mwisho wakieneza ukweli kwa walimwengu. 

Ni dhahiri kwamba ni mashahidi wawili na manabii wa uongo nyakati za 
mwisho wataendesha shughuli zao bila ushirikiano.kwa sababu tamaa zao na 
kujitakia makuu hakutaruhusu kushirikiana na kusikiza wenzao. 

Kuna usemi mmoja katika Bibilia kwamba kila kitu cha kiroho kuweza 
"kudhibitishwa kwa vinywa vya mashahidi wawili au watatu", (Matayo 18:16, 
Wakorintho wa pili 13:1, Timotheo wa kwanza 5:19, na Wahebrania 10:29) 

Iwapo itatendeka kwamba mmoja lazima atekeleze kibinafsi, basi kutakuwa 
na dhibitisho kamili kwamba nguvu za ajabu zitajulikana kama "shahidi" wa 
pili. (Yohana 5:36) 



17. Dangchao 

Levi Xu Dangchao alikuwa akijadili mipango na Baba Mtakatifu Pius XIII, 
aliyekuwa amehudumu kwa miaka mingi kuliko Dangchao aliyekuwa Katibu 
wa Umoja wa Mataifa. Walikuwa katika makazi ya kibinafsi ya Baba Mtakatifu 
Yerusalemi. 

"Kichwa chatarajiwa kuwekwa kwa sanamu iliyo mbele ya kanisa kuu la 
jimbo la Askofu Kesho asubuhi. Ni kweli?" 

"Ndio hasa," alijibu Pius. "Jana kilimiminwa kwa kalibu, na kitawasilishwa 
leo" 

"Nina kichwa cha badala kwa sanamu" Dangchao alisema kwa kiburi. 

"Kichwa kingine?" Baba mtakatifu aliuliza kwa mshangao. "Wamaanisha 
nini? Kwanini tuhitaji kichwa kingine?" 

"Ninamaanisha kwamba niko na kichwa kingine kilichoandaliwa kwa 
sanamu, nataka kitumiwe badala." 

"Lakini mbona? Nini mbaya na kile tulichonuia kutumia?" 

"Nini mbaya?" Dangchao alijiuliza kana kwamba anatafuta jawabu. 
Aliangalia nje ya dirisha kwa muda, Kuongeza sarakasi kwa yale 
yatakayotokea, aliongeza tena kimzaha na kwa upole. "Nini mbaya na kichwa 
kilichoidhinishwa na Pius?" 

Aligeuka na kumuangalia Baba Mtakatifu Pius. Uso wake ulibadilika na 
kukunjamana. Sauti yake ilikuwa nzito na ya kukwaruza. 



"Nini mbaya kwani sio mimi!" aliguna. 

Pius alirudi nyuma kwa uoga. "Xu! Nini kimetendeka kwako?" aliuliza. " Uso 
wako.!" 

Dangchao alipoa na uso wake kurudia hali yake nzuri ya upole. 
"Wapenda hiki zaidi?" aliuliza. 

"Ulinishtua," akasema Baba mtakatifu, akijiliwaza kwa kuona Dangchao 
akirudia hali ya kawaida. 

"Hilo ndio lengo langu," Dangchao alijibu. "Watu wengi huniamini, Pius. 
Wewe waniamini au sio?" Pius alitingisha kichwa kukubali shingo upande bila 
hakika. 

"Ningalipenda wewe uniogope," alisema Dangchao. "Ningalipenda wote 
waniogope. 
Na itakuwa hivyo, " aliongezea baadaye. 

Pius alijaribu kurejelea mazungumzo ya awali. "Haya yote yanahusu nini 
sanamu ya Bikira Mtakatifu?" aliuliza. 

Dangchao aliongea kwa unyenyekevu, kama kwamba anamuongelesha 
mtoto. "Yote ni kuhusu sanamu, Pius. Waona, sio sanamu ya Bikira 
Mtakatifu bali ni sanamu yangu." 

"Sijui kama hiyo itafaa, Baba Mtakatifu alijibu. Kanisa halioni shida kwa 
kutengeneza sanamu za mitume; na Dangchao atatunukiwa hivyo siku moja. 
Lakini sanamu hii ingelikuwa mojawapo ya sanamu kubwa iliyowai 
kutengenezwa na kanisa, ilikuwa haki kumtunuku Malkia wa Mbinguni, na 
wala sio katibu Mkuu wa Umoja wa Mataifa, hata ikiwa ni kiongozi 
anayetambulika na kuheshimiwa hapa ulimwenguni. 

"Wataka kuiona sura yangu nyingine tena?" Dangchao aliuliza, Kwa mara 
nyingine akiongea na Baba Mtakatifu kama kwamba anamkaripia mtoto. 
"Fahamu sijakuuliza. Ninakuambia. 

"Wewe umepata kanisa kuu la kiaskofu na makao hapa Yerusalemi. Hata 
hivyo nahitaji makao hapa vilevile; na itakuwa jinzi nitakavyo." 

Basi, baada ya muda, sura ya ukali na uchovu ikaonekana. Kulikuwa na hali 
ya kutatanisha chumbani humo, Baba Mtakatifu Pius alikumbwa na uoga kiasi 
cha kuona na kushika. 

"Je waelewa?" aliguna kiumbe Dangchao. 

"Ndio.ndio! Ninaelewa," Pius alisema kwa hofu tele. 

Lakini hakuelewa. Angalielezea ulimwengu vipi? 

"Utaona," Dangchao alisema, wakati swali lilipoulizwa baada ya kurejelea 
hali yake ya kawaida. "Watakubali, jinsi ulivyokubali. Labda hawatafurahia, 
lakini watakubali. Na watakubali mengi kabla ya hatujamaliza." 

Dangchao aliendelea mbele kumuelezea Baba Mtakatifu jukumu la Pius 
katka utawala mpya. 

"Lengo kuu la dhehebu kwa kawaida ni kutilia mkazo uhalali wa mamlaka ya 
utawala," Dangchao alieleza. Na jukumu lako sio kinyume. 

"Kitu ambacho kimetendeka kwa wakati huu wa mpito ni kwamba nitatoa 
vazi. Nimechoka na ukafira. Nataka watu wanione jinsi nilivyo, na pia nataka 
waniogope". 

Ndio mwanzo ilikuwa inamfikia Pius kwamba anaongea, ana kwa ana na 
yule asyependa Kristo. Kanisa halijatilia mkazo mambo kama haya. Hawataki 
kutafakari juu ya wanautamaduni. Kwa sasa Pius alikuwa akikabiliwa na 
ukweli halisi; hakuwa tayari kukabili tukio kama hili. 



Kwa hivyo alikuwa amedanganyika kuelekea Yerusalemi. Alikuwa huku kwa 
minajili ya kuweka wakfu utawala wa mtu huyu mkatili. Iwapo Dangchao kweli 
alikuwa mwanaume. 

Lakini Pius hangerudi Roma. Hata akijaribu, je Dangchao atamuachilia? 
Alikuwa amehisi sekunde chache za hofu ambayo Dangchao alikuwa 
amemtia kwa kuwepo hapo, na kufahamu kwamba jitu hili halingalimwachilia 
kwa urahisi. Alikuwa mtumwa wa Dangchao, na hatukuwa na njia yeyote. 

Kwa sasa hivi hakua na namna bali kufanya vile ilivyotakikana. 

Kile kichwa cha sanamu kiliwasili, na Pius akasumbuliwa sana kuona sura 
hiyo ilikuwa uso wa Dangchao na wala sio ule alionuia. Ama uso huo wa 
kijificho ulikuwa wa hakika? 

Dangchao alijibu swali hilo baadaye siku iliyofuatia walipokuwa na Pius. 

"Ili kufikia mahali nilipo hivi sasa," alieleza, "Nimeweza kuvaa barakoa za 
kila aina. Na zote kuonyesha mtu mzuri. 

"Lakini mimi sio mtu bora. Sitaki hata watu kufikiri mimi ni mtu mzuri. 
Nataka waniogope. Nataka niweze kuwaongoza. Na ninataka kutekeleza 
hayo bila kujifanya mimi ni mzuri. 

"Waona Pius, huo ndio ukweli halisi wa kuwa katika mamlaka. Mtu yeyote 
anaweza kuongoza watu wanao muamini. Lakini nataka kuwatawala watu 
wanao niogopa. Waniogopa, au sio?" 

Pius hakuwa na lakusema, ila kukanganya azimio lake la awali la imani yake 
kwa Dangchao na kutikisa kichwa kuhafiki uhusiano mpya na kiongozi wa 
dunia. 

"Ndio waniogopa," Dangchao alisema kwa tabasamu. "Watafuta njia ya 
kuepa. Lakini bila shaka hakuna, au sio? Utaenda wapi? Nina tawala 
ulimwengu, niko na uwezo huo hata ikiwa watu kama nyinyi hamtaki. 

"Nimeweza kufaulu kufanya haya kutokana na alama. kutokana na alama," 
alijivuna. 

Mtakatifu Pius alionekana kama aliye zuzuliwa, lakini hakudhubutu kuuliza 
swali lake. Hata hivyo, Dangchao alibahatisha alichokuwa akifikiri. 

"Swali lako iwapo alama ni yangu?" aliuliza. "Ni sababu unaona tu alama na 
kusahau ukweli ulio nyuma yake. Uso wa Dangchao sio sura yangu, Pius. 
Umeona mimi halisi. Je ninafanana na Dangchao? La hasha. Nilichukulia 
mafao ya mwili wake. 

"Oh, kwa hakika alishirikiana nami vizuri kabla ya kufa kwake, kama wewe, 
na waliokutangulia, mmefanya hivyo tangu jadi. Ilikuwa tu baada ya kifo 
chake cha ghafla ndio nilichukua mwili wake. 

"Lakini alama. Nimekuwa nikifanya kazi zaidi ya miaka elfu. Ni ishara ya utu 
kunitegemea, na inaelekea kukamilika. Ndio Pius, ni alama yangu na, 
ninatawala ulimwengu kwa alama hiyo." 

Dangchao alimlazimu baba mtakatifu kukiri kwamba ulimwengu mzima 
unamuabudu, na kwamba waweze kuabudu sanamu yake. Ile sanamu ya 
Maria mbele ya kanisa kuu la jimbo la askofu ilitakiwa kubadilishwa na kuwa 
sanamu ya Dangchao au mnyama aliyekuwa Dangchao. 

"Usijifanye mtakatifu," Dangchao alisema, wakati Pius alisema kwamba 
hivyo ni kumtukana Mwenyezi Mungu. "Mmekuwa mkimuabudu Maria kwa 
karne nyingi, na yeye sio mtakatifu jinsi nilivyo. Misa haikunung'unika 
kuambiwa kwamba Maria ni mamake Mungu? Iwapo uliwafanya kuamini 
hivyo, mbona usiwaambie kwamba umepata Ufunuo wa Yohana kwamba 
mimi ni Babake Mungu?" 



Kwa hayo Dangchao aliangua kicheko cha kishetani kilicho mugandamiza 
Baba mtakatifu Pius XIII kwenye mifupa. 



Zion Ben-Jonah Aandika 

Ufumbuo kuhusu 'Joka la mabawa' kufukuzwa kutoka mbinguni. (Ufunuo 
wa Yohana 12:7-9) Joka hilo laja ulimwenguni na kuanzisha vita kati ya 
Kanisa, au "Bi arusi" wa Yesu. (Ufunuo wa Yohana 12:12-13) "Joka" hili kwa 
hakika ni shetani, aliyekuja kupiga Mungu vita na wote wanaomuamini 
Mungu. (Ufunuo wa Yohana 13:5) 

Joka hilo litachukua umbo la mwanadama aliyepata "Jeraha la kutisha". 
Mwili huu ulio na shetani ndani yake huitwa "jitu". (Ufunuo wa Yohana 13:3) 

Ibilisi huyu anasaidiwa na "Manabii wa Uongo" (Ufunuo wa Yohana 16:13), 
wanaopelekea ulimwengu wote kumuabudu ibilisi na sanamu zote alizojenga. 
(Ufunuo wa Yohana 13:11-14) 

Kama vile tutakavyoona kanisa lisilo la kweli likiwa sambamba na Kanisa la 
Mungu ndani ya miili ya wateule, ndivyo hivyo tutakavyoona manabii wa 
uongo wakiwa sambamba na kufanya kinyume na Manabii wa kweli siku za 
mwisho. 

Huku waamini wa hakika wakimuamini Mungu wasiye muona, wale wasio 
wa kweli wataabudu miungo na sanamu, na kuweka imani yao kwenye alama 
(au pesa) kukidhi mahitaji yao. (Waefeso 5:5) 

Jambo la kujivunia kuhusu wale wasiomuamini Yesu, ni kwamba, yote hayo 
yatafikia kikomo. watu watalazimishwa kuchukua muelekeo, upande mmoja 
au ule mwingine. Hakuna mapatano, masikilizano au kutokuwa na hakika. 
Hakuna kuita uovu wema na kuita wema uovu! Shukuru Mungu kwa hayo. 



18 INJILI 

Alipokuwa amerejelea hali yake ya utulivu, akipanguza machozi yaliyokuwa 
yakimbubujika, wakati aliangua kicheko, Dangchao alizungumza zaidi kwa 
Baba mtakatifu. 

"Nitahitaji usaidizi wako na jambo jingine dogo", alisema. 

Tunalo dhehebu ambalo limekuwa likisema vitu vibaya kunihusu miye na 
serikali yangu. Tumejaribu kuwaandama kwa Mtandao, lakini waliharibu 
nyumba nzima iliyokuwa na hifadhi ya mtambo wa mtandao kabla ya kunakili 
anwani yao. Wanajiita Jamii ya koo kumi na mbili. Una habari gani 
kuwahusu?" 

Kanisa liliweka rekodi kubwa kuhusu makundi yote mapya ya kidini, katika 
afisi zake kule Roma, lakini mbona, aliwaza Pius, amsaidie Dangchao? Je, 
iwapo watu hawa wangesaidia kumsimamamisha huyu mtu mbaya? 
Wangalifanya hivyo, basi angaliwasaidia kuliko kumsaidia Dangchao. 

Katibu mkuu alipumua kwa ndani huku akichukua muelekeo mpya ambao 
Pius angekuwa akifikiria. Angalilazimika kucheza mchezo wa Pius kwa mara 
nyingine, kama alivyokuwa amefanya mara nyingi miaka iliyopita, ndiposa ana 
uwezo kwa Baba mtakatifu. 

"Lolote lile unaloweza kufikiri kunihusu", alisema kwa ukarimu. 

"Ukweli wa mambo ni kwamba hili ni dhehebu baya sana." 



Tayari wamewaua watu tisa ambao tunajua na tuna habari kuwa kuna 
wengine ambao wameuawa kule Australia pia. Pius tafadhali! Ungekuwa 
unasaidia ulimwengu huu iwapo ungalitusaidia kuwasimamisha" 

Pius alifikiria kwa muda kisha akaamua kuwa ikiwa angalikuwa anaelekea 
kuwa bingwa, hii isingalikuwa sababu nzuri au wakati mwafaka kuchukua 
hatua. Angalimsaidia Dangchao mara hii, angeshinda kwa kumpendelea. 
Basi angeweza kutumia hayo mapendoleo kupata uzuri zaidi wakati 
mwingine. 

Dangchao alitabasamu. Uwezo wa kufurahisha tangu kitambo haukukosa 
kufaulu. Mfanye aendelee kuchelewa na angeweza kumkabili milele. 

Kwa muda wa saa moja na nusu, Pius alikuwa na habari kamili kuhusu 
ndugu kumi na mbili kupitia kwa barua-pepe kutoka Roma, lakini alikuwa na 
usaidizi mdogo kwa wote wawili. 

Wadadisi wa Kikatoliki walikuwa na jarida ndogo kutoka siku za Jeseni 
ambalo lilikuwa na jina la Reinhard. Hata hivyo, karibu habari yote 
waliyokuwa nayo kuhusu vuguvugu la koo kumi na mbili, ilikuwa inapatikana 
kwa Mtandao wa koo kumi na mbili. 

Licha ya majaribio ya kamati mpya ya kanisa kuhusu makundi, 
kuwashawishi wa Jesani halafu koo kumi na mbili kutoa habari zao za ndani, 
hatukuwa na majibu kutoka kwa Reinhard, Rayford au Chaim. Hata majina 
yao hayakujulikani kwa sababu Rayford na Chaim walizoea kutoweka sahihi 
kwenye barua. Kamati haikuwa imepata kitu chochote hatari katika yale 
waliyokuwa wakifunza, kwa hivyo kamati haikufafanua zaidi. Tulikuwa na 
waliosema kuwa vuguvugu lilikuwa kubwa, kufikia idadi ya mamilioni, lakini 
kuna wengi walioamini kuwa hii ilikuwa ni ndoto, iliyosababishwa na watu 
waliotaka kutoa wazo kuwa kundi hilo lilikuwa kubwa kuliko lilivyokuwa. licha 
ya hayo hapakuwa majengo, hatukuwa na anwani za posta, hapakuwa 
kumbukumbu za mikutano, hapakuwa majina ya viongozi au wafuasi kando 
na Reinhard na wachache waliokuwa wafuasi mbeleni. Ilikuwa ni ukweli 
kuwa walitengeneza maandishi mengi, lakini maandishi yao yalipeana tu 
anwani ya mtandao. 

"Tumeweka baadhi ya watafiti wanaotumia Tarakilishi walio bora 
ulimwenguni kwa kazi hiyo, na wao wote wamekwama". 

Dangchao alilalamikia Pius walipokuwa wamemaliza kusoma ripoti kutoka 
Roma. 

"Kila kitu kinaonyesha kwamba mtandao unashangaza, mtambo wao haupo 
lakini mtandao wao unafanya kazi. Ni kama hatuna maarifa ya kusimamisha. 

Hata hivyo wanamgambo wa koo kumi na mbili walikuwa wamezunguka kwa 
kasi sana. Kasi hii iliongezeka kwa miezi michache iliyofuatia. Kila wakati, 
habari nyingine kuhusu Dangchao kutoka kwa vyombo vya habari ilijitokeza, 
Maelfu zaidi wangalitembelea mtandao wa koo kumi na mbili ili kupata habari 
motomoto kutoka kwa wale mashahidi wawili kuhusu yaliyokuwa yakiendelea. 

Je, Dangchao alikuwa ameonyesha ujasiri kupita kiasi? kuashiria kwamba 
vyombo vya habari havikujua jinsi ya kuitikia kwa ripoti kuwa Dangchao 
alikuwa mbabe, au jambo jingine lolote jeuri kuwa yeye na Baba mtakatifu 
Pius walikuwa wanaelekea Yerusalemi. 

Ile sanamu ya kuogofya na kile kichwa cha gargoyle na kiwiliwili cha kike, 
ikidaiwa ni sanamu ya Dangchao, ilishangaza ulimwengu, lakini ilikuwa tu 
mwanzo wa maajabu na mishangao mingine. 



Dangchao alirarua patakatifu pa utakatifu kutoka kwa hekalu, na akajiwekea 
pale kiti cha enzi akalie huku akiabudiwa na kutamaniwa na uma. Aliwaalika 
watu wa dini zote na wale wasiokuwa na dini waje kumuabudu, kwa hivyo 
aliharibu uhusiano wake na viongozi wa kiyahudi waliotarajia kuwa angekuwa 
mkombozi wao. 

Alisisitiza kwa kutoa burudani kwa wageni wake na chaguo lake la burudani 
lilikuwa la kufukuru waziwazi. Kwanza ilikuwa nyimbo ya kumsifu yeye kama 
mkombozi wa ulimwengu, kisha nyimbo hizo zikaanza kumkejeli mungu halisi. 
Wachezaji waliletwa, ambao walizidi kuashiria ngono katika shughuli zao. 
Madawa kali ya kulevya yalitolewa bure kwa wageni. Katika muda wa miezi 
chache tu, Dangchao alikuwa amejumuisha vitendo vya ngono hadharani na 
matendo mengine ya kutia najisi katika mpangilio wa hekalu la kiyahudi. 

Lakini jambo la kushangaza kwa yote ni kwamba, watu walikuwa 
wanaikubali. Kwa mfano alikuwa ametabiri kuwa hata wale waliochukia 
matendo yake walikuwa wadhaifu sana kwa tabia na hawangeweza 
kumpinga. 

Kulikuwa na wale walioenda kumuabudu kwa wingi na kushiriki katika 
sherehe zake zilizojaa kelele na ulevi, kwa furaha iliyokuwa wazi. Miongoni 
mwa watu walio hudhuria walikuwa wanadiplomasia, na watu walioheshimiwa 
sana kuonekana katika mojawapo ya sherehe najisi za Dangchao. 

Ilikuwa imeripotiwa kwamba katika baadhi ya matendo makuu 
yaliyoendeshwa kwenye hekalu, umbo lake lote lingalibadilika kisiri na watu 
wangalifahamu mara moja kwa hofu baadhi ya nguvu za kiajabu alizokuwa 
nazo. 

Vyombo vya habari, ingawaje viliduwaa, havikuwa na nguvu au uwezo wa 
kufanya chochote ila kutangaza yaliyoendelea kama kwamba ilikuwa tabia ya 
kawaida kutoka kwa kiongozi wa ulimwengu. Dangchao aliyeonekana kuwa 
na uwezo wa kufanya kazi siku nzima na kusherehekea usiku kucha, alikuwa 
na benki na washiriki muhimu wa umoja wa mataifa mfukoni mwake. Kati ya 
hizi jumuiya, aliumiliki ulimwengu na wala hakuna yeyote aliyedhubutu 
kumpinga. 

Hata, hivyo, msimamo wake wa hadharani kumpinga Mungu na majaribio 
yake ya kuchukiza kwa wepesi, ndio iliwafanya mamia ya maelfu ya watu 
kutafuta wasia wa koo kumi na mbili na maelezo. Hapakuwa na taashishwi 
yoyote zaidi kuhusu alikotoka Dangchao. Alikuwa mpinga Yesu kamili 
aliyedhihirisha uovu. Neno lilisambaa kote ulimwenguni kuhusu mtandao wa 
kumi na mbili. Anwani yake ilipakwa (chini ya giza) katika kuta na mabango 
popote pale waumini 144,000 wangepata nafasi ya kujaa. 

Kwa hivyo, watu walipoona yaliyokuwa yakitendeka Yerusalemi 
wangaliwageukia Rayford na chaim kuwafafanulia. Kwa muda mfupi, hakika 
mamilioni ya watu walikuwa wakitembelea tuvuti au mtandao ambao ulikuwa 
kiwasilishi rasmi cha mashahidi wawili wa Mungu wa siku za mwisho. 

Watu wachache walikuwa wamegundua ishara ya siri katika anwani pepe ya 
Neville na walikuwa wameweza kuwasiliana kwa barua moja kwa moja na 
koo. Watu hawa walikuwa wanashugulikiwa kibinafsi. Wengi wao walikuwa 
hawajapata alama kwa hivyo wakachukuliwa haraka kwa ushirika, kwa dhana 
kuwa mungu alikuwa amewakinga kutowekwa alama na pia alikuwa 



amewezesha kuwasaidia kugundua ishara ya siri ya anwani-pepe. Kwa 
kuzingatia dhana hii, watu hawa hawakuwa tisho kwa usalama. 

Kati ya ishara ya siri ya anwani-pepe na kukosa jina kwa mtandao, wale 
144,000 hakika walikuwa wametorokea 'jangwani' mwa usalama kutoka kwa 
watawala. Mungu mwenyewe alielekeza wale wangaliowafikia, na ulimwengu 
uliosalia ulifungiwa nje. 

Mbali na wachache waliotawanyika na wengi katika mashambani na 
wasiostarabika vijijini mwa ulimwengu wa tatu, hakika, kila mmoja 
ulimwenguni alikuwa amepolea alama hadi wakati huu. Ilikuwa vigumu 
kufanya biashara bila alama hiyo. Wale koo kumi na mbili ambao 
hawakufaulu kupata kodi ya bure kutoka kwa marafiki binafsi katika jumuia, 
walikuwa wakilazimishwa kukaa kwa njia katika mitaa au kwenye mahema na 
kwa makaazi mengine ya dharura. Lakini kwa jumla walikuwa wakiishi bila 
matatizo yasio ya lazima, kwa kutumia sheria ya kuomba, kubadilishana na 
kuiba mahitaji ya kimsingi ya maisha katika huu mpangilio mpya wa dunia ulio 
muovu na wazimu. 

Watu waliokuwa katika shida kuu ni wale waliokuwa wakiwasiliana na koo 
kumi na mbili kwa kukosa matumaini. Yale waliyokuwa wamesoma kuhusu 
ile laana juu ya wale waliochukua alama ilikuwa hakika imewaweka katika hali 
ya kukosa imani kiroho. Walikosa mbinu yoyote ya wokovu, na walikuwa 
wakiishi katika dunia iliyokuwa inakua haraka katika uovu kila siku. 

Dangchao alirudisha michezo ya kitambo ya waRoma, ile ya kupigana 
hadharani na watu wengine au wanyama ambapo wapiganaji walipigana hadi 
kifo. 

Pia alikuwa amepanga kuonyesha mateso ya hadhara na mauaji huko 
Yerusalemi kupitia kwa kama burudani. Lakini watu wengi ambao hawakuwa 
wamemfikiri Mungu kwa dhati awali, walikuwa wanachukizwa na haya yote na 
hawakutaka. 

Kwa hivyo, Chaim na Rayford walitoa mpango wa wokovu uliokuwa 
umegusiwa katika ujumbe kwa wale 144,000. Ulikuwa ndio ujumbe tangulizi 
kwenye mtandao na kushtua ulimwengu. 

Haya ndiyo aliyoyasema: 

"Mpango wa Mungu wa wokovu si tofauti na vile ilivyokuwa. Unahitajji 
kumpokea Yesu Kristo kama Mwana wa Mungu na pia kama tegemeo la 
pekee la wokovu". 

"Tofauti (Kwa wale wanaojua kitu fulani kuhusu yale yaliyokuwa 
yakichukuliwa kuwa Ukristo) ni kwamba hatuzungumzi kuhusu kujisingizia 
katika imani, wakati huu. Kumpokea Yesu ni maana ya kupokea kila 
alilosema. Mafundisho yake ni sehemu muhimu ya mpango wa Mungu wa 
wokovu kwako. Soma mafunzo yake na utagundua kwamba anatarajia imani 
kamili. Kanuni zake ziko juu lakini anachopeana ni uzima wa milele. Hakuna 
gharama iliyo juu kwa hayo." 

Rayford alieleza kwamba kusulubiwa kwa Yesu msalabani, kulipelekea 
kutoa wokovu kwa yeyote aliye hitaji; lakini haikumpasa Yesu kuchagua 
yeyote. Alikuwa akiangalia viwango fulani. 

"Mengi ya madhehebu yenu yamefundisha kwamba Mungu wa Upendo 
hawezi kuweka viwango, kutaka kwa lazima au kuweka "zawadi" kwa yale 
anayotoa," alisema. "Lakini wamewapeleka wapi? Wamewasukuma kwenye 
ukingo wa kuangamia. Yale waliyofundisha yalisikika kama 'habari njema' kwa 
wakati ule, kwa sababu ilikuwa rahisi. Lakini imebadili kuwa janga kuu. 



"Kinyume na hayo, injili aliyofundisha Yesu ilikuwa ukweli halisi na habari 
njema, hata iwapo haikuwa rahisi. Ilikuwa ni habari njema kwa sababu 
ujumbe huo ulijaribu ulifanya yale tuliyo puuza katika maisha. Aliona upuuzi 
na udhaifu wetu. Aliona kwamba , kwa matukio yanayotokea hivi sasa au la, 
siku moja utaaga dunia, na kushtakiwa kwa kukosa kufuata Mwenyezi Mungu. 
Alijua kwamba zawadi aliyokuwa akitoa. msamaha, na maisha ya milele 
katika nchi ilyo nzuri, ya kupendeza na kutosheleza kuliko ulimwengu huu wa 
sasa. 

"Je ni dhamana gani anayouuliza? Anauliza uwache yote, yaani utoe kila 
kitu ulicho nacho. utajiri wako, maisha yako, jamii yako na marafiki na hata 
maisha yako. 

Uchukue ama uwache. Hiyo ndio dhamana. Imekuwa ni malipo yake, na 
itabakia gharama yake. Toleo hili lingali wazi kwako. Lakini hakutakuwepo 
udanganyifu wakati huu. 

"Wengi mnaosoma ujumbe huu mtafahamu na kukiri alama ya mnyama, 
katika mkono wa kulia au kwenye paji la uso. Wengi wenu mnafahamu 
kwamba Bibilia inasema kwamba, yeyote atakaye pata alama atapokea 
adhabu ya Mwenyezi Mungu, na utachomwa na kusaga meno mbele ya Yesu 
na malaika watakatifu. Utatupwa kwenye ziwa la moto, na kuungua milele. 
Hivi ni vitisho vya kweli. Huwezi kufikiri kwamba huo ni 'upendo', lakini 
kumbuka. hautaweka sheria; Mungu ataweka. Kabla ya kukubali hayo 
hautapata kufahamu jinsi anavyotupenda. 

"Sasa haya ndio maelezo ya habari njema ya Yesu Kristo kwenu nyinyi 
mliopokea alama ya mnyama. Ina maana kwamba ukubali kukatwa mkono 
wa kulia au kukatwa kichwa kwa ajili ya neno la Mwenyezi Mungu! 

"Hiyo ndio kweli halisi. Yesu alisema kwamba, iwapo mkono wako wa kulia 
utakukera, basi ukate. itakuwa bora kuingia ufalme wa mbinguni bila mkono, 
kuliko kuelekea jehanamu kwa maelekezi ya mkono wako wa kulia. Kwa 
miaka mingi watu wamechukulia usemi huo kama kwamba hakutaka 
tuuchukulie kama jazanda. Lakini sasa ni jukumu la kila muumini au mfuasi 
kila mahali kudhihirisha imani yake kwa matendo. 

"Labda wengi wenu hamjapata kusikia ilani kuhusu Alama ya Mnyama. 
Lakini mmesikia sauti ya Mungu kupitia kwa nafsi zenu, na kisha kukaidi. 
Kwa sababu moja au nyingine muliamua kufuata njia zenu, kusonga mbali 
kutoka kwa maadili ya ujana na maadili ya dini zenu. Na ni kutokana na 
kukosa imani na muelekeo wa kuchanganyikiwa ndiposa mmejikuta mahali 
mlipo. 

"Kumbuka Mungu hajauliza chochote kile ambacho hajawai kuuliza mtu 
yeyote. Tofauti ni kwamba sisi tunaoandika tulisikiza , ule moyo wa kiroho 
cha ndani kwa makini kabla ya kukubali Alama ya Mnyama, na kukataa 
kukubali. Tulimkubali Mwenyezi Mungu na mafundisho ya Mwanawe." 

Kwa hakika tulikatiziwa na twazidi kukatiziwa kwa uamuzi wa kuweka 
Mwenyezi Mungu mbele. Lakini kwa jumla tumeibuka na kuwa mbele. Wewe 
unaye soma ulichelewa kutoa uamuzi, ukidhani kwamba ni vigumu au 
inakatiza mipango yako kwa kumuweka Mungu mbele, na kisha kujiletea haya 
yote." 

"Tunaweza kuhitimisha kwa kukueleza kwamba uamuzi huu unafaa na ni 
kweli. Mbingu ni hakika. Yesu ni mwana wa mungu. Yale anayotoa ni hakika. 
Uzima wa milele. Upendo wa milele. Amani ya milele. 



"Lakini mapatano halisi ya hayo yote yatahitaji kubadili hali yako ya maisha. 
Uamuzi ni wako. 



Zion Ben-Jonah Aandika 

Maelezo mengi na ufafanuzi kuhusu Alama ya Mnyama yazidi kutolewa na 
jinsi Wakristo wapaswa kuchukulia, na kisha kuepuka adhabu kwa kutenda 
hivyo. Yote huzungukia "Hisani ya Mungu", na jinsi Mungu wa Upendo 
hawezi kumtia adabu yeyote atakaye sema Bwana Bwana kwa Yesu. hata 
iwapo hawajapata kumtii au kujaribu kumfuata. Lakini fundisho kama hilo ni 
kinyume cha hekima ya Mungu, na kufanya stihizai kwa yote yaliyo kwenye 
Bibilia (na hasa Yesu) kuhusu imani. 

Inaweza kuchukuliwa kwamba kukubali Alama ya Mnyama (kama 
inavyoelezwa kwenye kitabu cha ufungua) yatosha kumpeleka mtu kwenye 
ziwa la moto wa milele, bila matumaini yoyote. Lakini yale Yesu alieleza pale 
kwenye mlima kuhusu kuukata mkono iwapo umekuudhi (Matayo 5:30) yatoa 
ufafanuzi kuhusu gharama ya "nafasi" ya pili. iwapo kutakuwepo kitu kama 
nafasi ya pili. 

Jambo la muhimu ni kwamba, iwapo unachukua muda mwingi kuweza 
kumuamini Mungu, ndiposa utapata shida nyingi. Nani anayeelewa kwamba 
hakuna fursa ya kuungama dhambi kule jehanamu? Lakini nani atataka 
kuingia huko ili ajionee? 

Bibilia inasema,"Sasa huu ndio wakati, Wakati wa wokovu ni leo. Leo hii 
ukisikia sauti yake usifanye roho ngumu kama wale Waisraeli walipokuwa 
jangwani, na kumfanya Mungu akasirike." (II Wakorinzo 6:2 Wahebrania 3:7- 
8, na Wahebrania 3:15) 



19. Msukumo wa Mahangaiko 

Wanachama kumi na watano wa tabaka lile walijikusanya kwenye ukumbi 
wa nyumba ya mafunzo kule Sao Paulo. Fanicha ziliondolewa ili kuwepo 
nafasi kwao, na pia sehemu ya juu ya Meza isiyo na matende-guu katikati ya 
ukumbi ule. Ilikuwa na kamba za ngozi zilizofungwa kila upande. 

Luis alikuwa amewasili kutoka Rio asubuhi ile. Kule Rio alikuwa amemuona 
muuguzi akitenda hayo mara mbili, kabla ya kutwikwa jukumu la kutekeleza 
mwenyewe. Sasa katika muda wa wiki mbili alipaswa kuwafundisha 
wenzake, jinsi ya kufanya. Kulikuwa na orodha ndefu ya watu waliokuwa 
wakisubiri kule Sao Paulo, huku watu wengi wakijaribu mtandao na kuomba 
msaada wa kuepuka Alama. 

"Uko na kauli mbili tu," Luis alimueleza mgonjwa wa kwanza kumtembelea 
asubuhi ile, huku wengine kumi wakimskiza. Wote walikuwa wameletwa pale 
bila hiari yao na kwa kidota. "Tunaweza kutoa ngozi ya mgongo, au 
kuuchukua mkono wote. Tuna uhakika wa kupachika chembechembe kwa 
asilimia tisini kwa kutoa ngozi, na yaweza kufanya bora hata chini ya misuli" 

"Tafadhali hapana, amogo! Toa yote!" mgonjwa yule aliomba, mkulima 
maskini wa umri wa miaka 40 hivi, kwa jina la Joaquin. 

"Mashetani, wako kila mahali," aliendelea. "Siwezi kulala. Siwezi kufikiri. 
Tafadhali iondoe yote. Mungu, nisaidie!" na macho yake kuangalia mbinguni. 



Sasa Joaquin alikuwa akivuliwa chini ya sakafu, kama mfungwa kwenye 
msalaba. 

Mlango wa mbele ulifunguliwa kidogo na Fransisco kuchungulia. 
"Nimewapata," alisema huku akiingia kwenye chumba na kuufunga mlango 
nyuma yake. Alichomoa visu vya aina ya Stanley kutoka kwa mfuko. 
"Niliviiba. Mungu anisamehe." kichwa chake kikaegemea kama kwamba 
kuomba msamaha. 

"Natumai kwamba katika hali kama hii Mungu ataelewa," Luis alisema kwa 
kumshawishi. 

Fran aliinua kichwa kwa furaha. "ninafurahi kwamba umetazama mambo 
haya hivyo, luis," alisema, "Kwani sikuona hatia kwa kuchukua. Nilijihisi bora 
kabisa!" 

Wale wengine walicheka kidogo. Mahali hapo palikuwa pa utesi kiasi cha 
kutocheka. 

Joaquin aliyekuwa amepewa vidonge vya kuzuia uchungu dakika kumi 
zilizopita, alikuwa amenyatwa pale chini. Wanaume wawili waliinama, na 
kupanua miguu yake. Wanawake wawili walisongea karibu na kichwa. Hao 
pia walipiga magoti huku wameshikilia Bibilia. Wangepokezana kwa zamu 
huku wakiimba nyimbo za kiispania, huku Luis akitekeleza tambiko. 

Walipokuwa tayari kuanza, kipande kizito cha ngozi kiliwekwa kwenye 
mdomo wa Joaquin, ili aweze kukiuma. Ilikuwa ni muhimu wasiweze 
kutambuliwa na majirani, kutokana nahayo, Jouquin hakuwa na budi ya 
kunyamaza kimya licha ya uchungu. 

Kitita cha viraka kiliwekwa kwenye mkono wake wa kushoto. Aliambiwa 
kushikilia mkono wake wa kulia bila kusongesha hadi mwisho wa tambiko 
hilo. 

"Bwana ni mchungaji Wangu. Sitapungukiwa," Felicadad alianza kwa 
kiispania. Aliendelea kusoma huku Joaquin akiwaza juu ya maelezo hayo. 

Kisu cha kwanza chenye makali kilikuwa kimesafishwa kwa kileo. Luis 
alimwagilia tone fulani la dawa, kunyakua mkono wa Joaquin, na kuukata kwa 
kutumia kile kisu cha makali. Mwili wa Joaquin ulitingisika huku akiuma ile 
ngozi. 

"Ijapokuwa nitapita kwenye bonde la kivuli cha kifo, sitaogopa ubaya; kwani 
Yu nami," Felicidad aliendelea. Fimbo yako, hunikinga na kuniliwaza." 

"Twapasa kutoa nafasi kwa ngozi kutoka kwa mkono." Luis alieleza, huku 
akichukua uzi na shindano kushona mshipa wa damu. "Tukimaliza tutahitaji 
ngozi kufunika kiduta, na kuunganisha kwa sehemu ya juu." 

Kwasababu ya kukosa vifaa vya upasuaji. Alitumia tu kipuli aina ya pliers 
kushikilia ngozi ile. Mishipa ya ndani ilipaswa kuchomwa kwa waya iliyokuwa 
moto .uchungu zaidi. 

Tone la dawa ile lilizuia kuvuja kwa damu, haikuwa rahisi sasa kutambua 
iwapo uzi au waya ile ilifanya kazi. Luis alikuwa na picha mbele yake 
iliyomuonyesha mahali pa kupata mshipa. 

"Kufunga kwa bandeji kulipaswa kutunza sehemu za mishipa ya ndani," 
alisema. 

Macho ya joaquin yalijawa na machozi, na sehemu za mkono ulioshikilia 
ngozi, nusra zionyeshe mfupa kwa kushika kupita kiasi. Sehemu zote za mwili 
zilisonga kiasi cha kuepusha kutingika kwa mwili. 

"Majonzi yaweza kuwepo usiku, lakini furaha huja asubuhi." Maria alisoma, 
huku Felicidad akitafuta wimbo muafaka. 



Luis alisukuma wembe ndani na kukata, mwili wa Joaquin ulijiinua kutoka 
kwa meza. Wale wanaume wawili walimshikilia kwa nguvu. Aliguna kwa 
uchungu huku kijasho kikimtiririka. 

"Hapo! Tumekata mishipa ya kila aina," Yule mkufunzi alikuwa akiwaeleza 
wanafunzi wake. 

Mahali pa kutatanisha pamekamilika sasa, Joaquin," alimuambia mgonjwa. 

Luis hakusema mengi, huku akijifanya kuwa na kazi nyingi. Wale wanafunzi 
wake waliokuwa na mshangao walisonga karibu kujionea. 

Ilikuwa ni dhamu ya Felicidad kusoma baada ya kukamilisha tambiko. "Heri 
yule aliyesamehewa dhambi zake, dhambi zake kufichwa. Heri mtu 
aliyepokea upako wa Bwana, na asiye na kikwazo rohoni mwake," alisoma. 

Joaquin aliinua shingo lake na kumtazama Felicidad. Machozi yalimtoka, 
kulingana na maandiko yaliyo somwa, kama kwamba ni sawa na uchungu 
aliokuwa akihisi. 

Kilichobaki ni minofu iliyoshikilia mifupa na mkono. Luis alisukuma ndani na 
Kile Kisu aina ya Stanley, kukata misuli iliyokuwa kubwa, na kuwacha mifupa. 

Macho ya Joaquin yalijifunga na akazirai. Alikuwa amezimia. 

Wakati tambiko lilikuwa limekamilishwa, na mwili wa Joaquin kufungwa, Luis 
aliwaarifu wanafunzi wake kwamba atafanya jambo moja, kabla yao 
kutekeleza kivyao. Walitarajiwa kuhudumia angalau mgonjwa mmoja kabla 
ya siku kuisha. Nakuwahudumia wengi hapo baadaye. 

Aliwapatia maelezo kuhusu vile watakavyowatunza wagonjwa baada ya 
kupitia upasuaji huo. 

Tukio hilo lile liliwaadhiri sana wale wanagenzi; hata kabla ya jereha kuanza 
kupona, wakati Joaquin alirudia hali yake, alitabasamu katika uchungu, 
alibadilika sana na kuongea juu ya amani aliyokuwa amepata. 

Luis alimuonya kwamba angaliweza kupata matatizo. Maambukizi ya 
kipindupindu yalikuwa kawaida, na baadhi ya watu waliokatwa mikono 
walikufa kutokana na maradhi yaliyosababishwa sehemu ya jeraha kuoza. 

"Hiyo sio shida," Joaquin alisema. Nina furaha kufa hivi sasa kwa 
kumpigania Mwenyezi Mungu vita. Moyo wangu ni huru. Ahsante Mungu! 
Wajua ndugu, nina furaha kufa kwa niaba ya Yesu sasa hivi. haki furaha." 

Jaquin hakuwachwa nyuma miongoni mwa wale waliokuja kuondolewa 
Alama. Kote Ulimwenguni tofauti kwenye imani ilikuwa ikitukia. Watu ambao 
walikuwa hawajawai kuchukulia kazi ya Mungu kama ya dharura, walikuwa 
wakipokea amani, upendo, na motisha wakati huu wa kutazama amri ya 
Yesu. Ilikuwa mojawapo ya njia ya tambiko kwa wale walio teuliwa.ubatizo 
katika hali ngumu aliyopitia Yesu. Ilwakilisha tohara ya moyo, kwa kutoka 
katika uongo na kuingia kwenye Imani ya kweli ya Yesu na yote 
aliyofundishwa. 

Lakini hata hivyo, kukatwa kwa mkono ili kuondoa Alama, ilikuwa ni mwanzo 
tu wa huzuni na mateso kwa watu hawa. Kukosa kuwa na mkono ilikuwa ni 
dhibitisho kwa ulimwengu mzima kwamba wamekata Alama. Mahali popote 
walikoenda, watu walisimama na kuwaangalia. sio tu kwamba walikuwa 
tofauti, lakini kwa sababu idadi ya watu wasio na mkono wa kulia ilikuwa 
inazidi kila siku. Lazima kuna jambo lililokuwa likiendelea na watu fulani 
walisimama kuwauliza. 

"Ulipoteza mkono kupitia njia gani? nimeona watu wengi kama wewe. Hii 
inaashiria nini?" 



Na kutokana na hilo, ujumbe ulikuwa ukienea kupitia njia ya mdomo, kwa 
yeyote ambaye hakupata kuutazama mtandao. Wale waliopata ujumbe huu 
waliupitisha kwa uaminifu kwa wengine kama walivyopata, kwa sababu 
hakuna yeyote aliyekosa kupata uguso kutokana na yale waliyosikia. 

Palikuwepo haja ya kuwaficha wanamhanga hao kabla ya kupona majeraha 
kutokana na kukatwa mkono. Wakati huo walipewa mafundisho ya kutosha, 
na baadaye kuwekwa pamoja na wanamhanga wengine waliokuwa 
wamekatwa mikono. Wangalichukuliwa kwa kufunikwa macho, kwenye giza, 
hadi pale watakapoishi utumwani, wakiishi kama watu wasiotakiwa kwenye 
jamii. Walijua kwamba haitakuwa muda mrefu kabla hali yao ya ulemavu 
kutumiwa kuwatia mbaroni. Lakini walikuwa wamefanywa uamuzi, na kama 
Joaquin, walikuwa tayari kupoteza maisha, kutokana na imani yao mpya. 

Kwa sababu Alama haikuwa ikionekana, wale 144,000 kati ya Makabila 
Kumi na Mbili hawakuwa na tofauti yeyote na watu wa kawaida mitaaani. 
Kutokana na hili waliweza kuishi ile miaka tatu na nusu bila kutambuliwa. 

Lakini wanamhanga waliokatwa mikono walikuwa ni alama ya wazi kwa 
uma. Walijulikana na wale waumini wengine kama Msukumo wa Mahangaiko. 
kile ambacho hakingaliwasilishwa kupitia kwenye mtandao uliotayarishwa na 
Rayford na Chaim katika ujumbe wao (licha ya ukweli ulio kuwemo), 
ushuhuda wa kudumu kutoka kwa Msukumo wa Mahangaiko. Watu wale 
walioshiriki tambiko na kujivunia utajiri na mafanikio waliyopata. kama 
kwamba wokovu wao haukugharimu chochote. ulikuwa ni shuhuda ya kweli 
kulingana na mapenzi ya Mungu. 

Msukumo wa Mahangaiko haukuwa na matumaini ya maficho katika ukiwa 
kama wale 144,000. Waliamini hivyo, kama walemavu wa kiroho, siku zao 
zilikuwa zimehesabiwa. Haitakuwa kitambo sana kabla ya Dangchao na jeshi 
lake kuwavamia kisha kuwahukumu, iwapo kuelewa kwa Rayford na Chaim 
kuhusu utabiri kulikuwa kwa kweli. 

Lakini ufahamu wa haya uliwafanya kutia bidii katika kuhubiri kuhusu habari 
njema ya Yesu. Walitaka wengine kuepuka laana iliyokuwa ikining'inia 
duniani, na ushuhuda wao haukuweza kulinganishwa na Makabila Kumi na 
Mbili. Maelfu zaidi walikuja kila kila siku, kujiunga nao. Dunia ilikuwa ikipokea 
kutoka kwa hawa, muamuko kuhusu kupokea imani halisi katika kizazi 
kisichomti mungu. 

* * * 

Kwa wakati huo huo kulikuwa na mabadiliko yaliyokuwa yakiendelea kule 
Yerusalemi. Baba Mtakatifu Pius aliyekuwa ameapa kufanya kitu cha 
kishujaa "siku moja" alikuwa akisonga mbali na kutekeleza. Yeyote yule 
aliyedhani kwamba haikuwa na "Uwezekano" kuchukua hatua dhidi ya watu 
waliomuasi Yesu (Kwa sababu ingalitishia cheo chake, heshima yake,,shirika 
lake na amani yake) alikuwa ameaibika na kukasirishwa na shuhuda ya 
wanachama wa mkono mmoja katika Msukumo wa Mahangaiko, aliodhani 
kwamba hawakuyataka Makabila Kumi na Mbili. 

Pius alikuwa tayari kusahau ukweli wa dhambi za Dangchao kwa kuzingatia 
ukinzani wa kundi hili, na shida na uchungu aliodhani wanapitishia 
ulimwengu. Mkataba wake na Dangchao kuyawinda Makabila Kumi na Mbili 
lilikuwa jambo lililowakera, hadi kumpelekea kuamini kwamba wito wake 
ulikuwa ni kikinga dunia dhidi ya mkiuko wa dini. 



Kuishi na kufanya Kazi kwa pamoja na Dangchao kulikuwa na madhara kwa 
Pius kama vile watu wanaoishi karibu na eneo la kusafisha maji-taka 
huadhiriwa. Kinachowakera wageni wanapotembelea eneo kama hilo 
huonekana na wanaoishi pale kila baada ya siku. Dangchao alikuwa na 
upungufu wake, ilikuwa dhahiri; lakini alikuwa akijaribu kuleta amani 
ulimwenguni wakati mgumu. Hali ngumu katika afisi yake labda ndio 
iliyomfanya kutenda vile. Jambo muhimu ni kwamba, kama alivyojiambia Pius 
ni kuimarisha muungano wa Kanisa, na umoja wa serikali. Shida chache 
njiani ilikuwa ni jambo la kawaida. Ilikuwa ni mojawapo ya gharama 
atakayolipia katika wakati huo. 

Pius aliwaza kuhusu kufanya marekebisho kwenye sanamu mbele ya 
basilika. Kipaaza sauti kiliwekwa, pamoja na bunduki chini ya sanamu hiyo. 
Umati wa watu ulijitokeza pale kila siku, na sanamu hiyo kubwa ingali 
"zungumza" kwa umati ule katika zamu, kwa kusema, "Tuiname na 
kumuabudu mfalme wenu pamoja na Mungu!" Sekunde tano baada ya usemi 
huo, zile bunduki zilizokuwa mita moja kutoka chini, zingalifyatuka. 

Watu wengi walikufa au kujeruhiwa wakati wa kwanza bunduki zilifyatuka. 
Hatukuwepo na tahadhari kuhusu litakalo tokea, Dangchao alikuwa amefanya 
mzaha kuhusu vile watu wataanguka na kulala kifudifudi, hadi pale watakapo 
hakikisha kwamba bunduki zimewachwa kufyatuka, wakati mwingine sanamu 
ile "itaongea" 

"Lazima kutakuwepo na uharibifu wa vitu fulani katika shughuli za kivita," 
alisema, wakati watu walilalamika kuhusu kujeruhiwa kwa watazamaji wa 
kawaida au hata kuuawa. wale waliosujudu kwa kujua walichotarajiwa 
kufanya. "Sio ya ajabu vile ujumbe unavyoenea kwa wale wengine wasio na 
'hatia'," alicheka. "Sasa tumefanyia majaribio na kuonyesha mfano, nani 
atajificha nyuma ya ujinga?" 

Waliomuasi bwana hawakuwa na la kujali katika kuua ili kutoa maelezo. 
Lakini alilotaka ni kuungamiza Makabila Kumi na Mbili kote ulimwenguni, 
waliokuwa wakipata umaarufu kila kukicha. Ujumbe kuhusu kukatwa kwa 
mikono ulikuwa umemfikia, na kuamurisha kwamba vifaa vikubwa vyenye 
makali vijengwe kwenye miji yote kote duniani. Iwapo umati mzima 
ungalichinjwa, basi watu wengi wangaliogopa, alidhani hivyo. Ingaliwatisha 
wafuasi wenzake ambao walikuwa na nia ya kujiunga na imani hiyo. 



Zion Ben-Jonah Aandika 

Imani yenye nguvu huwaadhiri wale wote wanaokumbana nayo. Baadhi 
watajaribu kuiga waliyoona; lakini baadhi hukasirika tu kwa kuona imani kama 
hiyo. Hawawezi kudumu kwa ukweli kuhusu umaskini katika roho, hivyo basi 
kuwashambulia walio wahaibisha. Hao huwaita warithi, wendazimu, na 
wanatabaka lisiloeleweka. Na hujaribu kuwanyamazisha, au kuwaangamiza. 

Kitabu cha Ufunuo wa Yohana kinaongea kuhusu umati mkubwa usioweza 
kuhesabiwa (kwa pamoja na wateule 144,000 walioteuliwa na Mungu kabla 
ya Mahangaiko au Huzuni Mkuu kutokea). Inaeleza kwamba watu hawa 
watavaa kanzu nyeupe wakisimama mbele ya Mungu, kanzu zilizosafishwa 
kwa "damu ya Mwanakondoo" (Ufunuo wa Yohana 7;9, 14-17) 

"Damu ya Mwanakondoo" inamaanisha damu ya Yesu iliyo mwagika 
msalabani kwa ajili yetu. Lakini pia Yesu alitoa wito kwetu sisi kuubeba 



msalaba wetu na kufuata nyayo zake. Ufunuo wa Yohana unatueleza 
kwamba wakati wa Huzuni mkuu na mahangaiko, wafuasi wa Bwana 
watawaungusha waasi wake kwa "Damu ya Mwanakondoo, na kwa wito 
yakwamba hawakupenda maisha yao, hata usoni mwa mauti." (Ufunuo wa 
Yohana 12:11) 

Haya yote ni kuonyesha kwamba umati mkubwa "unaojitokeza wakati wa 
Mahangaiko na Huzuni mkuu" watakuwa wahanga, wakimfuata 
Mwanakondoo hadi kifo chao. Ufunuo wa Yohana unatuarifu kwamba 
"Watakatwa vichwa" (Ufunuo wa Yohana 20:4) 



20. Maafa 

Reinhard alitembea kwa kukwawa kwenye barafu. Moscow nzima ilikuwa 
katika hali ya kusikitisha. Hakuna jumba lolote lililobaki 

Kwanza tulikuwepo na mawe kutoka kwa nyota yaliyokuwa yametapaka kote 
Uropa, Afrika ya kaskazini, mashariki ya kati, na sehemu za Asia. Alama 
ilibakia mahali yalipoanguka, na kuanzisha moto kwenye misitu katika 
sehemu nyingi za dunia. Wingu la ukiwa lilikuwa limeutanda ulimwengu, huku 
likifunika mwangaza wa jua. Hewa ya moto kutoka kwa miali ya moto ilijaa 
kote na kuyeyusha unyevu wote uliojikusanya na kugeuka mawimbi 
yaliyonyesa mvua ya barafu, mawe hayo ya barafu yalikuwa hadi uzani wa 
kilo moja kwa kila kigae. Maelfu ya watu yalikufa kwa kunyeshewa na mawe 
hayo ya barafu. Miji yote iliwachwa bila paa. Mamilioni ya magari 
yaliharibiwa kiasi chakutoweza kurekebishwa. Mizoga ya wanyama ilitapakaa 
kila mahali. 

Basi ikafuata na ile nyota kubwa asteroid. Ikaunguka upande wa katikati 
mwa Atlantiki, na kufanya maji kujaa na kuruka hadi mamia ya mita kutoka 
baharini, na kuosha miji yote iliyokuwa kwenye ukingo au pwani. Mamilioni 
yalipotezwa kwenye pwani ya Mashariki mwa Amerika ya Kusini na Kati, na 
pwani ya Magharibi mwa Afrika na Uropa. 

Idadi ya nyota zilizoanguka katika awamu ya pili zilisababisha maafa mengi 
kuliko ilivyokuwa awamu ya kwanza, hata ingawa zilikuwa tu mojawapo ya 
nyota zilizokuwa zikiruka mfano wa garika. Huko Urusi waliita maafa hayo 
"Chernobyl" kutokana na miali yake. Miali hiyo iliadhiri theluthi moja ya 
mikondo yote ya maji kote ulimwenguni, aafa haya yalizidi na kuwapelekea 
watu kunywa yale maji yaliyo na sumu, huku wakifahamu adhari ya kupata 
saratani, matatizo ya kizazi, na vifo vya mapema. Ilikuwa ni kuyanywa maji 
hayo au kufa kwa kiu. 

Rayford na Chaim walikuwa awali wamesha tabiri, na Dangchao pamoja na 
baba Mtakatifu Pius walifanya yote waliyoweza kupambana walipofahamu 
kwamba nyota zina kuja. Wataalamu walisema kwamba msukumo wa nyota 
ile kubwa hautagonga dunia. Walisema uwezekano wa kugongana na dunia 
ulikuwa mara moja kwa milioni, hata baada ya zile nyota ndogo kuanza 
kuanguka, walianza kusema kulikuwa na nafasi ya moja kwa kumi ya 
uwezekano wa ile nyota kubwa kulenga dunia. Kwa wakati garika niyo ya 
ajabu ilikuwa inasababisha maafa, watu walichelewa kunusuru miji. Na sasa 
dunia ya Dangchao ilikuwa imekumbwa na maafa kupita kiasi. 



Ilikuwa ni sababu ya kuchikia Msukumo wa mahangaiko. (aliodhania 
Dangchao kuwa baadhi ya wanachama wa tabaka 144,000) kwamba hii 
ilitukia mwanzoni. 

Ilianzia na tangazo kutoka kwa Rayford na Chaim kwamba ukame utatokea 
Israeli, hadi pale Dangchao atakoma kuwadhulumu wafuasi wa Mungu. Mvua 
ilipotea kwa miaka mitatu. lakini haikukomesha dhuluma dhidi ya wafuasi wa 
Mungu. 

Basi wale Mitume wawili wakatangaza kwamba maji katika maeneo 
yaliyowaua wateule wa Bwana yatalaaniwa. Maangamizi ya wateule yalianzia 
kule Amman, Yorodani, huku zaidi ya wateule mia moja wakiuawa siku ya 
kwanza. Hata hivyo, kima wawili walipatikana wamekufa ndani ya bohari la 
maji ya kusambazwa mjini, wakijaribu kukimbia. Lakini uchunguzi ulibaini 
kwamba walikufa kutokana na maradhi ya ebola, na kisha janga la ugonjwa 
huo likazuka kule Yorodani, na watu hawakuruhusiwa kuingia au kutoka kule. 
La kustaajabisha ni kwamba mauaji yalikoma, hatukupata kushuhudia ukatili 
huo kwa miaka mitatu ya mwisho Lakini hata hivyo hapakuwa mahali salama 
pa kujikinga kwani virusi vile vilisababisha vifo sawa na eneo lililo shuhudia 
mauaji. 

Lakini Dangchao alikuwa na mvukuto kutokana na kukasiriishwa na wale 
wafuasi wa Mungu hata baada ya tukio la Amman. Mauaji ya halaiki yalianza 
kote duniani baada ya siku chache. Katika kipindi cha mwezi mmoja, zaidi ya 
wafuasi milioni moja waliokuwa na mkono mmoja walikuwa wamekatwa 
vichwa. 

Na hapo ndipo wale Mitume wawili walionya kwamba nyota kuu itaangukia 
dunia. Dangchao na Pius walikataa kutazama mtandao wa makabila Kumi na 
mbili, kama kwamba waliogopa itaadhiri fikira zao, walipata tu ujumbe kupitia 
kwa washahuri wao. Waliposikia kuhusu nyota ile, walitawanya wataalam wa 
kusoma nyota kote duniani. Wataalam hao waliambiwa kuweka habari hizo 
kwa siri na wasizitoe kwa vyombo vya habari au raia. Wanahabari walipata 
ripoti ya nyota kubwa kuanguka siku tano kabla ya tukio. Hata hivyo, haikuwa 
mapema kwa uma kufanya lolote kuhusu hali hiyo. 

Hapa tulikuwa na Reinhard akipata shida kutembea katika barafu kule 
Moscow, akijaribu kutafuta mahali salama, nyumba nyingi zilikuwa 
zimeharibiwa na garika kuu. Lilikuwa ni jukumu lake kuona vile kazi ya 
marekebisho itatekelezwa. Sheila Armitage alikuwa mzee sana kutekeleza 
jukumu kama hilo, hivyo basi majukumu kama hayo yaliwachiwa Reinhard. 

Mwanzoni alikuwa ni Rayford aliyefundisha, na kisha baadaye kulichukua 
jukumu la kuwaongoza Jesans. Reinhard alifanya kila juhudi kukubali, lakini 
halikuwa jambo bora kuenda mitaani kuuza majarida huku Rayford 
akifundisna kama kwamba yote aliyosema yalikuwa yakitoka kwenye akili 
yake. Hatimaye akawa ni Sheila. Watu walihiari tu kumuendea Sheila kwa 
mawaidha kuliko yeye, kwa sababu alikuwa na umri mara mbili kumliko. Na 
karibuni akawa Jerry, mmoja wa wahitimu wa kwanza wa kabila la Asher, 
aliyekuwa akipewa heshima sana kuliko Reinhard. 

Kwa hakika alipowasili Jerry, mwanaume wa mapambo yaliyopendeza, 
mwenye umri wa miaka sitini, nywele nyeupe na kidevu, aliingia tu na watu 
wakaanza kufanya kazi kwa bidii ili kurekebisha jengo lile. Huku majirani 
waking'oa paa ili kuuzeka kwa chuma au vifaa vilivyonunuliwa katika maduka 
ya serikali, wafanyikazi wa Jerry waliingia mitaani kuokota kutoka kwa vifusi 
vilivyokuwa vya majengo, ili kuvitumia kurekebisha nyumba yao. Vifaa 



vilikuwa vikiingia, na utakuwa ni muda mchache kabla ya kukomesha barafu 
kuingia kwenye makaaazi yao. 

"Karibu! Karibu!" Jerry alisema kwa ukarimu, wakati alipomfungulia 
Reinhard alipobisha mlango. "Ivan mletee ndugu yetu kikombe cha kahawa," 
aliyekuwa wakati mmoja Muamerika alisema kwa lugha fasaha ya Kirusi. 

"Sitaki kahawa," Rainhard alijibu kwa haraka. 

"Nimekuja hapa kufanya kazi." 

"Bila shaka," Jerry alisema kwa ukarimu. Kisha kutazama uso wa Reinhard: 
"lolote limekukera?" 

"La, hakuna lolote linalo nisumbua" Rainherd alimjibu. "kuna jambo 
linalokusumbua wewe?" 

Kwa hakika ndio, natumai lipo," Jerry alisema. "Je twaweza kuingia katika 
chumba cha nyuma tukajadili?" 

"kwani nini mbaya tukijadiliana hapa?" Reinhard aliuliza kwa lahaja huku 
akizama kwenye kiti kile, na kuweka mikono yake kwenye sehemu za 
kuegemeza mikono. 

"Sitaki nikuhaibishe," Jerry alijibu, kwa upole. "Nafikiri haujafurahia jambo 
fulani, nilitaka kujadili nawe faragani. mimi nawe tu." 

Reinhard aliamuka na kuelekea katika chumba kilichokuwa nyuma. 
Sikutaka nikuhaibishe alifikiri. Kwa kuwaza juu ya maongezi ya upole ya Jerry 
Anthony. Alifikiri tu hana dosari na wenzake wangalifuata amri yake. 

"Je inakukera kwamba mimi ni kiongozi hapa?" Jerry aliuliza. Alikuwa 
ameona hayo yapasa wiki kadha zilizopita, na ulikuwa wakati wa kutatua. 

"Labda," Reinhard alisema, kwa kutingisa mabega, macho na mdomo, 
kuonyesha hali isiyo ya kujali. 

"Tafadhali, naweza kujadili kitu fulani nawe? Jerry aliuliza. 

"Ni juu yako," Reinhard alijibu, kwa kujifanya kama kwamba hana haja, huku 
akiinama kwenye meza katika chumba hicho, na kuangalia kwenye sakafu. 

"Kabla ya vita.kule Amerika.Nilikuwa na kazi niliyo dhani ni bora. Nilijiona 
kama kiongozi bora. lakini ilichukua vile vita na mauti ya halaiki kuona 
kwamba fikira zangu zilikuwa potovu. Cheo fulani hakimfanyi mtu kuwa 
kiongozi. 

"Nilifika hapa Moscow kama mtu aliyepotea. Lakini nilipokutana nawe, 
Reinhard," (Jerry alikimia kwa sababu fulani). "Nilipo kutana nawe, nilijua 
kwamba nimekutana na kiongozi wa kweli. Haukutambuliwa kulingana na 
malimwengu, bila mshahara, bila cheo, lakini ulijua ulipokuwa unaelekea. 
Ulijua jinsi ya kutambua vitu vidogo na mambo makubwa, ulinipa changamoto 
kujaribu.kuwa kiongozi wa kweli. 

Reinhard alijipata katika mashaka. Alitaraji shutuma kutoka kwa huyo mtu 
aliyemzidi umri. lakini badala yake alitiwa maneno ya kubembelezwa. 
Ilifanya zaidi ya shutuma. Ilikuwa ni kitambo sana tangu Reinhard kupata sifa 
kama hizo, na alifahamu kwamba yale Jerry alikuwa akisema yalikuwa ni ya 
kweli kuhusu kiongozi bora. Kuwa kiongozi bora sio kupokea sifa kila mara. 
Ilimaanisha ule uwezo wa kuweza kuona mbele kuliko wenzio. 

Yale aliyosema Jerry yalitosha kumletea matumaini yule ambaye alikuwa 
amepoteza. Reinhard alikuwa ameona baadhi ya viongozi katika Makabila 
Kumi na Mbili wakipoteza matumaini, na maono ya milele, na mbingu na hata 
kurudi kwa Yesu, na wote walikuwa wamerudi nyuma. Baadhi yao walikuwa 
viongozi bora kabla ya kurudi nyuma. Hakutaka kujiona kama mmoja wao 
kwa kurudi nyuma. Alisimama na kumkumbatia yule mzee. 



"Danke", alisema kwani Jerry alifahamu Kijerumani. 

"Danke, Jerry! tafadhali nisamehe kwa tabia yangu mbovu." 

Reinhard hakuwa na nafasi tangu kuingia Moscow, zaidi ya miaka minne 
iliyopita, lakini haikuwa kisingizio cha kushahuriana na mtu huyu mwenye 
busara, na jukumu kwa muungano kwa zaidi ya miaka mitatu, na aliyeongea 
ukweli uliomtoa Reinhard katika upembe wa kupotea. 

"Nieleze zaidi kukuhusu," Reinhard alisema, katika juhudi za kuficha dhambi 
zake. "ulikuja aje huku Moscow?" 

"Hatukuwa na chaguo," Jerry alieleza. Nilijificha kule Amerika kwa wiki 
kadha; lakini wakati elkopta ilikuja kuwanusuru wahanga, ilikuwa ni ile ya 
Urusi. Tuliletwa hapa na tumeishi hapa tangu hapo." 

"Na je familia yako?" Reinhard aliuliza. 

"Nilikuwa na watoto wawili, msichana na mvulana, wote wakiishi New York. 
Walikuwa karibu na eneo la mlipuko. Wangalikufa papo hapo." 
"Na bibi yako?" 

"Bibi yangu?" Jerry aliuliza. " Mi.Yeye." Alisita. "Sijawai ongea juu yake." 

"Labda huu ndio wakati bora kuanza," Reinhard alisema kwa ukarimu. 

Jerry alisita kwa mara nyingine. Ilikuwa dhairi kwamba alitaka kuongea, 
lakini kulikuwa na kitu kilichokuwa kikimzuia. "Nitahitaji kuongea juu ya hilo," 
alisema. "Na uliweke hilo kati yangu nawe?" aliuliza. "Ni muhimu sana." 

"Bila shaka," Reinhard alikubali. 

"Mke wangu aliuawa, sio kutokana na mlipuko. Aliuawa na muaji wa 
kujitolea, mbele ya macho yangu." Sauti ya Jerry ilianza kukatika, lakini 
alitaka kumaliza masimulizi yake. Bila shaka lilikuwa ni jambo ambalo 
alijiwekea kwa muda. "Alinuia kuniua miye pia!" alilia. "Hank.Hank 
Greenhorn. mmoja kati ya walinzi wangu, alijirusha mbele yangu. Hakuwa na 
nafasi." 

Jerry aliketi chini ya sakafu na kuweka uso kwenye mikono yake, 
akidondokwa na machozi huku akisimulia. 

Reinhard alisikiza kwa makini. Walinzi? Muaji wa kisiri? alikuwa akiongea 
juu ya nini? 

"Mlipuko ulinifanya kiziwi kwa muda. Nilihangaika sana kiasi cha kushindwa 
kuongea. Hakuna yeyote aliyetoka mle ndani akiwa hai. Wakati Warusi 
walipowasili, Nilijua singalitumia jina langu la kweli. Nilitumia jina langu la 
kati. Gerald Anthony. Ndevu zangu zilikuwa zimeanza kumea na nikawacha. 
kwa pamoja na nywele zangu ndefu. 

Rainhard alijiunga naye kwenye sakafu na kumkumbatia. Kwa yale 
aliyokuwa akiongea, alionekana kama aliye sumbuliwa. 

"Mungu angalinisamehe kwa njia ipi?" alilia, huku akipanguza mapua kwa 
kitambaa. 

"Ningalikuwaje mtu asiye na huruma? Niliwacha tamaa zangu za kisiasa 
kuwa muhimu kuliko maisha ya watu wale. Nilichelewa kugundua kosa langu. 
Singali nusuru Amerika; lakini nashukuru Mungu, sikubwenyeza chochote 
kuwaangamiza." 

Reinhard alikuwa akijaribu kumuelewa Jerry. Ni vipi Jerry Anthony au Jerry 
fulani alisababisha kuanguka kwa Amerika? Alisukuma nywele za huyu mzee 
kutoka usoni mwake, kisha kumtazama. Nywele zake zote zilikuwa za kijivu, 
labda kutokana na yale aliyopitia, lakini kutoka kwa kidevu Reinhard alidhani 
angalimtambua. 

"Fitzhugh?" aliuliza. 



Jerry alitikisa kichwa. 

Reinhard hakuamini. Alikuwa ameketi kwenye sakafu akimbusu aliyekuwa 
Raisi wa Amerika. Mtu huyu alikuwa amezeeka, mwenye nywele ndefu na 
kidevu, lakini alikuwa Rais. 

Muaji wa kujitolea (labda mmoja kati ya askari wake) lazima aliingia kwenye 
Ikulu ya White House, pamoja naye na mkewe. 

Yule Rais wa Amerika alimueleza Reinhard kwamba alikuwa ni Reinhard 
aliyemfundisha maana ya kuwa kiongozi. Na alikuwa amesema baada ya 
kufanya kazi chini ya Reinhard kwa zaidi ya miaka tatu. Sifa gani hizo za 
kufurahisha! Na alikuwa mjinga kiasi gani kutotambua kwamba hakuwa 
anatambuliwa na kuheshimiwa! 

Hakika, wito na kumuita Mwenyezi Mungu lilikuwa jambo muimu kuliko kuwa 

Rais wa taifa lenye uwezo mkubwa. Rais Gerald Fitzhug alikiri hayo. 

Waliyokuwa wakifanya yalikuwa muhimu hata ingawa Reinhard hakuwa 

akitambulikana katika ufalme wake huo. Reinhard aliomba kupata nguvu ili 

kupata nguvu na kubaki mwenye imani, na kumshukuru Mungu 

kumuwezesha kutekeleza jukumu kama lile. 

* * * 

Kinyume, Dangchao na Pius walikuwa wamehangaika, kwa kupoteza 
mwelekeo katika juhudi zao za kuongoza ulimwengu. Pius alikuwa ni ibilisi tu 
kama Dangchao wakati huu. Huku akiwa amejifunza kutekeleza miujiza ya 
kishetani kutoka kwa Dangchao. Pius kwa aibu alikuwa akitembea karibu na 
ile sanamu iliyokuwa katika eneo la hekalu, huku akisujudu na kumuinamia 
Dangchao na kumuita majina ya heshima na hadhi, huu ulikuwa ni ushahidi 
kamili jinsi alivyokuwa akimuabudu binadamu/mnyama. 

Sanamu ile ilikuwa imenusurika kutokana na garika, lakini hekalu zote 
zilikuwa zimeharibiwa kutokana na garika. Nyota iliyoanguka iliharibu makao 
ya Pius punde tu nyota zilianza kuanguka. kwa bahati hakuwemo ndani 
wakati huo. 

"Lazima tuwakomeshe," Dangchao alisema alipokuwa akila maankuli ya 
mchana. "Lazima tuyatafute makao yao makuu. tuwaue wale Mashahidi 
Wawili, jinsi wanavyojiita. Tusipofanya hivi wataendelea kunawiri. Mateso 
yatawafaa. Lazima kuna mtu anayejua. Watatuarifu yalipo makao hayo." 

"Lakini, Mwadhani," Pius alijibu, "Maumivu huchukua muda. Itadidimiza 
mauaji. Kila mmoja anahitajika kusaidia kujenga upya. Itahitaji mengi sana 
kuanza kutekeleza. Kuna mahojiano na wasemaji, wadadisi, maafisa wa 
kuweka kumbukumbu, maafisa wa kuwakamata, wauaji. Na hata vyumba vya 
kuhifadhi maiti vimejaa kutokana na maafa ya hivi punde." 

"Laani maafa! Wacha walale walipo! Iwapo hatutawakomesha Wakristo 
hawa, kila kitu kitapotea. Vuka utepe mwekundu. Iwapo wapelelezi watashuku 
au kufikiri mtu ni mfuasi, nataka mtu huyo auawe. Sijali kama atakuwa na 
Alama au la. Lazima kuna watu humu ndani wanao wasaidia. lazima 
tuwatafute na kuonyesha mfano." 

Dangchao aliendelea: "Watu watajenga upya baadaye. Nguvu zote zielekee 
kuwakomesha Wakristo. Tusipo fanya hivyo hatutakuwa na ulimwengu wa 
kujenga." 

Na sasa, ulimwengu ulitazama kwa mshangao na kukosa kuamini kwamba, 
kiongozi wao mkuu- mtu waliyemdhania yapata mwaka mmoja na nusu kama 
kiongozi maarufu ambaye hajawai patikana ulimwenguni-hakujali maslahi 
yao wala maumivu yao kwa ajili ya tamaa zake za kuwadhulumu Wakristo. 



Dangchao alikuwa ameshawishika kwamba Wakristo ndio waliokuwa 
wakiangamiza ulimwengu, alitumia makarani wake na mojawapo ya 
waandishi mashuhuri kuhakikisha kwamba ujumbe huo unafikia wengi. 
Alifaulu kueneza ujumbe huo wa uongo dhidi ya Wakristo na kutoa taswira ya 
kwamba hao ndio waliokuwa wameapa kuangamiza dunia. Haya 
yaliwapelekea hata majirani kuanza kupigana na kuuana hata kwa visingizio 
visivyokuwa vya kweli. Maafa na mauaji yaliendelea, lakini watu wanane kati 
ya kumi waliokufa walikuwa ni wale wenye alama iliyo jikita katika mikono yao 
ya kulia! 

Matokeo ya hasira za Dangchao, yalifanya hata idadi kubwa ya wafuasi 
wake kuungama na kumwacha. Walidhani kwamba, hata ikiwa ni mauti, heri 
wafe kwa njia ya haki na upande wa kweli. 

Wale Mashahidi Wawili hawakuchoka kuwahimiza katika hekima yao "Iwapo 
tutakufa hatimaye," walisema, "Basi ni heri kufa kwa kutetea Mungu au kwa 
kumtetea shetani? Huu ndio ukweli na ujumbe ambao umekuwa ushuhuda 
wa injili karne nyingi zilizopita, iwapo dunia imetusonga au la." 



Zion Ben-Jonah Aandika 

Maafa yanayofuatia baada ya milio ya kwanza minne ya "tarumbeta" ya 
Huzuni Mkuu (Ufunuo wa Yohana 8:6-12) yameelezwa katika sura hii. Ni 
ajabu kwamba neno "Chernobyl" ni jina la Kirusi la mmea wa sumu ujulikanao 
kwa kimombo kama "wormwood" Maelezo yaliyo kwenye kifungu cha Ufunuo 
wa Yohana 8, yanatuarifu kwamba nyota itakayolenga dunia itajulikana kwa 
jina hilo. 

Sura hii pia inatoa maelezo kuhusu uwezo watakao kuwa nao wale 
Mashahidi Wawili. Somas Ufunuo wa Yohana 11:6. 

Funzo kuu hapo ni lile la uongozi. Udhalimu wa utawala wa Kilimwengu ni 
kuhusu heshima, utajiri, mamlaka na kutambulikana. Lakini hali ya 
unyenyekevu na kujitoa na hatimaye kufa kwa "Mwanakondoo" ndiyo 
inayosimulia juu ya ufalme wa mbinguni. 

Ni aibu gani kwa Constantine kukosa nafasi ya kujifunza kama vile Fitzhugh 
anavyoelewa katika sura hii, nini maana yakuwa kiongozi wa kweli katika 
ufalme wa mbinguni! ni hadi pale watu watakapo fahamu ndiposa viongozi 
wa mataifa yenye uwezo wataelewa na kuwa wahudumu bora wasiotumia 
mamlaka yao kuwaangamiza au kuwadhulumu wenzao, na "kutumia nguvu 
zao" kuleta faida kwa Mungu na watu wake. 

Pius anawakilisha hatima ya wale ambao watatumia mamlaka yao kwa njia 
zisizofaa na kumuasi Mungu kwa kuwacha yale tunayopaswa kutenda ili 
kuona ufalme wake. 



21. Apollyon 



Vita kati ya Dangchao na Wakristo vilipamba moto, na vikaendelea huku 
miaka tatu na nusu ya Huzuni ikikaribia kukamilika. 



Katika kipindi cha miaka miwili tangu Dangchao kusitisha kutoa kwa kafara, 
na kuingia kwenye Hekalu kule Yerusalemi, pande zote zilihesabu mamilioni 
waliokata Alama, na mamilioni zaidi waliochinjwa kumfurahisha Dangchao. 

Ingawa Pius alikuwa mwenye akili timamu kuliko huyo muasi wa Yesu, 
alikuwa anaendelea kuadhiriwa. Ilikuwa ni tamaa, iliyowavutia, lakini ilikuwa 
ni tamaa iliyotawaliwa na maovu na kufanya uongozi wao kuwa wa kikatili. 

Hata ingawa Dangchao na Pius walikuwa wakiua watu wengi kuliko vile 
Rayford na Chaim walikuwa wakipokea watu walio zaliwa upya., hakika 
Wakristo walikuwa wakishinda vita vya kiroho. Idadi ya watu waliokuwa 
wakiomba kuwa wanachama wa msukumo wa huzuni ilikuwa ikiongezeka kila 
siku licha ya mauaji. 

Kuanguka kwa nyota kuliwacha maafa na mamilioni ya watu walioaga dunia. 
Sio shirika la umoja wa Mataifa au Serikali za umoja huo zilikuwa na uwezo 
wa kukabili maafa yaliyokuwa yakitokea. Dunia ilionekana kurudi katika 
nyakati za giza. Watu kila mahali walikuwa wameteseka. Dangchao bila 
shaka alikuwa akipoteza umaarufu. 

Lakini kuchoka na serikali za kilimwengu haikuwa sababu ya watu wengi 
kujiunga na Ukristo. Watu waliojiunga na ule Msukumo walikuwa wakifuata 
shuhuda za wale waliotangulia. ushuhuda uliodhihirika hata walipokuwa 
wakiuawa. Hakika kulikuwa na kitu bora baada ya maisha haya, na hawa 
wafuasi wa Yesu walikuwa wametambua! 

Mbali na wale mashahidi wawili kuwindwa na Dangchao pamoja na Pius, 
walikuwa wamehutubia waandishi wa habari mara kadha kule Sydney na 
mkutano mmoja kule London. 

Matokeo ya mikutano na wanahabari yalidhihirisha kwamba, Dangchao 
hakuwa na uwezo juu yao. Wanajeshi waliokuwa na silaha walitumwa 
kuwashika au kuua Rayford na Chaim; lakini kila mara, kundi hilo la wanajeshi 
ndilo lililoangamia, wale Mashahidi wawili waliongea tu neno moja na kundi la 
wanajeshi kuanguka, na matumbo yao kuliwa na funza. 

Wakati Rayford na Chaim walikuwa wakiufunga mkutano na waandishi wa 
habari, waliongea mara moja na waliohudhuria mkutano ule walikuwa vipofu 
kwa muda. Katika heka heka hizo wale mashahidi wawili waliondoka kutoka 
eneo lile bila kuonekana. 

Mikutano na waandishi wa habari ilifaulu sana hasa kwa shughuli za 
Kikristo. 

Wale mashahidi wawili waliongoza vita hivyo kwa ufasaha na kujibu maswali 
na maojiano kwa njia iliyowavutia na kufurahisha ulimwengu mzima. 
Chochote walichosema kutoka upande mmoja yalikuwa haki ule upande 
mwingine. Walitumia lugha nyepesi kuwaeleza watu kwamba nia ya 
Mwenyezi Mungu ni kutaka watu kuishi vizuri huku wakimtambua kama 
Muumba wao. Walieleza kwamba Dangchao, Pius na wengine wale 
waliwekwa duniani kama vibaraka kujaribu imani ya watu. Walimaliza kwa 
kutoa wito kwa watu kuwacha mienendo mibaya, kukoma kuwafuata waasi 
wa Bwana na kutozingatia Alama ili waweze kupata uponyaji wa milele kwa 
kumti Mungu na Yesu mwanawe kabla ya kila mmoja kupata laana. 
Hawakuweza kufafanua aina ya laana itakayowakumba. 

"Utatamani kufa ili uepuke," Rayford aliwahakikishia. "Sitataka kumuombea 
yeyote apate hayo. Lakini itatendeka. Mniamini. Mko na muda mchache 
kuungama. Tafadhali, kwa faida yenu, mbadilike hivi sasa. Kuukata mkono 



wako hakuwezi kulinganishwa na yale yanayotarajia kutokea iwapo 
hautaungama sasa hivi." 

Mkutano huo wa waandishi wa habari uliletwa moja kwa moja kutoka eneo 
hilo na kusikika dunia nzima, na ukapelekea watu wengi kujiunga na 
Msukumo uliokuwa umewakumba Wakristo. Watu walikuwa wengi kwa yale 
makabila Kumi na Mbili kuweza kuhudumia kivyao; hivyo basi watu ambao 
tayari walikuwa wamejikata mikono waliitwa kusaidia. 

Haikuchukua muda mrefu kwa Ulimwengu mzima kutambua na kuunga 
mkono Ukristo. 

Dangchao aliyekuwa ameumia sana tangu kuanza kwa mikutano na 
waandishi wa habari, alikuwa tayari amerukwa na kichwa. 

"Sisi ni vibaraka?" alipaza sauti, wiki kadhaa baada ya kuripotiwa kwamba 
Rayford na Chaim walimuita hivyo. Alitupa gazeti baada ya kusoma sehemu 
hiyo. 

"Vibaraka? Wamedhubutu!" Alipunga mikono yake kwenye hewa huku 
akitingisa kichwa kwa masikitiko huku akiongea kwa sauti ya juu. 
Wanahabari walikuwa wamechukua neno hilo moja na kulitumia katika habari 
zote zilizohusu Makabila Kumi na Mbili. 

Dangchao alishikwa na kichaa ndani ya chumba chake, huku akipiga fanicha 
na kujigonga huku na huku na kurusha vitu. Alitupa chungu kikubwa cha 
maua kwenye kio. Pius alikuwa kadhalika na uso wenye wasiwasi. Alikuwa 
ameanza kuzoea hali ya Dangchao. 

"Nitawaonyesha vibaraka ni akina nani, na ni nani anayesukuma nyuzi za 
kuongoza vibaraka! Nitawaonyesha!" Dangchao alisema. 

"Apollyon! Amka hapa! Apolioni!" 

"Naam, bwana!" Na mara moja upande wa mkono wa kulia wa Dangchao 
kulisimama kiumbe cha ajabu na cha kutisha na chenye nguvu za kishetani. 
Uso wake ulikuwa wa kutisha kuliko kitu chochote ambacho Pius alipata 
kuona. mbali na ile sura nyingine ya Dangchao. Pius kwa uoga alijificha 
kando akidhani kwamba kiumbe hicho hakimuoni. 

"Apolioni, leta jeshi lako!" 

"Yaani niwalete hapa juu?" Apollyon aliuliza kwa mshangao. 

"Ndio walete hapa juu!" Dangchao alisema kwa sauti. Na uso wake 
ukabadilika katika sura iliyomtisha Pius. "Nataka ulimwengu kufahamu nguvu 
nilizo nazo. Nataka waonje ninachoweza kufanya. Ninataka kuwafundisha 
adabu wale Wakristo." 

"Lakini wataumiza watu wetu. bwana," Apolioni alisema. "Twahitaji kufanya 
hivyo leo? Kabla ya wakati?" 

"Najua ninachofanya!" Dangchao alisema. Iwapo siwezi kuwapeleka 
jehanamu, basi nitawaletea jehanamu!" Alifurahishwa na jinsi alivyotamka 
usemi huu, na kuangua kicheko chake cha kishetani. "Wanachukua wafuasi 
wangu. Nina fursa ya kuwahangaisha hivi sasa.kabla wakufe!" Na kicheko 
kikarudia tena. 

Pius hakuwa na hekima kuhusu kuangamiza watu wao, lakini iwapo 
matendo ya Dangchao yangalisababisha mahangaiko kwa wakimbizi.(Jina la 
pius kwa wale mashahidi wawili; hakutumia neno Wakristo, kwa sababu 
lilimkumbusha dhehebu lake la hapo awali.) Iwapo mipango ya Dangchao 
ingaliweza kusababisha mahangaiko kwa Makabila Kumi na Mbili, basi ilikuwa 
bora "kufanya maafa makuu" kama alivyosema Dangchao. 



"Sasa, Apollyon! Fanya hivyo sasa!" Dangchao aliwika, na sura yake ya 
kishetani kuwaka akitazamia kuona yatakayo tendeka. 

Sakafu ya chumba kile ilipasuka katikati na kurarua kile kitambaa 
kilichokuwa kimetandikwa pale huku sakafu iliyokuwa imepambwa ikiharibiwa. 
Moshi ulitoka humo ndani.mwingi, moshi wa rangi nyeusi, na kujaza kile 
chumba, kujaza ikulu, na kuingia mitaani, na kujaa kote Yerusalemi. Watu 
walishindwa kupumua. 

Kisha baadaye ndani ya ule moshi, kulisikika sauti kama ya kikosi 
kilichokuwa na silaha na makelele. Mwanzoni haikusikika kisha kuendelea. 
Watu waliokuwa na eneo lisilo na moshi mwingi ndio waliotazama mahali 
kulikotokea sauti, na kisha kugeuka na kukimbia. 

Lilikuwa ni wingu la nzige. au viumbe waliokuwa kama nzige. Lakini 
walikuwa na sura ya ajabu. Miili yao iliyokuwa na silaha na mabawa yao ya 
chuma yalitoa sauti kama ya askari walio na farasi. Kwenye mkia kulikuwepo 
chenete iliyo kuwa kama ya kisusuli. 

Nzige hawa hawakuvamia miti, nyasi au mimea. Badala yake watu ndio 
walioshambuliwa. Viumbe hao walikuwa na meno yaliyouma kabla ya 
kuwachilia chenete zilizokuwa na sumu. Uchungu huo haukuwa wa 
kuvumilia. uchungu kushinda ule wa kujifungua. Ile sumu iliwafanya 
waadhiriwa kupooza na kuguna kwa uchungu na kujikokota chini kwa saa 
mbili au tatu kabla ya uchungu kupoa. Dawa za kupoesha uchungu 
hazikuweza kufanya kazi, aidha hatukuwa na dawa. 

Watu wengi walishambuliwa mara kadha licha ya kujaribu kuepa janga hilo. 

Viumbe hao walizidi kutoka kwenye ule moshi mweusi siku ile. Walitoka 
Yerusalemi na kuelekea sehemu zote za dunia. Viumbe hao walitarajiwa 
kuadhiri ulimwengu kwa miezi mitano huku wakishambulia yeyote 
waliyempata mbele yao. 

Isipokuwa tu wafuasi wa Makabila Kumi na Mbili. Labda kile 
chembechembe kilichopachikwa ndicho kilicho wavutia viumbe hao. Au 
ilikuwa ni upako wakuepusha wale 144,000. Kwa viwango vyote, 
haikuchukua muda kabla ya Rayford na Chaim pamoja na vyombo vya habari 
waliona jinsi Dangchao alivyojikejeli. 

Rayford na Chaim walitabiri hali ya ukiwa kote duniani.maumivu ambayo 
yangaliwafanya watu kutamani kufa. Walikuwa wameeleza kuhusu laana, 
lakini Dangchao mwenyewe ndiye aliyekuwa "kibaraka" na ilidhihirika wazi 
wazi. Viumbe wake wa mabawa ya chuma, meno makali na chenete za 
sumu, yalikuwa ni kinjo jinsi jehanamu ilivyo. Mwenyezi Mungu aliwaepusha 
waja wake kutoka kwa shambulizi la Dangchao! 

Msukumo wa mahangaiko haukuwa kama Makabila Kumi na Mbili 
yaliyochanjwa kutokana na nzige, lakini uchungu kwao ulikuwa tu kama 
kuumwa na nyuki na sio kama vile wale wengine walivyokuwa wakiumia. 

Wakati Wakristo kutoka kwa Makabila Kumi na Mbili au kutoka kwa 
msukumo ule, walipowakaribia wenzao walioadhiriwa, waliweza kuwaliwaza, 
kuwaombea na kuwapatia aina yeyote ya msaada wangalitoa. Uchungu 
haukuondoka lakini ukabaki kama shuhuda, sio tu jinsi Mungu alivyo na 
uwezo wa kuwatunza wajaa wake, lakini pia jinsi Wakristo walivyo na upendo, 
hata kwa maadui. 

Sehemu zingine za dunia.wale ambao hawakuwa wamemfuata Yesu. 
walikuwa wakiendelea kukaidi. "maadui" wengi wa Mungu na wale wafuasi 
wake. Upendo wa aina yeyote kutoka kwa Wakristo ulizidisha chuki. 



Hata ingawa mamilioni yalibadili na kumfuata Mungu, wengi wa watu duniani 
waliendelea kumfuata Dangchao. Waliamini uongo wake kuhusu wale 
Mashahidi wawili, kwamba ndio waliokuwa chanzo cha maafa yote duniani., 
na kwamba walidhihirisha ukatili kwa Mungu. 

Miaka mitatu na nusu ya Msukumo wa Mahangaiko ilikuwa imesalia mwaka 
mmoja kufikia ukingoni wakati janga la nzige lilipofikia kikomo. Miezi mitano 
baada ya kuwasili, nzige walirudi Yerusalemi, kila mmoja akiwa amezunguka 
dunia. Wingu lingine la moshi mweusi lilikumba mji ule, viumbe hao waliruka 
ndani, na kisha wingu hilo la moto kupungua na kutokomea kwenye shimo la 
makaazi ya Dangchao, kwa pamoja na viumbe wale. 



Zion Ben-Jonah Aandika 

Maelezo kuhusu "nzige" yametolewa kwa upana katika Ufunuo wa Yohana 
(9:7-10) waweza kuwa wadudu wa kizazi kisicho cha kawaida, mashetani 
(malaika waliasi) au viumbe katili vilivyonaswa kwenye mashine, kama sura 
yake ya uharibifu inavyoeleza. 

Kwa ulimwengu unaochukulia jehanamu kama hekaya, na kwamba shetani 
ni mzaha, sura hii yaweza kuwa ya kutatanisha. na hata kuhangaisha. 

Lakini fikiri jinsi ingalichukuliwa miaka mia mbili iliyopita, kama tungaliongea 
juu ya simu za rununu, tarakilishi, roketi, mabomu ya atomiki, na miali ya 
Laser. Miujiza ya mungu ni miaka kama mwangaza mbele yetu, hivyo basi 
kuna mengi kuliko vile sisi tunaoishi katika karne ya Ishirini na Moja 
tunavyoweza kutambua na kuelezwa na sayanzi kuhusu maisha, dunia na kila 
kitu 

Tunaamini kwamba Mungu hufanya kazi kwa utaratibu wake . Aidha 
tunaamini kwamba Mungu anao utaratibu wa sheria zote. Kwa hivyo kuna 
sehemu ambazo hatujaanza kugusia. 

Uchawi, hekaya, vyombo visivyotambulikana angani (UFO) na mambo 
mengine ya kutisha yanachukuliwa kwa umuhimu sana siku hizi. Mbona 
tusiamini kazi za malaika, shetani, laana na uponyaji wa kiroho, hasa tunapo 
pata ujumbe huu kutoka kwa maandiko matakatifu kama Bibilia? 



22. Safari ya Yerusalemi 

Katika kipindi cha miaka mitatu na nusu iliyopita, vifo na uharibifu yalikuwa 
mambo ya kawaida kote ulimwenguni. Maisha mengi yalikuwa yamepotezwa 
kutokana na vita vya kikatili katika kipindi hicho kuliko ilivyowai kutokea katika 
historia. 

Nchini Uingereza Miji kama vile Swansea na Plymouth ilikuwa imeoshwa 
kutokana na wimbi kuu la bahari. Miji kama vile Liverpool pia ilikuwa 
imeadhiriwa na kupoteza maisha ya watu. Uingereza ilikuwa imejaribu 
kufanya ukarabati kuliko mataifa mengine (Hasa katika Afrika na Amerika ya 
Kusini na Kati) mataifa ambayo yalikuwa yameadhirika kutokana na mawimb; 
lakini hayo hayakutoa maelezo mengi. Kuzika mabaki ya watu ndilo lililokuwa 
jambo la dharura. Shughuli za marekebisho ziliwekwa kando. 



Miji ya pwani iliyowachwa ilionekana kwa wingi kama dhibitisho la Msukumo 
wa Mahangaiko, huku watu wengi wakitafuta hifadhi. Watu waliokuwa katika 
maeneo hayo waliweza kutafuta samaki, hata ikiwa hawakupata mabaki ya 
vyakula kama ilivyokuwa katika miji mingine. 

Umoja wa Mataifa ulitangaza Uingereza Kama "Nchi ya Ulimwengu" punde 
tu baada ya kuanguka kwa Amerika, kuonyesha kwamba ilikuwa chini ya 
Umoja wa Mataifa. Majeshi wa umoja huo walitii amri. Maazimio yote ya 
Umoja huo yalifanywa kulingana na uamuzi wa Katibu Mkuu Levi Xu 
Dangchao. 

Uingereza ilikuwa imewapoteza watu milioni kumi kutokana na mauaji 
yaliyotekelezwa na Umoja wa Mataifa. 

Yote haya yalizidishwa na kujifanya viziwi kutokana na idadi ya mauaji. Kwa 
wale waliomfuata Dangchao, ilikuwa ni dhihirisho la wazi kwamba mioyo yao 
ilikuwa migumu, hata kwa vilio vya watoto waliokuwa wakiuawa au kufanyiwa 
ukatili. Wakati wapenzi wao wakiuawa, walizidi kumkasirikia Mungu. 

Kujifanya kiziwi ili kumtumikia Mungu, ilimaanisha kwamba walimtukuza 
Mungu na maadili yake-kitu ambacho hawakutilia mkazo wakati maisha 
yalikuwa ni rahisi. Mauaji hasa yale yaliyokuwa ya papo hapo kama kwa kisu 
kile chenye makali, ilikuwa ni tiketi ya kuelekea mbinguni moja kwa moja. 
Hatukuwepo na matumaini kwao katika ulimwengu, ila tu kuwashawishi 
wenzao kujiunga na imani yao kwa Mwenyezi Mungu na kukataa yote 
yaliyokuwa katika utawala wa Dangchao. 

Lakini ilikuwa kama kwamba kila mmoja-wabaya na wazuri-walikuwa 
wakiishi katika hali ya masikitiko. 

Jambo la kuhuzunisha sana lilikuwa mauaji ya watoto. Wazazi walipaswa 
kushikilia watoto wao mbele ya mashine ile ya kunyonga na kukata koo kwani 
nafasi iliyokuwemo ilikuwa kubwa kuliko vichwa vyao vidogo. Watoto wale 
bila shaka hawakuwa na Alama. Lakini sharti lilikuwa kwamba mayatima 
kutokana na Msukumo wa Mahangaiko walipaswa kupata alama kwa lazima 
na kisha kutunzwa katika makao ya Kiserikali. 

Utawala haukutaka kuwatunza watoto wengi, lakini walichukua jukumu la 
kikatili kuwauliza wazazi iwapo walitaka watoto kukatwa na ile mashine au 
serikali iwachukue. Wengi walichagua mashine. 

Watoto wakubwa (wale wenye umri wa miaka zaidi ya saba) walipaswa 
kutoa uamuzi wao. Wengi walichagua kufuata mamlaka, na hilo lilisababisha 
maafa zaidi kuliko mashine. 

Watakatifu walikuja kuona iwapo ilani aliyotoa Yesu, ikiwaarifu wateule 
kuomba kwamba wasipate mimba au kuwa na watoto wadogo katika kipindi 
kitakachofuatia Msukumo wa Mahangaiko. 

Vitendo vya ngono havikukoma miongoni mwa wafuasi, lakini sio kwa wingi 
kama ilivyokuwa kabla ya dhiki kuu. Hakuna aliyetaka kupata mtoto nyakati 
hizo za majaribio, mpango wa uzazi ulikuwa ni ghali kwa wale wateule 
kukidhi. Hali ya umati mwingi wa watu pia ilipunguza kuwepo kwa siri. 

Wale waliokuwa wakitaraji kuuawa walifikiri sana. Na Makabila Kumi na Mbili 
yaliidhinisha hali ya kutooa, au kushiriki katika vitendo vya mapenzi. Wawili 
waliotaka kuoana walipewa kazi nyingi na kuwa pamoja na manyapara kila 
mara. Iwapo uamuzi wa kuoana uliafikiwa, ulifanywa bila kubusu au 
kukumbatiana. Sherehe fupi ilifanywa baada ya uamuzi kama ule. 

Watu waliooana miongoni mwa Makabila Kumi na Mbili, walitengwa kwa 
muda mrefu; lakini walipaswa kukumbuka jinsi maisha yalivyokuwa magumu. 



Kulikuwa na wachache kati ya wanachama walio kwenda kinyume. Lakini 
hilo liliwapa nguvu waliobaki. 

Tulikuwa halikadhalika na majeruhi miongoni mwa Makabila Kumi na Mbili. 
Hata ingawa hakuna yeyote ambaye alikataa Alama alipata maafa kutokana 
na wale wadudu, kulikuwa na baadhi ya wanachama walioshikwa na polisi, 
wakati walipokuwa wakisaidia walio jeruhiwa kutokana na Msukumo wa 
Mahangaiko, na hata kulikuwepo na ulegevu wa kiusalama na kusababisha 
maafa. Vifo kutokana kwa njia hii, havingaliepukika, lakini mamlaka ilisita 
kuwatesa wale waliokosa alama, huku wakitumai kwamba walikuwa na 
maelezo zaidi kuhusu walipokuwa vviongozi wao. 

Wengi walikuwa wamejisalamisha kwa mateso, na kusababisha kukamatwa; 
lakini njia kama hii haikuwa kawaida sana. 

Wafuasi wapya katika mwanzo wa miaka ile tatu na nusu ya mwisho (wale 
ambao hawakuwa na Alama) wangalijaza pengo kutokana na wale waliohama 
kutoka kwa muungano wa Makabila Kumi na Mbili, ili katika mwaka mmoja 
uliobaki walikuwa karibu 144,000. 

Lakini mwishoni mwa mwaka, idadi yao ilipungua kiajabu. Ndio waliobaki. 
watu waliokuwa duniani waliokata Alama. Kwa haraka walikuwa wakinyauka. 

"Nini kilikumba ulinzi wetu?" Chloe aliuliza kupitia barua-pepe ya dharura 
kwa Rayford, pale Maria Teresa alipigwa risasi na kuuawa kule Roma. 

"Ulinzi sio hakikisho," Rayford aliandika kwa kujibu wafuasi wote. "Mungu 
huwachilia mvua kunyeshea wazuri na wabaya. Jeshi lolote lililoshinda vita 
halikosi majeruhi, na tumewapata pia. Lakini tazama mbali tulikotoka. Hakika 
Mungu yuko nasi. 

"Neno 'waathirika' linamaanisha 'Yule anayeishi juu'. Tunaweza kuwa hai 
katika mwili, na hiyo ni njia moja ya kuishi. Lakini kuna ushindi mkuu baada 
ya kupambana na adui wa mwisho-kifo-na kisha kuibuka kama mhanga. 
Ujumbe wa ufufuo ni kwamba kifo sio mwisho. Hufanya tofauti. 

Kama alivyosema Mtume Paulo, kama hakuna ufufuo, basi sisi ni watu tulio 
taabani. Lakini kwa sababu kuna kufufuka, tutaishi-hata baada ya 
kuuchukua uhai wetu. Tutanusurika! Tutaishi zaidi ya hayo yote!" 

Hata hivyo yeyote kati ya wale wahanga wa Makabila Kumi na Mbili 
aliyekuwa hai, alikuwa akihesabu siku katika miezi ile ya mwisho. 

Ilipokuwa imebaki wiki mbili, Rayford na Chaim waliona ni bora waanze 
safari ya kuelekea Yerusalemi. Wote walifahamu kwamba ingaliishia kwa 
kufa, hivyo basi walipowaaga wenzao, ilikuwa ni kwa uzito kutoka ndani ya 
mioyo yao. 

Jambo la kushangaza ni jinsi Irene alivyokuwa na amani kuhusu kuondoka 
kwa Rayford. Yeye ndiye aliyemjulisha ya kwamba walikuwa wameishi 
pamoja kwa miaka mingi kuliko wachumba wowote walio wajua. "Hesabu 
siku" alisema kwa kukumbatiana kwa mwisho. "Hesabu siku" 

Mashahidi wale wawili waliwacha nyuma tarakilishi zao-chombo cha 
kipekee cha mawasiliano kati yao na Makabila Kumi na Mbili. Walichukua 
nguo chache za kujibadilisha na vifaa vingine vya usafi- hakuna la ziada. 

Rayford alikuwa na mbinu za kufika huko, lakini Chaim alipaswa kuabiri 
ndege ili kutoka kule Australia. 

Chaim hakuwai kupata kuooa, na labda kutokana na hilo alikuwa na 
uhusiano wa karibu na waja kazi wake. Machozi yalimtoka alipowaaga. 
Alikuwa ni mkubwa kwa umri ukilinganisha na Rayford, na mwenye nywele 



ndefu za hudhurungi zilizokua kwa sababu ya kukosa wembe. "Ilikuwa ni hali 
ya kimaumbile kuziwacha nywele zangu kukua," alisema. 

Mwishoni mwa mwezi wa Novemba jumapili moja jioni, Chaim alienda 
kwenye uwanja wa ndege wa Kingsford Smith kule Sydney. Hakuwa na 
uhakika jinsi ya kutoka nchini humo. Hakuwa na tiketi, pasipoti, visa, pesa, na 
wala kitambulisho, na muhimu zaidi, hakuwa na Alama. Alipita katika vitengo 
vya ukaguzi bila kizingiti. 

Mamlaka ya uhamiaji nchini Australia yalikoma kukagua stakabadhi za 
wasafiri miaka kadha iliyopita. 

Aliweza kupata ndege ya shirika la El Al kuelekea Tel Aviv kupitia Bangkok. 
Wakati wasafiri waliitwa, Chaim aliingia kwenye safu. Mwanamke aliyekuwa 
mbele yake alikuwa na kisulusuli cha kuanguka cha ajabu tiketi yake 
ilipokuwa ikikaguliwa. Huku wahudumu wa shirika lile walikuwa 
wakimhudumia mwanamke yule, Chaim alinyenyekea na kuingia ndani ya 
ndege. Ilikuwa ni rahisi tu kiasi hicho. Ndege ile haikuwa na wasafiri wengi, 
hivyo basi Chaim alingojea katika chumba cha mapumziko kwenye ndege ile 
hadi pale wasafiri wote walikuwa wameketi, na kisha kuchukua kiti ambacho 
hakikuwa kimekaliwa. 

Kwa utaratibu ndege ile iling'oa nanga kuelekea Bangkok. Ilifikia kiasi chake 
na kisha kuanza mwendo. Chaim alikuwa akimshukuru Mungu jinsi mambo 
yalivyomuendea sawa, wakati mhudumu wa ndege alikuja alipokuwa 
akainama na kumuambia "kiti hiki hakijaorodheshwa kama kimelipiwa." 
alisema kwa upole. "Umesonga kutoka kiti kingine?" 

"La, hiki ndicho kiti ambacho nimekalia tu," Chaim alimuambia yule 
mwanamke kwa kutabasamu na kuvinya jicho. 

"Tafadhali waweza kunionyesh pasi ya kuingia?" yule mhudumu aliuliza. 

"Nasikitika kwamba sina," Chaim alimuambia huku akitabasamu. 

Yule mhudumu alionyesha sura ya ukali. "Waweza kunionyesha tiketi 
yako?" 

"Ukweli ni kwamba sina hata tiketi," Chaim alimjibu kwa moyo wa mapenzi. 

"Tafadhali ngojea tu hapo," yule mhudumu alisema akiondoka kwa haraka 
kutafuta wazo la pili kabla ya kuchukua hatua. 

Sijui anafikiri nitaenda wapi huku juu, Chaim alifikiri huku akimngojea. 

Katika chumba cha wahudumu, Hattie yule mhudumu alimuonyesha 
mhudumu mkuu alipokuwa ameketi Chaim. 

"Wamuona yule mtu aliyeketi pale katikati kwenye safu ya sita kuelekea pale 
mwisho?" Hattie alimnong'onozea. "Hana tiketi". 

"Kweli?" akasema mhudumu mkuu kama kwamba hilo lilitoa maelezo yote. 
"Nilimuona alipoingia. Nilidhani kwamba alifanana na mmoja kati ya wale 
mashahidi wawili. Uliwaona kwenye ?" 

"Hakika ndio!" Hattie alisema huku akitazama maungo ya Chaim. Chaim 
aliona wawili hao wakimtazama na kisha kuwapungia mkono kama ishara ya 
salamu za kirafiki. 

"Hii ni ajabu sana," Daudi alisema huku akielekea mahali Chaim alikuwa 
ameketi. 

"Wewe ni mmoja kati ya wale Mashahidi, au sio?" Daudi aliuliza. 
"Nimeshautazama mtandao wenu." 

Alimtazama Hattie, aliyempa matumaini kwa kusema, "Sio ajabu, Daudi. Kila 
mmoja ameutazama." 

"Ahsante," Chaim alisema na kumsalamia Daudi. 



"Sasa unafanya nini kwenye ndege hii?" Daudi aliuliza. 

"Nasafiri kuelekea Tel Aviv. Kuna mambo fulani kule Yerusalemi." 

"Lakini wahitaji tiketi ili kusafiri." 

"Lazima muelewe kwamba siwezi kununua tiketi bila Alama; nami sina 
Alama," 

"Nitaongea na wakubwa wangu, na labda itabidi ndege ipinduliwe ili 
urudishwe Sydney. Hata iwapo watakuwacha, tutakuwa na askari 
wakikungojea kule Bangkok, unafahamu hayo?" 

"Wadhani kwamba Mungu hawezi kunifikisha Yerusalemi?" Chaim 
alimuangalia Daudi na kumuuliza huku kichwa chake kimeegemea upande. 

"Ndio, nimesikia hadithi. na hakika sitaki nikukasirishe!" alicheka. Lakini bila 
shaka hautatekeleza jambo baya, hasa kwenye ndege, ama?" 

"Kusema kweli," Chaim alisema akimuashiria Daudi kuinama ili aweze 
kunong'ona, "Sina uwezo. Nafahamu tu muda mchache kabla ya tukio. 
Naamini kwamba Mungu ndiye anayefahamu aina ya kinga ninayohitaji." 

"Nitaongea tu na Rubani kisha nikujulishe," kijana huyo alisema. 

"Ahsante," Chaim alitabasamu, na kisha kurejelea kusoma gazeti alilokuwa 
akisoma walipo ng'oa nanga. 

Katika chumba cha rubani kulikuwa na majadiliano ya faragha na kisha simu 
kupigwa Sydney. 

"Anasema kwamba tutakuwa na hali ya makabiliano," Yule rubani alisema. 

Maelezo yalitoka kule kwamba wasifanye lolote la kumkera Chaim, na 
kwamba waende tu Bangkok ambako mamlaka itajulishwa. 

Lakini mtu mmoja katili aliyefanyia shirika hilo la ndege kazi, alipiga simu 
kule Israeli, na kutoa ujumbe kwamba habari ziwasilishwe kwenye makao ya 
ikulu. Wakati ndege ilipotua Bankok saa nne usiku saa za huko, mawaidha 
yalibadilishwa. Chaim alipaswa kubaki ndani ya ndege hadi saa sita za usiku 
kisha apelekwe Tel Aviv. Sherehe za kumkaribisha zilikuwa zaandaliwa 
katika uwanja Ben Gurion asubuhi itakayofuatia. 

Ujumbe ulifika kule Tel Aviv, na habari kwenye runinga zilieleza kwamba 
Chaim alikuwa ameteka nyara ile ndege. Nusu ya wanahabari wote iliwasili 
katika ule uwanja wa ndege, kwa pamoja na kile kilichoonekana kama jeshi 
nzima la Umoja wa Mataifa. 

Wakati ndege ilipotua kule Tel Aviv, ilielekea katika sehemu ya mapokezi ya 
raia wa nchi ambayo yalikuwa yamewekwa usalama. Chaim alikubaliwa 
kushuka kivyake huku ndege ikielekea mahali pa kupokea abiria wa kigeni 
pamoja na wale wasafiri wengine. 

Chaim alipitia mlango ulioelekea chumba cha mapokezi huku mianga kutoka 
kwa wapiga picha ikiwaka. Alipungia mkono wale wanahabari, kisha kiongozi 
mmoja wa Umoja wa mataifa akaja mbele, akijaribu kuwa mjasiri kwa ajili ya 
wapiga picha, huku akijifanya asiyemuogopa Chaim kutokana na nguvu zake 
maalum. 

"Nina kuarifu kwamba utaandamana nami" alisema huku akitaraji jibu. 
"Bila shaka" Chaim alijibu. Alichukuliwa na kusukumwa kwenye gari la 
polisi. 

Akachukuliwa, sio kwenye kituo cha polisi, lakini ndani ya jumba la kifahari 
kule Yerusalemi. 

"Kwani! Hatimaye tumekutana! Dangchao aliwika huku Chaim akielekezwa 
kwenye chumba chake cha mamlaka. Kila mmoja aliinama na kusujudu 
mbele ya Katibu Mkuu, isipokuwa Chaim aliye simama wima. 



"Wapi mwenzako?" Dangchao aliuliza. 
"Sijui," Chaim alijibu. 

"Labda nitakufungia hapa nione kama atakuja." 
Chaim hakujibu. 

"Tutakuwa na wakati mwema nawe hapa katika Hekalu," alisema kwa hali ya 
ukaidi machoni mwake. 

"Halikadhalika Mungu atakuwa na wakati bora nawe," Chaim alijibu, kwa 
ujasiri jinsi alivyoongea mteka wake. Dangchao alihisi nguvu za tisho hilo na 
kunyamaza. 

"Ni mzaha tu nataka kumuuliza rafiki yako maswali fulani tu. Twahitaji 
kufanya kazi pamoja. kwa wema wa dunia." 
Kwa mara nyingine Chaim alinyamaza. 

Habari ziliarifu kwamba Chaim alikuwa ameshikwa na kuzuiliwa katika ikulu. 
Dangchao alitumai kwamba hayo yangalimvutia Rayford. 



Zion Ben-Jonah Aandika 

Kufuatia mahangaiko makuu, Yesu alisema kwamba, Wakristo watasalitiwa 
na kuuawa kutokana na imani yao (Luka 21:16) na kisha kusema (aya ya 18) 
"Hakuna hata unywele wenu utakao angamia." Hali ya kukanganya inatokea 
pale Rayford anasema katika sura hii kwamba "Ulinzi sio hakikisho" 

Twaweza kufa kutokana na imani yetu, lakini "hatutaangamia". Hiyo ndiyo 
maana ya "kuishi juu." Hakuna hakikisho kwamba hatutateseka. Kwa hakika 
mtazamo ni kinyume (Timoteo II 3:12) Bila shaka ulinzi wetu utakuwa wa 
kirohi na wa milele, na sio wa muda. 

Hii ndio sababu kwamba maono ya "Mahangaiko" ni muhimu kwa yeyote 
aliyeamini, kwa kila umri. Tunapovumilia majaribio na hata kutazama mauti, 
tutajichagua kiroho. Maisha kwa wengi wetu yapaswa kuwa na utulivu na sio 
matayarisho ya mauti. 

Bibilia inasema kwamba wakati wa Nuhu na ule wa Sodoma na Gomora, 
walikuwa wakifanya tu bidii ya kuoana na kuzaa tu bila kufikiri Mungu; na ni 
kwa sababu ya hayo kwamba (na sio tu mashoga na walawiti au wasio 
mtambua Mungu) waliangamizwa. (Luka 17:26-30) 

Hata wale Mashahidi wawili watakuwa na upungufu, kama vile Chaim 
anavyoona katika sura hii. 



23. Mpasuko 

llikuwa ni Alhamisi asubuhi kabla ya Rayford kufika Yerusalemi. Alikuwa 
amechukua muda mrefu kuweza kujipenyeza kutoka Uropa hadi Mashariki ya 
Kati. Alisikia kuhusu kutekwa kwa Chaim akiwa safarini. Rayford alielekea 
moja kwa moja hadi alikokuwa akizuiliwa Chaim katika makazi ya Mtawala, 
alipofika mji mtakatifu. 

Katika safari yake kutoka Uropa, ni watu wawili tu ndio waliomtambua, na 
hawakuwasilisha malalamishi au uzushi wowote. Lakini hakuwa ameingia 
Yerusalemi kwa muda usozidi nusu saa, ndiposa watu walianza kunyosha 



vidole na kunong'onezana. Alipoingia umati wa watu ulimfuata, kuona 
kitakachotokea. Mtu alipigia waandishi wa habari sumu na neno hilo kufikia 
ikulu, mahali palipodhaniwa kwamba Rayford anaelekea. 

Jambo la ajabu ni kwamba hakuna aliyemuongelesha, kumshika au hata 
kumkaribia Rayford. Kulikuwa na kitu katika mwenendo wake kilichowafanya 
watu kumuondokea. 

Alipofika mbele ya ukumbi mkubwa unaoelekea kwenye ikulu, alilakiwa na 
kikundi kikubwa cha waandishi wa habari na majemadari. Kamera ziling'aa 
na kuwaka huku Dangchao akitoka nje kuelekea kwenye jukwa lile akiwa 
pamoja na walinzi wake. Majasusi wengine wa umoja wa Mataifa walikuwa 
wametapakaa kila mahali kushuhudia. 

"Karibu! Karibu!" alipaaza sauti Dangcha ili asikike na umati. 

"Nimekuja kumchukua Chaim Rosenberg!" Rayford alisema kwa sauti. 
"Mlete hapa nje!" 

"Yumo humu ndani. Tafadhali karibu ndani!" Dangchao alisema huku 
akisonga kumkaribia Rayford. 

Rayford alikaa pale chini ya sakafu, alipokuwa akiketi, kulitokea mtetemeko 
uliotingisha eneo lile. Yeyote aliyekuwa amesimama alianguka ila tu 
Dangchao, aliyejikakamua na kuyumbayumba kisha kusimama. Majasusi 
walianguka kutoka kwa kuta za zilizokuwa katika eneo hilo, na wengi wao 
wakajeruhiwa. Wengine waliokota silaha zao na kusimama. 

"Mlete Chaim hapa," Rayford alirudia huku akinyosha kidole kwenye sakafu 
kando na alipokuwa ameketi. "Hivi sasa!" 

Mtetemeko mwingine uliwaangusha wote waliokuwa wamesimama. Wakati 
huu Dangchao alianguka vile vile. Kamera za waandishi wa habari waliokuwa 
werevu na kubaki pale chini zilimnasa katibu mkuu akianguka mbele ya 
Shahidi wa Magharibi. Rayford alikaa kwa utulivu huku miguu yake aliyokunja 
ikiwa mbele. 

"Sawa basi! Sawa basi!" Dangchao alisema, huku akijaribu kusimama na 
kumtazama Rayford. 

"Mleteni yule mateka!" alimuamuru mmoja wa walinzi wake, na yule mtu 
akaenda kwa haraka. 

"Usijali utapata fursa yako,"Rayford alisema. Hivi karibuni. Lakini kwa sasa 
utapata matatizo usipomleta Chaim kwangu." 

"Mpige risasi!" Dangchao alipaza sauti, kadiri alivyoweza. Lakini wakati huo, 
Rayford alipumua tu, na miale ya moto mkali ikatoka kumuelekea Dangchao. 
Waliomuasi Yesu walikimbia lakini hawakukosa miali hiyo, miali ile 
iligawanyika katika ndimi na kuelekea kila upande. Huku ikienda mbio kuliko 
mtu yeyote, ndimi zile za moto ziliwafikia kila mmoja wa askari aliyekuwa na 
bunduki iliyomuelekea Rayford. Wote waliteketea kabla ya kudhubutu 
kulenga bunduki zao. 

"Haupaswi kunifanya nitende hayo," Rayford alimuambia Dangchao kwa 
upole. 

"Mipango yako ni ipi?" Dangchao aliuliza, huku akiwa na wasiwasi. "Iwapo 
utanihakikishia kwamba hautawacha mji huu nitamuachilia rafiki yako ili 
muende naye." 

"Utamuachilia rafiki yangu bila masharti," Rayford alimjibu kwa upole. 
"Lakini iwapo itakuridhisha.hatuna mpango waa kuondoka mjini kwa siku kumi 
zijazo." 

Hapo ndipo Chaim alitokea na yule askari. 



Dangchao hakuwa na lingine ila kusalimu amri ya wale Mashahidi wawili; 
lakini baadaye siku ile wale waganguzi wake walifanya isikike kama kwamba 
wale wanaume wawili walikuwa wamewachiliwa kwa dhamana wakingojea 
kutolewa kwa hukumu. Kulikuwa na manung'uniko mbona kumwachilia gaidi 
aliyekuwa na uwezo wa kuteka nyara ndege na mshukiwa wa mauaji 
kuwachiliwa warandarande hivyo; lakini Dangchao alisisitiza kwamba kila kitu 
kiko sawa. Kwa hakika ilikuwa. ila tu hakuwa ni yeye aliyekuwa akiendesha 
hali hiyo ya usawa. 

Siku sita zilizofuata, Cham na Rayfoord walichukua muda mwingii karibu na 
Hekalu la Mlima, walipokuwa na fursa ya kuhutubia umati wa watu. Ilikuwa ni 
mwanzo wa mwezi wa Desemba, na hali ya hewa ilikuwa na baridi; Lakini 
wale Mashahidi wawili waliendelea kulala mitaani, huku wakilala kwa zamu. 
Walikuwa wamekusanya vipande vya nguo na kuni za kutosha, na viungo 
vingine kuwakinga kutokana na baridi. Waliwasha moto usiku kucha karibu 
na eneo walilo lala. Yeyote ambaye hakulala, alitengeza moto na 
kuwahutubia watu. 

Usiku kucha watu walikuja kuwaona na kusikiza waliyokuwa wakisema 
kukashifu Dangchao na wale waliokuwa wakimuabudu. Mara mbili mtu 
alijaribu kuwaingilia, na mara mbili mshambulizi alikuwa ameangamizwa kwa 
moto. Ujumbe ulisambaa kupitia vyombo vya habari na haraka zaidi kupitia 
kwa wale waliokuja kushuhudia; kiasi kwamba umati haukudhubutu kuuliza 
maswali kuhusu Mitume wawili baadaye.hadi jioni ya Jumatano. 

Rayford na Chaim walikuwa hawajapata kuwasiliana na wenzao watakatifu 
tangu waingie Yerusalemi siku kumi zilizopita. Hawakula sana lakini 
waliomba sana mara kwa mara siku zile za mwisho. Wakristo wote 
walifahamu kwamba nyakati za mwisho wa Chaim na Rayford zimewadia. 
Kulikuwa na vifo na kurudi nyuma miongoni mwa wafuasi wao kipindi hicho 
cha siku kumi. 

Irene na Elaine walikuwa wamenaswa na mamlaka na kisha kuuawa wiki 
moja baada ya Rayford kuondoka London. Watakatifu fulani pale Yerusalemi 
walikuwa wamewaeleza wakati wa wiki ile ya mwisho. Ujumbe kuhusu mauaji 
ya Irene ulimuongezea Rayford uchovu; lakini hakukoma kuhubiri. 

Matayo alikuwa amebaki kuwatunza wafuasi wa Makabila Kumi na Mbili na 
Msukumo wa Mahangaiko baada ya kupotea kwa Irene na Elaine; lakini fikira 
kuu ilikuwa ni kwamba mambo yanaenda mrama. Tulibakia tu na siku nne 
tangu muda uliosubiriwa kurudi kwa Yesu kufika.lwapo hesabu yao ilikuwa 
sahihi, na wengi walihofu iwapo watadumu zile siku na viongozi wao. 

Basi, Jumatano jioni ya ile wiki ya mwisho, mmoja kati ya wale askari wawili 
wa Umoja wa Mataifa waliokuwa wakiwachunga wale Mashahidi Wawili, kwa 
kimchezo tu alichora mduara kwa Rayford akitumia mtutu wa bunduki, kwa 
mzaha tu. Alikuwa amesimama mahali Rayford hakuwa anamuona, na 
Chaim alikuwa amelala kando ya moto. Hapo tu ndipo yule mwenzake 
alimfikia ghafla na kumshtua huku bunduki ikifyatuka, na kumpiga Rayford 
kichwani. Rayford alianguka chini. 

"Umemua!" Yule mlinzi mwingine alisema. "Tazama umemuua!" Na kisha 
kumuona Chaim akitaka kuamuka. "Harakisha! mpige huyo mwingine kabla 
ya yeye kukuchoma!" 

"Ni yeye au mimi, au sio?" askari yule alisema huku akilenga bunduki kwa 
mara nyingine. Na Chaim halikadhalika alianguka karibu na Rayford. Alikuwa 
ameuawa kwa kupigwa risasi kichwani. 



Rayford alikuwa amekamilisha hotuba yake kwa umati mdogo kabla ya 
kupigwa risasi, na umati ulikuwa unaondoka tu wakati wa kupigwa risasi. 
Wale wachache waliobaki pale na kuona Rayford akianguka kisha Chaim, 
hawakuamini macho yao. Baada ya miaka mitatu na nusu bila mafanikio 
wakiwindwa na utawala, na kisha baada ya kushindwa kuwaangamiza, askari 
mmoja alifaulu kuwaua wote, kwa ajali, kisha kwa sekunde na risasi mbili tu!" 

Wale askari wawili walikimbia kudhibitisha kwamba, kweli walikuwa wameua 
wale Mashahidi Wawili, na kisha kuwaarifu wakubwa wao. Ambalanzi ya 
kijeshi ilikuja mbio kuokota miili ile pamoja na askari wale, na ujumbe kuenea 
duniani kupitia kwa vyombo vya habari kwamba ulimwengu ulikuwa 
umeokoka; wale Wakimbizi Wawili (kama alivyozoea kuwaitaPius) walikuwa 
wamekufa. 

Dangchao alikuwa ameamka akihutubia waandishi wa habari huku akipanga 
mipango mingine. Asubuhi ile alizindua kijengo cha kikatili kilichokuwa 
kimezingira miili ile ya Mashahidi Wawili. Walikuwa wamerejeshwa mahali 
walipouawa. Vigae vya moto vilikuwa vingali pale, na vile vifaa walivyookota 
kuwapa joto vilikuwa vimetapaka pale. Watu walikaribishwa kujionea 
wenyewe. Wale askari waliotekeleza mauaji yale walitumiwa kuzuia na 
kuongoza umati wa watu. 

Dangchao aliamua kuweka miili hiyo hapo nje ili wakristo wasilete hadithi 
nyingine ya kufufuka, kama walivyofanya na Yesu wao. Alitaka pia watu 
kujionea kwamba ni wale Mashahidi wawili waliouawa, na hakika walikuwa 
wamekufa. 

Alisonga hatua mbele zaidi, Krismasi ilikuwa wiki chache tu ili iweze 
kuadhimishwa., hata ingawa ilikuwa imebadilishwa jina na kuitwa Winterfest, 
miaka iliyo tangulia, alihisi kwamba huu ulikuwa wakati bora kubali tarehe ya 
maadhimisho. Alitangaza kwamba siku inayofuata, Ijuma, itakuwa ni tarehe 
mpya ya kuadhimisha Winterfest. Maduka yote yatakuwa wazi, Ijuma hiyo, 
katika pilkapilka na heka heka za ununuzi wa mwisho; lakini afisi na maeneo 
yasiyo ya dharura yatafungwa Alhamisi na Ijuma. Hii ilitoa fursa kwa watu 
kununua zawadi, vyakula, vinywaji, na siku mbili za kusherehekea. Maduka 
ya jumla yalipata na kushuhudia wateja wengi sana katika siku hizo mbili 
kuliko walivyopata kuona. Kila mmoja alifurahi. 

Watu waliamini kwamba kizazi cha binadamu kilikuwa kimebadili mkondo. 
Amani na maendeleo yangalirejelewa! Hivyo basi walinunua vitu na 
kusherehekea ushindi wa binadumu juu ya "Wageni". 

Sherehe zilianza siku ile na kuendelea siku mbili zilizofuata. Jumamosi jioni 
maduka yote yalipokuwa yamefunga na wafanyikazi kuruhusiwa kuenda 
kusherehekea, ulimwengu mzima ulikuwa katika maafa ya ulevi. 

Lakini jumapili asubuhi kitu cha ajabu kilitendeka Mashariki ya Kati. Ukanda 
mzima wa maili kumi na tano kuelekea Baghdad, Cairo na Ankara), watu 
walipotazama juu, waliloona ni kama kio juu kabisa ya ardhi, kio 
kilichotambaa kila pembe za dunia. Mwangaza ulipenya ndani ya kio kile na 
kuwafanya kuona vitu vikisonga upande ule mwingine. 

Ndege zilizokuwa zikiendeshwa juu ya futi 25,000 zililazimika kutua au 
kurudi zilipokaribia Mashariki ya Kati. 

Dangchao alikutana na washahuri wake waliomuarifu kwamba ilikuwa ni 
nyota iliyokuwa ya kigeni. Swali kuu lilikuwa iwapo wale walinzi waliokuwa 
wakiitunza nyota ya kigeni ile walikuwa wazuri. Dangchao alibahatisha 
kilichokuwa kule juu na kuwaonya wachukue tahadhari. 



Kisha, mchana, kulikuwa na mabadiliko katika Hekalu la Mlima. Mtu mmoja 
alisema aliona mkono mmoja wa wale Mashahidi ukisonga. Dangchao 
alishangaa na kukimbia katika eneo lile, kwa pamoja na umati uliojumuisha 
waandishi wa habari. 

Kila mmoja aliyekuwa pale alitazama kwa dakika tano bila kuona dalili 
yoyote. Walipokuwa tayari kufutilia mbali habari ile kama fikira ya uongo, 
walioana mwili wa Chaim ukitetemeka. 

"Uliona hilo?" Mtu alisema. Kwa hakika Dangchao alikuwa ameona, na 
kushikwa na hofu. 

"Mpige risasi!" alipaaza sauti huku akinyosha kidole kueleka kwa Chaim. 

"Lakini tayari amekufa!" mlinzi wake alisema. Yeye pia alikuwa ameogopa. 
Alikuwa amesikia yale yaliyowafika wote wale waliojaribu kuwalenga 
Mashahidi wawili. 

"Sijali kama amekufa au la. Mpige risasi!" Dangchao alisema kwa hasira. 
Alinyakua ile bunduki kutoka kwa mkono wa yule mlinzi, katika juhudi za 
kutekeleza mwenyewe. Aliielekeza kwenye kichwa cha Chaim na kufinya ili 
kuwachilia risasi. Lakini alipokuwa akifanya hivyo, alipata msukumo kutoka 
kwa ardhi na risasi zake kuelekea upande mwingine. Alirusha mikono (na 
bunduki) juu hewani ili kupata kusimama wima. Mahali pale pakaanza 
kutingika na ile miili pia ikatetemeka. 

Mtetemeko wa ardhi! Dangchao alifikiri. Kumbe ni hiyo miili ile haikutingika! 
ilikuwa ni ardhi iliyozitingisha. 

Lakini baada ya muda mchache, mikono na miguu ya Rayford na Chaim 
ilianza kunyooka. Miili yao ikajipinda, na mikono yao kuinuliwa ili waweze 
kuamuka. wima kwa miguu yao. Walikuwa wameinama huku wakifungua 
macho yao na kutazama wapotevu. 

Lile kovu la risasi lilipotea mara moja mbele ya macho ya Dangchao. 
Nywele zao ziliimarika huku mvi ukipotea mikunjo usoni ilipotea, na 
walionekana kama waliokuwa chini ya umri wa miaka thelathini. Matambara 
ya nguo walizokuwa nazo ilitoka na kuwacha kanzu safi nyeupe. 

Wale wanaume walisimama wima huku sauti ikisikika kutoka mahali 
wasipoona na kusema: "Kujeni huku juu!" kila mmoja alitazama juu na, chini 
ya kile kio kilichokaribia juu ya Hekalu la Mlima, mlango wa mduara 
ulifunguka. Lakini "moshi" ulipokaribia, ulitawanyika na kuwa mamilioni ya 
viumbe wadogo walio na mavazi meupe. Katikati yao kulikuwepo na mmoja 
aliyeng'aa kiasi cha kusababisha upovu. Wale viumbe wengine walimzingira 
huku akikaribia chini. 

Chaim na Rayford walianza kupaa ili kuwalaki viumbe wale, walipokuwa 
wakipaa, walishuhudia wengine wengi kutoka katika ardhi wakipaa na 
kuzingira Kiumbe Kilichokuwa na Mwangaza. 

Wale wengine walikuwa wanang'ara na mavazi ya ufufuo, lakini kulikuwa na 
wachache walio tambuliwa kutokana na nguo zao za kawaida. Hawa 
walikuwa ni watakatifu waliokuwa hai. Hao pia walikuwa na sura mpya ya 
ujana. Kovu na aina yeyote ya ulemavu ilipotea. Yeyote aliyekuwa kati ya 
umati huo alihisi furaha na kujisikia mwenye afya, na habari njema ilikuwa ni 
kwamba hakuna aliyekosa mkono. 

Chini ya ardhi, mtetemeko ulizidi, sasa kwa kasi muno. Mji mzima wa 
Yerusalemi ulikuwa ukitingizika. Majengo yalianza kuanguka. Kutokajuu 
walipokuwa wateule ilionekana kama kwamba mji wote ulikuwa ukianguka 
polepole. Lakini pale chini kulikuwa na garika ya vio, chuma, matofali, vigae 



na aina nyingi ya vifusi kutoka kwa majengo yaliyokuwa yakiwaangukia 
wakaazi. Watu waliokuwa wangali wanasherehekea walinaswa na 
kuangukiwa na majengo kote Yerusalemi. 

Wateule walikuwa kule juu pasipo hewa ya kutosha na hali ya baridi, lakini 
hakuna hata mmoja aliyehitaji kifaa cha kufunika mapua au mwili, walikuwa 
salama, bila mahangaiko. 

Viumbe vyote vilikuwa vikizingira Kile Kiumbe Cha Mwangaza. Rayford na 
wateule wengine waliozingira Kiumbe kile walifahamu ni nani. Alikuwa ni 
Mwokozi wao. Alikuwa ni Yesu wao! 

Mtu mmoja alianza kuimba na wale wengine wakajiunga. Kila mtu alikuwa 
akiimba kwa lugha yake, lakini walihisi kwamba walikuwa wanaimba maneno 
sawa. Yalikuwa ni maneno na nyimbo kutoka kwa Nyimbo za Hallelluya za 
Handels Masia "Mfalme wa wafalme! Bwana wa mabwana! atatawala milele 
na milele!" 

Walikariri na mara kwa mara; na kila mara sauti iliongezeka, hadi 
ilipodhaniwa kwamba dunia nzima ingalisikia Hii ilikuwa ndipo! Huu ulikuwa ni 
wakati ulio tazamiwa na kusubiriwa. Ilikuwa ni kilele cha mipango ya Mungu 
kwa viumbe wake. 

Alikuwa amerudi, kwa hakika. kuhukumu ulimwengu! 



Zion Ben-Jonah Aandika 

Kuna kitu kuhusu kurudi kwa Yesu kinachoonekana kama sio kweli kwa 
ulimwengu huu wa sasa. Na hakika sio cha kuaminika kama miiko na hekaya 
zingine (Ikiwemo jinsi viumbe walivyoumbika) vile binadamu alivyoumbika. 
Bila hicho, maisha hayatakuwa na dhamani- ajali tu katika supu ya kiuongo 
kijulikanacho kama ulimwengu. 

Lakini mbona tusiamini Bibilia inavyotueleza kuhusu kurudi kwa Yesu, juu 
ya maelezo mengine kuhusu maisha na uhai? Kila kitu kinaeleza Bibilia kama 
kitabu cha historia kinachoweza kuaminika; na kizazi cha binadamu kufaidika 
zaidi kuliko kitabu chochote kuwai kuandikwa Twapaswa kutenda mema 
kinavyoeleza huku tukingoja kurudi kwa Yesu. 

Tukio hilo kubwa limeelezwa katika njia tofauti na waandishi. Paulo 
anatabiri kuhusu Mpasuko katika Wakorinzo wa I 15:32-58. Anaanza kwa 
kusema, "Iwapo maiti hawatafufuka, basi tule na kunywa kwani kesho 
tutakufa." Na kumaliza kwa maneno haya ya kutia moyo: "Mjue kwamba kazi 
mnayo fanyia Bwana sio ya bure." Hivyo basi kuna sababu ya kuishi. Yeye 
atarudi. Tutainuka tena. 

Ufunuo wa Yohana 11:7-13 inaongea kuhusu kufa na kufufuka kwa wale 
Mashahidi wawili, na pia mtetemeeko wa ardhi uliokumba Yerusalemi wakati 
huo. Huu mlio wa saba (mwisho) wa tarumbeta unaadhimisha mwanzo wa 
adhabu ya Mungu, au kufunua kwa ndoo ya saba. 



24. Yerusalemi Mpya 



Mwanya uliokuwa juu ya wateule ulizidi kupanuka na Rayford kujihisi 
akiukaribia kwa kasi sana. Huku mamilioni ya wateule kutoka kote 



ulimwenguni wakisonga kuelekea katikati ya kio, wale (kama Rayford na 
Chaim) walio wasili kwanza walichukuliwa kupitia kwa mwanya ule. Rayford 
alitazama chini na kuona mawingu chini yake. Lazima wako maili nyingi 
kuelekea juu, na bado wanaendelea. 

Hata baada ya kupita mwanya ule, waliendelea kuelekea juu kwa kasi, 
wakiwacha nafasi kwa wingu lililokuwa na malaika na wateule wengine 
wakiwafata nyuma. 

Ndani ya chombo kile, Rayford hakuhisi mvuto wa chini au juu. Ulikuwa ni 
kama ulimwengu mwingine, bila kuwepo uzani. Hatukuwepo na upungufu wa 
hewa safi, iwapo miili yao ilikuwa ikitumia hewa. 

Kwa ghafla Rayford alijihisi mwenye hatia. Alikasirishwa na mji ule kiasi cha 
kumsahau Yesu, yule ambaye aliwezesha haya yote. 

"Usiwache hilo likakusumbue!" mtu akasema au kitu. Ilikuwa kama kwamba 
sauti ilifanyikia kichwani mwake. Hata hivyo, Rayford alitazama kando na 
kuona malaika akitabasamu. "Utakuwa na wakati wa kutosha kukutana na 
Bwana ana kwa ana," alifikiri alisikia malaika akisema.hata ingawa hakuona 
mdomo wake ukiashiria. 

"Waweza.?" Rayford alianza. Lakini jawabu lilimrudia hata kabla ya 
kumaliza swali. 

"Hiyo ndiyo sababu niko hapa. Ni jukumu langu kuwaonyesha hapa, na 
kujibu maswali yenu." 

VVale watu wawili (kwani malaika walionekana kama watu isipokuwa kwa 
hali yao ya unyenyekevu na uerevu pamoja na mavazi) walikuwa pia 
wakisonga kwa kasi kupita ule mji mkubwa waliokuwa wameingia tu. Umati 
ulikuwa ukipunguka, na ikaonekana kwamba kila mteule alikuwa na malaika 
wake wa kumuongoza. 

Fikira za Rayford zilijaa mshangao jinsi vile alivyokuwa amefufuka, kuingia 
katika chombo kile, kushuhudia kurudi kwa Yesu, na jinsi taratibu za kisayansi 
zilivunjwa huku akionekana kama kijana. 

"Ni takribani maili elfu moja na mia tano juu", malaika alisema huku akisoma 
akili ya mwanagenzi wake. Akili ya Rayford ilikuwa imejaa maelezo kuhusu 
alipokuwa na kilichokuwa kikiendelea kwa haraka. 

"Mamilioni ya wateule wamefufuka kutoka kote duniani na kuletwa kwa kasi. 
Yesu yu pale ili wote wamuone kabla ya kuingia Yerusalemi mpya. Ndio 
Yerusalemi mpya. hilo ndilo jina la mji huu. Sote tumekuwa tukifanya bidii 
kuona wakati huu. 

"Wakati kila mtu atakuwa ameingia ndani, kufikia jioni Israeli, tutakusanyika 
kushuhudia arusi. La hatutakuwa na giza hapa. Uwepo wa Bwana huangaza 
mji huu milele. Hakuna kulala, sherehe yaweza kuendelea kwa wiki kadhaa 
kulingana na saa za dunia, bila kuchoka. 

"Umati? haitakuwa shida. Utamsikia vizuri tu jinsi unavyonisikia. 
Tutakuwepo na vio iwapo utahitaji kumuona, lakini sio mwili wake 
tunaoabudu, ni ukweli wake na nguvu. Tumeandaa vyakula vya kutosha na 
nyimbo nzuri pamoja na kucheza. Sherehe kuu, haujui jinsi sisi huku juu 
tulikuwa tukisubiri wakati huu" 

"Hii ni raha tupu!" Rayford alishangaa, kwa furaha kwamba malaika wake 
alikuwa amemueleza machache kuhusu yale aliyokuwa akifikiri. 

"Tunaelewa kutaka kwenu kutoa shukrani," Malaika alisema Sisi pia 
tunahitaji hilo Utafurahia nyimbo hizo! Itakuwa ni furaha kuu ya kutukuza 
katika historia. Kwa hakika itakuwa ya kupendeza na kuvutia!" 



Rayford alijisikia mwenye hamu ya kumkumbatia malaika, na kisha malaika 
kwa furaha alimkumbatia. "Niite Bob" alisema. Na Rayford kushanga kwa jina 
hilo lisiloonekana kama lakimalaika. 

"Wafikiri ni la kawaida sana?" Bob aliuliza. "Kwa hakika majina hayana 
maana hapa juu. Watu hawawezi kupotea, na watu hufahamu wanapoelezwa 
kivyao- kama ninavyofanya — lakini Bob litafaa iwapo utaona haja ya kutumia 
jina." 

Ahsante Bob Rayford alijibu. Na fikira zake zikamgeukia Irene. 

"Yuko hapa," Bob alimhakikishia. "Utamuona baadaye. Lakini utampenda 
kila mmoja hapa jinsi unavyompenda. Na Bwana. mbona, atakuwa kipenzi 
cha wote!" 

Rayford aliona ukweli ndani mwa yote aliyosema Bob. Duniani alikuwa na 
mapenzi kwa Irene; alikuwa jukumu lake. Lakini hapa.kila mmoja aliishi 
kumfurahisha Mungu. Sherehe ya harusi kama walivyosema ilikuwa ni 
kuwaunganisha na Mungu. Raha aliyoona Rayford tangu kuinuka kutoka pale 
Hekalu la Mlima ilikuwa ni raha ambayo alikuwa hajapata kuona akiwa kule 
duniani, ikiwemo ngono. Hakumkosa hata Irene, au kuwa na hamu ya 
kumuona. Alijua kwamba wako pamoja. sio tu na kila mmoja, lakini na 
wateule wote. Walikuwa kitu kimoja katika kumuabudu Mungu. Walikuwa 
wameingia katika ndoa mpya-harusi na Mungu. 

Fikira za Rayford zilichukua mkondo mwingine, na mara moja Bob akabadili 
sawa naye. 

"Kule duniani?" Bob aliuliza. Wamehangaika, siwezi kukueleza hayo!" 
alisema kwa kicheko. "01 Dangchao anawaambia tu hii ni nyota ya wageni 
wanaokuja kuharibu dunia. Kwa kiwango ni kweli. Lakini hawezi kudhubutu 
kumtaja Mungu. Kama angaliweza, basi wangaliona adhabu ya kutupiga vita 
na labda wangaliungama. 

"Israeli imepitia kwenye maafa kwa wakati huu. Karibu 7,000 wamekufa 
kutokana na mtetemeko. Lakini Dangchao hajaguswa. Hafikiri juu ya yote ila 
yeye binafsi. Sasa hivi analia na kuomba majeshi kutoka pembe zote za 
dunia. Manuwari, ndege za kivita, makombora, na chochote kinachoweza 
kulipua kile kio" 

"Wanaweza.? 

"La. Hakuna nafasi. Haingesababisha lolote laiti wakidhubutu. Kio hiki sio 
kinga, Mungu ndiye. Tuliweka tu pale. Sawa na mawe ya dhahabu na mawe 
mengine yanayong'aa kila mahali hapa. Yanavutia, au sio?" 

Majengo yale ya kupendeza katika Yerusalemi Mpya yalikuwa yameongeza 
raha aliyohisi Rayford. Kulikuwa na manukato yaliyo toa harufu nzuri, na aina 
ya mlio wa mziki wa kupendeza uliokuwa ukichezwa kichwani mwake. Maji 
masafi yalipita kwenye mji ule, maji hayo hayakuwa yamezuiliwa na ukingo 
wa mto, yalikuwa yamejishikilia tuu yenyewe, Rayford alinyosha mkono 
kuyagusa, kwa hakika yalikuwa baridi bila kitu kilichofunika kama alivyodhani. 

Kulikuwepo sehemu zilizokuwa na mimea kama jangwa. lakini haikuwa 
jangwa. Ungalitembea juu chini ya vichaka, na maua ya kuendeza. Mimea 
ilionekana kukosa shina, hata ingawa tulikuwa na mimea ya kutambaa 
iliyokuwa na maua ya kupendeza. 

Mawe ya dhahabu aliyosema Bob yalikuwa kando ya sehemu za kupitia. 
Mijengo aliyokuwa akiona haikuwa "nyumba" kama zile za ardhi. 
Hapakuwepo haja ya kuta au sakafu, kwani watu hawakuwa na lakuficha na 
aliweza kuwaona wenzao kutoka juu, kando chini na kokote pale. Sehemu 



ambazo zilipitisha mwangaza nusu ndizo zilizotumiwa kugawanya sehemu za 
mji ule, ili kinachoendelea sehemu moja kisije kuadhiri ule upande mwingine. 
Mawe mazuri na mimea ya kuvutia ndio iliyogawa sehemu hizo. 

Iwapo kulikuwepo na lolote lililo wasumbua wateule katika Yerusalemi mpya, 
ulikuwa ni wakati au saa. Haungali zungumza kuhusu "usiku" au "kesho", au 
siku ngapi kabla ya kitu fulani kutendeka, kwa sababu hatukuwepo na usiku, 
aidha watu hawakulala. 

Lakini wangalichukua muda kujiburudisha katika bustani za maua, na kisha 
kuingiwa tu na uzuri wa mazingira yale. 

Kulingana na siku za dunia, sherehe ya arusi ilichukua majuma kadhaa. 
Rayford alikutana na Irene, Elaine, Chloe, . hasa wale Jesans wote na 
mahakimu kumi na mbili. Walijadili kuhusu yaliyotukia walipokuwa mbali 
mbali, msisimuko wao ulikuwa juu ya kufufuka, na kilichofanyika, na yale 
ambayo walikuwa wamejifunza katika Yerusalemi Mpya. 

"Tunaenda kuutawala ulimwengu baada ya 'vita'kukamilika," Raymie 
alisema. Alikuwa na umri wa miaka ishirini na mbili, na ataendelea kuzeeka 
katika Yerusalemi Mpya hadi atakapofikia thelathini. "Jukumu hili" alisema. 
"Litatolewa baada ya sherehe." 

Rayford aliwatayarisha kwamba hawatakuwa na majukumu mengi au 
magumu kama waliyokuwa nayo kule duniani miaka saba ile ya mwisho. 
"Imeonekana kwamba sisi huonekana wachovu tunapoongoza, na Mungu 
hutambua vipawa vya wale wenye imani miongoni mwa wafuasi wake. 
Twataraji kuona baadhi ya wenzetu wachanga wakipewa mamlaka," alisema. 

Neville alikuwa kule pia, na alikuwa na ujumbe wa kufurahisha aliopokea 
kutoka kwa malaika wake. 

"Mnafahamu jinsi tulivyoweza kutuma barua-pepe bila kuunganishwa au 
kuwepo kwa tuvuti?" alisema. Hakika ilikuwa ikitayarishwa kupitia chumba 
fulani hapa juu. Mahali hapa paweza kubadilika. Ilikuwa kule nje kwa wakati 
ule ili kuweza kutoa kiunganishi kwenye mtandao na kutayarisha barua zetu. 
Hiyo ndiyo sababu hatkupata kulipa kodi baada ya kuharibiwa kwa Web 
Wonders. 

"Jambo lingine! walikuwa ni watu hawa ndio walioyeyusha Web Wonders na 
wala sio Dangchao, ili orodha na anwani zetu zisiweze kutambuliwa na 
dangchao na wenzake. 

"Nimekuwa nikijifunza jinsi mambo yanavyofanyika huku juu. Sio uganga au 
kitu kama hicho. Kuna mengi na fizikia ambayo watu wa dunia 
hawajavumbua. Vitu kama kuepuka mvuto wa ardhi, na jinsi ya kusoma akili. 
Hata miili yetu mpya inafanya tu kazi kama ile ya awali ilivyofanya. Aina 
mpya. Haihitaji kulala, haitazeeka, na ina kinga dhidi ya maradhi. 
Tutaendelea kula na kunywa, lakini nguvu zaidi inatoka kwa Mungu. 
Inatufikia kupitia mwangaza unaofikia sehemu hii. Nje ya eneo hili 
tungalizeeka, kama mtu mwingine yeyote. 

"Kuna mengi tu ya kujifunza," alieleza 

"Sio ajabu?" 

Kila mtakatifu alipata furaha kutoka kwa jambo fulani. Maria alifurahi kuona 
mabadiliko baina ya wenzake, kwamba walikuwa wachanga na wenye afya. 
Alifurahia kumsikiza Neville aliyekuwa akipata maelezo ya ajabu ya Fizikia. 
Kuwatazama tu Maria Teresa na Sheila Armitage waliokuwa na umri wa 
miaka thelathini, kulimvutia sana. Na sasa nguvu maradufu!. Alitaka kuongea 
na kila mmoja kutaka kufahamu aliyotendewa na Mungu. 



Fran Luis, Mike na Martin walijikuta wakicheza kufuatia ujuzi wao mpya wa 
kuruka. Walikuwa kama watoto,, hata ingawa walionywa dhidi ya kuruka 
ovyo. 

Matayo Baker na Yohana Doorman walichukua muda mwingi kwenye 
makavazi wakitazama kanda zilizo rekodiwa kuhusu maisha yao na ya 
wengine. Waliweza kuelewa kiroho kilichotendeka wakati fulani katika maisha 
yao. Wangalifahamu wakati walipoomba na kubwenyeza mahali ili kuona 
kilichowapelekea kuomba. Walifurahi sana jinsi Mungu na malaika waliweza 
kuunda orodha ya kila mmoja na matendo yake. 

Reinhard alifurahia tu kuzunguka katika bustani akitazama maua na mimea 
ya kupendeza, na viumbe kama wanyama waliokuwa hapo. 

Kulikuwepo angalau kitu cha kumffurahisha kila mmoja na kumfanya kuwa 
na la kufanya na kufurahia hata zaidi ya miaka elfu moja, kilichokuwa kipindi 
watakacho tawala ulimwengu. Yatakayotukia baada ya miaka hiyo elfu moja 
lilikuwa jambo la kujali wakati utakapo karibia. Lakini kwa sasa kila mmoja 
kwa kuongozwa na malaika na Yesu, atapewa jukumu wakati wa kutawala 
ulimwengu kwa miaka hiyo elfu moja. 

Huku wakisherehekea, Mungu alikuwa akiwaadhibu waliokuwa chini ya 
ardhi. Yale maafa na mahangaiko waliyopitia wateule hayakuwa lolote 
ukilinganisha na yale yaliyokuwa yakishuhudiwa kule chini. Majeshi ya Dunia 
yalikuwa yakijiandaa kwa vita kati yao na Yerusalemi Mpya. Dangchao 
alipanga kulenga makombora kupitia mwanya walioingilia wateule. Lakini 
wateule kwa pamoja na malaika walikuwa tayari kuzuia shambulizi.shambulizi 
linalojulikana sana kama Vita vya Magedoni. 



Zion Ben-Jonah Aandika 

Ufunuo wa Yohana 21, unaeleza zaidi kuhusu Yerusalemi mpya inapofikia 
ulimwengu (yaani baada ya vita vya Magedoni). 

Hatujaeleza kuhusu yale majitu yanayoambatana na mitungi ile 'saba' ya 
adhabu. Waweza kujisomea katika Ufunuo wa Yohana 16. Hata hivyo 
kutokana na yote Mungu anayodhihirisha, ulimwengu hauko tayari kuungama. 
Licha ya hayo ulimwengu unazidi kuwa na ukatili na kumuasi Mungu. 
Wanaungana na kumpiga vita Mwenyezi Mungu. (tazama sura inayofuatia.) 

Bibilia inatuarifu kwamba hatutakuwa na ndoa mbinguni. (Matayo 22:30, 
Mariko 12:25 na Luka 20:34) Hii ni ngumu sana kwa baadhi ya watu kuelewa, 
kwani ndoa ndiyo huonekana kuwa karibu sawa na mbingu (hata hivyo 
wengine husema ni karibu sana na jehanamu aidha!) Lakini kama 
tusivyoelewa jinsi Mungu alivyotenda Mengi (kwa mfano kuumba), hatuwezi 
kuelewa raha na uzuri aliopangia waja wake wanaomuamini. 

Bibilia inatuarifu kwamba Mungu atatoa mwangaza katika Yerusalemi Mpya. 
Kuonekana kwa Yesu akiwahubiria mamilioni ya watu hakuwezi kufanyiwa 
taswira kwa urahisi. Lakini kwa kuungana na Mwangaza wa Bwana (Uwepo 
wa roho mtakatifu) na malaika, Yesu ataweza kutimiza haja za waaminifu 
pasipo matatizo yoyote. 



25. Magedoni 



Vita vya Magedoni vilikuwa ni mwanzo wa hadithi nyingine. Wanajeshi wa 
kimataifa duniani, ilijulikana kwamba walikuwa wamejikusanya zaidi ya 
mwaka mmoja uliopita kabla ya kuanzisha vita. Dangchao alihisi kwamba 
alikuwa akipoteza, na kwa kisiri alikuwa ameamuru mpangilio fulani 
kuanzishwa kabla ya Rayford na Chaim kutoka London na Sydney kuenda 
Yerusalemi. 

Kulikuwa na ufunzi mwingine kuhusu Dangchao uliojitokeza na kuonekana 
kwa usaidizi wa roho. kama kushiriki kwake, kutoka mwanzoni, katika 
kuharibu kwa Amerika kulikotekelezwa na Urusi na maovu mengine mengi. 
Kwa wale wasio na imani au wasio mtii Mungu, walimuona kama atakaye 
suluhisha matatizo yao yote. Wale waliokuwa na imani kama ya watoto na 
ufasaha, walikuwa wameepuka uongo huo. 

Kuonekana kwa Yerusalemi Mpya juu ya anga ya Mashariki ya kati, kulitoa 
fursa kwa Dangchao kulenga silaha zilizo bora (au duni kulingana na jinsi 
unavyofikiri) kutoka kwa ulimwengu. Alishawishi serikali za dunia kwamba 
uvamizi ule ulikuwa umetokea katika sayari ya kigeni. Kuwepo maisha ya 
binadamu kutategemea na kuwafagilia au kuwazuia hawa wageni- 
waliolaumiwa kutokana kuanguka kwa nyota hadi mawimbi, na hata wale 
nzige alioachilia Dangchao mwenyewe. 

Ule mwanya ulio kuwa karibu maili moja katika kile kio walipoingilia wateule, 
ulikuwa haujafungwa tangu Yesu na majemedari malaika kuufungua. 
Ilionekana kwa Dangchao kama mahali bora pa kuanzisha shambulizi. 

Dangchao kama amri-jeshi-mkuu wa majeshi ya dunia, alikusanya zana zote 
za kivita zilizokuwa bora duniani kuanzia kwa makombora ya ndege hadi 
silaha za maangamizi makubwa na nuklia. Iwapo wachache kati ya marubani 
wake wangaliingia kule mbinguni, wangalipeleka uchafu wa jehanamu 
mbinguni. Na iwapo hilo halingalifaulu, alikuwa ameagiza kila aina ya mizinga 
ya hewa na ardhi hadi Israeli, na kujenga sehemu za kuanzisha mashambulizi 
kote nchini, ili mashambulizi yaweze kulenga dunia mpya na watakatifu punde 
atakapo toa ilani. 

Karibu na ukamilisho wa sherehe ile ya harusi katika Yerusalemi Mpya, 
wateule walipata mawaidha jinsi ya kujikinga na kutetea mji wao. Walipaswa 
kukabili maadui bila silaha, ila uwepo wa Mungu.na ukweli. Kila mteule 
alipaswa kuchukua muda wa saa moja akioga katika Mwangaza wa 
Yerusalemi Mpya, iliyokuwa kama kuota jua katika dunia. lakini sio moto. 
Wangalipata nguvu za kutosha kutenda vyema hata wakiwa nje ya 
Yerusalemi Mpya. Walipewa tahadhari na mawaidha ya kumfuata malaika 
wao bila kuuliza swali kuhusu mwenendo. 

Wakati ulipowadia, wateule na malaika walitumwa kwenda kukutana na wale 
waasi. Yesu alikuwa pale chini karibu na mwanya. Mwangaza wake uling'aa 
kiasi cha kupeleka miali mbali sana pande zote. Alikuwa mlengwa wa kila 
rubani kutoka kwa jeshi la maadui.na kejeli la Dangchao na umati wake. 

Wale watakatifu na malaika walikuwa wakiruka kwa kasi muno. Wengine 
walienda kama umeme kukaripia ndege zilizokuwa zimewachiliwa. 
Nakuzunguka mkondo wa maelekezi ya ndegee za kivita. Walikuwa kila 
mahali (juu, chini, na mbele ya) kuelekea ndege za kivita huku zikielekea 
kwenye mwanya 

"Hamna haja kufanya haya," mmoja wa watakatifu alisema (au maneno 
karibu na hayo) kwa wale marubani. 



"Hatujakuja hapa kuwadhuru," wakaendelea. 

"Mjiokoe ninyi pamoja na ulimwengu wenu kwa kurudi mtokako sasa hivi." 
"Mungu anawapenda." "Hataki kuwaona mkifa." Ujumbe huu ulingiia katika 
kila chumba cha rubani, na kwa akili za wote waliokuwemo katika zile ndege 
kubwa. Baadhi ya wateule na malaika walionekana nje ya zile ndege. 

Lakini kila waliposema hivyo, wale viumbe wakatili waliomuasi Mungu 
walidhani ni stihizai tu ya kuwatisha na kutatanisha akili yo kutoka kwa 
viumbe hawa wa mbinguni. Uoga uliwafanya kuwa viziwi wa kusikia ukweli. 
Uoga huo ukabadili na kuwa hasira. Walijaribu kuelekeza ndege na kufyatua 
mizinga yao ili kuwalenga wale wateule na malaika waliozingira vyombo vyao. 
Zile ndege zilitawanyika na kupoteza mwelekeo. Walipodhani wanawalenga 
wale wateule na malaika waliona mizinga yao ikiwapiga wenzao. Baadhi ya 
ndege kwa ajabu ziligeuka kuanguka na kuangamiza yale majeshi yaliyokuwa 
pale chini, bila kuwatingisha au kushutua Yerusalemi Mpya. Ilikuwa ni 
kupotea kwa mwelekeo na kurudi chini na vifaa vyote walivyokuwa navyo. 

Walikuwa wakijitungua wenyewe na kuteketea kwa kumuasi Mungu 
wenyewe kwa wenyewe. Hakuna yeyote aliyekiri wito huo wa mwisho wa 
kuungama uliotolewa na wale wateule. 

Pale chini Dangchao alitoa amri kwa mizinga ya ardhi kuanza kulipuliwa. 
Lakini bawa kubwa la jeshi la mbinguni lilikuwa limefikia mahali pale. Wateule 
na malaika walionekana wakipita mahali pale, huku wakizunguka na kupita 
katika vile vyumba ambavyo vilikuwa na mikondo ya kubovya kuanzisha 
shambulizi. Kwa kutumia ujuzi wa tarakilishi waliokuwa nao, baadhi ya 
watakatifu walionekana kwenye vio vya tarakilishi wakiongea na wale 
waongozaji wa shambulizi. 

(Wakati ule wa mpasuko, utaalamu huu ulitumiwa kumuonyesha Yesu juu ya 
Yerusalemi kupitia kwa kote duniani.) 

Ujumbe wa upendo, amani na wito wa wokovu ulimfikia kila aliyeshiriki 
kwenye vita vile; na halikadhalika ujumbe huu kupuuzwa. Badala yake jeshi 
la dunia lilichanganyikiwa. Watu wote walitoka, mizinga ilifyatuliwa lakini 
haikufanya chochote, kwani mwendo wa watakatifu na malaika ulikuwa wa 
kasi sana kushinda mbio ya mizinga. Kila wafuasi wa Dangchao walijaribu 
kushambulia, mizinga hiyo iliwarudia na kuuana wenyewe kwa wenyewe. 

Ilikuwa katika hali hiyo ya masikitiko ndiposa Dangchao akaamuru 
kufyatuliwa kwa mizinga yote ya ardhi. Kitu cha kushangaza sana kilitokea 
kwani vitu hivyo vililipuka kabla ya kujaribu kulenga, na kuharibu kwa njia ya 
mizinga ya "kirafiki" iwapo kulikuwepo na mizinga kama hiyo. 

Hakuna kombora lolote lililotolewa, kwa sababu waliopaswa kulenga 
walikuwa tayari wamekufa au kujeruhiwa kabla ya kudhubutu. Wale 
watakatifu walifaulu kwa kulemaza vyombo hivyo, na kufanya baadhi yao 
kukosa mwelekeo. Ule ukuta wao wa kioo haukupata kuguswa na ukawa 
kama ngao, na kusababisha maafa zaidi pale chini kuliko walivyotaraji 
kufanya Yerusalemi mpya. 

Watakatifu walibaki karibu na malaika wao, ambao walikuwa na uwezo wa 
kuona mbele na kuwaelekeza hadi mahali pa kuhudumu, au kurudi 
Yerusalemi Mpya. Waliweza kueepuka maeneo yaliyokuwa yakishambuliwa 
na jeshi la Dangchao. 

Baada ya vita hivyo, Dangchao, pius na wafuasi wake walishikwa na 
kuwekwa gerezani kwa miaka elfu moja, na kuwekwa ndani ya shimo 
lisilofikia kikomo liliowachwa baada ya mtetemeko wa ardhi kule Jerusalami. 



Kwa miaka hiyo elfu moja watajulishwa kuhusu maendeleo yaliyokuwa 
yakitokea katika dunia ambayo waliwahi kutawala. 

Mwanzo mpya ulikuwa umezinduliwa. Ubaya wote ulikuwa umezimwa kwa 
miaka elfu moja, na mwangaza na uzuri wa Mungu kuonyesha watu jinsi 
mambo yalitarajiwa kufanywa, iwapo tungalitumia hiari yetu kumtii na 
kumtumikia Mungu, na kuwapenda wenzetu. 

Kinyume na maelezo ya Rayford kwamba pande zote katika vita hupata 
majeruhi, vita vya Magedoni vilikuwa vya pande moja na ile nyingine 
haikupata kuadhirika. Majeshi ya Mbinguni hayakupata jereha lolote. Sio 
kwamba walikuwa na kinga dhidi ya shambulizi, bali walifuata na kutii 
maagizo ya Mungu. Hili lilikuwa funzo ambalo walimwengu ulimwenguni 
walikosa kutilia mkazo. Kila mara Mungu alipotoa mawaidha kwa viumbe 
hawa, walichukua tu jukumu la kusahau na kupuuza, na kufanya mambo kwa 
njia yao wenyewe. Sasa kwa miaka 1000 ulimwengu utashuhudia, faida ya 
watu walionyenyekea na kutii Mungu. 

Wale malaika walionekana kuwa wenye huruma na kutaka kusaidia kila 
mara kuliko wale watakatifu, hivyo basi, kila mmoja alitakikana kubaki na 
malaika wake na kisha kujipata wakitenda yafaayo, mahali panapofaa na 
katika wakati ufaao. hivyo ndivyo walivyofanya, wakati wa vita na baada ya 
vita. 

Baada tu ya vita, wateule walichukua miezi kadhaa kusafisha mahali 
palipokuwa pamekumbwa na vita hivyo, na kutayarisha sehemu itakapokaa 
Yerusalemi Mpya. Hatukuwa na manusura katika Israeli, lakini manusura 
katika nchi zile zingine walipaswa kuondolewa. Wateule walihakikisha 
kwamba kuondolewa kwa watu na kusafisha eneo lile kuliendelea ipasavyo. 
Walipaswa pia kujifunza ujuzi wa kuchukua ile miali kutoka Yerusalemi Mpya. 

Wakati matayarisho hayo yalipo kamilika, sakafu nzima ya mji mkubwa 
ilijigawa katika sehemu nne, na kuchukua alama ya almasi. Vigae hivyo 
vilibadilika na kuwa kuta nzito za maili 1500 na urefu wa futi 200. Na kujenga 
ukuta wa mraba kuzunguka Yerusalemi Mpya. Moja kati ya kuta hizo nne 
ilikuwa na lango kubwa lililokuwa wazi kila wakati. 

Kwa ukuta uliojikunja, mji ule uliweza kutua maili tano zilizosalia kukaribia 
dunia, na kuchukua muundo wa ardhi. 

Kwa miaka ijayo elfu moja, wateule watatawala dunia- yaani wale 
walioepuka adhabu ya Mungu, na vizazi vyao-kutoka Yerusalemi Mpya. 
Mabalozi watatoka humo na kuenda pembe zote za dunia huku wakileta 
ujumbe kuhusu yaliyokuwa yakiendelea duniani, wale waliokuwa nje ya mji 
waliweza kujaribu kujifunza kutoka kwa wateule waliokuwa wamepata haki ya 
kutawala. 

Kazi ya wateule ilikuwa kuufundisha ulimwengu jinsi ya kuishi kwa amani, 
jinsi ya kuwahudumia wenzao kwa upendo, jinsi ya kugawana milki ya dunia 
kwa usawa, jinsi ya kuishi bila pesa,, na zaidi jinsi ya kuishi na kumtii 
Mwenyezi Mungu- kuomba kusikiza na kufuata maagizo yake katika maisha 
yao. 

Watakatifu waliongozwa katika kutekeleza majukumu hayo na malaika; na 
yale waliyojifunza (na waliyoendelea kujifunza) kutoka kwa mafundisho ya 
Yesu-Mwanawe Mungu, na Ufunuo wa Yohana wa Mungu kwa mwanadamu. 
Hakuwa tu mkombozi wao, lakini pia Bwana na Mkuu. 

Na hivyo ndivyo yapaswa kuwa. 



Zion Ben-Jonah Aandika 



Siri ya ujenzi wa zana za kivita duniani na wasio mtii Yesu, kwa matayarisho 
ya vita vya Magedoni, inaelezwa katika kitabu cha Ufunuo wa Yohana kama 
mlio wa sita wa tarumbeta. Inaeleza kwamba walijiandaa kwa miezi kumi na 
tatu na siku moja. (Ufunuo wa Yohana 9:13-19) 

Mlio wa saba wa parapanda ya mwisho unaadhimisha mwisho wa uvumilivu 
wa Mungu, na kuanza kwa Adhabu yake juu ya wale wanaomuasi na kukataa 
kumfuata: (Ufunuo wa Yohana 9:20-10:7, na 11:15-19). Kipindi hicho kifupi 
cha adhabu kinaenda sambamba na sherehe za Harusi ya Bwana mbinguni 
(Ufunuo wa Yohana 19:7-9). Sababu vyombo sita vya kwanza imeelezwa 
katika Ufunuo wa Yohana (16:1-6). 

Vita vya Magedoni ni katika kile chombo cha saba (Ufunuo wa Yohana 
16:16-21) Yesu ameonekana akiwaelekeza majeshi yake kwenye vita Vikuu. 
(Ufunuo wa Yohana 19:11-14). Lakini muhimu ni kwamba silaha katika vita 
hivi inatoka katika mdomo wa Yesu. (Ufunuo wa Yohana 19:15) 

Yesu anashinda vita, na kumkamata shetani pamoja na manabii wake wa 
uongo kwa miaka elfu moja. (Ufunuo wa Yohana 19:16-20:2) 

Hatukuchukua jukumu la kuchambua kila aina ya maelezo kuhusu Ufunuo 
wa Yohana katika kitabu hiki. Lakini tunatumai utatumia kitabu hiki kama 
muongozo, na waweza kusoma Ufunuo wa Yohana kivyako, na itadhihirisha 
na kutoa maana kuliko ilivyokuwa hapo awali. 

Chukua tahadhari; kwani atarudi! na muda ni mfupi. 

Tafsiri na, 

Patrick Bunyali Kamoyani, 
Maragoli Kenya. 

Email: pbkamoyani@excite.com or 

